
Autorės pratarmė 


Prieš susikurdama trilerių rašytojos reputaciją, gyvenau vi- 
sai kitaip — kaip romantinės įtampos žanro autorė. Mano kri- 
minalinių romanų mėgėjai galbūt nustebs sužinoję, kad savo, 
kaip rašytojos, karjerą pradėjau nuo apysakų, kuriose romanti- 
ka ėjo lygia greta su žmogžudyste, kur personažai galynėjosi tiek 
su baime, tiek su seksualine įtampa. Tuo metu dirbau gydytoja 
ligoninėje ir toje tarnyboje mačiau labai daug skausmo bei siel- 
varto. Dienai pasibaigus, nusiraminimo semdavausi skaityda- 
ma — ir rašydama — romantiškus romanus. 

Bet berašant devynetą tokių romanų mano siužetuose pra- 
dėjo vyrauti trilerio elementai. Buvau betampanti kriminalinių 
romanų rašytoja, ir „Pražuvėlėje“ (G77/ Missing) — pirmą kartą 
išleistoje 1994 m. pavadinimu „Kas nužudė Pegę Sju“ (Peggy 
Sue Got Murdered) — ši evoliucija jau gerokai pažengusi. Taip, 
tai romantika. Bet taip pat ir kriminalinis romanas, o jo pagrin- 
dinė veikėja — teismo medicinos ekspertė, kuriai tenka atsekti 
mįslingų mirčių epidemijos priežastį. Šį romaną laikau „tiltu“ 
— laiko tarpsniu, kai žengiau iš vieno žanro į kitą. 

Nūdienos skaitytojams neseniai atnaujintame romane 
„Pražuvėlė“ jūs probėgšmais pastebėsite jau trilerių rašytoją, ko- 


kia aš tapsiu ateityje. Tikiuosi, šis žvilgsnis atgalios jums patiks! 


"Tess Gerritsen 


2009, gegužė 


Valandą prieš jos pamainos pradžią, kai dar niekas nė nesi- 
tikėjo, kad jau bus atėjusi į darbą, pro duris įvežė pirmą lavoną. 

Iki to momento Ketės Novak diena buvo besiklostanti ge- 
riau nei paprastai. Automobilis užsivedė vos tik pasukus raktelį. 
Transporto eismas Telegrafo garvėje nebuvo intensyvus, ir ji vis 
pataikė pravažiuoti degant žaliai šviesai. Sugebėjo įsmukti į savo 
kabinetą be penkių septintą, todėl kitą valandą galės patogiai 
drybsoti krėsle prie savo rašomojo stalo, be kaltės jausmo mė- 
gautis spurga su džemu ir skaitinėti šiandieninį A/bion Herald 
numerį. Ji buvo nusistačiusi neperžiūrinėti nekrologų, nes juk 
galėjo paaiškėti, kad jau žino viską, kas juose rašoma. 

Paskui prošal atdarų jos kabineto durų prastūmė ratu- 
kinius neštuvus su kūnu juodame lavonmaišyje. O Viešpatie, 
pamanė ji. Po kokių trisdešimties sekundžių į jos duris pasi- 
bels Klarkas ir paprašys paslaugos. Šiek tiek pasibaisėjusi Ketė 
klausėsi, kaip koridoriumi nudarda neštuvų ratukai. Suūžė at- 
sidarančios ir vėl.užsidarančios autopsijų salės durys, tolumoje 
sududeno vyrų balsai. Ji suskaičiavo dešimt, penkiolika sekun- 
džių. Ir štai, kaip ji ir tikėjosi, linoleumo grindimis sugirgždėjo 
Klarko „Reeboks“ sportbačiai. 

Jis išdygo jos kabineto tarpduryje. 


— Labryt, Kete, — pasveikino. 

Ji atsiduso. 

— Labą rytą, Klarkai. 

— Ar tu patikėsi? Ką tik įrideno vieną. 

— Aba, koks įžūlumas. 

— Jau dešimt po septynių. — Į jo balsą įsismelkė prašoma 
gaidelė. — Jeigu galėtum padaryti man paslaugą... 

— Bet manęs čia dar nėra. — Ji nulaižė sau nuo pirštų 
aviečių džemą. — Iki aštuonių aš — tik tavo fantazijos kūrinys. 

— Neturiu laiko imtis šito naujo. Betė jau supakavo vaikų 
daiktus, visi jie pasirengę važiuoti, o aš čia įstrigęs su dar viena 
Džeine Dou*. Turėk širdį. 

— Šį mėnesį tai jau trečias kartas. 

— Betgi pas mane šeima. Vargšai viliasi, kad bent kiek 
laiko skirsiu jiems. O tu laisva kaip paukštis. 

— Teisybė, esu išsiskyrusi, bet neprivalau dirbti viršvalan- 
džių. 

Klarkas įšiūravo į kabinetą ir plačiu užpakaliu atsirėmė į 
jos rašomąjį stalą. 

— Tik šį sykį. Žinai, mudu su Bete turime problemų, ir 
aš noriu pradėti šias atostogas tinkamai. Kada nors tau atsidė- 
kosiu. Pažadu. 

Atsidususi Ketė sulankstė Herald. 


— Gerai, — tarė. — Ką tu ten turi? 


Jungtinių Valstijų teisės praktikoje šitaip sąlygiškai vadinamas nežinomas ar ne- 
atpažintas moteriškos lyties asmuo, arba kurio pavardė dėl kokių nors priežasčių neskelbtina. 
Analogiškais atvejais vyrai įvardijami Džonais Dou. 


Klarkas jau vilkosi baltą chalarą, akivaizdžiai nusiteikda- 
mas atostogoms. 

— Džeinę Dou. Be jokių matomų traumos požymių. Dar 
viena, kuriai reikia patikrinti organizmo skysčius. Prie jos Saik- 
sas ir Rečetas. 

— Jie ją atgabeno? 

— Aha. Dirbdama galėsi remtis neblogu policijos raportu. 

Ketė atsistojo ir nusibraukė nuo autopsinių kelnių cukraus 
pudrą. 

-— Tu man skolingas, — pasakė, kai abu ėjo į koridorių. 

— Žinau, žinau. — Jis įpuolė į savo kabinetą ir pasičiupo 
žvejo striukę — tokias dėvi muselininkai: su daugybe kišenėlių 
ir iš jų kyšančiomis mažytėmis plunksnelėmis. 

— Palik kelis upėtakius ir kitiems. 

Jis nusišiepė ir kilstelėjęs ranką prie galvos atidavė pagarbą. 

— Į Meino tyrus aš vykstu, — metė ir pasuko lifto link. — 
Pasimatysime kitą savaitę. 

Susitaikiusi su padėtimi, Ketė pastūmė autopsijų kamba- 
rio duris ir įėjo vidun. 

Ant akmeninio stalo gulėjo juodame maiše užsandarin- 
tas kūnas. Leitenantas Lu Saiksas ir Vinsas Rečetas, vietinio 
„peilio ir pistoleto klubo“ veteranai, jos jau laukė. Kaip pa- 
prastai, su kostiumu ir kaklaraiščiu Saiksas atrodė tarsi da- 
bira — juodaodis Žmogžudysčių skyriaus detektyvas visada 
tvirtino, kad lavonus galima derinti su „Versace“. Jo partneris 
Vinsas Rečetas — priešingai, buvo amžinas kandidatas į už- 


kandinių „Sparčiai lieknėk“ klientus. Pastarasis susidomėjęs 


spoksojo į pastatytą ant spintos stiklainį su tyrimui paimta 
medžiaga. 

— Kas tai per velnias? — paklausė jis, parodydamas pirštu 
į stiklainį. 

— Dešinio plaučio vidurinė skiltis, — atsakė Ketė. 

— Būčiau spėjęs, kad smegenys. 

Saiksas nusijuokė. 

— Štai kodėl ji daktarė, o tu tik kvailas faras. — Jis pasitai- 
sė kaklaraištį ir pažvelgė į ją. — Ar ne Klarkas šitą turėtų daryti? 

Ketė užsimovė pirštines. 

— Deja, aš. 

— Maniau, jūsų pamaina prasideda aštuntą. 

— Kam man tai sakyti! 

Ji nuėjo prie autopsijų stalo ir žvelgė į maišą, jausdama 
įprastą nenorą atsegti užtrauktuką, atidengti tai, kas guli po 
juodu plastiku. Kiek tų maišų jau esu atidariusi? — klausė sa- 
vęs. Šimtą, du šimtus? Kiekviename slypėjo sava siaubo istorija. 
Sunkiausia dalis — nustumti žemyn užtrauktuką, pamatyti tai, 
kas viduje. Paskui, jau atidengusi kūną, ištvėrusi pradinį su- 
krėtimą, ji galėdavo imtis darbo kaip beaistrė mokslininkė. Bet 
pirmą žvilgsnį, pirmą reakciją visada lydėjo grynos emocijos, 
kažkas tokio, ko ji nepajėgdavo sutramdyti. 

— Taigi, vyručiai, — prašneko, — kokia čia istorija? 

Rečetas žengtelėjo į priekį ir atsivertė bloknotą. Tas buvo 
tartum jo rankos tąsa; ji niekada nematė jo be bloknoto. 

— Moteris, baltoji, asmens tapatybė nežinoma, nuo dvi- 


dešimties iki trisdešimties metų amžiaus. Kūnas rastas šiąnakt, 

ketvirtą valandą paryčiui, netoli Pietų Leksingtono aveniu. Be 
akivaizdžios traumos, be liudininkų, be dar ko nors. 

— Pietų Leksingtonas, — pakartojo Ketė, ir jos mintyse 
šmėkštelėjo to mikrorajono vaizdai. Labai gerai tas vietas paži- 
nojo — gatves, skersgatvius už namų, spygliuota viela aptvertas 
žaidimų aikšteles. Ir ten dunksančius septynis pastatus, niūrius 
kaip dvidešimties aukštų betoninius antkapius. — „Projektuo- 
se“, naujosiose statybose? — pasitikslino ji. 

— Kurgi kitur? 

— Kas ją aptiko? 

— Miesto šiukšliavežio brigada, — atsakė Saiksas. — Ji 
gulėjo skersgatvyje tarp dviejų „Projektų“ pastatų, tartum 
įsprausta prie šiukšlių konteinerio. 

— Lyg būtų ten paguldyta? Ar pati numirė? 

Saiksas žvilgtelėjo į Rečetą. 

— Tu pirmas atsiradai įvykio vietoje. Ką pasakysi, Vinsai? 

— Man pasirodė labai panašu, kad pati tenai numirė. Tik 
atsigulė, tartum susirietė prie konteinerio ir pasakė: „Gana.“ 

Metas pradėti. Drąsindamasi tam pirmam įspūdžiui Ketė 
atidarė maišą. Abu, ir Saiksas, ir Rečetas, žingtelėjo atgal — ins- 
tinktyvi reakcija, kurią ir jai pačiai teko nuslopinti. Užtrauktu- 
kas prasiskyrė, ir plastikas atkrito į šalis, atidengdamas lavoną. 

Tas atrodė ne itin blogai; bent jau be sužalojimo žymių. 
Palyginti su kai kuriais jos anksčiau matytais, šis iš tikrųjų buvo 
geros būklės. Moteris — blankintų plaukų blondinė, apie tris- 
dešimties, galbūt kiek jaunesnė. Veidas — kaip iš marmuro, 


blyškus ir šaltas. Buvo apsirengusi ilgarankoviu purpuriniu pu- 

loveriu iš kažkokio poliesterio mišinio, trumpu juodu sijonėliu 
su patentuotos odos diržu, juodomis pėdkelnėmis ir naujutė- 
laičiais „Nike“ sportukais. Jokių brangenybių, tik „draugystės 
žiedas“ iš pigios parduotuvės ir laikrodukas „Timex“ — tebe- 
tiksintis. Rigor mortis* sustingdė jai galūnes taip, kad šiek tiek 
priminė vaisiaus padėtį. Abu kumščiai tvirtai sugniaužti, lyg 
paskutinę jos gyvenimo akimirką būtų sutraukti spazmo. 

Ketė padarė keletą nuotraukų, paskui pasiėmė kasetinį 
diktofoną ir pradėjo diktuoti: 

— „Subjektas — baltoji moteris, blondinė, apie ketvirtą 
ryto rasta skersgatvyje šalia Pietų Leksingtono aveniu, prie šim- 
tašai 

Saiksas ir Rečetas jau žinojo, ką daryti toliau, tad nusivil- 
ko švarkus ir iš skalbinių vežimėlio pasiėmė chalatus, vidutinio 
dydžio Saiksui ir XL dydžio — Rečetui. Paskui atėjo eilė už- 
simauti pirštines. Abu gerai išmanė tvarką, nes daugelį metų 
tarnavo farais ir prieš keturis mėnesius tapo partneriais. „Keista 
tai pora, — pagalvojo Ketė. — Kaip Abotas ir Kostelas**. Tačiau 
kol kas, regis, puikiai sutaria.“ 

-Ji padėjo į šalį diktofoną. 

— Gerai, vyručiai, — tarė. — Dabar imamės kito etapo. 

Nuvilkti drabužius. Trise jie sutartinai darbavosi, išrengi- 
nėdami negyvėlę. Darbą sunkino rigo7 mortis, sijoną Ketė gavo 


perkirpti. Viršutiniai drabužiai buvo numesti į šoną. Pėdkelnes 


* 


Mirties sąstingis (lot. medicininis terminas). 
William (Bud) Abbott ir Low Costello — amerikiečių scenos, radijo, kino ir televizi- 
jos komikų duetas. 


*xX* 

ir apatinius teks vėliau ištyrinėti — paieškoti galbūt neseniai 
įvykusio seksualinio kontakto įrodymų. Kai pagaliau lavonas 
gulėjo nuogas, Ketė vėl pasiėmė fotoaparatą ir spragtelėjo dar 
kelias nuotraukas įkalčių aplankui. 

Atėjo metas imtis praktinės palaikų apžiūros — šios darbo 
dalies televizijos serialas Daktaras Hausas niekada nerodė. Kai 
kada atsakymai stodavo į vietą jau po pirmo žvilgsnio. Mirties 
laikas, priežastis ir jos pobūdis — tuščios grafos, kurias reikėjo 
užpildyti. Savižudybės ar natūralios mirties verdiktas Saiksą ir 
Rečetą nudžiugintų; žmogžudystė — ne. 

Deja, šįsyk greitų atsakymų Ketė jiems negalėjo duoti. 

Tik iš savo patirties spėjo apytikrį mirties laiką. Livor mo7- 
tis — pomirtinis kūno dėmėtumas — buvo neryškus, leidžian- 
tis manyti, kad mirtis įvyko mažiau nei prieš aštuonias valan- 
das, o sprendžiant iš kūno temperatūros, naudojantis Morico 
formule, galimas mirties laikas — apie vidurnaktį. Tačiau kokia 
mirties priežastis? 

— Nieko galutinai aiškaus, vyručiai, — pareiškė Ketė. — 
Apgailestauju. 

Saiksas ir Rečetas atrodė nusivylę, bet anaiptol nenustebę. 

— Turime palaukti kūno skysčių tyrimų rezultatų, — pri- 
dūrė ji. 

— Ar ilgai? 

— Paimsiu mėginius ir šiandien pat nusiųsiu į valstijos 
laboratoriją. Bet jų atsakymai užtrunka porą savaičių. 

— O čia kelių tyrimų atlikti negalima? — paklausė jos 


Saiksas. 

— Patikrinsiu dujine ir plonasluoksne chromatografija, 
bet tai nebus tikslu. Narkotines medžiagas galutinai turės nu- 
statyti valstijos laboratorijoje. | 

— Mes tik norime žinoti, ar tai tikėtina, — įterpė Rečetas. 

— Žmogžudystė visada tikėtina. 

Ji tęsė išorinę apžiūrą pradėdama nuo galvos. Jokių trau- 
mos požymių: apčiuopiant kiaušas nesužalotas, skalpas nepa- 
žeistas. Šviesūs plaukai susivėlę ir purvini; matyt, moteris kaž- 
kiek dienų jų neplovė. Išskyrus pomirtinius pokyčius, nesimatė 
jokių žymių ir ant liemens. Tačiau Ketės dėmesį patraukė kairys 
dilbis: ilgas randinio audinio rumbas vinguriavo žemyn, riešo 
link. 

— Pėdsakai po adatų, — konstatavo ji. — Ir šviežia dūrio 
žymė. 

— Dar viena džankė, — atsiduso Saiksas. — Štai ir turime 
mirties priežastį. Tikriausiai perdozavo. 

— Galime atlikti greitą adatos analizę, — pasiūlė Ketė. — 
Kur jos reikmenų komplektas? 

Rečetas papurtė galvą. 

„— Neradome tokio. 

— Ji turėjo turėti adatą. Švirkštą. 

— Aš ieškojau, — atsakė Rečetas. — Nieko neaptikau. 

— O ką nors prie kūno radote? 

— Nieko, — vėl atsakė Rečetas. — Nei rankinuko, nei 
asmens tapatybės kortelės, nieko. 

— Kas pirmas atsidūrė įvykio vietoje? 


— Patruliuojantis policininkas. Paskui aš. 

— Taigi turime džankę su šviežiomis dūrių žymėmis. Bet 
adatos nėra. 

— Galbūt ji kur nors kitur įsibedė? — spėjo Saiksas. — 
Paskui atsibastė į tą skersgatvį ir numirė. 

— (Galimas daiktas. 

Rečetas įdėmiai žiūrėjo į moters ranką. 

— Kas tai? — paklausė. 

— Kas taip? 

— Ji kažką turi saujoje. 

Ketė pasižiūrėjo. Tikrai, iš po sulenktų moters pirštų ma- 
tėsi rožinio kartono kraštelis. Prireikė jų dviejų, kad pajėgtų 
atgniaužti plaštaką. Iš jos išslydo degtukų dėžutė, maža, rožinės 
spalvos, su iškiliomis auksinėmis raidėmis: „Ukroile“ — puiki 
nouvelle cuisine“. 221 Hiltono aveniu. 

— Tai lyg ne jos mikrorajonas, — pastebėjo Saiksas. 

— Eli, girdėjau, tai nebloga vietelė, — atsiliepė Rečetas. — 
Ne tai, kad aš pats kada nors išgalėčiau ten maitintis. 

Ketė atidarė degtukų dėžutę. Viduje buvo trys nepanaudo- 
ti degtukai. Ir teletono numeris, parkeriu paskubom pakrevezo- 
tas vidiniame dėžutės paviršiuje. 

— Kaip manote, tai vietinis numeris? — paklausė ji. 

— Sprendžiant iš kodo, tai būtų Sario Aukštumose, — at- 
sakė Saiksas. — Vis tiek toli nuo jos rajono. 

— Ką gi, — tarė Ketė. — Pabandykime juo paskambinti 
ir pamatysime. 


Naujoji virtuvė (pranc.). 

Saiksas ir Rečetas nepajudėjo iš vietos, tad ji pati nuėjo 
prie sieninio telefono ir surinko numerį. Tris keturis kartus nu- 
skambėjo šaukiamieji signalai. Paskui atsiliepė atsakiklis — su 
įrašytu žemu vyro balsu. 

— Šiuo metu esu nepasiekiamas. Prašom palikti savo pa- 
vardę ir telefono numerį. 

Ir viskas. Nei gražios muzikėlės, nei sąmojingų replikų, tik 
tas lakoniškas pranešimas, o paskui — pypsėjimas. 

— (Čia daktarė Novak iš Albiono teismo medicinos eks- 
pertizių biuro, — pasisakė Ketė. — Prašom man atskambinti 
dėl... — ji nutilo, nenorėdama išsiduoti, kad turi pas save lavo- 
ną asmens, kurį žmogus galbūt pažinojo, todėl tik pabaigė: — 
Prašom man paskambinti. Tai svarbu, — ir paliko numerį. Pas- 
kui pakabino ragelį ir pažvelgė į abu farus. — Mums telieka 
laukti ir sužinoti, kas atskambins. O kol kas, ar norite pasilikti 
ir dalyvauti autopsijoje? 

Veikiausiai abu vyrai to užvis mažiausiai troško, bet stoiš- 
kai pasiliko prie stalo, raukydamiesi, kai ji bedė į lavoną įvai- 
riomis adatomis, imdama kraują iš šlaunies venos, stiklakūnio 
skystį iš akies ir šlapimą dūriu per pilvo apačios sieną. Stebėjus 
adatą perduriant akies obuolį, pjūviai peiliu jau neatrodo tokie 
baisūs. Kai Ketė pasiėmė Henkelio peilį, nė vienas iš vyrų jau 
nė nekrūptelėjo, net ašmenims įsirėžiant į liemenį. Net ir tuo- 
met, kai ji perpjovė šonkaulius ir atkėlė krūtinkaulį, išleisdama 
kraujo ir vidurių kvapą. 

Krūtinės ląstoje sublizgo organai. 


Ketė padėjo ant stalo peilį ir pasiėmė kur kas delikatesnį 


16 


įrankį — skalpelį. Siekusi pirštinėta ranka į ertmę, įsidėmėjo 
neutralią tų organų temperatūrą. Nei šilti kaip gyvame kūne, 
nei šalti kaip lavono, laikyto šaldytuve. Kaip Auksaplaukė pa- 
sakytų: Nei per karšta, nei per šalta, bet pats tas. Toks apibū- 
dinimas iš pasakaitės vaikams tiko ir lavonui, pavasario naktį 
gulėjusiam atvirame ore. Ketė perpjovė didžiąsias kraujagys- 
les, išlaisvindama širdį ir plaučius, kuriuos iškėlė iš krūtinės 
ertmės. 

— Plaučiai gana sunkūs, — pažymėjo ji. 

Uždėjo juos ant svarstyklių ir stebėjo, kaip nuslinkusi skalė 
patvirtino ją buvus teisią. 

— Kokia galėtų būti priežastis, kad jie tokie sunkūs? — 
paklausė Rečetas. 

Ji pastebėjo iš bronchų sunkiantis putotas gleives. 

— Tai putota edema. Plaučiai pripildyti skysčio. 

— O tai ką reiškia? Kad ji nuskendo skersgatvyje? 

— Tam tikra prasme ji išties nuskendo. Bet skystis paeina 
iš jos pačios plaučių. Putotą edemą gali sukelti daug kas. 

— Pavyzdžiui, kvaišalų perdozavimas? — paklausė Saiksas. 

— Visiškai teisingai. Taip tikrai gali atsitikti perdozavus 
narkotikų. 

Ji perskrodė širdį, ištyrinėjo kameras. Išskyrus įmirkusius 
plaučius, kiti organai iš pažiūros atrodė normalūs. Vainikinės 
kraujagyslės sveikos, kepenys, kasa ir žarnos be kokios nors li- 
gos požymių. Prakirpusi skrandį neaptiko maisto likučių, jame 
buvo tik dvidešimt mililitrų tulžingo skysčio. 


— Mirė tuščiu skrandžiu, — konstatavo. 


— Pažiūrėkite, kokia ji liesa, — pasakė Saiksas. — Kai 
badaisi į venas visokį šlamštą, manau, pavalgyti — antraeilis 
dalykas. 

Ketė perėjo prie vaginos ir tiesiosios žarnos. Ši pomirti- 
nio tyrimo dalis vertė ją jaustis nepatogiai, bet tik todėl, kad 
autopsijų patalpoje stebėjo du vyrai. Kol apžiūrinėjo išorines 
genitalijas, kišo tamponus kūno skysčiams paimti, abu įdėmiai 
spoksojo, ir tai buvo blogiau, nei ji jaustųsi pažeidžianti tik 
Džeinės Dou privatumą. 

— Nematau jokių seksualinės prievartos įrodymų, — pa- 
sakė Ketė. 

Ir dabar sutelkė savo dėmesį į aukos galvą. Iš visų lavo- 
no dalių veidas yra asmeniškiausias ir labiausiai trikdo. Iki šios 
akimirkos Ketė vengė pernelyg atidžiai į jį žiūrėti, bet dabar 
teko tai padaryti. Jauna moteris gyva galbūt buvo daili. Išplauk 
šampūnu jai plaukus, pagyvink veido raumenis šypsena, ir ji 
veikiausiai pagautų ne vieno vyro akį. Bet po mirties jos sma- 
kras atkaro, burna žiojėjo, leisdama matyti parudusius nuo 
kavos dantis ir išdžiūvusį nuo oro liežuvį. Bereikšmis veidas, 
neatskleidžiantis jokių paslapčių. 

Kaukolės apžiūra irgi nesuteikė jokių atsakymų. Ketei pjū- 
klu atvėrus kiaušą, smegenyse nesimatė jokių kraujo išsiliejimo, 
insulto ar traumos požymių. Smegenys atrodė sveikos — jauno 
žmogaus smegenys, ir būtų turėjusios savo savininkui tarnauti 
dar daug metų. Dabar tos smegenys kartu su viso gyvenimo 
prisiminimais buvo įmestos į kibirą su formalinu. O kūnas — 


tai, kas bus iš jo likę — atsidurs šaldytuvo stalčiuje, pavadintas 

vardu ir pavarde, bendrais daugybei kitų neatpažintų moterų, 
čia patekusių prieš ją. 

Džeinė Dou. 

Vėliau tą rytą Ketė jau sėdėjo prie savo rašomojo stalo, kai 
suskambo telefonas. Pakėlusi ragelį, ji atsiliepė: 

— Teismo medicinos vyriausiojo eksperto pavaduotoja 
daktarė Novak. 

— Jūs palikote man žinutę, — pasakė vyriškis, ir ji iškart 
atpažino girdėtą per atsakiklį balsą. Žemas jo tembras dabar 
buvo persmelktas nerimo. — Koks reikalas? — griežtai paklau- 
sė jis. 

Ketė išsyk siektelėjo rašiklio ir popieriaus. 

— Su kuo kalbu? — paklausė. 

— Turėtumėte žinoti. Juk 7222 paskambinote. 

— Aš tik turėjau jūsų telefono numerį, ne pavardę... 

— O kaip jūs gavote mano numerį? 

— Buvo užrašytas ant degtukų dėžutės. Šįryt policija atga- 
beno į morgą moterį, ir ji... 

Jis ją nutraukė: 

— Tuoj atvykstu. 

— Pone, nenugirdau jūsų pa... 

Nespėjo pabaigti — trekštelėjo padedamas ragelis, paskui 
sugaudė jungimo. signalai. „Šiknius,, — pagalvojo ji. — Kas, 
jeigu jis nepasirodys? Ir dar kartą nepaskambins?“ 

Ji surinko Žmogžudysčių skyriaus numerį ir paliko žinutę 
Saiksui su Rečetu: „Abu sugrįžkite į morgą.“ Ir ėmė laukti. 


Vidurdienį suzvimbė vidaus ryšio telefonas iš priimamojo. 


— Čia ponas Kvantrelis, — pranešė sekretorė. — Sako, 
jūs jo laukiate. Atsiųsti? 

— Aš jį pasitiksiu ten, — atsakė Ketė. — Jau einu. 

Nebuvo tokia kvaila, kad paprasčiausiai įsitemptų civilį 
iš gatvės ir nusivestų tiesiai žemyn į morgą. Jam reikės suteik- 
ti galimybę pasiruošti sukrėtimui. Virš autopsinės aprangos ji 
apsivilko baltą chalatą. Atlape buvo kavos dėmių, bet mat jas 
galai. 

Kol ji liftu kėlėsi iš pusrūsio į pirmą aukštą, pasitvarkė 
plaukus, kad bent kiek panėšėtų į šukuoseną, su kuria būtų 
galima pasirodyti žmonėms, ir pasitaisė prisegtą prie kišenėlės 
pavardės kortelę. Išlipo į koridorių. Pro stiklines duris jo gale 
matėsi priimamasis su sofa ir apmuštomis kėdėmis, viskas — 
banaliai pilkos spalvos. Ketė taip pat pamatė vyriškį, nervingai 
vaikščiojantį pirmyn atgal po vestibiulį, nepastebintį jos besi- 
artinant. Elegantiškai apsirengęs, neatrodė iš tokių tipų, kurie 
galėtų gerai pažinoti Džeinę Dou iš Pietų Leksingtono. Puikiai 
pasiūtas kupranugario vilnos švarkas gražiai gulėjo ant plačių jo 
pečių. Ant rankos vyriškis turėjo persimetęs rusvą lietpaltį ir vis 
timpčiojo už kaklaraiščio, lyg tas smaugtų. 

Pastūmusi stiklines duris, Ketė įėjo į priimamąjį. 

— Ponas Kvantrelis? 

Vyriškis staigiai atsisuko į ją. Gelsvi kviečių spalvos plaukai 
nepriekaištingai sušukuoti, akys — jos dar nematyto atspalvio. 
Ne visai mėlynos ir ne visai pilkos, jos atrodė besimainančios it 
pavasario dangus. Pats atrodė ganėtinai pagyvenęs, — galbūt 


šiek tiek per keturiasdešimtį, — kad turėtų susikaupusias apie 

akis kelias charakteringas raukšleles, truputėlį žilsvumo smilki- 
niuose. O sukąsti žandikauliai išdavė įtampą. 

— Aš daktarė Novak, — prisistatė ji, ištiesdama ranką. 

Jis mašinaliai, greitomis ją spustelėjo, lyg skubintųsi atlikti 
formalumus. 

— Adamas Kvantrelis, — pasisakė. — Jūs palikote mano 
atsakiklyje žinutę. 

— Gal užeinam pas mane į kabinetą? Galėsite ten palauk- 


ti, kol policija... 


— Jūs kažką paminėjote apie moterį, — šiurkščiai per- 
traukė jis. — Kad policija atgabeno moterį. 

„Ne, tai ne šiurkštumas, — nusprendė Ketė. — Jis išsi- 
gandęs.“ 


— Būtų geriau palaukti leitenanto Saikso, — pasiūlė ji. — 
Jis galės paaiškinti aplinkybes. 

— Kodėl jūs man jų nepaaiškinate? 

— Esu tik teismo medicinos ekspertė, pone Kvantreli. Ne- 
galiu teikti informacijos. 

Jo mestas žvilgsnis, atrodė, sunaikins. Ji iškart panoro būti 
šiek tiek tiesesnė, šiek tiek aukštesnė. Kad nesijaustų taip graso- 
ma to jo žvilgsnio. 

— "Tas leitenantas Saiksas, jis iš Žmogžudysčių skyriaus, 
tiesa? — tiesiai šviesiai paklausė jis. 

— Taip. 

— Taigi kalbama apie nužudymą. 

— Nenoriu spėlioti. 


— Kas ji tokia? 

— Kol kas tapatybės nenustatėme. 

— Vadinasi, nežinote. 

— Ne. 

Jis šiek tiek parylėjo. 

— Leiskite man pamatyti kūną. 

Tai buvo ne prašymas, o įsakymas, dargi ryžtingas. 

Ketė dirstelėjo į duris ir nusistebėjo, kodėl, po velniais, 
Saiksas dar nepasirodo. Ji vėl pasižiūrėjo į vyriškį ir suprato, kad 
tas vos tvardosi. Jis pasibaisėjęs. Pasibaisėjęs, kad kūnas, gulintis 
pas mane šaldytuvo stalčiuje, yra kieno nors, ką pažinojo ir mylėjo. 

— Štai kodėl man paskambinote, ar ne? — vėl prašneko 
jis. — Norėjote žinoti, ar atpažinsiu mirusiąją? 

Ji linktelėjo. 

— Morgas apačioje, pone Kvantreli. Einam su manimi. 

Jis tylomis žingsniavo greta. Saulėje įdegęs jo veidas po 
Auorescenciniais šviestuvais atrodė pablyškęs. Ir kai juodu lei- 
dosi liftu į pusrūsį, jis taip pat tylėjo. Sykį žvilgtelėjusi, ji pama- 
tė, kad jis stebeilija tiesiai į priekį, lyg bijotųsi žiūrėti kur nors 
kitur, lyg bijotųsi prarasti visą dar likusią savitvardą. 

„Kai išlipo iš lifto, jis stabtelėjo ir apsidairė aplink į nu- 
brūžintas sienas, numindžiotas linoleumo grindis. Palubėje 
driekėsi dar viena mirguliuojančių fAuorescencinių šviestuvų 
eilė. Pastatas buvo senas, ir čia apačioje, pusrūsyje, nuosmukį 
galėjai matyti iš apsilaupiusių dažų, suskilinėjusių sienų, uosti 
pačiame ore. Kai visas miestas išgyveno nuosmukį, kai visos 
tarnybos, pradedant socialine rūpyba ir baigiant šiukšlių iš- 


vežimu, triukšmingai reikalavo vis menkstančios mokestinių 

dolerių dalies, Teismo medicinos ekspertizių biuras visada bū- 
davo finansuojamas paskiausiai. Juk mirę piliečiai rinkimuose 
nebalsuoja. 

Bet jeigu Adamas Kvantrelis ir atkreipė dėmesį į aplinką, 
jis nieko nepakomentavo. 

— "Tai toliau šiuo koridoriumi, — pasakė Ketė. 

Be žodžių jis nusekė paskui ją šaldomosios saugyklos link. 

Prie durų Ketė stabtelėjo. 

— Kūnas čia, — tarė. — Ar jūs... jaučiatės tam pasirengęs? 

Jis linktelėjo. 

Ji įsivedė jį vidun. Saugykla buvo skaisčiai apšviesta, net 
skaudino akis. Palei tolimąją sieną rikiavosi šaldomieji stalčiai, 
kai kurie pažymėti etiketėmis su pavardėmis ir skaičiais. Šiuo 
metų laiku didžiuma jų buvo užimti. Sulig pavasario atodrė- 
kiu, šiltesniais orais, gatvėse vėl pasirodė pistoletai ir peiliai, o 
čia gulėjo naujausios jų aukos, tarp šių — trys Džeinės Dou. 
Ketė siekė ranka stalčiaus, pažymėto 373-4-3-A. Kiek padelsu- 
si, žvilgtelėjo į Adamą. 

— Nebus malonu, — perspėjo. 

Jis nurijo seiles. 

— Nevilkinkite. 

Ji ištraukė stalčių. Tas išslydo be garso, kartu padvelkė ir 
šaltas garas. Po lavondengte kūnas atrodė beveik beformis. Ketė 
pažvelgė į Adamą Kvantrelį, pasitikrindama, kaip jis laikosi. Pa- 
prastai nualpdavo būtent vyrai, ir kuo būdavo stambesni, tuo 
sunkiau tekdavo kelti juos nuo linoleumo. Kol kas šis tipas lai- 


kėsi neblogai. Kad ir niūrus bei tylus, atrodė visai nieko. Pama- 

žėle ji atkėlė lavondengtę. Pasirodė alebastro baltumo Džeinės 
Dou veidas. 

Ketė vėl dirstelėjo į Adamą. 

Jis šiek tiek pablyško, bet nesujudėjo. Nei nukreipė nuo la- 
vono žvilgsnį. Ištisas dešimt sekundžių stebeilijo į Džeinę Dou, 
lyg stengtųsi atkurti sustingusius jos bruožus į ką nors gyva, ką 
nors pažįstama. 

Pagaliau jis giliai iškvėpė orą. Tik tuomet Ketė suprato, 
kad vyriškis buvo sulaikęs kvapą. Dabar pažvelgė į ją ir visiškai 
ramiu balsu pareiškė: 

— Niekada anksčiau gyvenime nesu matęs šitos moters. 


Paskui apsisuko ir išėjo iš patalpos. 


Ketė užstūmė stalčių ir nusekė paskui Adamą į koridorių. 
— Palūkėkite, pone Kvantreli. 

— Negaliu jums padėti. Nežinau, kas ji. 

— Bet manėte, kad žinote. Ar ne? 

— Nežinau, ką aš maniau. 

Ilgų kojų nešamas jis sparčiai žirgliojo lifto link. 

— Kodėl ji turėjo jūsų telefono numerį? 

— Nežinau. 

— Ar tai tarnybinis numeris? Gal viešai žinomas? 


— Ne, tai mano namų telefonas. 


— Tai kaipgi jį gavo? 
— Jau jums pasakiau — nežinau. — Jis pasiekė liftą ir 
nuspaudė mygtuką „Aukštyn“. — Ji visai man nepažįstama. 


— Bet baiminotės, kad ją pažįstate. Todėl čia ir atvykote. 

— Atlikau savo pilietinę pareigą. 

Jis metė į ją žvilgsnį, kuris bylojo: Daugiau jokių klausimų. 

Bet Ketė vis tiek paklausė: 

— Ką tokią tikėjotės pamatyti, pone Kvantreli? 

Jis neatsakė, tik nužvelgė ją tuo savo neįskaitomu žvilgsniu. 

— Paprašysiu jūsų pasirašyti pareiškimą, — neatlyžo ji. — 
Be to, man reikia žinoti, kaip su jumis susisiekti. Jeigu policijai 


kiltų daugiau klausimų. 

Jis išsitraukė iš kišenės vizitinę kortelę. 

— Mano namų adresas, — pasakė, paduodamas jai. 

Ji žvilgtelėjo į kortelę. Palankaus Vėjo takas 11, Sario Aukš- 
tumos. Saiksas buvo teisus dėl telefono numerio kodo. 

— Jums teks kalbėtis su policija. 

— Kodėl? 

— Dėl rutininių klausimų. 

— Ar tai žmogžudystė? 

— Dar nežinau. 

Lifto durys atsivėrė. 

— Kai nuspręsite, man paskambinkite. 

Ketė įsmuko į liftą įkandin jo, ir durys užsivėrė. 

— Klausykite, — tarė ji. — Turiu neįvardytą negyvėlę. 
Na, galėčiau paprasčiausiai pavadinti ją Džeine Dou ir šitaip 
palikti. Bet kažkur yra kas nors, pasigendantis sesers, dukters ar 
žmonos. Norėčiau jiems padėti, tikrai norėčiau. 

— Pirštų atspaudai. 

— Paėmiau. 

— Dantų rentgenogramos. 

— Padariau. 

— Atrodote kompetentinga. Jums tikrai nereikia mano 
pagalbos. 

Durys nuslydo į šonus, ir jis išžengė iš lifto. 

— Ne tai, kad šis reikalas man nerūpėtų, — metė ir lei- 
dosi sparčiai žingsniuoti koridoriumi priimamojo link, privers- 
damas ją vytis ristele. — Bet nesuprantu, kodėl turėčiau būti į 


tai įveltas vien dėl to, kad mano telefono numeris pasitaikė ant 

kažkokio... kažkokio restorano degtukų dėžutės. Mirusioji būtų 
galėjusi ją gauti bet kur. Gal pavogė... 

— Aš jums nesakiau, kad dėžutė iš restorano. 

Jis sustojo ir apsisuko į ją. 

— Taip, sakėte. 

— Ne, nesakiau. Žinau, kad nesakiau. 

Kvantrelis nutilo. Jų žvilgsniai susikirto — nė vienas neno- 
rėjo užleisti pozicijų. Ner toks išlaikantis pusiausvyrą tipas kaip tu 
gali paslysti, pagalvojo ji, smilktelėta pasitenkinimo. 

— O aš esu įsitikinęs, kad klystate, — šaltai atrėmė jis, 
apsisuko ir nuėjo į priimamąjį. 

Ten prie registracijos stalo stovėjo Saiksas ir Rečetas. 

Pamatęs Ketę, Saiksas prašneko: 

— Mums perdavė jūsų žinutę... — jis nebaigė, kai žvilgs- 
nį perkėlė į vyriškį greta jos. Sureagavo su nuostaba: — Pone 
Kvantreli. Kas jus čia arvedė?.. — Staiga detektyvas vėl žvilgte- 
lėjo į Ketę. 

— Tai buvo jo telefono numeris, Lu, — paaiškino Ketė. — 
Bet ponas Kvantrelis sako, kad tos moters nepažįsta. 

— Pasikalbėkite su ja, leitenante, — prašneko Adamas. — 
Galbūt jums pavyks daktarę Novak įtikinti, kad nesu koks nors 
žudikas, užpuolantis su kirviu rankoje. 

Saiksas nusijuokė. 

— Ką, Novak jūsų ėmėsi kietai? 

— Kadangi, kaip matau, judu esate pažįstami, — suirzusi 
atsiliepė Ketė, — man nelieka nieko kita, kaip tik patikėti pono 


Kvantrelio žodžiais. 

— Ak, kaip man palengvėjo, — pasakė Adamas. — Ką gi, 


jeigu man atleisite... — jis linktelėjo Kerei. — Daktare Novak, 
su jumis buvo... įdomu. — Ir apsisuko išeiti. 
— Minutėlę, pone Kvantreli! — pašaukė Saiksas. — Gal 


šnektelėtume kelis žodžius? 

Abiem vyrams pasitraukiant į tolimąjį priimamojo kampą, 
Ketė pagavo Adamo žvilgsnį: Tai jūsų neliečia. 

— Mes lauksime tavęs apačioje, Lu, — metė Rečetas ir 
niuktelėjo Ketę. — Eime. Ar dar turite tos siaubingos kavos? 

Ji suprato užuominą. Eidama kartu su Rečetu liftų link, 
atsigręžė per petį. Dvejetas vyrų kampe tyliai tebesikalbėjo. 
Adamas stovėjo veidu į Ketę ir per žemesnio Saikso galvą paga- 
vęs jos atgal mestą žvilgsnį atsakė šaltu linktelėjimu. Įtampa iš 
jo veido jau išnyko; jis vėl laikėsi užtikrintai. 

Lifte ji paklausė: 

— Gerai, Vinsai. Kas jis toks? 

Rečetas gūžtelėjo pečiais. 

— Kažkokios farmacijos kompanijos savininkas. Lyg „Cy- 
rus ar panašiai. 

-— „Cygnus“*? Jam priklauso „Cygnus“ kompanija? 

— Aka, šita. Jis nuolat šmėkščioja aukštuomenės pusla- 
piuose. Žinote, reportažuose iš vieno ar kito oficialaus pobūvio. 
Stebiuosi, kad nesate apie jį girdėjusi. 

— Aš neskaitau aukštuomenės puslapių. 


— O turėtumėte. Anądien buvo paminėtas jūsų buvu- 


* 


Lot. Gulbė — žvaigždyno pavadinimas. 

sysis. Dalyvavo kažkokiame mero suorganizuotame rinkimų 
kampanijos renginyje. Jam ant parankės kabojo daili blondinė. 

— Štai todėl ir neskaitau aukštuomenės puslapių. 

— A. 

Juodu išlipo iš lifto ir pasuko į Ketės kabinetą. Kavos apa- 
ratas šiandien dirbo viršvalandžius. Stiklinis kavinukas jau buvo 
dukart išpilstytas, ir likutis jame dabar atrodė išties bjauriai. Ji 
pripylė puodelį ir padavė Rečetui. 

— Kaipgi Lu pažįsta tą Poną Iš Aukštuomenės? 

Rečetas dėbsojo į neišvaizdų bizalą savo puodelyje. 

— Kažkoks privatus reikalas. Kvantrelis paprašė Lu mažu- 
tėlės policijos pagalbos. Tai kažkaip siejosi su jo dukra. 

— Kvantrelis turi dukterį? 

— Taip girdėjau. 

— Jis nepanašus į tėtuką. Ne iš tokių tipų, kurie leistų 
lipnioms mažutėms rankelėms bent kiek priartėti prie jo kaš- 
myrinio švarko. 

Rečetas nugėrė gurkšnį iš puodelio ir susiraukė. 

— Jūsų kava pagerėjo. 

— Kokią pagalbą Lu jam suteikė? 

— Ak, mergina pražuvo nežinia kur ar kažkas panašaus. 
Turėtumėte paklausti Lu. Tai atsitiko kiek anksčiau, prieš mud- 
viem tampant porininkais. 

— Jis dirbo Pietų Leksingtone? 

— Patruliavo tame mikrorajone daug metų. Kaip tik ten 
žuvo jo partneris. Nušautas iš pravažiuojančio automobilio. O 


paskui aš savąjį praradau Votertaune, ir Lu prikabino prie ma- 

nęs. Visa kita, kaip sakoma, istorija. — Jis nugėrė dar gurkšnį 
kavos. 

— Adamas Kvantrelis negyvena arti Pietų Leksingtono. 

Rečetas nusijuokė. 

— Tai jau tikrai. 

— Tuomet kodėl jis vis dėlto kreipėsi pagalbos į Pietų Lek- 
singtono farą? 

— Nežinau. Kodėl pačiai nepaklausus Lu? 

Supypsėjo Rečeto mobilusis. Mašinaliai jis žvilgtelėjo į nu- 
merį ekranėlyje ir atsiduso. 

— Čia Rečetas, — atsiliepė. — Aha, ką dabar mums turite? 

Ketė perkėlė dėmesį į šūsnį popierių ant savo rašomojo 
stalo. Tai buvo reikalavimų blankai, kuriuos reikėjo užpildyti 
siunčiant organizmo skysčių mėginius ištirti į valstijos labora- 
toriją. Jeigu norėjo suspėti iki penkioliktos valandos, kai bus 
išvežami tyrimai, turėjo užpildyti blankus dabar. Ji atsisėdo ir 
ėmėsi žymėti atitinkamus langelius: dujinė chromatografija/ 
bendra patikra, imunoanalizė ir taip toliau. Visus tyrimus, ku- 
riais būtų galima išsiaiškinti Džeinę Dou nužudžius; narkotiką. 

Išgirdusi žingsnius, ji pakėlė akis nuo stalo. Į kabinetą įėjo 
Saiksas. 

— Atleiskite, kad taip jūsų nusikračiau, — atsiprašė jis, — 
bet turėjau aptarti su ponu Kvantreliu asmeninį reikalą. 

— Taip, jau girdėjau. 

Ji vėl ėmėsi pildyti blankus. 

Jis susidomėjo popieriais. 


— Tie dėl Džeinės Dou? 

— Kurjeris atvyksta penkioliktą. Žinau, kad norite sku- 
biai gauti atsakymus. — Ketė surinko lapelius, apvyniojo juos 
apie mėgintuvėlius ir paskui šiuos sudėjo į laboratorijai skirtą 
voką. — Štai ir viskas, tegul keliauja. — Įmetė paketą į pintinę, 
pažymėtą Paėmimui. 

— Maniau, atliksite kai kuriuos tyrimus čia. 

— Atliksiu, kai turėsiu laiko. Pirma, mane spaudžia termi- 
nai dėl kelių autopsijų protokolų. Mat artėja nagrinėjimo teis- 
me datos. O mano buvusysis jau atsiuntė piktas žinutes balso 
paštu skubindamas. 

Saiksas nusijuokė. 

— Taigi judu su Edu vis dar kimbate vienas kitam į atlapus? 

— Lu, meilė yra laikina. Neapykanta — amžina. 

— Kaip suprantu, nebalsuosite už jį. 

— Tiesą sakant, manau, kad Edas savo temperamentu tin- 
kamas tapti apygardos prokuroru. Juk sutiksite, kad jis pritren- 
kiamai panašus į dobermaną pinčerį? — Ji nuėjo prie kartote- 
kos spintos ir įniko raustis po popierius. — Be to, Edas ir meras 
vienas kito verti. 

— Velnias, — suniurnėjo Rečetas, užtrenkdamas mobilio- 
jo telefono dangtelį. — Teks praleisti priešpiečius. 

— Koks reikalas? 

— Mus iškviečia. Surado dar vieną moterį, be traumos po- 
žymių. 

Ketė pažvelgė nuo kartotekos stalčiaus. Rečetas jau pasku- 
bom kažką rašėsi į bloknotą. 


— Dar vienas perdozavimas? — paklausė ji. 


— Veikiausiai. O mano skrandis jau gurga. — Jis toliau 
rašėsi į bloknotą sau būdinga dalykiška maniera. Per daug lavo- 
nų, ir štai kaip mus tai paveikia, — pagalvojo Ketė. — Negyvėlis 
tereiškia atšaukiamus priešpiečius. 

— Kur auka rasta? — balsu paklausė. 

— Pietų Leksingtone. 

— Kurioje jo dalyje? 

Užvertęs bloknotą, Rečetas pakėlė akis. 

— Ten pat, kur radome ir tą kitą, — atsakė. — „Projek- 

Adamas Kvantrelis palenktais prieš vėją pečiais, giliai susi- 
kišęs rankas į lietpalčio kišenes, žvaliu žingsniu perkirto gatvę. 
Nors jau buvo balandis, bet atrodė veikiau kaip sausis. Čaižan- 
tis vėjas, medžiai pliki it skeletai, gatvėse žmonių veidai žiemiš- 
kai blyškūs tartum kaukės. 

Jis atsirakino savo „Volvo“, įsmuko į vairuotojo sėdynę ir 
užtrenkė dureles. 

Minutėlę sėdėjo saugiai slepiamas patamsintų langų, jaus- 
damas palengvėjimą, kad atsidūrė vietoje, kur niekas negali iš- 
skaityti jo veido, atspėti minčių. Salone buvo šalta, kvėpuojant 
iš burnos kilo garas. Bet tikroji žvarba smelkė iš vidaus. 

Tėn buvo ne ji. Bent už tai galėčiau dėkoti Dievui. 

Jis užvedė variklį ir nukreipė volvo į transporto srautą. Pir- 
miausia jam kilo noras pasukti Sario Aukštumų link, namo. 


Turėtų paskambinti sekretorei ir pranešti, kad šiandien biure jo 

nebus. Reikėjo laiko savitvardai atgauti, kurią prarado, kai tik 
išgirdo per atsakiklį tos daktarės balsą. 

Kokia jos pavardė? Regis, Novak. Taip, tikrai. Išsiblaškęs 
stengėsi prisiminti daktarės Novak vardą. Kažkoks trumpas ir 
dalykiškas. Ji kalba tiesiai, be užuolankų, ir jis tai vertino. Bet 
jam nepatiko skvarbios jos akys, aštrus it jautriai suderintų an- 
tenų imlumas. Toji daktarė įžvelgė kur kas daugiau, nei jis no- 
rėjo atskleisti. 

Jis įsiliejo į greitkelį. Iki Sario Aukštumų dar važiuoti pusę 
valandos. Troško kuo greičiau išsigauti iš miesto centro, palikti 
už savęs visą tą pilką ir niūrų didmiesčio betoną. 

Paskui pravažiavo kelio ženklą, skelbiantį: Pietų Leksingto- 
nas, 0,5 mylios. 

Ir tuomet, pagautas beprotiškos paskatos, kylančios iš 
kaltės jausmo, jis ūmai apsisprendė. Pasuko į išlinkiu besi- 
leidžiančią nuovažą nuo greitkelio ir sklandžiai įsiliejo į Pie- 
tų Leksingtono aveniu. Staiga pasijuto važiuojąs tartum karo 
veiksmų zona. Mikrorajonas aplink Teismo medicinos eksper- 
tizių biurą buvo aptriušęs, bet nors pastatai gyvenami, langai 
sveiki. 

O čia, Pietų Leksingtone, buvo sunku įsivaizduoti, kad 
už tų raudonų plytų sienų ir išdaužytų langų gyventų kas nors 
daugiau nei žiurkės. Jis važiavo pro tuščius sandėlius ir nebevei- 
kiančias verslo įmones, menančias geresnius miesto laikus. Dvi 
ės piečiau, už apleistos „John Weir odų raugyklos, pasiekė 
„Projektus“. Dar už kelių kvartalų pamatė juos, septynis pilkus 
bokštus, įsirėmusius į tokį pat pilką dangų. 

"Tai buvo ankstesnio amžiaus reliktai, atsiradę iš gerų keti- 
nimų, bet pasmerkti sunykti dėl netinkamai parinktos vietos ir 
nevykusio projekto. Pastatyti daug mylių nuo kokių nors dar- 
boviečių, sukonstruoti iš monolitinio betono, jie labiau panė- 
šėjo į kalėjimo bokštus, o ne komunalinių namų mikrorajoną. 
Ir vis dėlto tebebuvo gyvenami. Jis matė važiuojamojoje dalyje 
prie šaligatvių pastatytus automobilius, prie skersinių gatvelių 
kampų besibūriuojančias žmonių grupeles, vieną kitą vyrą, pri- 
sėdusį ant savo namo įėjimo laiptelių, vaikėzą, mėtantį kamuolį 
skersgatvyje įrengtą krepšinio lanką be tinklelio. Adamui va- 
žiuojant pro šalį, visi jie sužiuro, kiekviena pora akių dėmėjosi 
įsibrovėlį į jų teritoriją. 

Nuvažiavęs dar vieną kvartalą, Adamas sustojo prie šaligat- 
vio ties pastatu, pažymėtu penktuoju numeriu. 

Valandą sėdėjo automobilyje, stebėdamas šaligatvius, 
skersgatvius, žaidimų aikštelę kitapus gatvės. Po stiklo šukėmis 
nubertą šaligatvį pirmyn atgal vaikštinėjo motinos, stumdan- 
čios vežimėlius su mažyliais, didesni vaikai žaidė šaligatvyje 
„klases“. Ner čia, pagalvojo jis, gyvenimas tęsiasi. Žinojo, kad 
žmonės jį stebi; visada taip būdavo. 

Kažkas pabarškino į jo langą. Jis pažvelgė pro šiek tiek pa- 
tamsintą stiklą ir pamatė jauną moterį su susitaršiusių, nešu- 
kuotų juodų plaukų kupeta, tamsiomis akimis ir baltu veidu, 
storai aplipintu makiažu. Atidžiau įsižiūrėjęs sumojo, kad po 
raudonų dažų ir pudros sluoksniais slypi jaunutė mergina. 

Ji vėl pabarškino į langą. Adamas kelis colius nuleido stiklą. 


— Ei, branguti, — saldžiai suulbo ji. — Dairaisi manęs? 

— Dairausi Meivės, — atsakė jis. 

— Nepažįstu jokios Meivės. O kaip tau aš? 

Jis nusišypsojo. 

— Gal ne. 

— Esu pasirengusi viskam. Ko tik užsigeis tavo vaizduotė. 

— Manęs tikrai tas nedomina. Dėkui. — Jis uždarė stiklą. 

Iškart jos šypsena persimainė į piktą grimasą. Mergina 
burbtelėjo nešvankybę, kurią jis išgirdo net pro uždarytą langą, 
paskui apsisuko ir nuėjo. | 

Jisai stebėjo siūbuojant mėlynais džinsais apremptus klu- 
bus, kai ji tolo gatve. Mergina stabtelėjo ties jaunų vyrų būreliu, 
mašinaliai pakreipė galvą ir gundomai nusišypsojo. Ir iš ten jo- 
kio susidomėjimo. Gūžtelėjusi pečiais, ji patraukė toliau. 

Kažkas šioje jaunoje moteryje — galbūt juodi kaip var- 
nos plunksnos plaukai arba eigastis, pasauliui skelbianti: Galiu 
savimi pasirūpinti — jam priminė kai ką kita. Daktarę Novak, 
tą moterį be vardo. Jos plaukai tokios pat spalvos, sodriai ir 
žvilgančiai juodi, kaip tik tokio ilgio, kad kristų ant pečių. Ir 
jos eigastis — kiek jis spėjo pamatyti apytamsiame pusrūsio ko- 
ridoriujeę — pasižymėjo tuo pačiu savimi pasitikinčiu spyruo- 
kliškumu. Staiga Adamas pasigailėjo, kad nepasakė jai tiesos — 
apie tą degtukų dėžutę, apie Meivę. Ji suprato, kad jis meluoja. 
Nuslėpti tiesą buvo būtina, bet jautėsi dėl to neramus. Be to, 
dabar jį laikys kažkokiu niekšeliu, kurio žodžiais negalima tikė- 
ti, ir tai trikdė. 

Kodėl man turėtų rūpėti? Juk niekada daugiau tos moters 


nebepamatysiu. 

Bent jau tikėjosi, kad nebepamarys. Kelionė į miesto mor- 
gą nebuvo tokia patirtis, kurią trokštų pakartoti. Kažin kaip jis 
pajėgtų tai ištverti — kasdien turėti reikalą su mirtimi, tyrinėti 
tą kraupų plieninių šaldytuvo stalčių turinį. Kaip galima gyven- 
ti su tokiais vaizdais? Jam pačiam buvo sunku atlaikyti tik vie- 
ną, regėtą vos prieš valandą vaizdą — numirėlės, gniaužiančios 
kumštyje degtukų dėžutę. 

Ačiū Dievui, kad ten buvo ne Meivė. 

Jis pasiėmė automobilio telefoną, surinko savo biuro nu- 
merį ir pranešė Gretai, kad šiandien neatvažiuos. Iš balso ji 
atrodė nustebusi: šefui nebuvo būdinga praleisti darbą, netgi 
vieną dieną. 

— Lai Helas laiko frontą, — pasakė jai. Galų gale kam gi 
reikalingi vyresnieji viceprezidentai? 

Gatve pamažu pravažiavo policijos patrulio automobilis 
ir nuslinko Pietų Leksingtono aveniu. Šaligatviu spardydami 
stiklo šukes prastrikinėjo ką tik paleisti iš mokyklos vaikai. 
Adamas dar pasakė Gretai, kad pasimatysią rytoj rytą, ir padėjo 
ragelį. Paskui paniurusiu veidu atsilošė sėdynėje ir vėl stebėjo 


gatvę. 


Daktaro Deivio Viloko, vyriausiojo teismo medicinos 
eksperto, kabinetas buvo tolimojo įstaigos kampo ketvirtame 
aukšte. Kaip įmanoma toliau nuo kasdienės morgo rutinos, bet 
vis tiek tame pačiame pastate. Žalvarinė plokštelė ant jo durų 


buvo dovanota žmonos, pasibaisėjusios pigia plastikine šios ver- 

sija, parūpinta Albiono miesto municipaliteto. Jeigu jau turi 
būti valstybės tarnautojas, taip ji samprotavo, tai nors galima 
daryti tai stilingai. 

Daktaras Vilokas palaikė žmonos nuomonę, ir kabinetas 
atspindėjo jo prabangų ir eklektišką skonį. Įvairiose garbingo- 
se vietose buvo demonstruojama Kenijos kaukės, Egipto papi- 
rusai, inkų statulėlės — viskas įgyta jam keliaujant. Kabineto 
langai žvelgė į rytus, upės link. Šią apniukusią dieną vaizdas 
buvo negailestingai slegiantis. Krintanti pro langus pilka šviesa 
niaurumu gaubė patį Viloką ir visus jo primityviojo meno da- 
lykėlius. 

— Narkotikų perdozavimas — šio miesto gyvenimo fak- 
tas, — pareiškė Vilokas. — Mes negalime jų visų medžioti. Ne- 
bent būtum įsitikinusi, kad tai kas nors nauja. Nematau reikalo 
blaškytis... 

— Kaip tik taip, — patvirtino Ketė, atsisėsdama į krėslą 
priešais jį. — Aš nežinau, ar tai kas nors nauja. Bet, manau, 
turėtum informuoti merą. Ir galbūt spaudą. 

Vilokas pakraipė galvą. 

— Nepersistengi? 

— Deivi, per pastarąją parą man atvežė du kūnus. Abu 
jaunų moterų, be traumos požymių. Abi rastos Pietų Leksing- 
tono mikrorajone. Kadangi ant jų rankų likusios nesenų adatų 
dūrių žymės, esu linkusi tai pavadinti mirtimis nuo narkotikų 
perdozavimo. 

— Heroino? 


— Cia ir problema. Man nesiseka to identifikuoti. Nu- 

siunčiau kraują, šlapimą ir stiklakūnio skystį į valstijos labora- 
toriją imunologinei analizei, bet tai užtruks savaitę. 

— O čia ką tu atlikai? 

— Plonasluoksnę ir dujinę chromatografiją. Pirmu atveju 
rasta etanolio. Antruoju — salicilatų, galbūt tai tik aspirinas. 
Abiem atvejais pasireiškė toks pat dujinės chromatografijos pi- 
kas — panašu, kad dėl narkotiko. 

— Štai tau ir atsakymas. 

— Kaip tik čia ir problema. Pikas keistas, dvifazis. Ne vi- 
sai kaip opiato, ne visai kaip kokaino. Niekada anksčiau tokio 
nemačiau. 

— Nešvarūs. Kas nors sumaišė tuos du narkotikus. 

— Galbūt. 

— Palauk, kol nustatys valstijos laboratorija. Juk truks tik 
savaitę. 

— O per tą laiką? 

— Juk turi tik dvi aukas. 

Ketė palinko ir atsirėmė rankomis į jo stalo kraštą, 

— Deivi, aš daugiau aukų memo07iu. Ir bijau, kad jų dar 
atveš. 

— Kodėl? 

— Kai ant ratukų įrideno antrą moterį, sėdau prie telefo- 
no. Skambinau į visas miesto ligonines. Išsiaiškinau, kad į Hen- 
koko bendraprofilinę vakar paguldyti trys perdozavusieji. Du iš 
jų — akivaizdūs mėginimai nusižudyti. Bet trečiasis — jaunas 
vyras, atgabentas jo tėvų. Skubiosios pagalbos priimamajame 


jam sustojo širdis. Jiems pavyko tą vyruką ištraukti. Dabar jis 

Intensyviosios terapijos skyriuje, vis dar be sąmonės, kritinės 
būklės. 

— Henkoko ligoninės Skubiosios pagalbos priimamasis 
užverstas darbu. Galima tikėtis, kad perdozavimai atsidurs ten. 

— Aš kalbėjausi su ligoninės laboratorija. Jie atliko to vyro 
kraujo rutininę chromatografiją. Narkotikų nustatymo tyrime 
išryškėjo dvifazis pikas. Ne visai būdingas opiatui ir ne visai — 
kokainui. 

Vilokas tylėjo. Tik sėdėjo prie stalo ir raukėsi. 

— Deivi, — vėl prašneko ji, — mes matome prasidedan- 


čią epidemiją. 


Vilokas papurtė galvą. 

— Per anksti ją skelbti, — pasakė. 

— Spėk, kur tas jaunas vyrukas gyvena? Pietų Leksingto- 
ne. Už penkių daugiabučių nuo tos vietos, kur rastos abi mote- 
rys. Sakau tau, tai kažkas nauja, kažkas, kas nužudo džankius. 
Ir, atrodo, to šaltinis — Pietų Leksingtonas. Deivi, manau, štai 
kaip turėtum pasielgti. Paimti telefoną ir paskambinti merui. 
Sukviesti jungtinę spaudos konferenciją. Paskleisti žinią anks- 
čiau, iki mūsų pusrūsį užgrūs daugiau Džonų ir Džeinių Dou. 

— Kad nežinau. 

— Ko tu nežinai? 

— Gal tai tik vienintelė partija. Galimas daiktas, tuo ir 
baigsis. 

- O galbūt pas kokį nors kvaišalų prekeivį sandėlyje kėp- 
so visa tona tos medžiagos. 

Susijaudinęs Vilokas atsilošė krėsle ir persibraukė delnu 
žilus plaukus. 

— Gerai, pasikalbėsiu su meru. Blogas metas tai kelti aikš- 
tėn, kai dabar artėja miesto dušimtosios metinės ir visa kita. Šią 
savaitę jis pradeda savo rinkimų kampaniją... 


— Deivi, žmonės miršta. 

— Gerai, gerai, paskambinsiu jam šiandien. 

Patenkinta, kad pasiekė savo, Ketė iš Viloko kabineto pa- 
traukė žemyn į pusrūsį. Koridoriuje du palubės Auorescenciniai 
šviestuvai blyksėjo it švysčiojantys stroboskopai. Viskas atrodė 
benusidėvį, beišsieikvoją. Šiame pastate. Šiame mieste. 

Ir štai — švenčiama dviejų šimtų metų sukaktis. 4 gi mes 
švenčiame, pone mere? Dušimtąsias nuolatinio nuosmukio metines? 

Sugrįžusi į savo kabinetą, Ketė manė išgersianti viską iki 
paskutinio lašo, kas buvo likę kavinuke. Bet ne, nesijautė taip 
desperatiškai nusiteikusi. Ant rašomojo stalo gulėjo du autopsi- 
jų protokolai, kurių negalėjo baigti, galbūt taip ir negalės. Vie- 
nas buvo Džeinės Dou. Kitas — Ksenijos Vargas, antros moters 
iš Pietų Leksingtono. Pastaroji bent jau buvo rasta su asmens 
tapatybės dokumentu rankinuke, nors dar nepatvirtinta, kad 
tai jos tikroji pavardė. Policijai taip pat nepavyko susisiekti su 
kuo nors iš jos giminių. 

Dvi numirėlės. Ir nėra nieko, kas galėtų jai pasakyti, ko- 
dėl — ar kaip — jos numirė. 

Ant rašomojo stalo kampe gulėjo bloknotas su paskubom 
jame pakrevezota pavarde — Dr. Maiklas Dicas. Henkoko ben- 
drojo profilio ligoninės Skubiosios pagalbos priimamojo gydy- 
tojas, su kuriuo anksčiau ji kalbėjosi — tai jis paguldė vyriškos 
lyties perdozavusią auką į ligoninę. 

Jau septyniolikta valanda; Ketė girdėjo iš paruošiamojo 
kambario atsklindantį morgo sanitarų juoką — jie džiaugėsi 
trumpa ir palaiminga ramybės valandėle prieš sumaištį, kuri pa- 


prastai prasideda stojus nakčiai. 

Ketė persirengė kasdieniais drabužiais, užsivilko paltą ir 
išėjo iš biuro. 

Bet nenuvažiavo namo, o pasuko Pietų Leksingtono link, 
į Henkoko bendrojo profilio ligoninę. 

Ta stūksojo it tvirtovė karo veiksmų zonoje — automobi- 
lių aikštelė aptverta spygliuota viela, virš paradinio įėjimo kybo 
vaizdo stebėjimo kameros. Skubiosios pagalbos priimamojo 
registratorius sėdėjo už stiklinės pertvaros — neperšaunamos, 
spėjo Ketė. Jis kalbėjo per mikrofoną; atsklindantis iš garsia- 
kalbio plonas balsas jai priminė įvažiuojamąjį „McDonald's“ 
restoraną, kur aptarnaujama pro langelį. 

— Kuo galiu jums padėti? — paklausė jis. 

— Aš — daktarė Novak, — atsakė ji. — Iš Teismo medici- 
nos ekspertizių biuro. Noriu pamatyti daktarą Dicą. Dėl vieno 
jo paciento. 

— Nusiųsiu jam žinutę į pranešimų gaviklį. 

Po kelių minučių daktaras Dicas atėjo. Atrodė kaip koks 
išvargęs apkasų veteranas — ant kaklo pakabintas stetoskopas, 
chirurginės kelnės aptaškytos krauju. 

— Suspėjote mane pagauti. Kaip tik baigiu budėjimą. 
Jūs — iš Teismo medicinos ekspertizių? 

— Mudu anksčiau kalbėjomės telefonu. Dėl to perdoza- 
vusiojo. 

— A, taip. Jis viršuje, Intensyviosios terapijos skyriuje. 
Neprisimenu jo pavardės... 

— Ar galėtume ten pasikelti? — paklausė ji. — Norėčiau 


žvilgtelėti į jo ligos istoriją. 

— Manau, tvarka. Atsižvelgiant į tai, kad atvykote tarny- 
bos reikalu ir visa kita. 

Juodu patraukė liftų link. Ligoninė atrodė tokia pat, kokią 
Ketė ją prisiminė: tamsaus linoleumo grindys, koridoriai nuda- 
žyti keista žalsvai melsva spalva, prie sienų sustatyti ratukiniai 
neštuvai. Koridoriumi juodu praėjo pro atdaras ligoninės kavi- 
nukės duris dešinėje, iš ten aidėjo indų dzingsėjimas ir kėdžių 
brūžavimas per grindis. Pro palubėje išdėstytus informavimo 
sistemos garsiakalbius nuobodus balsas skaitė iš sąrašo gydytojų 
pavardes ir vidaus telefono numerius, kuriais reikia susisiekti. 
Daktaras Dicas su teniso bateliais judėjo kaip lunatikas. 

— Kaip matau, ši vieta nė kiek nepasikeitusi, — pako- 
mentavo Ketė. 

— Jūs čia anksčiau dirbote? 

— Ne. Rezidentūrą atlikau Šv. Luko ligoninėje. Bet čia 
lankiau vieną pacientę. Giminaitę. 

Jis nusijuokė. 

— Kažin ar norėčiau, kad kas nors iš 72220 giminaičių čia 
gulėtų. 

— Jai buvo tas pat. Vis tiek nesuvokė, kur atsidūrusi. 

Jie įžengė į personalo liftą, prisigrūdusį medicinos seserų ir 
sanitarių. Visi spoksojo tiesiai į priekį, lyg užhipnotizuoti besi- 
keičiančių numerių, nurodančių aukštus. 

— Taigi jūs iš šio miesto? — paklausė Dicas. 

— Čia gimusi. O jūs? 

— Iš Klivlendo. Ketinu ten grįžti. 


— Jums čia nepatinka? 

— Štai kaip pasakykime. Palyginti su šiuo miestu, Kliv- 
lendas — rojus. 

Trečiame aukšte juodu išlipo ir pasuko Intensyviosios te- 
rapijos skyriaus link. 

Skyrius buvo įrengtas nelyginant milžiniška arklidė su užuo- 
laidomis atitvertais boksais. Ketė pastebėjo, kad neužimtos tik 
dvi lovos; ne itin pasirengta, jeigu staiga ištiktų kokia katastrofa. 
O dabar mėnulio pilnatis. Tai visada pranašauja įtemptą naktį. 

Pacientas gulėjo tryliktoje lovoje. Į tą lovą guldomi tik ko- 
mos ištiktieji, paaiškino Dicas. Kam gąsdinti kokį nors sąmonę 
turintį pacientą? Kai grumiesi dėl savo gyvybės, net kvailiausi 
prietarai įgyja bauginamą prasmę. 

Kortelėje prie lovos buvo užrašyta — Nikas Biadžis. Stam- 
bus vyrukas, su bicepsais ir krūtinės raumenimis, akivaizdžiai 
suformuotais sunkumų kilnojimo salėse. Iš įvairių jo kūno vie- 
tų vingiavo septyni vamzdeliai, ir tai pranašavo niūrią progno- 
zę. Jis gulėjo visiškai suglebęs. Pasak įrašų kortelėje, nereagavo 
net į stipriausius dirgiklius. 

— Visa para, ir nė nekrustelėjo, — pasakė seselė. — Be to, 
sunku-stabilizuoti jo šokinėjantį kraujospūdį — tai šauna aukš- 
tyn, tai nukrinta kone iki nulio. Einu iš proto žongliruodama 
medikamentais. 

Ketė pasklaidė ligos istoriją, greitosiomis iššifruodama 
skubius Intensyviosios terapijos skyriaus rezidento įrašus. Pa- 
cientas buvo rastas be sąmonės savo automobilyje prie jo tėvų 
buto. Drybsojo išdrikęs priekinėje sėdynėje. Šalimais ant grin- 


dų mėtėsi priemonių komplektas: turniketas, švirkštas su adata, 

šaukštelis ir žiebtuvėlis. Paklaikusiai skubindamiesi stabilizuoti 
paciento būklę ir transportuoti jį į Skubiosios pagalbos prii- 
mamąjį paramedikai kažkaip pametė švirkštą. Pamanyta, kad 
švirkštą galbūt pasiėmė šeima; o šeima tvirtino, kad jis turėtų 
būti pas paramedikus. Policija sakė jo nė nemačiusi. Šiaip ar 
taip, viską parodys toksikologinis kraujo tyrimas. 

Bent jau turėtų. 

O kol kas išsiaiškinta keletas dalykų. 1,3 promilės etanolio 
kraujyje rodė, kad vyras pagal įstatymus buvo girtas. Taip pat ir 
pripumpuotas steroidų — Ketė būtų galėjusi tai atspėti iš išsi- 
pūtusių bicepsų. Bet tyrimais neatsakyta į pirmiausią klausimą: 
kuris narkotikas jam sukėlė komą? 

Imtasi visų įprastų tokiais atvejais medicininių priemonių. 
Gydomas gliukoze, narkanu ir tiaminu jis neatsipeikėjo. Vie- 
nintelė likusi terapinė strategija — palaikyti gyvybines funkci- 
jas: stabilizuoti kraujospūdį, prijungti plaučių ventiliacijos apa- 
ratą, sekti širdies ritmą. Visa kita priklausė nuo paties paciento. 

— Neturite jokios anamnezės? — paklausė Ketė. — Nie- 
ko apie tai, kuo jis badėsi? Iš kur to gaudavo? 

— Ničnieko. Jo tėvai visai nenumano. Nė nežinojo, kad 
jų sūnus džankis. Štai kodėl jis tai darė automobilyje. Kad jie 
nenujaustų. 

— Morge turiu dvi moteris. Abiem dujinės chromotogra- 
fhijos metu pasireiškė dvifazis pikas. Kaip ir jūsiškiam vyrukui. 

Dicas atsiduso. 


— Baisu. Į mūsų gatves pakliuvo dar vienas stebuklingas 


kvaišalas. 

— Kada gausite galutinę toksikologinę išvadą? 

— Nežinau. Praėjo jau dvidešimt keturios valandos. Jeigu 
tai kas nors nauja, identifikacijai gali prireikti savaičių. Farma- 
cijos gudruoliai kepa naujus kvaišalus kaip bandeles. Vos tik 
spėjame perprasti paskutinę madą, jie jau imasi ko nors kito. 

— Vadinasi, jūs sutinkate? Tai kažkas nauja. 

— O, taip. Ko aš tik nemačiau! Fenciklidiną, tropikų 
ledą“, vaisinius žiedelius**. O čia kažkas kita. Kažkas 6/oga. Ma- 
nau, vienintelė priežastis, kodėl šis vyrukas dar gyvas, o jūsiškės 
dvi moterys — ne, yra ta, kad jis — stambus bernas. Raumenų 
masė. Jam nužudyti reikėtų didesnės dozės. 

Ir vis tiek dar gali jį nužudyti, pagalvojo Ketė, žvelgdama į 
komos ištiktą pacientą. 

— Jeigu tai pateks į žiniasklaidą, ar galiu remtis jumis kaip 
informacijos šaltiniu? — paklausė ji. 

— Ką turite omenyje? 

— Manau, į gatves reikia pasiųsti perspėjimą. Kad plinta 
bloga medžiaga. 

Dicas atsakė ne iškart. Tik žiūrėjo į Niką Biadžį. 

— Nežinau, — pagaliau pratarė. 

— Kaip suprasti, nežinote? Taip tik būtų paviešinta jūsų 
nuomonė. Ir patvirtintas mano pareiškimas. 

— Nežinau, — pakartojo jis, laikydamas už intraveninės 
lašelinės sistemos stovo. — Neatrodo, kad jums mangs reikėtų. 


Ir taip esate autoritetinga. 


x 


Stipriai stimuliuojančių metildreno (merbyldrene) tablečių populiarus pavadinimas. 


** 


Narkomanų slengu — aromatizuotos žiedelių pavidalo metamfetamino tabletės. 

— Parama man praverstų. 

— Mat tai... spauda. Ne itin trokštu su jais kalbėtis. 

— Gerai, tik leiskite man paminėti jūsų pavardę. Sutin- 
kate? 

Jis vėl atsiduso. 

— Turbūt taip. Bet verčiau norėčiau to išvengti. — Staiga 
atsitiesė ir pasižiūrėjo į laikrodį. — Klausykite, turiu eiti. Susi- 
sieksiu su jumis vėliau. 

Ketė lydėjo akimis jį išeinantį iš skyriaus, pečiais palinkusį 
į priekį, lyg visu kūnu rengtųsi spurtui. „Ko gi jis bijo? — ste- 
bėjosi ji. — Kodėl nenorėtų kalbėtis su spauda?“ 

Ji irgi buvo beišeinanti iš Intensyviosios terapijos skyriaus, 
bet pamatė atvykusius sūnaus aplankyti Biadžius. Tuoj pat, vien 
iš sielvartingų veidų, atspėjo, kas jie tokie. Ponia Biadži buvo 
tamsiaplaukė, tamsiaakė, rūpesčio išvagotu veidu. Ponas Bia- 
džis — gerokai senesnis ir nuplikęs; šiuo metu atrodė pernelyg 
atbukęs, kad ką nors jaustų. Juodu prisiartino prie Niko |o- 
vos, kur minutėlę stovėjo tylomis. Ponia Biadži paglostė sūnaus 
plaukus ir tyliai užniūniavo — kažką itališkai, galbūt lopšinę. 
Paskui užsikirto, nusvėrė galvą ant sūnaus krūtinės ir pravirko. 

Ponas Biadžis neištarė nė žodžio. 

Ketė išėjo iš Intensyviosios terapijos skyriaus. 

Skubėdama už savęs palikti šią sceną, ji įsuko ne į tą ko- 
ridorių. Užuot patraukusi liftų link, atsidūrė kitame sparne, 
anksčiau jos nematytame ligoninės korpuse. Iš baltų sienų ir 
tviskančio linoleumo suprato, kad čia naujas priestatas, tik 


neseniai pridurtas. Ant sienos pakabintoje stiklinėje vitrino- 

je buvo demonstruojami įvairūs atminai iš sparno atidarymo 
iškilmių: ligoninės vyresnybės atstovų, perkerpančių kaspiną, 
fotografijos. Kadrai iš oficialių pietų. Žalvarinė plokštelė su iš- 
graviruotais žodžiais: Džordžinos Kvantrel korpusas. Ir laikraščio 
straipsnio iškarpa su antrašte: „Cygnus“ prezidentas skiria dau- 
giamilijoninę fundaciją narkomanų reabilitacijos priestatui. Šalia 
pridėtoje fotografijoje Adamas Kvantrelis rimtu veidu pozavo 
prie plokštelės. 

Ilgai stovėjo Ketė prie tos vitrinos, žiūrinėdama fotogra- 
fijas, laikraščių straipsnius. Narkomanų reabilitacijos centras? 
Stebėtinas žmogaus, susikrovusio turtą iš narkotinių vaistų 
gamybos, poelgis. Ji žvilgsniu keliavo per visą vitrinos ilgį ir 
apsistojo ties mokomąja parodėle su vaistais, kuriais paprastai 
piktnaudžiaujama. Pamatė prie lentos eksponuojamą daugias- 
palvių kapsulių įvairovę. O žemiau užrašą: Ekspozicija maloniai 
suteikta „Cygnus“ kompanijos. 

Ketei galvoje kažkas spragtelėjo ir atskiri fragmentai su- 
sistatė į visumą. Mirusios džankės. Naujas kvaišalas gatvėse. 
„Cygnus Pharmaceuticals“. 

.Ir degtukų dėžutė su Adamo Kvantrelio telefono numeriu. 

Ji išsiėmė mobilųjį ir paskambino į Žmogžudysčių skyrių 
Saiksui. 

Jis jau buvo beišeinąs namo ir iš balso atrodė ne per labiau- 
siai trokštantis pratęsti savo darbo dieną. 

— Suformuluokime taip, Novak, — tarė jis. — Palyginti 
su daugybe kitų dalykų, perdozavimo aukos neužima aukštos 


vietos mano prioritetų sąraše. 

— Pagalvokite apie tai, Lu. Kam kažkokiai narkomanei 
reikalingas Kvantrelio asmeninio telefono numeris? Kodėl 
Kvantrelis taip troško pamatyti kūną? Jis kažką slepia. 

— Nieko neslepia. 

— O aš manau, kad slepia. 

— Jos buvo džankės, Novak. Gyveno ties bedugnės kraštu 
ir pagaliau prasmego. Tai ne žmogžudystė. Ir ne savižudybė, tik 
kvailumas. Socialinis darvinizmas — išlieka gudriausieji. 

— Galbūt taip manote jūs. Galbūt taip mano Kvantrelis. 
Bet mes vis dėlto turime dvi mirusias moteris. 

— Pamirškite Kvantrelį. Žmogus įsitraukęs į narkomanų 
reabilitaciją, o ne į narkotikų platinimą. 

— Lu, tai visai naujas kvaišalas. Kalbėjausi čia su vienu 
Skubiosios pagalbos priimamojo daktaru, ir jisai sako niekada 
anksčiau to neregėjęs. Visiškai naujam kvaišalui pagaminti rei- 
kia biochemiko. Ir laboratorijos. Taip pat fabriko. O „Cygnus“ 
visa tai turi. 

— Tai legali kompanija. 

— Galbūt su nelegalia atšaka? 

— Dievuliau, Novak. Neketinu įkyrėti Kvantreliui. 

— Girdėjau, padarėte jam paslaugą. Iš šalies. 

Pauzė. 

— Aha. Tai kas? 

— Taigi ką darėte dėl jo Pietų Leksingtone? 

— Klausykite, norite išgirsti smulkiau? — nukirto Saik- 
sas. — Tai pasikalbėkite su 740 pačiu. — Ir padėjo ragelį. 


Ketė stebeilijo į mobilųjį. Ką gi, galbūt ji š žžes4 per smar- 

kiai spaudė Lu dėl šio reikalo. Mano ilgas liežuvis, pagalvojo. 
Kurią nors dieną per jį pateksiu į bėdą. 

Įsimesdama mobilųjį į kišenę, pamatė išeinančius iš Inten- 
syviosios terapijos skyriaus poną ir ponią Biadžius. Juodu ėjo 
susikabinę už parankių, palaikydami vienas kitą, lyg sielvartas 
būtų išsunkęs visas jų jėgas. 

Ketė pagalvojo apie jų sūnų Niką su septyniais į kūną įsta- 
tytais vamzdeliais. Pagalvojo apie Džeinę Dou ir Kseniją Vargas, 
abi pagal Saikso socialinio darvinizmo skalę nutremtas kone į 
pirmykščio purvo lygmenį. Kažkas žudė tuos žmones, kažkas 
buvo įleidęs savąsias blogio šaknis į „Projektus“. 

Į jos seniau gyvenamą mikrorajoną. 

Pakeliui atgal į greitkelį ji važiavo per Pietų Leksingtoną. 
Pastaruosius kelerius metus niekas čia nepasikeitė. „Projekto“ 
pastatai tebestūksojo it kalėjimo bokštai, žaidimų aikštelėje te- 
besimatė nulenktas krepšinio lankas, o paaugliai tebestoviniavo 
prie Franklino gatvės ir Pietų Leksingtono aveniu kampo. Bet 
veidai buvo kitokie. Ne vien todėl, kad tai buvo kiti žmonės. 
Jų žvilgsniai įgijo naujo atšiaurumo, įtarumo, kai sekė akimis ją 
važiuojant pro šalį. Tik tuomet jai toptelėjo mintis. 

Jiems ji esanti pašalietė. Kurią reikia stebėti, kurios reikia 
saugotis. Tokia, kuria negalima pasitikėti. 

Jie nežino, kad esu viena iš jų. Arba buvau. 

Ji toliau važiavo Pietų Leksingtono aveniu ir kylančia įvaža 
įsuko į greitkelį. 

Transporto eismas šiaurės kryptimi tebebuvo intensyvus. 


Vakarinio egzodo į priemiesčius metas, kasdienis srautas tar- 

nautojų, tipų baltomis apykaklėmis skubėjo į namus Belmide, 
Parise, Klarendone ir Sario Aukštumose. Išgalintys bėgti — 
bėgo. Net Ketė, gimusi ir užaugusi didmiestyje, dabar priemies- 
čius vadino namais. Vos tik pernai ji nusipirko namą Belmide. 
Finansine prasme tai atrodė logiškas žingsnis, o ji buvo pasie- 
kusi gyvenimo etapą, kai turėjo su kuo nors susisaistyti — su 
bet kuo, kad ir su trijų miegamųjų prieglobsčiu. Belmidas buvo 
mišraus pobūdžio apylinkė — pakankamai arti miesto centro, 
kad jaustumeisi gyvenanti didmiestyje, ir ganėtinai toli nuo jo, 
kad galėtum priskirti saugiems priemiesčiams. 

Staigaus impulso pagauta, ji pravažiavo posūkį į Belmidą 
ir liko greitkelyje. Pasiekti Sario Aukštumas truko pusvalandį. 

Pakeliui transporto eismas sumenko, kraštovaizdis pasikei- 
tė. Vienodi kaip štampuoti pyragėliai priemiesčio namai užlei- 
do vietą medžiams, banguojančioms kalvoms, naujai sužaliavu- 
sioms po priežodžiu tapusių balandžio liūčių. Pasirodė baltos 
tvoros ir arkliai — neabejotini senų šeimos pinigų ženklai. Ji 
pasuko nuovaža į Sario Aukštumas ir pateko į Palankaus Vėjo 
taką. 

Pavažiavusi dvi mylias atsidūrė prie Kvantrelio rezidenci- 
jos. Abipus įvažiuojamojo keliuko pradžios stovėjo dvi akmeni- 
nės kolonos; ant vienos iš jų kaldintos geležies raidėmis užrašas 
skelbė: Kvantrelis. Vartai kabojo atviri svečiams. Ketė įvažiavo 
pro vartus ir vingiuojančiu keliuku pasiekė namą. 

Priešais fasadą stovėjo trys automobiliai — jaguaras ir du 
mersedesai. Ji pastatė savo penkerių metų senumo subaru gre- 


ta jaguaro ir išlipo. Dailus žaisliukas, pagalvojo nužvelgdama 

vyšninės spalvos automobilį. Jo salonas atrodė nepriekaištingai: 
nesimatė nieko, iš ko galėtum spręsti apie savininko asmenybę. 
Ir jokių lipdukų ant buferių, nors tiktų vienas toks su užrašu: 
Tėgul jie valgo pyragą“. 

Ji nuėjo prie paradinių durų ir nuspaudė skambutį. Tas 
nuskambėjo it bažnyčios kurantai oloje. 

Atsidarė durys, ir į ją iš aukšto pažvelgė vyresniojo lioka- 
jaus livrėja vilkįs vyriškis. 

— Klausau jūsų? — ištarė. 

Ketė atsikrenkštė. 

— Aš — daktarė Novak. Iš Teismo medicinos ekspertizių 
biuro. Kažin ar galėčiau pasikalbėti su ponu Adamu Kvantreliu? 

— Ponas Kvantrelis jūsų laukia? 

— Ne, bet atvykau tarnybiniu reikalu. 

Minutėlę vyriškis tartum svarstė jos prašymą. Paskui ati- 
darė duris plačiau. 

— Užeikite, — pakvietė. 

Nustebusi, kaip lengvai pavyko, ji įžengė vidun. Su nuos- 
taba išpūtė akis į krištolo sietyną. „Patekau tik į kuklutį prieš- 
kambarį, — ironiškai pagalvojo ji. — Tokį pamatytum kiek- 
vienuose tipiniuose rūmuose.“ Grindys blizgėjo poliruotomis 
marmuro plytelėmis, o masyvi baliustrada žymėjo laiptus į 
antro aukšto galeriją. Įvairiose garbingose vietose kabojo pa- 
veikslai — daugiausia moderniojo meno, šiek tiek trikdančios 


pašėlusių spalvų dėmės. 


Frazė priskiriama Marijai Antuanetei, kuri taip atsakė į pranešimą, kad liaudis ne- 
turi duonos. 


22 


— Jeigu teiktumėtės čia palaukti, — pasakė vyresnysis lio- 
kajus ir išnyko pro šonines duris. 

Iki jos atskriejo tolimas moters juokas, klasikinės muzikos 
garsai. O, nuostabu. Pas jį pobūvis. Bjauriai ištaikei laiką, Novak. 

Išgirdusi žingsnius, ji pasisuko. Iš šoninio kambario išniro 
Adamas Kvantrelis ir tyliai uždarė duris. Vilkėjo oficialiai — 
smokingu su juodu kaklaraiščiu, rauktiniais marškiniais. 

— Daktare, Novak, — prašneko jis. — Ar tai skubu? O 
gal galėtų palaukti? 

— Manau, skubu. 

— Turite daugiau klausimų? 

— Ir dar vieną lavoną. 

Ji stebėjo, kaip Kvantrelis sureaguos, ir nenustebo pama- 
čiusi, kad jo veidas krūptelėjo. Po pauzės jis paklausė: 

— Kieno? 

— Moters. Ją rado ne per toliausiai nuo tos vietos, kur 
buvo aptikta ir pirmoji. Vienoje laiptinėje šalia Pietų Leksing- 
tono aveniu. Vėl panašu į kvaišalų perdozavimą. 

Jis tebeatrodė priblokšras. 

— Ar... norite, kad atvykčiau jos pasižiūrėti? 

— Nebūtinai. Bet galbūt jums žinoma pavardė. Ji turėjo 
prie savęs rankinuką. Vairuotojo pažymėjime parašyta — Kse- 
nija Vargas. Spėju, kad pažymėjimas jos, nes fotografija atitinka 
lavono veidą. Gal ši pavardė ką nors jums primena? 

Jis giliai atsiduso. Ketė pagalvojo: ar dėl to, kad jam pa- 
lengvėjo? 


— Ne, — atsakė Kvantrelis. — Pavardė man nežinoma. 

— O kaip Niko Biadžio? 

— Irgi nesu girdėjęs. O kas? 

— Tik smalsu. 

Adamas sureagavo nepatikliai prunkštelėdamas. 

— Jūs pasirodote prie mano durų ir atakuojate lavonų pa- 
vardėmis vien tam, kad pamatytumėte, kaip sureaguosiu. Ir visa 
tai grynai iš smalsumo? 

— Kas sakė, kad Nikas Biadžis — lavonas? 

— Po velniais, nežinau, kas jis toks! Aš tik taip spėjau. 
Panašu, kad visi, apie kuriuos kalbate, yra lavonai! — jo balsas 
tartum aidu atsimušęs nuo marmurinių grindų skardėjo iki to- 
limiausių erdvaus vestibiulio pakraščių. Bet jis tuoj pat susitvar- 
dė — veidas tapo šaltas ir neišskaitomas. — Taigi, — tarė, — 
kas g/ tas Nikas Biadžis? Ir lavonas jis ar ne lavonas? 

— Taip pasitaikė, kad dar gyvas — tik vos vos, — atsakė 
ji. — Gydomas Henkoko bendraproflinėje. Dėl kvaišalų per- 
dozavimo. Tas kvaišalas mums kelią nerimą. Atrodo, tai kažkas 
nauja ir jau nužudė Džeinę Dou ir Kseniją Vargas. O Niko 
Biadžio būklė kritinė. Pamaniau, gal jūs ką nors apie tai žinote. 

— Iš kur man žinoti? 

— Man tai pasako nuojauta. 

Jos apmaudui, Adamas nusijuokė. 

— Tikiuosi, ne šitaip Teismo medicinos ekspertizių biuras 
paprastai atlieka tyrimus. Antraip mūsų teisėsaugą ištikusi di- 
delė bėda. 

Vėl atsidarė šoninės durys. Pro jas pasirodė lyg suglumusi 


moteris. Ji atrodė fantastiškai. Auksiniais siūlais pamarginta va- 

karinė suknelė sietyno šviesoje tartum žėrėjo. Irgi kaip auksas 
blizgantys plaukai bangelėmis krito ant pečių. Ji metė į Adamo 
viešnią žvilgsnį, kurio reikšmę Ketė iškart atpažino — moteriš- 
kas įvertinimas ir paskui trumpas atmetimas. 

— Adamai? — paklausė ji. — Kas nors negerai? 

— Ne, — nuramino jis, tebeįsmeigęs akis į Ketę. — Tai 
tik... reikalai. 

— A. — Moteris saldžiai nusišypsojo. — Perla ką tik atne- 
šė sriubą. O mes be tavęs nenorėjome pradėti. 

— Atleisk, Izabele. Kodėl jums tiesiog nepradėjus valgyti? 
Mudu su daktare Novak dar nebaigėme. 

Vėl jos žvilgsnis persikėlė į Ketę. 

— Mes galime padengti dar vieną vietą, jeigu norėtum. 
Tavo viešniai. 

Trumpam stojo nesmagi tyla, lyg Adamas mintyse ieškotų 
būdo, kaip mandagiai išsisukti, nepakvietus šios nepageidauja- 
mos apsilankėlės. 

— Dėkui, nereikia, — pasakė Ketė, ir jai pasirodė, kad 
Adamo veidu šmėstelėjo palengvėjimas. — Kai tik mudu baig- 
sime aptarinėti mūsų... reikalą, aš išvažiuosiu. 

Izabelė vėl nusišypsojo, lyg ir jai būtų palengvėję. 

— Kai tik galėsi, prisidėk prie mūsų, Adamai, — pasakė ir 
pasitraukė į šoninį kambarį. 

Adamas ir Ketė trumpai nužvelgė vienas kitą. 

— Pasikalbėkime mano darbo kabinete, — pasiūlė jis ir 
staigiai apsisukęs atidarė kitas duris. Ji nusekė paskui jį vidun. 

Atsidūrė tipiškai vyriškoje aplinkoje: prieblanda, klubo 


atmosfera, židinys, sienos apmuštos lentelėmis — kambarys, 

kuriame rūkomos pypkės ir geriamas konjakas. Ji atsisėdo ant 
odinės sofos. Kvantrelis liko stovėti ir tik suskato žingsniuo- 
ti pirmyn atgal priešais židinį. Kuo ilgiau Ketė jį stebėjo, tuo 
labiau jai darėsi neramu. Žinoma, tai iracionalu, bet jautėsi 
įžeista, kad jis nepakvietė jos prie pietų stalo. Aišku, ji būtų 
atsisakiusi; juk taip paprastai neužgriūvi į kviestinius pietus, o 
sprendžiant iš vakarinės Izabelės suknelės, į stalą buvo paduo- 
dama ne šiaip bet kas. Bet ji bent būtų turėjusi malonumą jam 
atsisakyti. Juk kalbama apie savigarbą. 

— Tad koks jūsų nuojautos pagrindas? — griežtai paklau- 
sė jis. — Kodėl manote, kad turėčiau ką nors apie tai žinoti? 

— Dėl tos degtukų dėžutės. 

— Ne itin savari priežastis. 

— Mat tai naujas kvaišalas, anksčiau dar nepasitaikęs. 

Jis gūžtelėjo pečiais. 

— Tai kas? 

— Esate „Cygnus Pharmaceuticals“ kompanijos preziden- 
tas. Žinomos savo tyrimais ir naujovėmis nuskausminamųjų 
srityje. Kompanija ką tik išleido į rinką naują opiatų klasę. 

— Mes taip pat gaminame vaistus sportininkų pėdoms. 

— Ak, ir dar vienas dalykas. 

— Taip? — Kai jis pakreipė galvą, šviesūs jo plaukai paga- 
vo stalinės lempos atspindį. 

— Kol nepamatėte kūno, manėte, kad Džeinė Dou gali 
būti jums pažįstama. 

Jis išsyk nutilo, nuo jo veido nuslinko visi pašaipaus nu- 


siteikimo pėdsakai. Atsisėdo vengdamas susitikti su ja akimis. 

— Manėte, kad ji — kas, pone Kvantreli? 

— Kai kas... man artima. 

— Kokia čia paslaptis? Kodėl negalite paprasčiausiai pasa- 
kyti, ką manėte ją esant? 

— Apie tuos dalykus nenoriu kalbėti. Tik ne su pašaliečiu. 

— Tai ar galite kalbėti apie vaistą? Tai kažkas nauja. Nar- 
kotikas, duodantis dvifazį piką dujinės chromatografijos metu. 
Ar tai galėtų būti kas nors nutekėję iš „Cygnus“? Kas nors, prie 
ko jūs dirbate? 

— Nenorėčiau spėlioti. 

Žinoma, jis nenorėjo. Tuomet taptų neatsparus visokiems 
kaltinimams. Dėl mirtinų narkotikų gamybos. Dėl masinio 
džankių žudymo. 

Jis pamažu pakėlė galvą. 

— Sakėte, turite morge dar vieną kūną. Moters. 

— Ksenijos Vargas. 

— Ji... jauna? 

— Apie dvidešimties. 

— Nupasakokite man ją. 

— Manote, galbūt pažįstate? 

— Prašom. Tik pasakykite, kaip ji atrodo. 

Kažkas tokio jo balso tone, slopinama nerimo gaidelė, pri- 
vertė Ketę užjausti tą žmogų. 

— Ji apie penkių pėdų ir keturių colių ūgio, į liesumą. 
Tamsiai rudi plaukai... 

— Gal dažyti? 


Ketė pagalvojo. 

— Spėju, galėtų būti. 

— O akys? Kokios spalvos? 

— Šviesiai rudos. 

Vėl tyla. Paskui, ūmai susijaudinęs, jis atsistojo. 

— Manau, verčiau man ją pamatyti, — tarė. 

— Norite pasakyti — dabar? 

— Jeigu galėtume. — Jis susitiko su ja akimis. — Ir jeigu 
jūs būtumėte tokia maloni. 

Ji irgi atsistojo ir nusekė paskui jį į prieškambarį. 

— O kaip jūsų pietų svečiai? 

— Patys pavalgys. Gal jūs man atleisite, kol aš mandagiai 
jų atsiprašysiu? 

Jis nuėjo pro šonines duris, bet šįsyk paliko jas atviras. Ketė 
suspėjo pamatyti oficialų valgomąjį su kokiais šešiais svečiais 
apie stalą. Kai kurie smalsiai žvilgtelėjo Ketės pusėn. Ji išgirdo 
Izabelę paklausiant: 

— Man tavęs palaukti, Adamai? 

— Ne, nereikia. Nežinau, kiek užtruksiu. 

— Žinai, tai tikrai negražu iš tavęs. 

— Ką darysi. Smagaus vakaro visiems! Galite nusileisti į 
vyno rūsį, bet kelis butelius palikite ir man, gerai? 

Jis paplekšnojo vienam iš vyrų per petį, kitiems atsisvei- 
kindamas pamojo ir sugrįžo į prieškambarį, uždarydamas pas- 
kui save duris. 


— Atlikta, — tarė Ketei. — Ką gi, važiuojam. 


Atsidarė morgo lifto durys. Štai ir vėl mes čia, pagalvojo ji. 

Šįvakar pusrūsyje atrodė ramu. Vieninteliai garsai — tik 
iš morgo sanitaro radijo, grojančio šoniniame kabinete. Kažką 
tokio prasta, šiurkštaus ir be melodijos. Juodu su Adamu praei- 
dami pro atviras duris pamatė sanitarą, sėdintį užsikėlusį kojas 
ant rašomojo stalo ir įbedusį žvilgsnį į žurnalą su pusnuogių 
mergelių fotografijomis. 

— Eli, Vili! — šūktelėjo Ketė. 

— Ei, daktare, — atsakė jis, nusišypsodamas jai virš žur- 
nalo viršelio. — Šiąnakt ne per daugiausia veiksmo. 

— Matau. 

— Kalbate apie tai? — Jis pamojavo žurnalu ir nusijuo- 
kė. — Žmonės, atsibodo žiūrėti į mirusias pupytes. Man patin- 
ka gyvos ir žaismingos. 

— Mes einame į šaldomąją kamerą, gerai? 

— Kuo nors pagelbėti? 

— Ne. Lik su savo žaismingomis pupytėmis. 

Abu, ji ir Adamas, toliau nuėjo koridoriumi po virtine 
Auorescencinių palubės šviestuvų. Tas, kuris anksčiau šiandien 
blyksėjo, jau buvo užgesęs ir palikęs ant linoleumo grindų še- 


šėlio ruožą. 

Juodu įžengė į saugojimo patalpą. Ji spragtelėjo sieninį 
jungiklį ir sumirksėjo, į tinklaines skaudžiai plieskus šviesai. 
Priešais juos palei sieną rikiavosi šaldomieji stalčiai. 

Ketė nuėjo prie stalčiaus, pažymėtu Vžrgas, Ksenija, ir jį 
ištraukė. Užklotas lavondengte kūnas atrodė beformis, lyg mo- 
lio gabalas, skirtas modeliuoti. Ji be žodžių klausiamai pažvelgė 
į Adamą. 

Šis linktelėjo. 

Ji nutraukė lavondengtę. 

Lavonas atrodė kaip manekenas — visai ne realus, o plas- 
tikinis. Adamas tik sykį atidžiai pažvelgė į Kseniją Vargas, ir su 
vieninteliu atodūsiu visa įtampa iš jo tartum išnyko. 

— Jos nepažįstate? — paklausė Ketė. 

— Ne. — Jis nurijo seiles. — Niekada nesu jos matęs. 

Ji užtraukė lavondengtę į vietą ir įstūmė stalčių, paskui ap- 
sisukusi pažvelgė į jį. 

— Gerai, pone Kvantreli, manau, metas jums prisipažinti. 
Ko ieškote? 

— Vienos moters, — po pauzės atsakė jis. 

— Tai jau žinau. Taip pat žinau, kad jos akys šviesiai ru- 
dos. Ir, tikėtina, ji blondinė ar raudonplaukė. O dabar noriu 
žinoti, kuo ji vardu. 

— Meivė, — tyliai ištarė jis. 

— Jau kažkur prisikasame. Meivė — kas tokia? 

— Kvantrel. 

Ji susiraukė. 


— Žmona? Sesuo? 

— Duktė. Tiksliau, podukra. Jai dvidešimt treji. Ir jūs tei- 
si. Ji blondinė. Šviesiai rudų akių. Penkių pėdų ir penkių colių 
ūgio, sveria šimtą penkiolika svarų. Bent tiek buvo, kai pasku- 
tinį kartą ją mačiau. 

— O kada tai buvo? 

— Prieš šešis mėnesius. 

— Ji pražuvo? 

Jis trūktelėjo petį. 

— Pražuvo, slepiasi. Vadinkite, kaip norite. Ji pranyksta iš 
akių, kai tik to panori. Kai nepajėgia grumtis su gyvenimu. Tai 
jos būdas taikytis. 

— Taikytis su kuo? 

— Su viskuo. Blogais pažymiais. Nenusisekusia meile. 
Motinos mirtimi. Bjauriu patėviu. 

— Taigi judu nesutarėte. 

— Ne. — Adamas pavargusiai persibraukė pirštais plau- 
kus. — Nepajėgiau jos valdyti. Maniau, man pavyks ją su- 
formuoti. Suprantate, tvirta ranka, šiek tiek geros ssnamadiš- 
kos drausmės. Kaip mane auklėjo tėvas. Aš net suradau jai 
darbą, manydamas, kad jai tereikia bent kiek atsakomybės. 
Kad laikui bėgant ji sugebės atsiskleisti, atlikti gerai darbą ir 
užsidirbti, po šimts, kasdienėms reikmėms. — Jis palingavo 
galva. — Vieną dieną dvi valandas pavėlavo į darbą ir pasiro- 
dė purpurine spalva nudažytais plaukais. Apsišūkavo su savo 
viršininku. O paskui išėjo iš darbo. — Ir atsidusęs pridūrė: — 
Buvo išvyta. 


— Ir nuo to laiko jos nebematėte? 

— Aš ją pasikviečiau priešpiečių. Mėginau pataisyti reika- 
lus. Bet mudu susikivirčijome. Savaime suprantama. 

— Leiskit man spėti, — tarė Ketė. — Jūs nusivedėte ją į 
„L'Etoile“ Hiltono aveniu? 

Jis linktelėjo. 

— Meivė pasirodė visa apsitempusi juoda oda ir žaliais 
plaukais. Papiktino metrdotelį. Salėje, kur draudžiama rūkyti, 
prisidegė žolės suktinę. Ir vis man aiškino, kad vadovaujuosi 
nesveikomis vertybėmis. Pasakiau jai, kad pati yra nesveika. 
Taškas. Taip pat pasakiau, kad nutraukiu visą finansinę para- 
mą. Kad jeigu ji pasitaisys, elgsis kaip atsakingas žmogus, bus 
vėl mielai laukiama namie. Aš ką tik buvau pakeitęs savo tele- 
fono numerį — man vis skambindavo kažkokie psichai, — tad 
užrašiau naująjį ant degtukų dėžutės ir padaviau jai. Tik dėl 
visa ko, jeigu panorėtų su manimi susisiekti. Ji taip ir nepa- 
skambino. 

— O degtukų dėžutė? 

Jis gūžtelėjo pečiais. 

— Galbūt ji ją perdavė kokiai nors draugei, ir ta kažkaip 
atsidūrė pas Džeinę Dou. Nežinau. 

— Po to, kai susitikote restorane, jos daugiau nematėte? 

— Ne. 

Ji šiek tiek parylėjo. 

— O kur čia įsiterpia Lu Saiksas? 

— Mano nusamdytas privatus detektyvas pasakė, kad 
Meivė šlaistosi po Pietų Leksingtoną. Tai leitenanto Saikso pat- 


ruliuojamas mikrorajonas. Aš paprasčiausiai paprašiau jo ati- 

džiau jos pasižvalgyti. Kaip paslaugos. Jis manė sykį ją matęs, 
bet tai ir viskas. 

„Skamba gana įtikimai, pagalvojo Ketė, tyrinėdama jo lai- 
kyseną, elegantiškai pasiūtą smokingą. Tži kodėl man toks įspū- 
dis, kad jis vis tiek kažką dar slepia?“ 

Buvo įbedęs žvilgsnį kažkur kitur, lyg bijotų, kad ji nepa- 
matytų jo akių. 

— Tai, ką man pasakojate, pone Kvantreli, nėra kas nors 
pribloškiama. Daugeliui šeimų kyla problemų dėl savo vaikų. 
Kodėl bijotės man apie ją papasakoti? Kodėl nuo manęs slėpti? 

— Reikalas gana... nepatogus. 

— Ir tai viskas? 

— Ar to nepakanka? — Jis atsisuko ir pasižiūrėjo į ją su 
aiškiu iššūkiu savo aristokratiškame veide. Pakerėta žvilgsnio, ji 
pasijuto lyg įkliuvusi į spąstus. Ką tas žmogus savyje turi? 

Ji papurtė galvą, lyg stengtųsi praskaidrinti protą. 

— Ne, — pasakė. — Nepakanka. Na ir kas, jeigu šįryt 
man būtumėte papasakojęs tiesą? Esu tik valstybės tarnautoja. 
Juk prieš savo tarnus jūs nesijaučiate nesmagiai, ar ne? 

Jis įsitempęs šyptelėjo. 

— Jūsų, daktare Novak, aš nelaikau tarnaite. 

— Ar yra dar kas nors apie Meivę, ko nenorite man at- 
skleisti? Kokia nors mažutė smulkmena, kurios nepaminėjote? 

— Nieko, kas galėtų būti bent kiek svarbu jūsų darbe. 

Jis nusisuko, ir tai buvo tikras ženklas, kad nepasako visos 
tiesos. Jo žvilgsnis įsmigo į vieną iš stalčių su kūnais. 


— Tad sakyčiau, kad mūsų reikalas čia baigtas, — tarė 

ji. — Važiuokite namo pas savo svečius. Jeigu paskubėsite, gal- 
būt dar suspėsite taurelei brendžio. 

— Kas tenai? — staigiai paklausė jis. 

— Ką turite omenyje? 

— Štai tą stalčių. Ant jo užklijuota „Džeinė Dou“. 

Ketė atidžiau pasižiūrėjo į lipduką: +372-3-27-B. 

— Dar viena. Datuota prieš septynias dienas. Šitos autop- 
siją turbūt atliko Klarkas. 

— Kas Klarkas toks? 

— Kitas vyriausiojo teismo medicinos eksperto pavaduo- 
tojas. Šiuo metu jis atostogauja. 

Adamas įkvėpė oro. 

— Galiu aš... — nutilęs jis pažvelgė į Ketę. 

Ji linktelėjo ir be žodžių ištraukė stalčių. 

Išvinguriavo šalto garo sruogos. Ketė pajautė seną savo ne- 
norą atkelti lavondengtės, atskleisti kūno. Ši Džeinė Dou jai 
nebuvo papuolusi po akimis. Ji suėmė save į rankas ir nutraukė 
lavondengtę. 

Moteris buvo graži. Septynios dienos nerūdijančio plieno 
kalėjime nepajėgė nublukinti jos plaukų spindesio — tamsiai 
raudonų, vešlių ir krintančių ant pečių. Jos kūnas turėjo balto 
marmuro žvilgesio, ir kai buvo gyva, veikiausiai atrodė neprie- 
kaištingai. Po pusiau pramerktais vokais su tankiomis blakstie- 
nomis pilkos akys. Liemuo sudarkytas bjauraus susiūto Y raidės 
formos pjūvio, likusio po autopsijos. 

Ketė pasižiūrėjo į Adamą. 


Jis papurtė galvą. 

— Galite uždaryti stalčių, — sumurmėjo. — Tai ne ji. 

— Įdomu, kas ji tokia? — nusistebėjo Ketė, užstumdama 
stalčių. — Nepanaši į moterį, kuri būtų pražuvusi be žinios. Ne 
tokia kaip mūsų įprastos Džeinės Dou. 

— Ar jūs galėtumėte sužinoti, kaip ji numirė? 

Klausimas ištartas tyliai, bet iškart atkreipė Ketės dėmesį. 

— Išsikelkime protokolą, — tarė ji. 

Dokumentą rado Klarko kabinete ant rašomojo stalo, po 
šūsnimi kitų dar nebaigtų protokolų. Viršuje buvo prisegti keli 
palaidi lapai — nesena korespondencija iš centrinės identifika- 
vimo laboratorijos. 

— Atrodo, ji jau nebe Džeinė Dou, — pasakė Ketė. — 
Surasti atitinkantys pirštų atspaudai. Ji vadinasi Mendė Barnet. 
Maryt, Klarkas taip ir neprisirengė pakeisti stalčiaus lipduko. 

— Kodėl archyve yra jos pirštų atspaudai? 

Ketė pervertė į kitą puslapį. 

— Nes yra registruota policijoje. Už vagiliavimą krautuvė- 
se. Prostituciją. Girtuokliavimą viešose vietose. — Ketė žvilgte- 
lėjo į Adamą. — Spėju, ji nebuvo tokia miela kaip atrodė. 

— Kokia mirties priežastis? 

Ketė atvertė aplanką ir prisimerkusi įsižiūrėjo į Klarko įra- 
šus. Veikiausiai rašydamas jis skubinosi: tipiška daktaro kreve- 
zonė, / raidės be taškų, : — neperbrauktos. — Subjektas rastas 
kovo 27, 2.35 nakties viešajame tualete prie „Gillys“ baro, šalia 
Flešnerio prospekto. — Ketė pakėlė akis. — Tai Belmide. Aš 
ten gyvenu. — Ji pervertė į kitą puslapį. — Be pastebimų suža- 


lojimų... Toksikologinio tyrimo rezultatų dar laukiama. Pasak 

policijos raporto, šalia kūno aptiktas tuščias fhiorinalio tablečių 
buteliukas. Išvada: staigus kardiopulmoninis nepakankamu- 
mas, tikėtina, dėl barbitūratų perdozavimo. Toksikologinio 
tyrimo rezultatai iš valstijos laboratorijos dar neatėję. — Ji už- 
vertė bylą. — Tiesą sakant, šis atvejis nelabai pritinka prie kitų. 
Belmidas — kitoks rajonas, su kitokios klasės kvaišalų vartoto- 
jais. Brangesnių. 

— Kiti visi buvo iš Pietų Leksingtono? 

— Per kvartalą vienas nuo kito. Džeinė Dou rasta tiesiog 
„Projektuose“. Taip pat ir Ksenija Vargas. Nikas Biadžis — šiek 
tiek toliau, Ričmondo gatvėje. Regis, tai kažkur netoli senojo 
geležinkelio bėgių. Bet vis tiek tame pačiame mikrorajone. 

— Atrodo, jūs tą apylinkę gerai pažįstate. 

— Net pernelyg gerai. — Ji numetė ant Klarko rašomojo 
stalo Mendės Barnet bylą — Aš ten užaugau. 

Jis nustebęs pažvelgė į ją. 

— Jūs? 

— Taip. 

— Kaipgi jūs?.. — Adamas nutilo, lyg nežinotų, kaip bent 
kiek. delikačiau suformuluoti klausimą. 

— Kaipgi nutiko, kad aš ten užaugau? Paprastai, būtent 
ten gyveno mano mama. Iki pat mirties. 

— Vadinasi, turėtumėte gerai pažinoti tenykščius. 

— Kai kuriuos. Bet mikrorajonas nuolat keitėsi. Žmonės, 
galintys iš ten ištrūkti, ištrūksta. Panašiai kaip tame didžiulia- 
me tvenkinyje. Arba tu išplauki ir išropoji į krantą, arba giliai 


nugrimzti į dumblą. 

— O jūs išplaukėte. 

Ji gūžtelėjo pečiais. 

— Man pasisekė. 

Jis vertindamas ją tyrinėjo, lyg pirmą kartą matytų. 

— Jūsų atveju, daktare Novak, sėkmė čia niekuo dėta. 

— Ne taip, kaip kai kuriems iš mūsų, — atrėmė ji, žiūrė- 
dama į jo smokingą ir nepriekaištingai baltus marškinius. 

Adamas nusijuokė. 

— Taip, kai kuriems iš mūsų, atrodo, :/krai jos netrūksta. 

Jie vėl pasikėlė liftu ir išėjo iš pastato. Oras buvo žvarbus. 
Vėjas ginė gatve tuščią skardinėlę, juodu iš aidinčio tamsoje ala- 
vinio dzingsėjimo girdėjo, kaip ta ritasi tolyn. 

Jis buvo atvažiavęs savo automobiliu, o ji — savo. Dabar 
abu sustojo kiekvienas prie savosios transporto priemonės, lyg 
delstų atsisveikinti. 

Pirmas prašneko Adamas. 

— Mat ką anksčiau mėginau pasakyti — dėl to, kad pažįs- 
tate Pietų Leksingtono žmones... — jis nutilo. 

Ketė laukė, jausdamasi keistai pristigusi kvapo. Trokštanti 
išgirsti toliau. 

— Aš mėginau paprašyti jūsų pagalbos, — baigė jis. 

— Mano pagalbos? 

— Noriu surasti Meivę. 

Taigi jis suinteresuotas mano pagalba, pagalvojo ji. Ne ma- 
nimi pačia. 

Nusistebėjo, kodėl šis faktas turėtų ją taip nuvilti. 

— Lu Saiksas — geras faras, — pasakė. — Jeigu jis nepa- 


jėgia jos surasti... 

— Čia ir esmė. Jis — /zras. Tenai niekas nepasitiki farais. 
Meivė tikrai juo nepasitikėtų. Manytų, kad ketina ją areštuoti. 
Arba atitempti pas mane. 

— O jūs kaip tik tai ir mėginate padaryti? 

— Aš tik noriu žinoti, kad ji gyva ir sveika. 

— Ji suaugusi, Adamai. Gali rinktis pati. 

— Kas, jeigu jos pasirinkimai nenormalūs? 

— Tuomet ji su jais ir gyvena. 

— Jūs nesuprantate. Aš daviau žodį jos motinai. Pasižadė- 
jau, kad Meive bus pasirūpinta. Kol kas man sekėsi gana apgailė- 
tinai. — Jis atsiduso. — Mažų mažiausiai privalėčiau jos ieškoti. 

— Kas, jeigu ji nenori būti surasta? 

— Tuomet turėtų man tai pasakyti, akis į akį. Bet pirma 
turiu ją surasti. Ir jūs esate vienintelė iš mano pažįstamų, kuri 
Pietų Leksingtone yra sava. 

Ketė nusijuokė. 

— Aba, spėju, tai net toks mikrorajonas, kuriame lankytų- 
si jūsų kviestinių pietų svečiai. 

— Aš tai įvertinčiau. Tikrai. Tik parodykite man tą vietą. 
Suveskite su kai kuriais žmonėmis. Žinoma, aš jums atsilygin- 
siu už sugaištą laiką. Jums tereikia pasakyti kiek... 

— Minutėlę. — Iš nuostabos atlošusi galvą ji žingtelėjo 
arčiau prie jo. — Jūs ketinote man sumokėti? 

— Noriu pasakyti, tai tik būtų tinkama... 

— Pamirškite tai. Pamirškite. Esu daktarė, Kvantreli, aiš- 
ku? O ne jūsų vyresnysis liokajus. Ir ne virėja. Esu daktarė, ir už 


tai, ką darau, man jau sumokėta. 

— Taigi? 

— Tai reiškia, kad man nereikia slapčiomis papildomai už- 
darbiauti. Kai darau paslaugą draugui — o jus nebūtinai priski- 
riu šiai kategorijai — darau tai 43: draugė. Už dyką. 


— Jūs norite tai padaryti iš savo geros širdies. Norite, kad 


jausčiausi dėkingas. Ir aš jausiuosi. Tikrai jausiuosi. — Ir po 
pauzės jis tyliai pridūrė: — Be to, man iš tikrųjų reikia jūsų 
pagalbos. 


Ketė buvo linkusi padėti artimajam. Ir mylintis tėtukas, 
ieškantis savo dukters — na, tokį prašymą jai būtų sunku at- 
mesti. Tačiau šis konkretus tėtukas — tai joks labdaros atvejis. 

Vis dėlto... 

Ji nuėjo prie savo automobilio ir staigiai atidarė keleivio 
pusės dureles. 

— Įsėskite, Kvantreli. 

— Atleiskite? 

— Juk nevažiuosite savuoju automobiliu, nes dailus naujas 
volvo — tai kvietimas jį niokoti. Todėl važiuokime manuoju. 

— Į Pietų Leksingtoną? 

— Juk norite toje vietoje informatoriaus iš vidaus. Aš pa- 
žįstu keletą žmonių, su kuriais galėsite pasikalbėti. 

Adamas dvejojo. 

— Klausykite, — tarė ji, — norite gyventi su pavojais ar 
be jų? 

Jis nužvelgė jos jau daug patyrusį subaru, paskui gūžtelėjo 
pečiais. 


— Kodėl ne? — metė ir įsiropštė į jos automobilį. 

Naktį Pietų Leksingtonas buvo visai kitoks. Dieną atrodė 
tik pilkas ir slegiantis, stojus nakčiai įgijo naujo grėsmingumo. 
Skersgarviai tartum šliaužė į niekur, ir toje tamsoje tykojo visos 
baisios nežinios, kokias tik įmanoma įsivaizduoti. 

Ketė pastatė automobilį po gatvės žibintu ir minutėlę ty- 
rinėjo šaligarvį, pastatus. Per vieno daugiabučio atstumą prie 
kampo būriavosi kokia dešimtis paauglių. Atrodė ganėtinai ne- 
pavojingi, tik grupelė vaikėzų, įsitraukusių į paaugliškus pava- 
sario ritualus. 

— Atrodo, viskas gerai, — nusprendė ji. — Eime. 

— Tikiuosi, žinote, ką darote. 

Juodu išlipo iš automobilio ir nuėjo šaligatviu pastato nr. 
5 link. Paaugliai, iškart sunerimę dėl įsibrovėlių į jų teritoriją, 
pasisuko ir įsispoksojo. Instinktyviai Adamas prigludo arčiau 
Ketės ir tvirtai įsikibo jai į parankę. 

Pastatas buvo neužrakintas, tad jie lengvai pateko vidun. 
Vestibiulis atrodė toks pat, kokį Ketė prisiminė: purvinos sie- 
nos, rusvas kilimas, kad nesimatytų dėmių, pusė lempučių per- 
degusios. Grafitai šiek tiek grafiškesni ir ne tokie poetiški nei jos 
laikais — menas akivaizdžiai patyrė nuosmukį. 

Liftas kaip visada buvo sugedęs. 

— Kažin ar jis 4244 nors veikė, — sumurmėjo ji, pastebė- 
dama užkabintą nublukusią lentelę: Sugedęs. — Tai ketvirtame 
aukšte. Teks kopti. 

Jie lipo laiptais žengdami per sulaužytus žaislus ir ciga- 
rečių nuorūkas. Turėklai, kadaise glotniai nupoliruoti, dabar 


buvo randėti nuo medyje įrėžtų inicialų. Iš įvairių butų sunkė- 

si garsai: verkė kūdikiai, blerbė televizoriai ir radijai, kažkokia 
moteris šaukė ant savo vaikų. O virš viso to plaukė tyri krišto- 
liniai merginos giedamos „Nuostabios malonės“* tonai ir kilo 
aukštyn kaip katedroje tarp griuvėsių. Jiedviem kopiant laiptais 
į ketvirtą aukštą, merginos balsas darėsi vis garsesnis, kol abu 
suprato, kad šis sklinda iš už tų pačių durų, prie kurių sustojo. 

Ketė pabeldė. 

Giesmė nutilo. Prisiartino žingsniai, ir durys per plyšelį 
prasivėrė. Mokos kavos atspalvio, švelnaus kaip šilkas veido 
mergina gazelės akimis pažvelgė virš apsauginės grandinėlės. 

— Bela? — pašaukė Ketė. 

Merginos veidą kaip saulės spindulys nušvietė šypsena. 

— Ketė! — šūktelėjo ji ir atkabino durų grandinėlę. Apsi- 
sukusi pašaukė: — Tėvuk Erlai! Čia Ketė! 

— Neskubink manęs, — suniurnėjo balsas iš gretimo 
kambario. — Aš dėl nieko nebėgu. 

Jiems įžengus į butą, Bela metė Ketei atsiprašomą žvilgsnį. 

— Tie jo kaulai, — sumurmėjo. — Tokiu oru tikrai bjau- 
riai gelia. Jis prastos nuotaikos... 

— Kas prastos nuotaikos? — nukirto tėvukas Erlas, įšiū- 
ruodamas į kambarį. 

Judėjo pamažu, palenkęs į priekį galvą. Kadaise juodi kaip 
varno plunksnos jo plaukai dabar baltai pražilo. „Kaip jis pase- 
no“, — liūdnai pagalvojo Ketė. Kažkodėl ji niekada nemanė, 


kad metai šį žmogų palies. 


*  Angl. „Amazing Grace“ — krikščioniškas himnas, sukurtas anglų poeto ir dvasinin- 


ko Džono Niutono (1725— 1805). 


71 


Ketė išėjo į priekį jo apkabinti. Pasijautė taip, lyg apka- 
bintų visai svetimą žmogų: atrodė toks mažutis, toks silpnutis, 
susitraukęs nuo laiko. 

— Sveikas, tėvuk Erlai, — tarė ji. 

— Turi įžūlumo, mergaite, — suniurnėjo jis. — Dvejus, 
trejus metus nėsyk nepasirodyti. 

— Tėvukai Erlai! — sudraudė Bela. — Juk ji dabar čia, 
tiesa? 

— Aha, kaip niekur nieko, gerutė ir suvokianti savo kaltę, 
ar ne? 

Ketė nusijuokė ir paėmė jo ranką. Ši buvo it suvynioti į 
pergamentą kaulai. 


— Kaip laikaisi, tėvuk Erlai? Ar gavai striukę, kurią tau 


atsiunčiau? 
— Kokią striukę? 
— Juk žinai, — atsiduso Bela. — Su pūkais, tėvuk Erlai. 


Nešiojai ją 7454 žiemą. 
— O. 72 striukę. 


Bela metė Ketei pavargusį žvilgsnį juk žinai, koks jis ir pa- 


sakė: 

— Tą striukę jis 2ėgsta. 

— "Tėvuk Erlai, — tarė Ketė, — aš kai ką atsivedžiau su 
savimi. 

— Ką? 


— Jo vardas Adamas. Stovi štai čia pat. 
i švelniai pasuko senuką veidu į Adamą. Tėvukas Erlas iš- 
p ą Į ą 


tiesė ranką ir sulaikė ore, laukdamas paspaudimo. Tik tuomet, 


ŽŽ 


kai abu vyrai stovėjo vienas priešais kitą, Adamas pastebėjo se- 
nuko akis temdančią sniegišką kataraktą. 

Jis paėmė atkištą ranką ir tvirtai paspaudė. 

— Man malonu... tėvuk Erlai, — tarė. 

Tėvukas Erlas suūksėjo. 

— Kvailai jautiesi, a? Tokiam stambiam rykliui kaip tu 
kreiptis į mane, krevetę, „tėvuk . 

— Visai ne, sere. 

— Kas judviejų per reikalai su mūsiške Ketrina? 

— Jis tik draugas, tėvuk Erlai. 

Pauzė. 

— Ak, šit kaip, — murmtelėjo senukas. 

— Norėjau, kad su juo susipažintum, pasikalbėtum. Sup- 
ranti, jis kai ko ieško. Vienos moters. 

Staiga susidomėjęs tėvukas Erlas kilstelėjo žilą galvą. Nere- 
ginčios akys tartum įsmigo į ją. 

— Ką aš žinau? 

— Žinai viską, kas dedasi „Projektuose“. 

— Sėskimės, — pasiūlė senukas. — Mano kaulai mane 
žudo. 

Jie nuėjo į virtuvę. Kaip ir likęs butas, ji seniai prašėsi re- 
monto. Linoleumo plytelės po kriaukle atplyšusios. Plastiku 
dengto darbastalio kraštai nuskilinėję. Viryklė ir šaldytuvas — 
iš „Palik tai Bebrui“* epochos. Kitas tėvuko Erlo anūkas, Anto- 
nis, sėdėjo užsikniaubęs ant stalo, ssmdamasis į burną spagečių 
kilpas. Jiems įėjus, jis vos žvilgtelėjo. 


x 


XX amžiaus šeštąjį ir septintąjį dešimtmetį populiarus TV serialas visai šeimai. 

— Ei, Antoni! — šūktelėjo tėvukas Erlas. — Nepasisvei- 
kinsi su savo buvusia auklyte? 

— Sveika, — burbtelėjo Antonis ir įsikimšo į burną dar 
pilną šaukštą spagečių. 

„Abiejų charakteriai nė kiek nepasikeitę, — sumojo Ketė, 
stebėdama Antonį ir Belą, prisimindama visus tuos vakarus, kai 
ji prižiūrėdavo juos, kol tėvukas Erlas dirbdavo. Tais laikais, kai 
senukas dar matė. Tuodu, nors ir dvyniai, nors ir tokios pat mo- 
kos kavos atspalvio, tokiais pat aukštais it nukaldintais skruos- 
tikauliais, bet jų charakteriai skyrėsi kaip diena ir naktis. Bela 
savo šypsena galėdavo sušildyti kambarį; Antonis vien žvilgsniu 
ji pripildyti žvarbos. Tėvukas Erlas šlepsėjo po pažįstamą virtu- 
vę užtikrintai kaip regintis žmogus. 

— Jūs alkani? — paklausė. — Gal norite ko nors užkąsti? 

Ketė ir Adamas stebėdami Antonį garsiai šliurpiant pomi- 
dorų padažą sutartinai atsisakė: 

— Ne, dėkui. 

Jie susėdo prie stalo. Tėvukas Erlas — priešais svečius, ne- 
jaukiai įbedęs į juos kataraktos aptrauktas akis. 

— Taigi, kas ta jūsų ieškoma moteris? — paklausė. 

 Meivė Kvantrel, — atsakė Keitė. — Manome, ji gyvena 
„Projektuose“. 

— Turite jos nuotrauką? 

Ketė žvilgtelėjo į Adamą. 

— Taip. Faktiškai turiu, — pasakė jis ir išėmęs iš piniginės 
padėjo ant stalo momentinę nuotrauką. 

Ketė tikėjosi pamatyti panašią versiją kaip jai buvo nu- 


pasakota: padaužą, apsitempusią juoda oda, ir „Technicolor“ 

metodu dažytais plaukais. O iš tikrųjų išvydo gležną blondi- 
nukę — tokią rastum susigūžusią kampe per mokyklos šokius. 

— Bela? — paklausė tėvukas Erlas. 

Bela paėmė nuotrauką. 

— O, ji tikrai daili. Šviesūs plaukai. Atrodo lyg drovi. 

— Kokio amžiaus? 

— Dvidešimt trejų, — atsakė Adamas. — Dabar atrodo 
kitaip. Veikiausiai nusidažiusi plaukus kokia nors beprotiška 
spalva. Daug makiažo. 

— Antoni? Matei kur nors aplinkui tą merginą? — pa- 
klausė tėvukas Erlas. 

Žvilgrelėjęs į nuotrauką, Antonis gūžtelėjo pečiais. Paskui 
atsistojo, įmetė tuščią dubenėlį į kriauklę. Po minutėlės jie išgir- 
do trinktelint buto duris. 

— Kaip laukinis žvėris tas vaikis, — atsiduso tėvukas Er- 
las. — Kada užsimanęs pareina ir išeina. Nežinau, ką su juo 
daryti. 

Bela tebetyrinėjo Meivės fotografiją. Paskui tyliai paklausė: 

— Kas ji? 

— Mano duktė, — atsakė Adamas. 

Tėvukas Erlas atsilošė ir iškart supratęs linktelėjo. 

— Taigi ieškai savo mergaitės. 

— Taip. 

— Kodėl? 

— Nes ji mano duktė. 

— Bet ji pabėgo. Ir nenori, kad ją surastum. Kai mergina 


tokia, niekada jos nesurasi, nebent pati pas žave ateitų. 

— Tad, manau... — Adamas pavargęs nuleido akis. — 
Manau, man užteks žinoti, kad jai viskas gerai. 

Minutėlę tėvukas Erlas tylėjo. Buvo sunku pasakyti, ko- 
kios mintys sukosi už tų apūkusių akių. 

— "Tau reikia pasikalbėti su Džouna. 

— Su Džouna? — nustebo Ketė. 

— Dabar jis čia didelis žmogus. 

— Nuo kada? 

— Jau metai. Perėmė valdžią po Berto. Jeigu tau ko nors 
čia reikia, turi pereiti Džouną. 

— Ačiū, — padėkojo Ketė. — Pasinaudosime tavo pata- 
rimu. — Ir buvo beatsistojanti, kai jai toptelėjo kitas klausi- 
mas: — Tėvuk Erlai, ar žinojai tokį vaikiną Niką Biadžį? 

Senukas kiek pagalvojo. 

— Taip, girdėjau apie jį. 

— O Kseniją Vargas? 

— Galbūt. 

— Ar girdėjai, ji mirė? 

Jis atsiduso. 

— Daug žmonių čia aplinkui miršta. Per daug nesidėk to 
į galvą, žmonės miršta. 

— Jie abu pavartojo tą patį kvaišalą, tėvuk Erlai. Tas kvai- 
šalas platinamas „Projektuose“ ir žudo žmones. 

Senukas tylėjo, tik sėdėjo savo nereges akis įbedęs į Ketę. 

— Jeigu ką nors išgirsi, išvis bent ką, paskambinsi man? — 
Ketė išsiėmė vizitinę kortelę ir padėjo ant stalo. — Man reikia 


pagalbos. 

Jis palietė kortelę, kaulėtais pirštais perbraukdamas juodai 
išspausdintas raides „Kerė Novak, medicinos daktarė“. 

— Vis dar dirbi miestui? — paklausė. 

— Taip, teismo medicinos eksperte. 

— Nesuprantu tavęs, Ketrina. Dabar esi daktarė, o rūpi- 
niesi mirusiais ŽMonėmis. 

— Aš aiškinuosi, kodėl jie miršta. 

— Betgi tuomet jau per vėlu. Nieko gera jiems nepadarai. 
Tau reiktų dirbti ligoninėje. Arba čia atidaryti savo kabinetą. 
Juk to troško tavo mama. 

Ketė staiga pajuto Adamo žvilgsnį. Velniai tave rautų, tė- 
vuk Erlai, pagalvojo ji. Pasilaikyk savo pamokslus kitam laikui. 

— Mėgstu savo darbą, — pasakė. — Ligoninėje neištver- 
čiau. 

Liūdnai ir suprantančiai tėvukas Erlas stebeilijo į ją, nors 
ir nematydamas. 

— Tuomet tau buvo sunku, ar ne? Visi tie mėnesiai su 
mama. 

Ketė atsistojo. 

— Dėkui už pagalbą, tėvuk Erlai. Bet mes jau turime 
eiti. 

Bela ir jos senelis išlydėjo juodu per svetainę. Šis kamba- 
rys taip ir nepasikeitė, kėdės stovėjo tiksliai tose pačiose vietose 
kaip visada, o tėvukas Erlas orientavosi tarp jų nelyginant šikš- 
nosparnis su sonaru. 

— Kitą kartą, — suniurnėjo jis, Ketei ir Adamui jau ei- 


nant pro duris iš buto, — apsilankyk greičiau. 

— Apsilankysiu, — pažadėjo Ketė, bet pažadas nuskam- 
bėjo neįtikinamai. Pati žwo netikiu, pagalvojo. Tai kodėl jis tu- 
rėtų patikėti? 

Kartu su Adamu ji patraukė keturis aukštus žemyn laiptais, 
žengdami per tuos pačius sulaužytus žaislus, tas pačias cigarečių 
nuorūkas. Pastato kvapai, televizorių ir kūdikių kvyksmo aidai 
kaip kaminu kilo aukštyn laiptine, sužadindami Ketei daugy- 
bę prisiminimų. Kaip ji žaisdavo ant tų laiptų, kaip sėdėdavo 
prie savo buto durų laukdama, kol motina nusiramins. Kaip 
klausydavosi savo motinos kančios, nevilties garsų. Leidžiantis 
laiptine, ūmai užplūdo visi tie prisiminimai, ir ji aiškiai žinojo, 
kodėl delsė trejus ilgus metus čia sugrįžti. 

Trečio aukšto laiptinės aikštelėje ji stabtelėjo ties butu, pa- 
žymėtu 3H. Dabar jo durys buvo kitokios spalvos nei prisimi- 
nė — nebe žalios, bet, keista, ryškiai oranžinės, ir į jas įstatyta 
akutė. Ir viduje būtų kitaip, suvokė ji. Kiti žmonės. Kitas gyve- 
nimas. 

Pajuto Adamą švelniai paliečiant jai žastą. 

— Kas yra? — paklausė jis. 

— Tai tik, kad... — ji pavargusiai susijuokė. — Niekas 
neišlieka taip pat, ar ne? Ir Ačiū Dievui. — Ji nusisuko ir toliau 
leidosi laiptais. 

Jis laikėsi arti jos. Pernelyg arti, pagalvojo ji. Pernelyg asme- 
niška. Grasindamas įsibrauti į mano erdvę, mano gyvenimą. 

— Taigi jūsų vardas Ketrina? 

— Mane vadina Kete. 


— Ketrina gražiai skamba. Bet ne visai tinka prie Novak. 

— Novak — mano santuokinė pavardė. 

— Ak, nežinojau, kad esate ištekėjusi. 

— Buvau. Ištuoka galutinai įsigaliojo prieš šešis mėnesius. 

— Ir jūs pasilikote savo buvusio vyro pavardę? — Jis atro- 
dė nustebęs. 

— Ne iš jausmų, patikėkite. Tik skamba geriau nei Ortis. 
Suprantate, aš neatrodau kaip Ortis. 

— Kalbate apie savo žalias akis? Ar strazdanas ant nosies? 

Vėl Ketė stabtelėjo ant laiptų ir pažvelgė į jį. 

— Jūs visada pastebite, kokios spalvos moters akys? 

— Ne, — nusišypsojo jis. (Kiek daug ta šypsena turbūt 
praktikuota, pagalvojo ji.) — Vis dėlto jūsų pastebėjau. 

— Kaip man pasisekė, — metė ji ir vėl leidosi laiptais į 
pirmą aukštą. 

— Gal man kai ką paaiškintumėte? — paklausė jis. — Kas 
per tipas tas Džouna. Ir ką reiškia „didelis žmogus? 

— „Didelis žmogus“, — atsakė Ketė, — tai kaip... kaip 
bosas. Vyrukas, valdantis šią teritoriją. Daug metų toks buvo 
Bertas, bet, spėju, jį užmušė. Dabar jo vietoje yra kitas, var- 
du Džouna. Jis viską prižiūri, neįleidžia konkuruojančių gaujų. 
Jeigu norite kokios nors paslaugos, turite kokių nors klausimų, 
turite pereiti didelį žmogų. 

— A. Nelyginant mikrorajono seniūnas. 

— Teisingai supratote. 

Išėjo į lauką, į naktį, atsiduodančią vėju ir lietumi. Ji pa- 
žvelgė į dangų, pamatė besiritančius pro mėnulį debesis. 


— Jau darosi vėlu, — tarė. — Danginamės iš čia. 

Jie nuskubėjo laiptukais. Suspėjo nužengti vos du žings- 
nius, kai abu sustojo, nustėrę stebeilydami į tuščią asfalto tarpą 
po gatvės žibintu. | 

Ketė leido sau taip nusikeikti, kad ir jūrininką būtų pri- 
vertusi susigūžti. 


Dingo jos automobilis. 


Tamsia gatve vėjas atnešė juoko papliūpas. 

Ketė staigiai apsisuko ir pamatė paauglius, tebestovinčius 
prie to paties gatvės kampo. Jie žiūrėjo jos pusėn ir šaipėsi. Pya- 
keikti pankai, pagalvojo ji. Jiems tai atrodo juokinga. 

Įsiutusi leidosi žingsniuoti jų link. 

— Ei! — šūktelėjo. — Ež/ 

Adamas sugriebė ją už rankos ir trūktelėjo sustoti. 

— Manau, prastas sumanymas, — pašnabždėjo jai. 

— Paleiskit mane. 

— Geriau pagalvojus, tai sumanėte siaubingai. 

— Noriu atgauti savo automobilį! 

Ji išsiplėšė iš jo rankos. Įsiūtis buvo tas kuras, kuris ją varė 
į priekį prie kampo. Vaikėzai stovėjo ir stebėjo ją nesijudindami 
iš vietos. 

— Gerai, — bloškė ji. — Kur jis? 

— Kas kur, ponia? 

— Mano automobilis, šikniau. 

— Jūs turėjote automobilį? — apsimestinai nekaltai pa- 
klausė vienas bernas. 

Ketė nuleido jį negirdom. 


— Jis, tas automobilis, nė velnio nevertas. Ir tikrai never- 

tas tiek, kad dėl jo sėstumėte už grotų. Tad sugrąžinkite man 
automobilį, ir aš galbūt neiškviesiu farų. 

Keli vaikigaliai pasitraukė ir išnyko tamsoje už savo bū- 
rio. Kiti — koks pustuzinis — pradėjo supti ją pusračiu. Staiga 
Ketė sumojo, kad Adamas stovi greta, petys į petį su ja. Keista, 
jis neapsisuko su smokingu ir nepabėgo, pagalvojo ji. Galbūt ne- 
pakankamai jį įvertino. 

Vaikėzai stebėjo ją, laukdami baimės požymių. Ketė žinojo, 
kaip veikia jų protas: užaugo su tokiais pat vaikėzais kaip ir šitie. 
Nusisuk nugara, parodyk nors šešėlį nerimo, ir tapsi jų auka. 

— Noriu atgauti savo automobilį, — pamažu, pabrėžtinai 
pareikalavo ji. 

— Arba ką? — paklausė vienas iš berniokų. 

— Arba mano draugas, — ji linktelėjo į Adamą, — supyks. 

Visų žvilgsniai susmigo į Adamą. 

Tik blefuoju, Kvantreli, mintyse pasiteisino ji. Nenuvilk 
Mans. 

Jis liko stovėti vietoje, tvirtas kaip uola. 

Dabar dar du berniūkščiai pasitraukė ir smuko į tamsą. 
Liko'tik keturi, ir tie jau pradėjo nervintis. 

— Niekaip neatgausi savo ratų, — metė vienas. 

— Kodėl gi? 

— Ehė, mašinos jau seniai nėra. Ir tai ne mūsų darbas. 

— O kieno? 

— Nubombino toks bičas. Jis čia tai pasirodo, tai išnyksta. 
Tavo mašina, ponia, jau išnarstyta į dalis. 


Velniai rautų. Jie turbūt nemeluoja, pagalvojo ji. 

— Beviltiškas reikalas, — sumurmėjo Adamui. — Einam. 

— Maniau, niekada neparaginsite, — sušnypštė jis pro 
dantis. 

Juodu atsargiai pasitraukė nuo gaujos ir sparčiai pasuko 
atgal korpuso nr. 5 link. Iš tėvuko Erlo buto ji paskambins po- 
licijai. O dėl subaru — ką gi, bent jau apdraustas. 

Ketė buvo taip susirūpinusi, ar vaikigaliai jų nepersekioja, 
kad vos atkreipė dėmesį į priekyje patamsy sėlinančius žings- 
nius. Tik kai juodu pasiekė penktojo korpuso priebučio laipte- 
lius, iš tamsos išniro dvi figūros ir pastojo kelią. 

— Praleiskite mus, — pareikalavo Ketė. 

Bernai nė nepajudėjo. 

— Tik pasitraukite į šalį, — ramiai prašneko Adamas. — 
Ir neturėsite nemalonumų. 

Tie nusijuokė, ir Ketė pastebėjo abu metant žvilgsnį už jos. 

Ji apsisuko kaip tik laiku, kad suspėtų pastebėti ataką iš 
užnugario. 

Viena figūra metėsi Adamui ant nugaros, bumbtelėdama 
taip smarkiai, kad jis susverdėjęs parpuolė ant kelių. 

Dabar iš priekio puolė ir anie du. Kumštis pataikė Adamui 
į smakrą. Sustenėjęs jis iškėlė ranką apsiginti nuo antro smūgio. 

Ketė šoko į kovą. Su įsiūčio šūksmu trenkė kairinį kablį 
artimiausiam užpuolikui. Jos krumpliai pataikė į skruostikaulį. 
Rankoje jai sprogo skausmas, bet smagumas matyti panką su- 
svirduliuojant buvo to vertas. 

Per tą laiką suspėjo pasikelti ant kojų Adamas ir vožė smū- 


gį savo priekiniam užpuolikui. Bet užpakalinis kumščiais vis 

daužė jam nugarą. Adamas jo nusipurtė. Vaikis nusirito kelias 
pėdas, paskui pašoko pritūpęs. Kažkas spragtelėjo jo rankoje — 
spyruoklinis peilis. | 

— Jis turi peilį! — sušuko Ketė. 

Adamas akimirksniu susitelkė į sidabriškai blizgančius aš- 
menis ir liko nepasirengęs kito panko atakai iš šono. Abu par- 
krito ant žemės, pankas atsidūrė viršuje. 

Berniokas su spyruokliniu peiliu prisiartino prie besigru- 
miančios poros. 

Ketė atsivėdėjusi spyrė koja ir patenkinta pajuto dunks- 
telėjimą, kai jos batas pataikė peilio savininkui į pakinklį. Šis 
suvaitojęs krito į priekį, bet peilio nepaleido iš rankos. 

Kažkas bumbtelėjo į nugarą iš užpakalio, ir Ketė parklupo. 
„Ketvirtas? — suglumusi pagalvojo, kai jai užlaužė už nugaros 
rankas. Kiek gi jų? 

Jos galvą už plaukų atlošė atgal, apnuogino kaklą. 

Prie jos pritūpė bernas su peiliu. 

— Ne! — sušuko Adamas. — Nesužeiskite jos! 

Geležtė palietė jai kaklą, mirksnį ten apsistojo. Akies kraš- 
teliu ji pamatė Adamą, besistengiantį veržtis pas ją, jo veide 
aiškiai atsispindėjo panika. Dviese laikė jam už rankų. Trečiasis 
smarkiai įspyrė į šonkaulius. Sudejavęs iš skausmo Adamas su- 
sirietė dvilinkas. 

— Atstokite nuo jos, — sužiopčiojo jis. 

— Mes tavęs nepapjausime, — pašnabždėjo balsas Ketei 
į ausį. — Ne dabar. Ber laikykis toli nuo čia, girdi, ponia fare? 


Nes ji nenori būti surasta. 

— Aš ne farė, — sušvokštė Ketė. 

Peilis aštriai įsirėžė jai į odą; Ketė pajuto sau kaklu nuvar- 
vant kraujo lašą. Paskui staiga peilį atitraukė, ir niekas nebetem- 
pė jos už plaukų. Smarkiai tvaksinčia širdimi, siaubo sugniaužta 
gerkle Ketė klūpojo ant žemės. Palietė sau kaklą, paskui įsiste- 
beilijo į kraują ant pirštų. 

— Nemaniau, — kimiai prašneko ji, — kad man įpjausi. 

— "Tai? — nusijuokė vaikis su peiliu. — Tai ne pjūvis, o 
tik mažutis bučinys. 

Jis davė ženklą savo draugeliams, kad metas dingti. Baugi- 
namai mikliai jie išsitraukė Adamo piniginę, nuvilko jam paltą, 
pasičiupo Ketės rankinuką. 

— Šįsyk, — pasakė vaikis, — lengvai atsipirkote. 

Ir taip smarkiai spyrė Ketei į petį, kad ji išdriko kniūbsčia 


ant stiklo šukėmis nubarstyto šaligatvio. 


— Joks sumautas automobilis to nevertas, — pareiškė 
Adamas, atsargiai laikydamas pakelį su ledu sau prie skruosto. 
Kairė jo veido pusė buvo ištinusi, o virš akies prikepęs kraujas. 
Jo smokingas, vakaro pradžioje toks šiugždantis švarumu, dabar 
buvo sudriskęs. 

O jis pats visai pritapo prie kitų bėdžių, sėdinčių Hen- 
koko ligoninės Skubiosios pagalbos skyriaus laukiamajame. 
Suolus buvo užėmęs sambūris sužalotų ir sergančių suvargėlių, 
kosinčių vaikų, klykiančių mažylių — visų nuolankiai ir ilgai 


laukiančių, kol juos apžiūrės daktaras. 

— Kiekvienas, bent kiek turintis proto, žino, kada priešin- 
tis, o kada bėgti pabrukus uodegą, — postringavo Adamas. — 
Jūs privalėjote bėgti. | 

— Nemačiau jžs4 bėgančio, — atšovė ji. 

— Kaipgi galėjau? Juk nepaliksi jūsų vienos. 

— Ką gi, vertinu tokį kilnų poelgį. 

— Klausykite, štai ką jums pasakysiu. Nesijaučiau laimin- 
gas, kad žūsiu dėl kažkokio seno subaru. 

— Mėgau tą automobilį, — sumurmėjo Ketė. — Jis buvo 
pirmasis mano gyvenime, kurį nusipirkau visai naują. 

— Ir galėjo būti išvis vienintelės, jūsų nusipirktas visai naujas. 

Į laukiamąjį įsvirduliavo kažkoks vyriškis, užvertė akis ir 
nualpo. Tuoj pat jį pačiupo du sanitarai ir ratukais nugabeno į 
vidinę šventovės dalį. Laukiamajame visi kaip vienas nelaimingi 
atsiduso: laukti teks dar ilgiau. 

— Žinote, ką? — tarė Adamas. — Kitą sykį, kai taip atsi- 
tiks, aš jums 2p7rksiu naują automobilį. 

— Aš ir pati galiu nusipirkti, — atkirto Ketė. — Tik ne- 
mėgstu, kai mane apiplėšia. 

Ji — kaip ir visi kiti laukiamajame — viltingai pažvelgė į 
duryse pasirodžiusią seselę. 

— Jau geriau būti apiplėštam, — nurodė Adamas, — nei 
sumuštam į košę. Vis dar negaliu patikėti, kad mus taip apdau- 
žė. Ir dėl tokio menko nieko. 

— Bet ne dėl automobilio, — susierzino Ketė. — Nejau 
nesuprantate? Mano automobilis su tuo neturėjo nieko bendra. 


— Novak! — pašaukė seselė. 

Ketė pašoko ant kojų. 

— Čia. 

— Sekit paskui mane. 

— Palaukite, — suturėjo Adamas. — Kaip suprasti, kad 
jūsų automobilis su tuo neturėjo nieko bendra? Tai dėl ko mus 
apkūlė? 

— Dėl jūsų dukters, — metė Ketė, nusekdama paskui se- 
selę iš laukiamojo. 

Adamas puolė įkandin jos, jau beįžengiančios į procedūrinį. 

— Jūs turite palaukti savo eilės, sere, — pasakė seselė. 

— Jis kartu su manimi, — paaiškino Ketė. 

Seselė pažvelgė į sumuštą Adamo veidą, paskui — į Ketės 
mėlynę po akimi. 

— Manau, tai matyti, — tarė ir išpurtė popierinį užtiesa- 
lą. — Atsigulkite ir užsidenkite palaidinę. Kad nesusikruvintų. 

— Ji ir taip jau kruvina, — atsakė Ketė, įsitaisydama ant 
procedūrinio stalo. 

Seselė ėmėsi valyti peilio įrėžą; betadinas nudilgė dar skau- 
džiau nei peilio ašmenys. 

— Kodėl manote, kad Meivė turėjo su tuo ką nors ben- 
dra? — paklausė Adamas. 

— Dėl to, ką man į ausį pašnabždėjo mūsų draugelis su 
peiliu. 

— Gulėkite ramiai, — sudraudė seselė. 

— Matjis pasakė: „Laikykis toli nuo čia, ponia fare. Nes ji 
nenori būti surasta.“ Ką gi, iš to man aišku pora dalykų. Pirma, 
jis kvailas. Nesugeba atskirti faro nuo civilio. Antra, jis mus 


perspėja, kad jž nenori būti surasta. Kaip manote, kas tokia j7? 

— Meivė, — apstulbęs burbtelėjo jis. 

Į procedūrinį įėjo Skubiosios pagalbos priimamojo gydy- 
tojas, — apšepusi daktaro Maiklo Dico kopija, — atrodantis 
toks pat pavargęs kaip karys po mūšio. Ketė nusistebėjo, kiek 
valandų jis jau dirba, kiek jau per jo rankas perėjo pacientų. Jis 
žvilgtelėjo į jos žaizdą kakle. Kortelėje prie jo chalato kišenėlės 
buvo parašyta: Dr. Volkeris. 

— Kaip jums tai atsitiko? — paklausė jis. 

— Nuo spyruoklinio peilio. 

— Kas nors kėsinosi jus nužudyti? 

— Ne, per atsitiktinumą. 

— Gerai. — Daktaras atsiduso. — Kvailus klausimus pra- 
leisiu. — Jis pasisuko į seselę: — Siuvimo komplektą. Jai reikės 
kokių trijų siūlių. Ir paduok ksilokainą. 

Ketė susiraukė, kai adata su vietiniu anestetiku įdūrė jai 
odą. Paskui teko minutėlę palaukti, kol vaistas pradės veikti. 

— Negaliu patikėti, kad ji taip pasielgtų, — piktinosi 
Adamas. — Noriu pasakyti, mudu turėjome nesutarimų. Bet 
kad Meivė užsiundytų savo draugelius mus užpulti... 

— Užpuolimas nebuvo nukreiptas konkrečiai į jus. Vei- 
kiausiai Meivė nežinojo, kas apie ją klausinėja. Mes būtume 
galėję išvengti tos scenos, jeigu tik iškart būtume Antoniui pa- 
sakę, kad esate jos tėvas. 

— Sakote, tai Antonis ją perspėjo? 

— Jis pasišalino iš buto mums dar ten esant, prisimenate? 
Prieš tai, kol ką nors užsiminėte, kad ji — jūsų duktė. Turbūt 


jis nudrožė tiesiai pas Meivę. 

— Ir ji pasiuntė savo draugelius mus užpulti. 

— Na, — įsiterpė daktaras, užrišdamas pirmą siūlą, — 
judu įdomiai gyvenate. 

Abu nuleido jį negirdom. 

— Meivė turbūt yra išgąsdinta, — spėjo Ketė. — Kam 
siųsti kariauną į puolimą, vos tik pasirodžius pašaliečiams? — Ji 
žvilgtelėjo į Adamą ir pastebėjo jo sunerimusį veidą. — Ko ji 
bijosi? Ką užmiršote man papasakoti? 

Jis palingavo galva. 

— Ji patekusi į bėdą. 

— Į kokią bėdą? 

Jis susmuko ant kėdės šalimais ir pavargęs persibraukė del- 
nais sudaužytą veidą. 

— Ar tai kaip nors siejasi su Džeine Dou? — paklausė 
Ketė. — Su Ksenija Vargas ir Niku? 

— Galbūt. — Atsakymas nuskambėjo kimiai, lyg Adamas 
trokštų pasilikti žodžius gerklėje. 

— Arba gal tai siejasi su „Cygnus“? Su kokiu nors jūsų 
pradėtu kurti stebuklingu vaistu? 

Jis piktai pažvelgė į ją. 

— Kodėl versti kaltę „Cygnus“? Nė vieno iš jūsų pasiųs- 
tų tyrimų atsakymas dar negrįžo! Jūs nežinote, kokį velnią tie 
džankiai šaudėsi. 

— O 7ds žinote? 

Jis prasižiojo atsakyti, bet pamatė, kad abu, daktaras ir se- 
selė, labai susidomėję juodu stebi. 


— Tai susiūsite ją ar ne? — bloškė Adamas. 

— Tikėjausi, kad man pavyks išgirsti istorijos pabaigą, — 
atsakė daktaras, surišo paskutinį mazgą ir nukirpo siūlą. — Vis- 
kas. Po penkių dienų sugrįžkite išimti siūlų. 

— Dėkui, pati galiu juos išsitraukti, — atsakė Ketė ir at- 
sisėdo. 

Kambarys, atrodė, siūbavo kaip valtis. Ji minutėlę palaukė, 
kol viskas nustos judėję. 

— Kada paskutinė injekcija prieš stabligę? — paklausė 
daktaras. 

— Prieš dvejus metus. Esu dar atspari. 

— Parą laikykite žaizdą sausą. Dusyk per dieną valykite 


peroksidu. Ir apsilankykite, jeigu ji paraus ar kais. — Jis padavė 


jai pasirašyti priimamojo lapą ir pasuko į duris. — Sugrįžkite 
bet kuriuo metu, — metė per petį. — Nekantrauju sulaukti 
tęsinio. 


Ligoninės vestibiulyje Ketė palaukė, kol Adamas skambi- 
no į savo namus. Žinoma, abonento sąskaita: pankai nuodug- 
niai pasidarbavo, švarindami jųdviejų kišenes. Bejėgiškas jaus- 
mas būti be cento. Kai priimamojo kasininkei Ketė pasakė, kad 
sąskaitą apmokės paštu, ta apdovanojo ją žvilgsniu, bylojančiu: 
na taip, žinoma. Visai jokios pagarbos. 

— Tomas jau pakeliui, — pasakė Adamas, pakabindamas 
ragelį. — Pavėžėsiu jus namo. 

— Kas tasai Tomas? 

— Nelyginant mano Penktadienis. — Adamas žvilgtelėjo 
žemyn į savo purvinus marškinius. — Ir jam nepatiks, kai pa- 


matys, kas liko iš viso įdėto triūso juos laidant. 

Ketė pasižiūrėjo ir į savo suglamžytą palaidinę. 

— Galbūt turėčiau kada nors jį pasiskolinti, — tarė. — 
Kartu su jo laidyne. 

Juodu vėl atsisėdo laukiamajame. Pro šalį praėjo seselė, 
nešdamasi puodelį kavos iš automato. Ketė irgi būtų mielai at- 
sigėrusi kavos, bet jos kišenės buvo tuščios. Be cento ir kenčianti, 
pagalvojo ji. 

Praslinko pusvalandis, keturiasdešimt penkios minutės. 
Beveik vidurnaktis, o Henkoko bendrojo profilio ligoninėje 
veikla nesiliovė. Iš automobilių aikštelės pamažu rinkosi kita 
pamaina seselių, nešinų lietsargiais ir užkandžių maišeliais. Prie 
paradinių durų ginkluotas apsaugininkas akylai stebėjo visus 
įeinančiuosius. Čia buvo priekinės fronto linijos medicina, ir 
Henkoko bendraproflinė prilygo apkasų karui. Kiekvienas pa- 
durtas ar peršautas trijų mylių spinduliu aplinkui, bet kokio 
nutikimo auka Pietų Leksingtone bus įridenta ant ratukų pro 
šias Skubiosios pagalbos priimamojo duris. Taip pat ir perdo- 
zavusieji kvaišalų. Ketė klausė savęs, ar buvo surastas dar vienas 
toks kaip Nikas Biadžis ar Džeinė Dou. 

— Žinote, jis viršuje, — prašneko ji. — Intensyviosios 
terapijos skyriuje. 

— Kas toks? 

— Nikas Biadžis. Šiandien buvau užsukusi jo pasižiūrė- 
ti. — Ji palingavo galva. — Atrodė prastai. Kad ir ką susišvirkš- 
tė, tai suniokojo jam smegenis. Ir inkstus. 

Adamas tylėjo. Dargi labai šaltai. 

— Priimamojo gydytojas sako, kad tai kažkas nauja. Kaž- 


kas, ko jis anksčiau niekada neregėjo... — Ji nutilo, staiga top- 

telėjus į galvą šiurpiai minčiai. Pažvelgė į Adamą ir pamatė, kad 
jis vengia jos akių. — Jūs sakėte, kad suradote Meivei darbą. Ar 
„Cygnus“ kompanijoje? 

Jis atsiduso. 

— Taip. 

— Kuriame padalinyje? 

— Iš tikrųjų tai niekaip nesusiję su Meive... 

— Kuriame padalinyje, Adamai? 

Jis vėl atsiduso, ir atodūsis reiškė didžiulį nuovargį. 

— Tyrimų ir plėtros, — atsakė jis. — Dirbo laboratorijoje 

— Prie ko laboratorija dirbo? 

— Prie įvairių projektų. Prie visko, pradedant antibioti- 
kais ir baigiant plaukų gražintojais. 

— O morfijaus analogų? 

— Klausykite, — nukirto jis. — Mes esame farmacijos 
kompanija. Ir skausmą malšinamieji turi didelę paklausą... 

— Jūs toje laboratorijoje kuriate kažką nauja, ar ne? Kaž- 
ką, ko niekas dar nebuvo sugalvojęs. 

Pauzė. Paskui jis nenorom linktelėjo. 

— Tai... proveržis. Arba dar bus, jeigu mums pavyks iš- 
spręsti kai kurias problemas. "Tai artimas natūralių endorfhinų 
giminaitis. Jungiasi prie tų pačių receptorių kaip ir morfijus, ir 
laikosi prie jų prikibęs kaip su klijais „Krazy Glue . Yra labai 
ilgai veikiantis. Todėl puikiai tinka terminalinės stadijos vėžio 
pacientams. 


— Ilgai veikiantis? Kiek laiko? 

— Viena dozė palengvins skausmą tris paras, galbūt ilgiau. 
Tai jo pliusas. Ir taip pat minusas. Jeigu jo perdozuoji bando- 
majam gyvūnui, sukeli šiam ilgalaikę komą. 

Adamas pažvelgė į ją. Jo akyse Ketė pamatė susirūpinimą, 
galbūt kaltę. Ir visišką atvirumą. 

Ji staigiai atsistojo. 

— Einam kartu viršun. 

— Į Intensyviosios terapijos skyrių? 

— Galbūt sugrįžo Niko Biadžio toksikologinio tyrimo at- 
sakymas. Noriu, kad pažvelgtumėte į jį ir man pasakytumėte, ar 
tai atitinka jūsų stebuklingąjį vaistą. 

— Bet aš juk ne biochemikas. Reikia, kad patvirtintų 
mano personalas... 

— Tad nusivežkite atsakymą pas juos. Tegul jie patvirtina. 

Jis papurtė galvą. 

— Toksikologiniai tyrimai ligoninės laboratorijoje nėra 
pakankamai specifiniai. 

— Kodėl šitaip to nenorite? Bijote išgirsti tiesą? Kad tai 
galėtų būti „Cygnus“ sukurtas vaistas, žudantis žmones? 

Pamažu jis atsistojo. Savo ūgiu privertė ją pasijausti nevi- 
saverte. Dabar ji žiūrėjo į jį aukštyn, susidurdama su šalta tyla 
to žmogaus akyse. 

Iki šiol būdama su Adamu Kvantreliu nė kiek nesijautė ne- 
drąsi — nei dėl jo turto, nei dėl jo valdžios ar gražios išvaizdos. 
Bet jo pyktis — kai kas kita. To negalėjo nepaisyti, negalėjo 


vo- oo 


jos viduje įsiplieskė kažkas nauja, kažkas taip netikėta, kad pasi- 

juto priblokšta to intensyvumo. Staiga nebegalėjo, nebenorėjo 
matyti laukiamajame nieko kito. 

Kerus nutraukė moters balsas, pašaukęs Adamą vardu. 

— Adamai! Ką gi tu sau padarei? 

Ketė apsisuko ir pamatė Izabelę su ta pačia vakarine suk- 
nele. Ji ką tik įėjo pro Skubiosios pagalbos priimamojo duris ir 
dabar pasibaisėjusi žvelgė į Adamą. 

— Tik pasižiūrėk į savo drabužius! O tavo veidas! Kas at- 
sitiko? 

Jisai susiraukė. 

— Patekome į mažutį... nemalonumą, — atsakė jis. — 
Kaip tu čia atsiradai, Izabele? 

— Išgirdau Tomą kalbant, kad važiuoja tavęs pasiimti, ir 
nusprendžiau važiuoti pati. 

— Teks su juo šnektelėti apie tai... 

— Ne. Aš užsispyriau. Pamaniau, džiaugsies, kad tave 
gelbsčiu. — Ji blykstelėjo jam šypseną. — AVegi nesidžiaugi? 

— Tau nederėtų čia būti, — atsakė jis. — Tik ne tokiu 
nakties laiku. Tai pavojinga. 

— Ak taip. — Negalėdama patikėti, Izabelė nužvelgė ar- 
miją suvargėlių, laukiančių ant suolų, ir tvirčiau apsigobė pe- 
čius kailine pelerina. — Neįsivaizduoju, ką čia veiki. — Ji pa- 
žvelgė į tokį pat mėlynių išmargintą Ketės veidą. — Regis, abu 
patekote į šiokią tokią bėdą. 

— Daktarę Novak irgi reikia parvežti namo, — pasakė 
Adamas. — Iš jos pavogė automobilį. Be to, šiuo metu esame 


be cento kišenėje. 

Trumpa tyla, paskui Izabelė gūžtelėjo pečiais. 

— Kodėl gi ne? Kuo daugiau, tuo linksmiau, sakyčiau. — 
Ji pasisuko išėjimo link. — Einam iš čia, kol dar nepavogė ir 
nano automobilio. 

— Palauk. — Adamas pažvelgė į Ketę. — Pirma mes turi- 
me kai ką padaryti. 

— Ką? — paklausė Izabelė. 

— Nueiti viršun. Mums reikia pamatyti vieną pacientą. 
Intensyviosios terapijos skyriuje. 

Ketė jam pritariamai linktelėjo — pagaliau jis pasirengęs 
sužinoti tiesą. 

— Einu su jumis, — pareiškė Izabelė. — Juk čia nepalik- 
site manęs vienos? 

Drauge su Adamu ir Izabele iš paskos Ketė vėl patraukė 
tuo pačiu keliu, kuriuo šiandien jau buvo ėjusi. Koridoriumi 
su nuobodžiomis žalsvai mėlynomis sienomis. Viršun liftu. Dar 
vienu koridoriumi. Izabelės aukštakulniai caksėjo grindimis. 

Intensyviosios terapijos skyrius dūzgė veikla kaip bičių avi- 
lys: bėgiojo seselės, pypsėjo monitoriai, ūžavo plaučių ventilia- 
vimo aparatai. Prie centrinio medicinos seserų posto dvi dešim- 
tys širdies veiklos brėžiamų dantytų linijų bėgo per sublokuotus 
osciloskopus. 

Skyriaus administratorius su nuostaba nužvelgė lankytojų 
trijulę. 

— Jūs pas ką? — paklausė. 

— Aš — daktarė Novak iš Teismo medicinos ekspertizių 


biuro, — pasisakė Ketrė. — Buvau čia anksčiau su daktaru Dicu 

pasižiūrėti Niko Biadžio ligos istorijos. Gal žinote, ar sugrįžo jo 
toksikologinio tyrimo atsakymas? 

— Aš ką tik pradėjau budėti. Palaukite, pasitikrinsiu. — 
Administratorius pasisuko į gaunamų pranešimų dėželę ir per- 
vertė šūsnį neseniai pristatytų laboratorijos blankų. — Biadžio 
toksikologinio tyrimo rezultatų čia nėra. 

— Kaip jis laikosi? 

— Pasikalbėkite su kuria nors iš seselių. Kurioje jis lovoje? 

— Tryliktoje. 

— Tryliktoje? — Administratorius pasižiūrėjo į pacientų 
apskaitos aplanką ir susiraukė. 

— Tryliktoje lovoje nieko nėra. 

— Betgi tai jo lovos numeris. Esu tikra. 

Ketė žvilgtelėjo į osciloskopus, kur per ekranus rangėsi kiek- 
vieno paciento širdies ritmas. Tryliktas numeris buvo tamsus. 

Pro postą nešina glėbiu ligos istorijų praėjo seselė. 

— Atsiprašau, Lore? — šūktelėjo skyriaus administrato- 
rius. — Tryliktoje lovoje gulėjo ponas Biadžis. Gal žinai, ar jis 
kur nors perkeltas? 

Lorė sustojo ir pasisukusi nužvelgė lankytojų trijulę. 

— Jūs draugai ar giminaičiai? 

— Nei tie, nei tie, — atsakė Ketė. — Aš — iš leismo me- 
dicinos ekspertizių biuro. 

— A. — Atsargumas nuslinko nuo seselės veido. — Tuo- 
met, manau, jums galima pasakyti. 

— Ką pasakyti? 


— Ponas Biadžis mirė. Prieš dvi valandas. 

Džeinė Dou. Ksenija Vargas. Nikas Biadžis. Visi mirę. 

Kiek dar jų mirs? 

Ketė sėdėjo ant užpakalinės sėdynės Izabelės mersedese ir 
stebeilijo į vidurnakčio Pietų Leksingtono vaizdus. Ji jau pa- 
miršo savo mėlynes, tuščią skrandį, tvinkčiojimą ką tik susiūta- 
me kakle. Dabar buvo nejautri fiziniam skausmui, sukrėsta dar 
vienos mirties. Trys per dvi paras. Tas vaistas mirtinas. Išsunkia 
gyvybę iš savo aukų taip pat užtikrintai kaip strichnino dozė. 
Nebent po gatves pasklis gandas, antraip atskiruose morgo stal- 
čiuose atsiras dar daugiau Džeinių Dou, kurias reikės tikrinti. 
Ji tik tikėjosi, kad savo spaudos konferencijoje Vilokas pabrėžė 
reporteriams pavojų. Bet ar spaudos konferencija įvyko? Juk va- 
karo žinias ji praleido... 

Išsisėmusi ji susmuko į maloniai minkštą, sviestinės spal- 
vos odinės sėdynės atlošą. Niekada nevažiavo tokiame švariame 
automobilyje. Beje, ir niekada nesėdėjo ant užpakalinės mer- 
sedeso sėdynės. Tai ji galėtų išmokti pamėgti. Taip pat galėtų 
išmokti pamėgti sklandų važiavimą, izoliuoto saugumo jausmą. 
Galbūt turėti pinigų nėra smerktina. 

Priešais raudoną šviesą Izabelė sustojo ir išpuoselėtais pirš- 


tais perbraukė atgal Adamui plaukus. 


> 


— Vargšelis! Kokios mėlynės! Kai parvažiuosime namo, 
turėsiu tave visą nuprausti. 

— Man viskas gerai, Izabele, — atsidusęs ištarė Adamas. 

— Kas atsitiko tavo paltui? 

— Atėmė. Kartu su pinigine. 

— O! Ir tave sužalojo, kai mėginai apsiginti? 

— Tiesą sakant, ne, mane sužalojo, kai mėginau išnešti 
kailį. 

— Nepasakok man tokių dalykų, Adamai. Puikiai žinau, 
kad nesi bailys. 

Jr aš žinau, pamanė Ketė. 

Adamas tik gūžtelėjo pečiais. 

— Tad pasilaikyk savo iliuzijas. Nesistengsiu jų sugriauti. 

Raudoną šviesą pakeitė žalia. Izabelė pasuko aukštyn ky- 
lančia prievaža į greitkelį. 

— Žinai, per pietus mums tavęs stigo, — pasakė. 

Adamas nusisuko į langą. 

— Tikiuosi, mano rūsyje dar palikote vyno. 

— Pakankamai, kad užtektų taurelei prieš naktį. 

— Aš iš tikrųjų labai pavargęs. Manau, iškart krisiu miego. 

Tyla. 

— O, — pagaliau prašneko Izabelė. — Ką gi, dar bus ry- 
tojaus vakaras. Tu juk tam pasirengęs? 

— Kas rytoj vakarą? 

— Pietūs pas merą. Adamai, kaipgi galėjai pamiršti? 

— Paprasčiausiai pamiršau. 


Izabelė susijuokė. 

— Žinai, turėsi pasisekimą. Visos tos dailios mėlynės. Lyg 
koks vyriškumo garbės ženklas. 

— Veikiau kaip kvailumo ženklas, — atrėmė Adamas. 

— Kas tau yra? 

— Nagi, pasuk čia iš autostrados, — nurodė Adamas. — 
Jau rodyklė į Belmidą. 

— Kodėl man reikėtų važiuoti į Belmidą? 

— Nes aš ten gyvenu, — atsiliepė nuo užpakalinės sėdynės 
Ketė. „Nejau Izabelė pamiršo ją važiuojant kartu?“ 

— O, žinoma. — Izabelė pasuko į nuovažą. — Belmi- 
das — mielas priemiestis. 

— Arti miesto, — neutraliai atsakė Ketė, ir tai galėjo būti 
suprasta labai įvairiai. 

Po kelių kvartalų ir kelių posūkių jie sustojo priešais Ketės 
namą. Ji didžiavosi tuo namu: trys miegamieji, žavus prieki- 
nis priebutis ir veja, nepertręšta chemikalais. Aišku, ne Sario 
Aukštumos, bet jautėsi čia laiminga. Kodėl jai staiga kilo noras 
teisintis? 

Adamas išlipo ir atidarė jai dureles. Ketės nuostabai, jis 
taip pat galantiškai pasiūlė jai ranką ir padėjo išlipti. Šaligatvyje 
ji stabtelėjo greta. Ant jo auksinės spalvos plaukų nuo gatvės 
žibinto liejosi šviesa. 

— Ar galėsite patekti į namus? — paklausė jis. 

— Laikau atsarginį raktą po gėlių vazonu. 

— Neturite automobilio. 

— Nuvažiuosiu į darbą autobusu. 


— Nesąmonė. Aš ką nors suorganizuosiu. 

— Nereikia, Adamai, man nieko neatsitiks. Išsiversdavau 
be mašinos ir anksčiau. 

— Vis dėlto aš jaučiuosi atsakingas. Per mane patekote 
į tokią nemalonią padėtį. Leiskite man tuo pasirūpinti. Bent 
užsakysiu taksi, kad jus nuvežtų į darbą. 

Ketė pakėlė į jį akis ir suprato, kaip Adamas trokšta, kad ji 
priimtų jo pagalbą. 

— Gerai, — tarė, — tik dienai ar dviem. Kol įsigysiu nau- 
ją automobilį. 

Apsisukusi ji patraukė takeliu į savo priekinį priebutį. Pas- 
kui žvilgtelėjo per petį atgal. 

Jis tebestovėjo stebėdamas, laukė, kol ji įeis vidun. 

Tik kai ji atsirakino duris ir prieškambaryje uždegė šviesą, 
desą nuvažiuojant. 

Atgal į Sario Aukštumas, pagalvojo. Atgal į savąjį pasaulį. 

Ir Izabelės. 

Ketė užrakino paradines duris ir pavargusi užlipo laiptais 


į miegamąjį. 


Išsiuntęs Izabelę namo, Adamas užsidarė savo darbo kam- 
baryje su taip reikalinga taure brendžio rankoje. Galvą skaudė- 
jo, akys blausėsi, o giliau įkvėpus šonkaulius velniškai nudieg- 
davo, bet dar nepajėgė prisiversti nuslinkti į lovą. 

Mintyse vis sukosi ir sukosi tas baisus vaizdas iš šios nak- 
ties: parpuolusi ant kelių Ketė Novak, jos galva už plaukų atloš- 


ta atgal, kaklas apnuogintas. Ir prie šio prispausta spyruoklinio 

peilio geležtė. Jis užsimerkė ir pabandė atsiriboti nuo to pa- 
veikslo, bet nepajėgė. Tą pat akimirką, kai tai pamatė, visiškai 
nustojo bijojęs dėl savęs — neberūpėjo, kas jam atsitiks. Tik 
žinojo, kad jie ją papjaus, o jis nieko negalėjo padaryti, kad tai 
sustabdytų, visiškai nieko. 

Jis gniaužė delne taurę su brendžiu ir vienu mauku ją ištuš- 
tino. Ji laikėsi geriau nei aš, pagalvojo. 

Kita vertus, Kerė Novak — kažkas ypatinga. Moteris, ti- 
krai turinti sugebėjimą išlikti gyva — kiekvieną kartą ji nu- 
kristų ant kojų. Turint omenyje jos šaknis, ir privalėjo sugebėti 
išlikti. Įdomu, ką ji matė, kai žiūrėjo į jį? 

Vargu ar jis norėjo iš tikrųjų žinoti. 

Galiausiai padėjo brendžio taurę ir prisivertė atsikelti iš 
fotelio. Išeidamas iš kambario pamatė stovinčią ant rašomojo 
stalo: Meivės fotografiją — nepretenzingą savo šypsančios po- 
dukros portretą. Kažin ar Meivė šiomis dienomis dažnai šyp- 
sosi? 

Jis turėjo žinoti. Turėjo numatyti tai įvyksiant. 

Neturėjo pasiteisinimų, išskyrus tai, kad tuomet buvo 
apsikrovęs darbu vienišas tėvas, o dukra tokia traumuota savo 
motinos mirties, jog nepastebimai tapo amžinai paniurusia pa- 
augle. Jis nesugebėjo su ja pasikalbėti ir po kurio laiko nustojo 
bandęs. Tuomet griebėsi paskutinės išeities — tėviškos taktikos 
įtvirtinti savo autoritetą. Bet ir tai nesuveikė. 

Kai pagaliau suvokė, kad Meivė pateko į bėdą, buvo jau 
per vėlu. Ji nuolatos buvo apsinešusi — nuo kaušalo, tablečių, 


nuo visko ir nuo bet ko. 

Kaip ir Džordžina. 

Galbūt tai buvo jų genuose, koks nors žiaurus jų DNR 
nukrypimas, nulėmęs abiejų žalingus polinkius. O galbūt jos 
paprasčiausiai nesugebėjo prisitaikyti prie gyvenimo, atlaikyti 
streso. 

Arba galbūt dėl visko kaltas jis? 

Nukreipė žvilgsnį nuo fotografijos ir pradėjo kopti laiptais. 
Ir vėl eina miegoti vienas. Neturėjo šitaip būti. Šiąnakt Izabelė 
aiškiai leido suprasti, kad yra pasirengusi ir norinti — taip pat 
ir nusivylusi, kad iš jo nesulaukia jokio dėmesio. Juodu pasiži- 
nojo jau kažkiek metų, mėnesius pastoviai matydavosi. Argi jis 
neturėtų imtis kokios nors iniciatyvos? 

Bet šiąnakt, kai parvežė jį namo, geriau į ją įsižiūrėjo. Ži- 
noma, buvo tobula — savo plaukais, suknele, šypsena — tobu- 
la visais atžvilgiais. Ir vis dėlto jis nejautė jokio noro pasiguldyti 
ją į lovą. Žvelgė į ją, o matė tik Ketę Novak sudaužytu kaip 
boksininko profesionalo veidu, šypsančią jam po Belmido ga- 
tvės žibinto šviesa. 

Nuostabu, pagalvojo jis. Po visų tų metų aš galiausiai pri- 
pažįstu, kad galimas romanas, ir tik pažiūrėk, kas tam įkvepia. 
Moteris, per kurią manęs vos neužmušė dėl kažkokio aplamdyto 
subaru. 


Nieko daug žadančio. 


Ketė atsibudo visais sopančiais raumenimis. Išsiristi iš lo- 


vos prireikė didžiulių valios pastangų. Nusliūkinusi į vonios 

kambarį veidrodyje pamatė vakarykščio nuotykio pasekmes: 
kakle trys dailios siūlės, o veide mėlynės ir nuobrozdos. Vis dėl- 
to tai nebuvo baisus sapnas. 


Ji įstengė apsiprausti veidą — skausmingą minų lauką apie 


kirstines žaizdas — ir sutraukti atgal plaukus į uodegą. Apie 
makiažą nebuvo ko galvoti — teks pasirodyti darbe su mėly- 
nėmis. 


Apačioje išgėrusi puodelį stiprios „Yuban“ kavos, ji ėmė- 
si neatidėliotinų reikalų: užblokuoti savo kreditines korteles ir 
banko sąskaitą, pranešti apie dingusį vairuotojo pažymėjimą. 
Pačiupę jos rankinuką, pankai paspruko ir su daugeliu jos fi- 
nansinių dokumentų. Nors tebeturėjo čekių knygelę — pra- 
ėjusią naktį ją buvo saugiai palikusi namie. Dar paskambino 
spynų meistrui, kad kuo greičiau atvyktų pakeisti jos užraktų. 
Paskui atsikėlė nuo telefono ir prisipylė dar vieną puodelį ka- 
vos. Kofeinas suveikė palaimingai — ji vėl pasijautė žmogumi. 
Ir nusiteikusi kovoti. Būti sumušimo ir apiplėšimo auka nepri- 
tiko jos būdui. 

Todėl kai priekiniame priebutyje išgirdo žingsnius, tikėjosi 
blogiausia. Nejau pankai jau prisistatė išbandyti jos namų raktų? 

Ji nuskuodė į poilsio kambarį, iš sieninės spintelės pasičiu- 
po beisbolo lazdą ir pasirengusi atsistojo prie paradinių durų. 
Kai išgirdo skambtelint raktus, iškėlė lazdą — tikėjosi, kad bet 
kurią sekundę atsivers durys. 

Tačiau atsivėrė ne durys, o girgžtelėjęs plyšio paštui dang- 
telis. Pro angą įkrito ir nubarškėjo ant medinių grindų auto- 


mobilio raktelių komplektas. Ketė išpūtė akis. Kas per velnias? 

Kad ir kas juos įmetė, dabar ėjo šalin. Ji atlapojo duris ir 
pamatė į automobilį besiropščiantį vyresnįjį Adamo Kvantrelio 
liokajų; prie vairo sėdėjo kitas vyriškis. 

— Ei! — šūktelėjo Keitė, pamosikuodama rakteliais. — 
Ką tai reiškia? 

Vyresnysis liokajus irgi pamojavo jai ir sušuko: 

— Sveikinimai nuo pono Kvantrelio! 

Suglumusi Ketė stebėjo juos nuvažiuojant. Paskui jos 
žvilgsnis nukrypo į kiemo įvažą. 

Ten stovėjo citrinos geltonumo mersedesas. 

Ji pasižiūrėjo į raktelius rankoje. Paskui nuėjo prie auto- 
mobilio ir pamažu apsuko aplinkui. Buvo gražus. Be galo gra- 
žus. Ant registracijos numerio plokštelės rėmo užrašytas nuo- 
mojančios firmos pavadinimas: Regis Luxury Rentals. Ji žvilgte- 
lėjo pro langą salono vidun — odinės sėdynės. Švaru. Įsmuko 
prie vairo ir kurį laiką sėdėjo nejudėdama. Prie prietaisų skydo 
buvo priklijuotas laiškutis, adresuotas Dr. Novak. Ji išlankstė 
popieriaus lapelį ir perskaitė: 

Tikiuosi, šis tiks. A. K. 

Ji acsilošė. 

— Na, tiesiog nežinau, pone Kvantreli, — garsiai išta- 
rė. — Citrinos spalva — me visai mano. Bet, manau, turės tikti. 


Paskui užvertė galvą ir nusijuokė. 


Darbe noras juoktis praėjo. 
Deivis Vilokas jai pasakė, kad meras vetavo mintį surengti 


bet kokią spaudos konferenciją. 

— Tu kalbi rimtai? — nustebo Ketė. 

Viloko mina atrodė nuoširdžiai atsiprašoma. 

— Aš merui ir jo personalui paaiškinau situaciją. Pasakiau 
jiems, kad turėjome du mirties atvejus... 

— Tris, Deivi. Nikas Biadžis mirė. Aš pareikalavau, kad 
jis būtų kvalifikuotas kaip teismo medicinos ekspertizės atvejis. 

— Gerai, trys. Pasakiau jiems, kad tendencija nėra gera. 
Bet jie mano, kad kviesti spaudos konferenciją dar per anksti. 

— Kada ši krizė pribręs? | 

Vilokas palingavo galva. 

— Neturiu galios jų apeiti. Pagal tarnybinę hierarchiją 
mano įgaliojimai aiškiai apibrėžti. Kai kalbama apie oficialius 
pareiškimus spaudai, paskutinis žodis priklauso merui. 

— Galbūt tu nepakankamai sugebėjai įtikinti. 

— Gal turėtume šiek tiek išlaukti. Pažiūrėti, kaip įvykiai 
klostysis toliau. 

— Galiu tau pasakyti, kaip klostysis. Ir spaudai tai atrodys 
nekaip. — Ji palinko per Viloko stalą. — Deivi, mums prikiš 
kompetencijos stoką. Kai nuo grandinės nutrūks visi velniai, 
manai, meras prisiims kaltę? Suvers mums. Zžu. 

Vilokas atrodė vis labiau ir labiau nelaimingas. 

— Leisk man su jais pasikalbėti, — įtikinėjo Ketė. — Pa- 
siimsiu kartu daktarą Dicą iš Henkoko bendraproflinės, pasi- 
remsiu juo kaip autoritetu. Ši žinia turi išeiti į viešumą, ir dargi 
nedelsiant. Kol Pietų Leksingtonas netapo kapinynu. 

Minutėlę Vilokas tylėjo, paskui linktelėjo. 

— Gerai. Tu tuo užsiimk. Bet nenustebk, jeigu jie tave 


suniekins. 

— Dėkui, Deivi. 

Sugrįžusi į savo kabinetą ji pirmiausia paskambino mero 
sekretorei. Sužinojo, kad jo prakilnybė savo paskirtų susitikimų 
žurnale turi langą tryliktą valandą ir ji galėtų pabandyti įsmukti 
tada, bet garantijos nėra. 

Antras jos skambutis buvo į Henkoko ligoninę. Deja, dak- 
taras Maiklas Dicas Skubiosios pagalbos priimamajame šian- 
dien nebudėjo. 

— Ar kaip nors galėčiau su juo susisiekti? — paklausė 
Ketė. — Tai skubu. Aš užrašiau mus abu tryliktai valandai į 
priėmimą merijoje. 

— Bijau, tai neįmanoma, — atsakė Skubiosios pagalbos 
priimamojo registratorė. 

— Kodėl? 

— Daktaras Dicas išvyko iš miesto. Parašė prašymą atleisti 


iš darbo. Įsigaliojo nuo vakar vakaro. 


Per trejus su puse savo kadencijos metų meras Sampso- 
nas vadovavo per didžiausią ekonomikos nuosmukį Albiono 
istorijoje. Tiesą sakant, tai atsitiko ne visai dėl jo kaltės — per 
visą šalį, didmiesčius ritosi recesija. Bet užsidarius trims stam- 
bioms gamykloms, bankrutavus daugybei verslų ir miesto cen- 
trui pūvant'iš vidaus, Albionas nukentėjo labiau nei daugelis 
priemiesčių. Tad Ketei pasirodė daugiau nei šiek tiek ironiškas 
dušimtųjų metinių plakatas, demonstruojamas už mero prii- 


mamojo sekretorės rašomojo stalo su pavaizduota elegantiška 

pora vakariniais drabužiais, šokančia naktinės miesto panora- 


mos fone. 


ALBIONAS — MIESTAS VISŲ SKONIUI. 


MERAS NOLANAS SAMPSONAS, 


Žinoma, tai buvo tik tipiškas rinkiminių metų reklaminis 
šūkis. Kaip jo prakilnybei patogu, kad dušimtųjų metinių iškil- 
mės sutapo su jo perrinkimo kampanijos pradžia. 

Ketė kreipėsi į sekretorę: 

— Aš — daktarė Novak iš Teismo medicinos ekspertizių 
biuro. Ar galėčiau pasimatyti su meru Sampsonu? 

— Tuoj pasitikrinsiu. — Sekretorė nuspaudė vidaus ryšio 
mygtuką. — Mere Sampsonai? Atėjo iš Teismo medicinos eks- 
pertizių biuro. Jūs laisvas? 

— A, aha. Ką tik baigėme priešpiečius. Atsiųskite jį, — 
per garsiakalbį išgirdo Ketė. 

Jį? Tikriausiai jis mano, kad atėjo Vilokas, pagalvojo ji ir 
atidarė duris. Iš vidaus plūstelėjo vyriškas juokas. Vos tik įžen- 
gusi, ji sustojo. 

Meras sėdėjo prie rašomojo stalo traukdamas cigarą, o 
krėsle priešais jį — dabartinis apygardos prokuroras, buvęs jos 
vyras. 

— Sveikas, Edai, — sukaustytai metė Ketė. — Mere 
Sampsonai? 

— Čia tu? — paklausė Edas, neturėdamas ką kita pasakyti. 

Ketė pastebėjo, kad po jųdviejų skyrybų jis atnaujinęs savo 

garderobą. Vilkėjo nauju elegantišku kostiumu, avėjo itališkais 
batais, marškiniai — tartum šimtu procentų lininiai. 7ik pa- 


manyk apie visas tas raukšlės. Idomu, kas jam šiais laikais lygins 


marškinius? 

— Ar tai... oficialus reikalas? — paklausė meras. Atrodė 
suglumęs. 

— Taip, — patvirtino Ketė. — Vakar su jumis kalbėjosi 


Deivis Vilokas. Dėl tos spaudos konferencijos. 

— Ką? A, — Sampsonas atsainiai numojo ranka. — Turite 
omenyje džankius. Aha, mudu apie tai kalbėjomės. 

— Manau, metas informuoti spaudą, sere, — pasakė 
Ketė. — Turėjome tris mirtis. 

— Regis, buvo tik dvi. 

— Dar vienas mirė nuo perdozavimo vakar naktį. Henko- 
ko bendraproflinėje. 

— Jūs patvirtinote, kad tai tas pats narkotikas? 

— Tik tarkime, kad mano įtarimai labai tikėtini. 

— A, — Sampsonas atsilošė krėsle staiga nusiraminęs. — 
Vadinasi, patvirtinimo neturite. 

— Toksikologinis tyrimas užima laiko. Ypač kai narkoti- 
kas nežinomas. Iki tikrai žinosime, Pietų Leksingtone gali įsi- 
siautėti plataus masto kritinė padėtis. 

Edas nusijuokė. 

— Pietų Leksingtone jau yra kritinė padėtis. 

Ketė nuleido jį negirdom. 

— Aš tik prašau, kad būtų padarytas pareiškimas spaudai. 


Paskambinta į visas žinių stotis. Pasakyta jiems, kad turime po 

gatves platinamą kažkokią bjaurią medžiagą. Nuo jos miršta 
džankiai. 

Meras pralinksmėjęs žvilgtelėjo į Edą. 

— Kas nors pasakytų, kad tai progresas. 

— Sere, — neatlyžo Ketė, stengdamasi išlikti rami, — tu- 
rite leisti žmonėms žinoti. 

— Štai kaip tik čia ir glūdi mūsų problema, — atsakė me- 
ras Sampsonas, pasislinkdamas krėsle į priekį. — Daktare, No- 
vak, jeigu jūs to nežinote, artėja dušimtųjų metinių iškilmės. 
Paradai, žygiuojantys orkestrai ir visa kita. Pas mus atvyks aš- 
tuonių stambių korporacijų vadovai prisidėti prie linksmybių. 
Ir apžiūrėti mūsų, pamatyti, ar jiems patiksime. Kalbame apie 
darbo vietas, kurias jie galėtų sukurti Albione. Bet jie neatsi- 
gabens į miestą ničnieko, jeigu pamatys tokias antraštes kaip 
Džankių epidemija arba Giltinė tyko miesto. Paprasčiausiai jie 
perkels savo kompanijas į Bostoną ar Providensą. 

— Tai ką gi jūs siūlote? — paklausė Ketė. — Viską nuslėp- 
ti, kad nė šuo nesulotų? 

— Nevisiškai taip. Mes tik... truputėlį palauksime. 

— Kaip ilgai? 

— Kol jūs turėsite daugiau informacijos. Tarkime, iki ki- 
tos savaitės. 

— Per savaitę daug žmonių gali numirti. 

— Lengviau, Kete, — įsiterpė Edas. — Juk kalbame ne 
apie visuomenės ramsčius. Tai tie patys žmonės, kurie patykoję 
apiplėšia senas moteris ir užpuola degalines. Tie patys žmonės, 
kuriuos aš jau kišu į kalėjimą. — Jis kiek patylėjo. — Tie patys 


žmonės, kurie nuvarė tavo automobilį. 

— Kaip apie tai sužinojai? — bloškė Ketė. 

Edas nusišiepė. 

— Savo įstaigoje mes daug ką girdime. Pavyzdžiui, kas pil- 
do pranešimą dėl pavogto automobilio. 

— Pamiršk mano automobilį. Aš noriu žinoti, kada pama- 
tysime bent kokių veiksmų dėl šio reikalo. 

— Manau, į šį klausimą jau atsakiau, daktare Novak, — 
priminė meras Sampsonas. 

— Jūs darote klaidą. 

— Dievuliau, — atsiduso Sampsonas. — Jūs net nepajė- 
giate man įrodyti, kad tos mirtys susijusios. Kam kelti visame 
mieste paniką? 

— Juk jie tik džankiai, — pridūrė Edas. 

Negalėdama patikėti ji palingavo galva. 

— Ar žinai, Edai, — tarė nusijuokdama, — kas man visą- 
laik kelia nuostabą? 

— Kas gi? 

— Ką, po velniais, tavyje mačiau? 

Ji apsisuko ir išėjo iš kabineto. 

Edas nusivijo ją iš paskos pro sėdinčią sekretorę ir toliau į 
koridorių. 

— Kete, palauk. 

— Aš grįžtu į darbą. 

— Tiesiog mėgsti tuos negyvėlius, a? 

— Palyginti su šia kompanija? Nė neklausk. 

Ketė įėjo į liftą, o jis įsmuko greta jos. 

— Panašu, kad gyvenimas buvo sunkus, kai mane pali- 


kai, — pastebėjo jis, šyprelėdamas į jos sumuštą veidą. 

— Nė iš tolo ne toks sunkus, kaip gyvenant s4 tavimi. Ir 
tai tu 22ne palikai, prisimeni? 

— Žinai, tu iš tikrųjų ten viduje su Sampsonu viską sumo- 
vei. Kitą kartą turėtum pamėginti būti saldesnė, ne tokia kaip 
actas. Tavo karjerai tai būtų geriau. 

— Matau, tav0 karjerai nereikia jokios pagalbos, — atkir- 
to ji, žvilgtelėdama į jo pagal užsakymą pasiūtus marškinius. 

Jis nusišiepė. 

— Girdėjai, Sampsonas mane finansiškai parėmė? Kampa- 
nijos iždas jau pilnas. 

— Būk atsargus dėl tų skvernų, į kuriuos laikaisi įsikibęs. 
Sampsono dienos jau suskaičiuotos. 

Juodu išlipo iš lifto ir drauge paliko meriją. 

— "Tai tik tramplinas, — atsakė jis. — Šiandien apygardos 
prokuroras, rytoj — kas žino? Ar ateisi į kampanijos labdaros 
vakarą? Ten man tu praverstum. Parodytum Teismo medicinos 
ekspertizių biuro paramą. 

— Turiu kur geriau išleisti savo pinigus. 

Jis išėmė iš kišenės kvietimą. 

— Štai. — Įmetė kortelę jai į rankinuką. — Mano linkėji- 
mai. Ar bent balsuosi už mane? 

Ji nusijuokė. 

— O kaip :v. manai? 

— Manau, tau reikės draugo aukštose pareigose. Ypač at- 
sižvelgiant į duobėtą kelią, kuriuo, atrodo, stumiasi tavo karje- 
ra... — Jis nutilo ir išpūtė akis, kai Ketė atsirakino mersedeso 


dureles. — Čia :av0 automobilis? — nustebęs paklausė. 

— Gražus, ar ne? — Ketė įsmuko prie vairo ir užtrenkė 
dureles. Paskui saldžiai nusišypsojo pro langą. — Tie iš mūsų, 
kurie stumiasi duobėtu karjeros keliu, turi rasti 4047 mo7s būdą 
tam kompensuoti. 

Jo minos jai pakako, kad šypsotųsi ištisą kvartalą. Paskui 
smogė pyktis, pyktis ant Edo ir Sampsono, taip pat ant Viloko. 
Ir ant savęs, kad pripažino pralaimėjimą. Žinoma, ji galėtų juos 
visus apeiti. Nepaisyti tarnybinės viršenybės, pati paskambinti 
žinių stotims, kad paskelbtų pavojų... 

Ir kaipmat būtų išvyta iš darbo. 

Ji stipriau sugniaužė vairą, tylomis keikė save, rinkimų metų 
politiką, sistemą, kuri tave verčia atidėti į šalį savo sąžinę, jeigu 
nenori prarasti darbo. Paprasčiausiai ji neturėjo įrodymų, kurie 
galėtų padėti forsuoti tą reikalą — dar ne. Būtinai reikia poros 
sutampančių toksilogonių tyrimų, — tik vienos poros, — kad 
to pakaktų dviem mirtims susieti. Kad pakaktų kreiptis į spaudą 
ir pranešti: „Turime tendenciją, o ne atsitiktinumą. 

Vos tik grįžusi į biurą, paskambino valstijos laboratorijai. 

— Čia daktarė Novak, Albiono vyriausiojo teismo medici- 
nos eksperto pavaduotoja. Gal jau turite Džeinės Dou, numeris 
373-4-3-A, rezultatus? 

— Tuoj pasižiūrėsiu, — atsakė laborantė. 

Po minutėlės linijoje vėl suskambo laborantės balsas. 

— Turiu Džeinės Dou numeris 172-3-27-B kraujo, šlapi- 
mo ir stiklakūnio tyrimų rezultatus. 

— Tai kitas numeris. 

— Jie buvo užsakyti daktaro Klarko, Albiono teismo me- 


dicinos eksperto. Ar šitų jums reikia? 

— Ne, tai ne ta Džeinė Dou. Man reikia 373-4-3-A. 

— Pas mane toks užsakymas neįregistruotas. 

— Išsiunčiau balandžio trečią. Pasirašytą daktarės Novak. 

— Pas mane žurnale balandžio trečią neįregistruota jokių 
Džeinės Dou medžiagų iš Albiono. Nei nieko nuo jūsų, daktare 
Novak. 

Susierzinusi Ketė timptelėjo sau už pasilaisvinusios plaukų 
sruogos. 

— Klausykite, aš žinau, kad išsiunčiau. Net su žyma Skubu. 

— To nėra nei žurnale, nei mano kompiuteryje. 

— Negaliu tuo patikėti! Iš visų laboratorinių užsakymų jūs 
turėjote pamesti kaip tik šitą? Man 6ūtini tie rezultatai. 

— Be medžiagos mes negalime atlikti analizės, — su nepa- 
neigiama logika atrėmė laborantė. 

— Gerai, — atsiduso Ketė. — Tai duokite man kito atve- 
jo rezultatus. Ksenijos Vargas. Išsiunčiau balandžio ketvirtą. — 
Juk tą ikrai turite? 

— Jis žurnale buvo įregistruotas. Leiskite, pasitikrin- 
siu... — sekė trumpa tyla, per kurią girdėjosi tik lakstančių po 
klaviatūrą pirštų stuksenimas. Paskui laborantė vėl atsiliepė: — 
Tai buvo persiųsta į kitą nešališką laboratoriją. 

— Kodėl? 

— Čia parašyta: „Aptikta nespecifinių opioidų. Turima 
aparatūra neįmanoma identifikuoti. Medžiaga nukreipta į ne- 
priklausomą laboratoriją tolesniam tyrimui.“ Tik tiek. 

— Tad aš vis dėlto gausiu identifikaciją? Galų gale? 

— Galų gale gausite. 

— Dėkui. — Ketė padėjo ragelį. Vadinasi, tai kažkas nau- 
ja. Kažkas, ko net valstijos laboratorija nepajėgė identifikuoti. 

Bet tai tik vienas atvejis, tendencijai įrodyti jai būtinas an- 
tras, mažų mažiausia. 

Ji atsistojo ir apsivilko laboratoriniu chalatu. Paskui kori- 
doriumi nuėjo į morgą. Tvarkantis patalpas vienas iš dieninių 
sanitarų pažvelgė į ją. 

— Labas, daktare. Kas atsitiko? 

— Halai, prisimeni tas medžiagas, kurias pirmadienį iš- 
siunčiau? Paimtas iš Džeinės Dou. Įdėjau jas į išsiunčiamosios 
korespondencijos dėželę. Ar matei, kaip kurjeris paėmė? 

— Tik nesakykite, kad jie ėmė ir vėl ką nors pametė. 

— Jie sako, jų nė negavę. 

Halas užvertė akis. 

— Aha, girdėjau juos sekant tą pačią pasaką daktarui Klar- 
kui. Ko norite iš manęs? Kad nugabenčiau kitą mėginių kom- 
plektą? 
keturios. Pasiimk papildomą viršvalandį. Tiek prireiks nuva- 
žiuoti. Ir pasižiūrėk, kad jie tikrai įregistruotų. 

— Būtinai. 

Dabar rezultatų teks vėl ilgai laukti. Laimė, jie buvo pasili- 
kę keletą Džeinės Dou kraujo ir šlapimo mėgintuvėlių, kaip tik 
tokioms aplinkybėms. Nors ir retai pasitaikydavo, kad medžia- 
gos pasimestų, vis dėlto taip atsitikdavo. 

Jai įsiskaudo galvą, ir tai priminė praėjusios nakties susis- 


tumdymą. Reikėtų anksti parvažiuoti namo, užsikelti kojas ir 

nepagailėti sau geros dozės opijaus plačiosioms masėms — tele- 
vizijos. Bet buvo prisikaupusios pernelyg daug dokumentacijos, 
kurią turėjo sutvarkyti. 

Sugrįžusi prie rašomojo stalo peržiūrėjo gaunamosios ko- 
respondencijos dėželę. Ten buvo padiktuoti protokolai, kuriuos 
reikėjo pasirašyti, balistinė ekspertizė, laboratorijos atsakymų 
blankai, nauji patologijos žurnalai. Jau buvo ištuštinusi visą dė- 
želę, kai į kabinetą švilpaudamas įėjo korespondencijos skyriaus 
tarnautojas ir suvertė jai ant rašomojo stalo dar vieną šūsnį po- 
pierių. 

— Nereikia, — sumurmėjo Ketė. — Aš jau einu namo. 

Paskui šūsnies viršuje ji pamatė voką. Ant jo greitomis 
buvo užrašyta: Dr. Novak. Nei adreso, nei pašto ženklo; kažkas 
tikriausiai jį užnešęs paliko registratūroje. 


Ji atplėšė voką ir perskaitė laiškutį: 


Ką tik sugrįžo iš MTI* laboratorijos Niko Bia- 
džio tyrimų rezultatai. Identifikuotas naujos kartos 
ilgo veikimo narkotikas: levo-N-ciklobutilmetil-6, 
priklausantis 10 beta-dihidroksi klasei. MVV** dar 
nepatvirtintas tinkamu naudoti. Pasak MT, paraiška 
patentui pateikta prieš šešis mėnesius. Prekinis pava- 
dinimas: „Zestron-L“. Paraiškos teikėjas: „Cygnus“ 
korporacija. 


Atleiskite, kad taip greitai išvykstu jums nepra- 


* 


Masačusetso technologijos institutas (angl. Massachussets Institute of Technology). 


xa 


Maisto ir vaistų valdyba (angl. Food ė Drug Administrstion). 

nešęs, bet man nereikia galvos skausmo. Sėkmės, No- 
vak. Jums jos prireiks. 


Maikas Dicas 


„Cygnus“ korporacija. Ketė stebeilijo į pavadinimą, pri- 
blokšta to, kas išaiškėjo. Dėkui, daktare Dicai, esi bailys. Pamė- 
tėji man ant rašomojo stalo krepšį su gyvatėmis, apsisuki ir pabėgi. 

Ji pagriebė teletono ragelį ir vėl paskambino į valstijos la- 
boratoriją. 

— Darsyk dėl to toksikologinio Ksenijos Vargas tyri- 
mo, — laborantei pasakė ji. — Noriu, kad patikrintumėte dėl 
konkretaus vaisto. Vadinasi zestronas. 

— Jums reikia pasikalbėti tiesiogiai su ta kita laboratorija, 
kuri atlieka tyrimą. 

— Gerai, paskambinsiu ten. Kur jūs nusiuntėte? 

— Į „Cygnus“ laboratorijas Albione. Pasakyti numerį? 

Ketė tylėjo. Vis stebeilijo į tą Dico laiškutį, į pavadinimą 
„Cygnus“. Farmacijos firma su diagnostikos laboratorijomis. 
Kiekgi čiupiklių ta korporacija turi? 

— Daktare Novak? — vėl paklausė laborantė. — Pasakyti 
jums „Cygnus telefono numerį? 

— Ne, — tyliai atsakė Ketė ir padėjo ragelį. 

Jai prireikė kelių minučių, kol sukaupė drąsą paskambinti 
kitu telefono numeriu. Tai turi būti padaryta. Pareikalauti Ada- 
mą Kvantrelį paaiškinti. 

Šaukiamasis signalas sugaudė sykį, du kartus. Atsiliepė 


vyro balsas: 

— Kvantrelio rezidencija. Kalba Tomas. 

— Čia daktarė Novak. 

— A, taip, daktare Novak. Tikiuosi, naujasis automobilis 
gerai dirba. 

— Jis puikus. Ponas Kvantrelis namie? 

— Deja, jis ką tik išvyko į vakarą mero rinkimų kampa- 
nijos lėšoms rinkti, kaip žinote. Jam perduoti kokią nors žinią? 

„Ir kokią gi žinią galėtų jam palikti? — pagalvojo ji. — 
Kad aš žinau tiesą? Kad tai tavo kompanija, tavo vaistas žudo 
Žmonės?“ 

— Daktare Novak? — paklausė Tomas, jai tylint. 

Ji sulankstė Dico laiškutį ir įsidėjo į rankinuką. 

— Jokios žinios, Tomai. Dėkui, — tarė. — Pasimatysiu 
su juo ten. 


Paskui padėjo ragelį ir išėjo iš kabineto. 


Ketei prireikė pusantros valandos, kol parvažiavo namo, 
persirengė ir prasimušė pro miesto centro transporto spūstį. Per 
tą laiką Dorčesterio aveniu, vedančiame į viešbutį „Four Sea- 
sons“, susidarė didžiulis kamštis. Tos visos raudonos šviesos jai 
suteikė laiko pasižiūrint į užpakalinio vaizdo veidrodėlį pasileis- 
ti plaukus, pasidažyti lūpas, persibraukti tušu blakstienas. Net 
ir po storu pudros sluoksniu mėlynės vis tiek matėsi, bet ji nors 
susirado šilkinį šalikėlį apsirišti kaklui ir paslėpti siūles. Faktiš- 
kai šalikėlis atrodė gana šauniai — toks raudonas ir purpurinis 
šilko akcentas virš juodos suknelės. Tik labai blogai, kad teko 
apsiauti dar ir aukštakulnius; kol vakaras baigsis, įskaudusios 
pėdos tiesiog ją žudys. 

„Four Seasons“ pokylių salė buvo sausakimša. Joje matė- 
si tiek kailių ir brangenybių, kad veikiausiai užtektų metiniam 
miesto biudžetui finansuoti. Ant bufeto stalo puikavosi lėkštės 
su krevetėmis ir rūkyta dešra, pyragėliais ir ikrais — be abejo, 
viskas patiekta tikro porceliano induose. Balalaikininkų trupė 
grojo rusišką muziką — kaip duoklę tokią pat depresiją pati- 
riančiam miestui prie Volgos, su kuriuo Albionas broliavosi. 
Ketė prie durų padavė savo kvietimą ir leidosi brautis į pačią 


pobūvio tirštumą. 

Ir jai iškart teko prisiminti, kodėl taip nemėgo lankytis 
tokiuose renginiuose, ypač viena. Atsivesk palydovą ir iškart 
atsidursi draugijos rate: ateik viena, ir tavęs niekas nematys. 
Gurkšnodama iš čia privalomos taurės baltojo vyno ji bastėsi 
po minią, ieškodama pažįstamo veido — bent kokio pažįsta- 
mo veido. Bet daugiausia matė tik smokingus, audinių kailius, 
begalę ortodontiškai tobulų dantų, apnuogintų į tobulas šyp- 
senas. 

Kažkas ją pašaukė vardu. Apsisukusi pamatė savo buvusį 
vyrą. 

— O aš maniau, kad nebalsuosi už mus, — pasakė jis pri- 
ėjęs. 

— Aš ir nesakiau, kad balsuosiu. Tiesiog negalėjau nepasi- 
naudoti nemokamu kvietimu. 

— Ei, noriu suveikti fotografiją. Tik tu ir meras. — Jis 
apsidairė aplink ir toli kampe pamatė gerbėjų apsuptą Sampso- 
ną. — Antai jis. Einam. 


— Nepozuoju nuotraukoms, kuriose reklamuojami poli- 


tikai. 

— Tik šįsyk. 

— Jau tau sakiau, esu čia ne tam, kad jį paremčiau. Atėjau 
pasivaišinti keliomis taurėmis už dyką ir... — Ketė nutilo, stai- 


ga per salę sutelkdama žvilgsnį į šviesiaplaukį vyriškį. Adamas 
Kvantrelis jos nematė; žiūrėjo kažkur kitur, įsitraukęs į pokal- 
bį su kitu vyriškiu. Šalia Adamo stovėjo Izabelė, jos tokie pat 
šviesūs plaukai buvo sudėti bangomis, papuoštomis netikrais 


perlais. Tobula pora, pagalvojo ji. Stulbinamas smokingo ir va- 

karinės suknelės derinys. Iš tokių porų, kurios tipiškos Cosmo- 
politan reklamoms. 

Adamas turbūt pasijuto stebimas. Jis žvilgtelėjo jos pusėn 
ir pamatęs Ketę sustingo. Ketės nuostabai, iškart nutraukė savo 
pokalbį ir pajudėjo per salę jos link. Ji probėgšmais pastebėjo 
rūgščią Izabelės miną, įkandin Adamo pasisukančius veidus, kai 
jis savo plačiais pečiais brovėsi pro šalį. O paskui ji tartum ne- 
matė nieko daugiau, tik jį vieną. 

Stūmėsi jos link šypsodamasis, atsipalaidavęs, lyg eitų pa- 
sisveikinti su senu draugu. Mėlynę jo skruoste beveik paslėpė 
juoko raukšlelės apie akis. 

— Kete, — tarė, — nežinojau, kad jūs ketinate čia būti. 

Jis ištiesė į ją ranką, ir Ketės plaštaka tartum pražuvo šilta- 
me jo delne. 

— Aš ir pati nežinojau, kad ketinu čia būti, — atsakė ji. 

Jos dėmesį patraukė krenkštelėjimas. Ji žvilgtelėjo į šoną — 
Edas. 

— Manau, turėčiau judu supažindinti, — tarė. — Edai, 
čia Adamas Kvantrelis. Adamai, tai Edas Novakas, mūsų einan- 
tysis-apygardos prokuroro pareigas. 

— Novakas? — perklausė Adamas, kai abu vyrai mašina- 
liai paspaudė vienas kitam rankas. 

— Buvęs jos vyras, — paaiškino nusišiepdamas Edas. — 
Mudu vis dar /z6ai artimi. 

— Kalbėk už save, — nukirto Ketė. 

— Taigi jūs abu dalyvaujate kampanijoje Sampsonui pa- 


remti? — paklausė Adamas. 

— Edas — taip, — atsakė Ketė. — Aš — ne. 

Edas nusijuokė. 

— Ir aš ketinu pakeisti jos nusistatymą. 

— Atėjau už dyką pasivaišinti, — paaiškino Ketė ir nugėrė 
vyno, paskui pažvelgė tiesiai į Adamą — šaltu, tvirtu žvilgsniu, 
kurio niekas nepalaikytų Airtu. — Ir pamatyti jus. 

— Ką gi, — tarė Edas. — Ji visada tikrai labiau mėgdavo 
veikti tiesiai. 

— Norėčiau pasakyti, kad esu pamalonintas. — Adamas 
susiraukė, atidžiau įsižiūrėdamas į jos veidą. — Bet kažkodėl 
nujaučiu, kad tarp mudviejų bus ne šiaip sau šnektelėjimas, ko- 
kie vyksta draugijoje. 

— Ne, — patvirtino Ketė. — Kalbėsimės apie Niką Biadžį. 

— Aišku. — Staiga jis tapo tartum šaltas ir atsargus — 


koks ir turėtų būti. — Iodėl gal verčiau kalbėtis vieniems. Jeigu 


jūs mums atleisite, pone Novakai. — Ir padėjo Ketei ant peties 
ranką. 

— Adamai! — pašaukė Izabelė, skubiai irdamasi jų 
link. — Noriu tave su kai kuo supažindinti. O, labas, daktare 


Novak! Ar jau atsigavote po vakarykštės nakties? 
Ketė linktelėjo. 
— Keli skaudami raumenys, tik tiek. 
— Jūs stebėtinai atspari. Aš būčiau baisiai išsigandusi, jei- 
gu šitaip mano gyvybei grėstų pavojus. 
— Ak, aš ir buvau baisiai išsigandusi, — prisipažino Ketė. 
— O paskui dar pavogė jūsų automobilį. Kokia laimė, kad 


tai tik subaru... 

— Gal mums atleisi? — metė Adamas, toliau kreipdamas 
Ketę išėjimo link. — Prisidėsiu prie tavęs vėliau. 

— Kada vėliau? 

— Paprasčiausiai vėliau. 

Tvirta ranka jis išskubino Ketę į fojė, bet ta irgi buvo tokia 
pat pilnutėlė žmonių. 

— Eime laukan, — pasiūlė jis. — Nors išsigausime iš šito 
beprotnamio. 

Juodu susirado vietą šalia viešbučio fontano. Trykštantys 
jo vandenys žėrėjo spalvotų šviesų vaivorykšte. Susibūrimo gar- 
sai per tamsą sklido net iki čia. Iš pokylių salės girdėjosi silpnas 
balalaikų brungzčiojimas. 

Kvantrelis pasisuko veidu į ją. Nuo atsispindinčių fontano 
šviesų jo plaukai blizgėjo. 

— Kas dedasi? — paklausė jis. 

— Galėčiau to paties paklausti jūsų. 

— Dėl ko nors ant manęs pykstate? 

— Zestronas, — metė ji, įdėmiai žvelgdama. — Jūs apie 
tokį girdėjote, ar ne? 

Ir išsyk pamatė, kad jis girdėjo. Pagavo Adamo akyse šmės- 
telint sukrėtimą, o paskui jo veidas išsilygino ir tapo neišskaito- 
mas. Taigi jis žinojo. Visą šį laiką žinojo, koks narkotikas galėjo 
žudyti tuos žmones. 

— Leiskite man atšviežinti jūsų atmintį, jeigu būtumėte 
pamiršęs, — toliau varė ji. — Zestronas yra ilgai veikiantis nar- 
kotikas, naujos kartos, levo-N-ciklobutil... 


— Žinau, kas jis toks. 

— Vadinasi, taip pat žinote, kad patentas priklauso 
„Cygnus . 

— Taip. 

— Ar taip pat žinojote, kad jūsų vaistas pateko į gatves? 

— To negali būti. Pas mus tebesitęsia tyrimo stadija — 
bandome su primatais. Iki eksperimentų su žmonėmis dar ne- 
prieita. 

— Bijau, kad eksperimentai su žmonėmis jau prasidėjo. La- 
boratorija — Pietų Leksingtonas. Ir rezultatai ne pernelyg padrą- 
sinami. Blogos šalutinio poveikio pasekmės. Iš esmės — mirtis. 

— Betgi jis dar neišleistas į apyvartą! 

— Pateko į Niko Biadžio rankas. 

— Iš kur žinote? 

— Ligoninė nepajėgė jo identifikuoti, tad nusiuntė kraujo 
mėginį į universiteto laboratoriją. Beje, sėkmingas proveržis. Jie 
sugebėjo jį identifikuoti. 

— Yra dar kitos dvi aukos. 

— Taip, ir su jų kraujo mėginiais atsitiko keistas dalykas. 
Džeinės Dou pasimetė pergabenant. O Ksenijos Vargas tyrimo 
rezultatais, kurie sugrįš, aš netikėsiu. Tiesą sakant, beveik nea- 
bejoju, kad ir jos kraujo mėginys pasimes. 

— Nemanote, kad jūsų žodžiai skamba šiek tiek parano- 
jiškai? 

— Paranojiškai? Ne, deja, niekada nepasižymėjau lakia 
vaizduote. Tai vienas iš mano trūkumų. 

Jis žengtelėjo prie jos, taip grėsmingai arti, kad ji turėjo 


nuslopinti norą žingsnį atsitraukti. 

— Kad ir kokie jūsų trūkumai, daktare Novak, vaizduotės 
stygius — ne vienas iš tokių. 

— Leiskite man iškloti faktus — nemalonius, bet teisin- 
gus. Pirma, Džeinės Dou bandiniai pamesti. Žinau, kad juos 
deramai sužymėjau, užpildžiau visus reikiamus blankus ir viską 
sudėjau į tinkamą dėžę. 

— Juos galėjo pamesti kurjeris. Arba galbūt kas nors pavo- 
gė iš jo transporto priemonės. Yra dešimtys galimybių. 

— Paskui dar Ksenijos Vargas reikalas. Jos bandiniai vis 
dėlto pateko į valstijos laboratoriją, bet tenai narkotiko nepa- 
jėgė identifikuoti. Todėl bandinius persiuntė į kitą laboratoriją 
toliau tirti. Spėkite, į kurią laboratoriją? — Ji pažvelgė jam į 
akis. — Į „Cygnus“. 

Jis nė nekrūptelėjo, tik ramiai atsakė: 

— Mes reguliariai atliekame tyrimus, kai paprašo valstijos 
laboratorija. Esame vos už trisdešimties mylių ir turime geresnę 
įrangą. 

— Trečia, dar Daktaro Maiklo Dico, gydžiusio Niką Bied- 
žį, reikalas. Jis identifikuoja narkotiką kaip „Zestron-L“. Paskui 
meta darbą Henkoko bendraproflinėje ir palieka miestą. Ma- 
nau, ligoninė jį privertė išeiti. Mat tiesiog taip pasitaikė, kad 
„Cygnus“ — pagrindinis Henkoko bendraproflinės šelpėjas. 

— „Cygnus“ niekuo dėta dėl Dico atsistatydinimo. Jis jau 
ir taip buvo beišeinąs. 

— Iš kur jums žinoti? 

— Esu ligoninės valdyboje. Trys teismo ieškiniai dėl aplai- 


dumo darbe — daugiau, nei mes galėjome toleruoti. Dicas — 

tai tykanti ištikti nelaimė. Jo gydytojo licencijai jau buvo iškilęs 
pavojus. 

Ketė tylėjo. Tai paaiškintų Dico nenorą išstoti prieš žinias- 
klaidos atstovus. Viešumo jam nereikėjo. 

— Bet zestronas — tai jūsų vaistas. Ir kažkas stengiasi nu- 
slėpti jo tapatybę nuo teismo medicinos ekspertų. Kažkas pro- 
teguoja „Cygnus ? 

Kvantrelis suskato žingsniuoti šalia fontano pirmyn atgal. 

— "Tai keistas reikalas, — sumurmėjo jis. — Nesuprantu, 
kaip tas vaistas galėjo būti teisingai nustatytas. 

— Juk negalite nuneigti laboratorijos rezultatų. 

Jisai sustojo ir pažvelgė į ją. Neskoninga fontano iliumina- 
cija nutvieskė jį savo vandeningu švytėjimu. 

— Ne, — pagaliau tarė. — Jūs teisi. Negaliu. 

Visiškai tvirtas jo žvilgsnis sukėlė jai norą tikėti, kad tarp 
jųdviejų nėra jokių melų, jokių užslėptų klausimų ir kad jis 
suglumęs nuoširdžiai. Turbūt aš suskydau, pagalvojo ji. Melsvai 
pilkos akys, smokingas, vyras pernelyg kerintis, kad apsakytum žo- 
džiais, ir mano sveikas protas eina perniek. Kas man atsitiko? 

— Einam, — pakvietė jis ir ištiesė ranką. 

Ji nepajudėjo iš vietos, sukrėsta staigios pagundos paimti 
jo ranką, pasijusti visu kūnu apgaubta jo šilumos. Kaip tik su 
tuo ji kovojo nuo.pat tada, kai juodu susipažino — su tuo geis- 
mo jauduliu. 

Jis tebelaikė ištiesęs ranką, tebeviliodamas į spąstus žvilgs- 
niu, nuo kurio ji tartum nepajėgė ištrūkti. 


— Einam, Kete, — pakartojo. 

— Kur? 

— Į „Cygnus“. Į laboratoriją. Šiąnakt ketinu rasti atsaky- 
mus. Ir noriu, kad būtumėte su manimi, kaip liudininkė. 

Ji papurtė galvą. 

— Nesu tikra, kad atsakymai jums patiks. 

— Galbūt jūs teisi. Bet man aišku, kad to reikalo nepa- 
leisite. Vienaip ar kitaip atkapstysite tiesą. Todėl verčiau man 
veikti su jumis išvien. Ne prieš jus. 

„Velnio logika, — pagalvojo ji. — Kaip tokią nuginčyti?“ 

— Gerai. Vykstu su jumis, — pagaliau sutiko. 

— Pirma man leiskite užglaistyti reikalus su Izabele. 

Sugrįžusi į pokylio salę, ji stebėjo, kaip jis paskubom teisi- 
nasi, atsiprašomai linkčioja galva. Izabelė žvilgtelėjo Ketės pu- 
sėn, vos slėpdama susierzinimą. 

Prie bufeto stalo Ketė pastebėjo Edą ir prie jo prisigretino. 

— Edai, — tarė. 

Jis nusišiepė. 

— Ar veikti tiesiai pasiteisino? 

— Kvantrelis šiąnakt mane vežasi į savo laboratoriją. 

— Tau pasisekė. 

— Noriu, kad apie tai praneštum Saiksui ir Rečetui. Tik 
dėl visa ko. 

— Kaip suprasti „dėl visa ko? 

Ji akimirksniu nutilo, nes jų link jau ėjo Adamas. 

— Tik turėk tai galvoje, — nesuspėjusi paaiškinti sumur- 
mėjo Edui. Paskui, mašinaliai nutaisiusi šypseną, nusekė paskui 


Adamą pro duris. 

Juodu nusileido į viešbučio garažą. 

— Važiuosime jūsų automobiliu, — pasakė. — Izabelė 
grįžta namo manuoju. 

— Neatrodė dėl to itin laiminga. 

— Nelabai galėjo rinktis. 

Ketė palingavo galva, negalėdama pacikėti. 

— Jūs visada toks dėmesingas savo draugėms? 

— Izabelė, — atsiduso jis, — miela moteris su maloniu 
palikimu. Ir visu būriu gerbėjų. Aš nelabai jai reikalingas, kad 
šildyčiau naktį. 

— O ar šildote? 

— Jūs šildote Edą Novaką naktį? 

— Ne jūsų reikalas. 

Jis pakreipė galvą. 

— Kaip pasakysit. 

Juodu įsėdo į išnuomotąjį mersedesą. Odos apmušalų kva- 
pas maišėsi su jo losjono po skutimosi aromatu, nuo kurio jai 
šiek tiek svaigo galva. 

Ketė užvedė automobilį ir sklandžiai įsiliejo į vakarinį 
transporto srautą. 

— Kaip jums patinka automobilis? 

— Nieko. 

— Nieko? — pakartojo jis klausiamu tonu, matyt, laukda- 
mas, kad ji daugiau paaiškintų. 

— Aha. Nieko. 

Jis pažvelgė pro langą. 

— Kitą kartą teks parinkti ką nors tokio, kas jums tikrai 


padarys įspūdį. 

Ketė smarkiau nuspaudė akceleratorių. 

— Žirgų traukiamą karietą, — balsu samprotavo jis. — 
Arba galbūt šunimis įkinkytas roges. — Pasisuko į Ketę. — 
Kaip jums tai skamba? 

— Esu alergiška, — atsakė ji, įvairuodama į greitkelį. 

— Arkliams ar šunims? 

— Karietoms ir rogėms. 

— A, — rimtai linktelėjo jis. — Vadinasi, tai turės būti 
cirko vienratis. 

Nejučia Ketei lūpų kampučiai išsitempė šypsena. 

— Tenai, — parodė jis, — bus kitas posūkis. Aštuonios 
mylios į šiaurę. 

Tas kelias vedė iš Albiono centro į pramoninių parkų ir 
korporacijų būstinių rajoną. Per pastaruosius dešimt metų dau- 
gelis pastatų ištuštėjo; visur aplinkui matėsi tamsūs langai ir 
iškabos /Įšnuomojama. Albionas kaip ir visa šalis galynėjosi su 
sunkumais. 

„Cygnus“ statinių kompleksas buvo vienas iš nedaugelio, 
kuriame atrodė įsikūrusi klestinti korporacija. Net aštuntą va- 
landą vakaro kai kurie langai tebešvietė, o automobilių aikšte- 
lėje stovėjo dešimtys transporto priemonių. Juodu pravažiavo 
apsaugos būdelę ir įsuko į linijomis apibrėžtą vietą, pažymėtą 
„Kvantrelis“. 

— Jūsų žmonės ilgai dirba, — pastebėjo Ketė, žvelgdama 
į sustatytus automobilius. 

— Vakarinė pamaina, — atsakė Adamas. — Diagnostikos 


laboratorija pas mus dirba ištisą parą. Be to, kai kurie mūsų 

mokslininkai tyrėjai mėgsta užsisėdėti. Juk žinote, kaip būna su 
kiaušingalviais. Jie turi savus grafikus. 

— Lanksti firma. 

— Turime tokie būti, jeigu norime pas save išlaikyti gabius 
protus. 

Juodu nuėjo prie paradinių durų, kur Adamas į sieną 
įmontuotame pultelyje suspaudė kelis skaičius, ir užraktas at- 
šoko. Atsidūrę viduje, abu patraukė skaisčiai apšviestu korido- 
riumi. Čia, šiame korporacinės Amerikos pasaulyje, nesimatė 
nei purvinų sienų, nei blykčiojančių fuorescencinių šviestuvų, 
buvo tik viskas, kas geriausia. 

— Kur mes einame? — paklausė ji. 

— Į diagnostikos skyrių. Ketinu jums įrodyti, kad mes 
neužsiimame jokiu slėpimu. 

— Tik kaip jūs tai padarysite? 

— Asmeniškai įteiksiu jums Ksenijos Vargas toksikologi- 
nio tyrimo duomenis. 

Diagnostikos laboratorija buvo erdvi kosminio amžiaus 
patalpa, kurioje darbavosi koks pustuzinis laborantų. Tuoj pat 
jų pasveikinti atskubėjo vakarinės pamainos viršininkė, gerašir- 
dės matronos išvaizdos moteris, vilkinti laboratoriniu chalatu. 

— Nesijaudink, Greise, — nuramino Adamas. — Tai ne 
netikėtas inspektavimas. 

— Ačiū Dievui, — nusijuokė Greisė. — Mes ką tik pa- 
slėpėme alaus statinaitę ir šokėjas. Taigi, kuo galiu jums padėti, 
pone Kvantreli? 


— Cia daktarė Novak, iš Teismo medicinos ekspertizių 

biuro. Ji nori pasižiūrėti mums iš valstijos laboratorijos persiųs- 
to bandinio toksikologinio tyrimo rezultatus. 

— Kokia pavardė? | 

— Ksenija Vargas, — pasakė Ketė. 

Greisė atsisėdo prie kompiuterio ir klaviatūra surinko pa- 
vardę. 

— Štai. Užregistruota tik šiandien popiet. Nepažymėta, 
kad skubu, tai mes dar nepatikrinome. 

— Galite dabar patikrinti? — paklausė Adamas. 

— "Tai šiek tiek užtruks. 

Adamas žvilgtelėjo į Ketę. Ji linktelėjo. 

— Mes palauksime, — pasakė jis. 

Greisė pašaukė kitą laborantę: 

— Vale, ar gali pasižiūrėti tą dėželę su užsakymais iš valsti- 
jos laboratorijos? Norime, kad nedelsiant būtų atlikta Ksenijos 
Vargas medžiagos analizė. — Ji pažvelgė į Adamą: — Ar tikrai 


norite čia laukti, pone Kvantreli? Gali pabosti. 


— Mes būsime viršuje, mano kabinete, — atsakė Ada- 
mas. — Paskambinkite mums tenai. 

- — Gerai. Bet jeigu aš būčiau apsirengusi šitaip... — Grei- 

sė linktelėjo galva į jų vakarinius drabužius, — verčiau toliau 


šokčiau. 

— Turėsime tai galvoje, — nusišypsojo Adamas. 

Kol jie užkopė į trečią aukštą ir ilgu koridoriumi pasiekė 
Adamo kabinetą, Ketės pėdos jau taip protestavo prieš aukš- 
takulnius, kad ji tylomis keikė visus Italijos batsiuvius. Tą pat 


minutę, kai įklibikščiavo pro kabineto duris, nusispyrė batelius, 

ir kojinėmis aptemptos jos pėdos maloniai nugrimzdo į minkš- 
tą kilimą. Gražu. Ištaiginga. Pamažu ji apsidairė po kabinetą, 
ir aplinka padarė įspūdį. Tai daugiau nei kabinetas, panašiau 
į antrus namus — su sofa, foteliais, knygų lentynomis, mažu 
šaldytuvu. 

— Aš stebėjausi, kiek jūs ištversite su tais bateliais, — nu- 
sijuokė Adamas. 

— Kai Greisė užsiminė apie šokius, aš kone pravirkau. — 
Ji palaimingai atsisėdo ant sofos. — Prisipažįstu, esu iš tokių, 
kurioms labiau prie širdies puskojinės ir sportukai. 

— Kaip gaila. Su aukštakulniais gražiai atrodote. 

— Mano pėdos būtų kitokios nuomonės. — Atsidususi 
Ketė pasilenkė ir ėmėsi masažuoti pėdos keltį. 

— Jūsų pėdoms štai ko reikia, — tarė jis, — truputėlį pa- 
lepinti. — Atsisėdo greta jos ant sofos ir kviečiamai paplojo sau 
per kelius. — Leiskite man. 

— Ką leisti? 

— Kompensuoti už tokį ilgą žygį tuo koridoriumi. 

Juokdamasi ji atsikėlė nuo sofos. 

— Neišdegs, Kvantreli. Reikia daugiau nei pėdų masažo, 
kad mano protas atlyžtų. 

Jis nusivylęs atsiduso. 

— Ji manimi nepasitiki. 

— Nevertinkite to asmeniškai. Kai kalbama apie vyrus, tai 
jų atžvilgiu esu sena skeptikė. 

— A. Giliai įsišaknijusios baimės. Tėvas, nepateisinęs jūsų 


lūkesčių? 

— Aš augau be tėvo. 
rėles. Eklektiškas rinkinys, pastebėjo, sudėliotas be ypatingos 
tvarkos. Filosofija ir fizika. Beletristika ir farmakologija. Virš 
knygų spintos kabėjo įrėminti keli diplomai, vien prestižinių 
aukštųjų mokyklų. 

— Tad kas nutiko jūsų tėvui? — paklausė jis. 

— Iš kur man žinoti. — Ji apsisuko ir pažvelgė į jį. — Net 
nežinau jo pavardės. 

Nustebęs Adamas kilstelėjo antakį — vienintelė jo reakci- 
ja, bet daug ką pasakanti. 

— Žinau, kad buvo šviesiai rudų plaukų. Žalių akių, — 


pridūrė Ketė. — Važinėjo prabangiu automobiliu. Ir turėjo pi- 
nigų, o mano motinai jų žūtbūt reikėjo. Tad... — ji nusišypso- 
jo, — atsiradau aš. Zalių akių ir visa kita. 


Tikėjosi pamatyti jo akyse sukrėtimą, galbūt gailestį, bet 
to nebuvo. Jis metė į ją visai neutralų žvilgsnį. 

— Taigi matote, — tęsė ji, — nesu gimusi prašmatniam 
gyvenimui. Nors mano motina tvirtindavo turinti kilmingo is- 
paniško kraujo. Kita vertus, į pabaigą mama kalbėdavo daug 
visokių nesąmonių. 

— Vadinasi, ji... — jis delikačiai nutilo. 

— Mirusi. Prieš septynerius metus. 

Jis kilstelėjo galvą. Jo akyse aiškiai matėsi kitas klausimas. 

— Mama prišnekėdavo tikrai keistų dalykų, — paaiškino 
Ketė. — Ir kasryt jai skaudėdavo galvą. Tada mokiausi pasku- 


tiniame Medicinos fakulteto kurse. Tai aš jai diagnozavau sme- 


genų auglį. 

Adamas palingavo galva. 

— Turėjo būti baisu. 

— Pati diagnozė prislėgė ne tiek, kiek tai, kas dėjosi pas- 
kui. Kai teko laukti pabaigos. Daug laiko praleidau Henkoko 
bendraprofilinėje. Išmokau baisiai neapkęsti tos vietos. Ir man 
paaiškėjo, kad nepajėgčiau būti prie sunkiai sergančiųjų. — Ji 
palingavo galva ir nusijuokė. — Įsivaizduojate? 

— Tad pasirinkote morgą. 

— "Ten ramu. Ir uždara. 

— Ir gera vieta slėptis. 

Ją nusmelkė pyktis, bet tuoj šį nuslopino. Galų gale tai, 
ką jis pasakė, — tiesa. Morgas ir yra gera vieta slėptis nuo visų 


tų skausmingų, nemalonių jausmų, kokius patiri ligoninės sky- 


riuje. 

Tad paprastai pasakė: 

— Man tinka, — ir nusisuko, žvilgsniu apsistodama ties 
šaldytuvu. — Ar neturite ten ko nors valgoma, a? — paklau- 
sė. — Vynas muša man į galvą. 


Jis atsikėlė nuo sotos ir nuėjo prie šaldytuvo. 

— Paprastai laikau jame vieną kitą sumuštinį — tiems 
ekspromtu surengtiems susitikimams. Štai, — jis ištraukė dvi į 
plastiką įvyniotas priešpiečių lėkštes. — Pažiūrėkime. — Kepta 
jautiena arba... kepta jautiena. Kas per pasirinkimas. — Atsi- 
prašomu veidu jis padavė jai lėkštę. — Deja, tai nepanašu į 
merui remti surengtus pietus. 

— Tiks. Juk vis tiek nesusimokėjau už kvietimą. 


— Nei aš, — nusišypsojo jis. 

— O? 

— Kvietimas buvo išpirktas Izabelės. Ji didelė mero Samp- 
sono gerbėja. 

— Neįsivaizduoju kodėl. — Ketė išvyniojo sumuštinį ir 
atsikando. — Manau, jis nelyginant Albiono Titanikas. 

— Kaipgi? 

— Tik pasižiūrėkite į Pietų Leksingtoną. Sampsonas no- 
rėtų apsimesti, kad šis neegzistuoja. Kaip įmanydamas sten- 
giasi įtikti panašesniems į priemiesčius rajonams. Belmidui ir 
kitiems. Miesto vidurys? Pamirškite tai. Jis nenori girdėti apie 
džeines dou ir nikosus biadžius. 

Ji sugrįžo prie sofos ir atsisėdo, pasikišdama po savimi ko- 
jinėmis aptemptas kojas. 

Jis irgi atsisėdo. „Ne pernelyg arti, — pagalvojo ji, jausda- 
ma palengvėjimą ir kartu nusivylimą, — bet padoriu atstumu, 
kaip ir dera mandagiam šeimininkui.“ 

— Jei atvirai, tai ir aš nesu Sampsono gerbėjas, — prisipa- 
žino jis. — Bet Izabelei reikėjo palydovo. 

— Ir vakarui neturėjote geresnių pasiūlymų? 

— Ne. — Jis paėmė jautienos riekelę ir tiesiais baltais dan- 
timis tvarkingai atsikando rausvos mėsos. — Iki pasirodėte jūs. 

Ketė padėjo lėkštę ant kavos staliuko ir pamažu servetėle 
nusišluostė pirštus. 

— Galite mane maloninti kiek norite, — pasakė ji. — Tai 
nieko nepakeis. Aš vis tiek turiu atlikti darbą. Gauti atsakymus 
į klausimus. 


— Ir įtarti įtariamuosius, kuriuos reikia įtarti. 

— Taip. 

— Neimu į galvą, kad esu įtariamasis. Mat nesu dėl nieko 
kaltas. Nei mano kompanija. 

— Vis dėlto pavadinimas „Cygnus“ iššoka visokiuose kon- 
tekstuose. 

— Ko iš manęs norite? Kad prisipažinčiau, jog rūsyje ga- 
minu kažkokį slaptą narkotiką? Ir dėl pelno pardavinėju gatvė- 
se? Arba galbūt iškelsime tikrai velniško plano versiją, tarkime, 
kad aš pats vienas mėginu išspręsti nusikalstamumo Albione 
problemą, galabydamas džankius? Geriausia reabilitacija nuo 
kvaišalų! Ir štai kodėl dalyvauju renginyje merui remti. Nes ir 
Sampsonas tuo suinteresuotas! — Jis pasilenkė į priekį ir nusi- 
šypsojo. — Baikite, Kete, — paragino. — Argi jums tai neatro- 
do bent kiek juokinga? 

Tikrai, jo žodžiais tai atrodė juokinga, bet ji neketino 
trauktis. 

— Neatmetu jokių galimybių, — pareiškė. 

— Net beprotiškų ir kvailų? 

— Ar tai taip beprotiška ir kvaila? 

Jis slinkosi arčiau, bet ji buvo pernelyg atkakli, kad užleis- 
tų bent colį pozicijos ant sofos. Sėdėjo visiškai nejudėdama, net 
kai jis ištiesė ranką paliesti jai veidą, net kai paglostė skruostą. 
Net kai pasilenkęs į priekį prispaudė savo lūpas prie josios. 

— Nereikia, — pasakė, o geismo karštis staiga užliejo vei- 
dą ir išplito gyslomis. Garsiau vėl pakartojo: — Nereikia, — ir 
įsirėmė rankomis jam į krūtinę. 


Jis pasitraukė, akimis ieškodamas jos veido. 

— Kas blogai? 

— Jūs. Aš. — Ji atsistūmė nuo sofos ir atsistojo. — Tai 
nesuveiks, Adamai. 

— Maniau, kad jau kuo puikiausiai veikia. 

— Tai jžs manėte. Ar paklausėte manęs, ką aš dėl to jau- 
čiu? Ar jums bent rūpėjo? 

Jis susigėdęs nusijuokė. 

— Ką gi, matyt, dėl :0 apsirikau. 

— Kodėl šitaip elgiatės? 

— Ar turiu teisintis, jeigu bučiuoju žavią moterį? 

— Stengiatės išblaškyti mano budrumą pagyromis, a? 

— Jeigu mane pažinotumėte, neuždavinėtumėte tokių 
klausimų. 

— Būtent. Aš jūsų 2epažįs:u. Tik iš telefono numerio, ras- 
to lavono rankoje, o tai ne visai įkvepia pasitikėjimo. 

Suskambo telefonas. Jis nenorom atitraukė nuo Ketės akis 
ir atsistojo pakelti ragelio. 

— Alio, Greise, — atsiliepė. Trumpa pauzė, kol klausė- 
si. — Jau einame. — Jis pasisuko į Ketę: — Yra rezultatai. 

"Jie rado Greisę sėdinčią priešais kompiuterį. Kaip tik iš 
spausdintuvo vyniojosi popierius su rodmenimis. Ji atplėšė lapą 
ir padavė Adamui. 

— Štai žiūrėkite, pone Kvantreli. Šiek tiek alkoholio. Pėd- 
sakai vaisto nuo nosies užburkimo. Ir tai. — Ji bakstelėjo pirštu 
į chromotografijos duomenų spaudinio juostą. 

— Jūs išanalizavote tą juostą? 


— Perleidau per masės ir ultravioletinių spindulių spek- 


136 


trofotometriją. Nesu šimtu procentų tikra dėl tos struktūros. 
Dar teks pasukti smegenis. Bet galiu jums pasakyti, kad tai 
morfijaus analogas. Kažkas nauja. Levo-N-ciklobutilmetil-6, iš 
10 beta-hidroksi klasės. 

Ketė veriamai nužvelgė Adamą. Jisai sukrėstas spoksojo į 
spaudinį. 

— Zestronas, — pasakė Ketė. 

Greisė suglumusi žvilgtelėjo į ją. 

— Zestronas? Kas tai? 

— Pasitikrinkite mokslinių tyrimų korpuse, — atsakė 
Ketė. — Jie jums padės atlikti imuninę analizę. Tai turėtų pa- 
dėti galutinai identifikuoti medžiagą. 

— Kalbate apie mūsiškį mokslinių tyrimų korpusą? — 
Greisė pažvelgė į Adamą. — Vadinasi, tai... 

Adamas linktelėjo. 


— Vienas iš mūsų sukurtų vaistų. 


Lu Saiksas padėrusiomis akimis pažvelgė per savo rašomąjį 
stalą į Ketę. Praėjusią naktį nedaug gavo pamiegoti — dėl 2.00 
įvykdytos žmogžudystės per namų kivirčą, — ir jo įprastai glot- 
niame veide jau kalėsi naujos barzdos šeriai. 

— Reikalas apima daugiau nei tris mirtis dėl perdozavimo, 
Lu, — pareiškė Ketė. — Kalbame apie korporatyvinę vagystę. 
Neišbandytas vaistas pateko į gatves. Ir galbūt sulauksime dau- 
giau mirties atvejų. 

Į kabinetą įšiūravo Rečetas, toks pat apšepęs kaip ir Saik- 
sas. Kartu su savimi atsinešė ir aiškų kvapą iš „McDonalds“ — 
bandelės su dešrele, kurią godžiai išsivyniojo, sėsdamasis prie 
savo stalo. 

— Ei, Vinsai, — užkalbino jį Saiksas. — Girdėjai paskuti- 
nę naujieną? Liesiog pašiurpsi. 

Rečetas atsikando savo pusryčio. 

— Kas per naujiena? 

— Novak sužinojo toksikologinius duomenis apie medžia- 
gą, kurios buvo perdozuota tais dviem mūsų mirčių atvejais. 

— Kas tai per medžiaga? — paklausė Rečetas, akivaizdžiai 
labiau susidomėjęs dešrele. 


— Kažkoks zestronas, taip vadinasi. 

— Niekad girdėjau. 

— Aišku, negirdėjai. Tai kažkas nauja, ką „Cygnus“ kur- 
pia. Išvis neturėtų patekti į gatves. 

— Kažkokiu būdu, — įsiterpė Ketė, — tai išsprūdo iš 
„Cygnus“ rankų. O tai reiškia, kad pas juos įvykdyta vagystė. 

Rečetas gūžtelėjo pečiais. 

— Mes — Žmogžudysčių skyrius. 

— Tai ir yra žmogžudystė. Trys numirėliai, Vinsai. Juk 
nenorite daugiau lavonų, a? Ar taip žūtbūtinai trokštate virš- 
valandžių? 

Rečetas piktai dėbtelėjo į Saiksą. 

— Mes tai tiriame? 

Saiksas atsilošė kėdėje ir atsiduso: 

— Supranti, jeigu tik viskas būtų gražu ir tvarkinga. Skylė 
nuo kulkos, durtinė žaizda. 

— Jūs tai vadinate tvarkinga? — negalėjo patikėti Ketė. 

— Bent būtų iš pat pradžių viskas aišku kaip ant delno. 
Žmogžudystė iš didžiosios Ž. O čia mes tik bergždžiai gaištame 
laiką. Tie, kurie perdozuoja, patys rizikuoja durdami sau į veną 
adatą. Man, tiesą sakant, nerūpi, iš kur jie gauna dozę. 

— O jeigu jie badytųsi strichniną? 

— Tai kas kita. 

— Ne, ne kas kita. Didelėmis dozėmis zestronas visai toks 
pat mirtinas. Iš kur žinote, kad mes nesusiduriame su kokiu 
nors ultradešiniuoju fanatiku, kokiu nors pakvaišėliu, mėgi- 
nančiu išvalyti gatves nuo džankių? Ir, beje, jis puikiai veikia. 


Saiksas vėl atsiduso. 

— Tuo jūs man ir nepatinkate, Novak. 

— Kuo? 

— Savo nesugriaunama logika. Tai nemoteriška. — Jis ne- 
norom prisivertė atsikelti nuo kėdės. — Gerai. Iškombinuosiu 
mums porą valandų ir patrauksime į „Cygnus“. 

— Varge, o varge, — suniurnėjo Rečetas, kai Saiksas išėjo 
iš kabineto. — Verčiau būčiau likęs namie lovoje. 

Nuo Rečeto sumuštinio su dešrele Ketę supykino. Ji pasi- 
slinko ant kėdės ir žvilgtelėjo į Saikso stalą. Iš įrėmintos toto- 
grafijos jai šypsojosi plona kaip nendrė moteris ir du vaikučiai. 
Lu šeima? Ketė kartais pamiršdavo, kad ir farai turi šeimas, na- 
mus ir įmokas už namo hipoteką. Greta stovėjo kita fotografija: 
Saiksas su kažkokiu vyru ant Albiono policijos valdybos laiptų, 
išsišiepę kaip du prekeiviai, besistengiantys įpiršti savo prekes. 

— Ar čia buvęs Lu partneris? — paklausė Ketė. — Tas, 
kurį nušovė Pietų Leksingtone? 

Rečetas linktelėjo. 

— Sėdintį automobilyje su policijos ženklais. Kažkoks ti- 
pas pravažiuodamas nei iš šio, nei iš to pradeda šaudyti. Kaip 
girdėjau, juodu su Lu buvo štai šitaip. — Jis suglaudė du pirš- 
tus. — Mes ten praradome du, prie to paties kampo. Nelai- 
minga vieta. Šiame mieste daug nelaimingų vietų. Boltono ir 
Svartmoro gatvių sankryža — kita. Kaip tik ten krito mano 
partneris. Reidas prieš kvaišalų prekeivius nenusisekė, ir jį už- 
speitė aklagatvyje. — Rečetas padėjo ant stalo sumuštinį, lyg 
staiga būtų praradęs apetitą. — O dar vieno iš saviškių neteko- 


me Dorčesteryje, vos tik praėjusį mėnesį. Vienos iš savo mer- 

ginų su penkerių metų stažu. Nusikaltėlis išplėšė iš jos ginklą 
ir nukreipė į ją pačią... — Jis liūdnai palingavo galva ir suskato 
rinkti sumuštinio įvynioklius. 

Turbūt kiekvienas faras šitaip mato šį miestą, sumojo 
Ketė. Albiono policininkas pasižiūri į miesto žemėlapį ir mato 
daugiau nei tik gatvių pavadinimus ir adresus. Taip pat mato 
gatvių kampą, prie kurio buvo nušautas jo partneris, mato 
tarpunamį, kur prekyba kvaišalais baigėsi sąskaitų suvedimu, 
gatvę, kur greitosios brigada klūpojo po lietumi, stengdamasi 
išgelbėti vaikučio gyvybę. Farui miesto žemėlapis — tai blogų 
prisiminimų tinklelis. 

Į kabinetą sugrįžo Saiksas. 

— Gerai, Vinsai, — tarė. — Čia kol kas ramu. Galėtume 
tai atlikti ir dabar. 

Ketė atsistojo. 

— Susitiksiu su jumis tenai. 

Rečetas pasigriebė iš stalčiaus mobilųjį ir prisisegė prie diržo. 

— Vykstame į „Cygnus“? — paklausė. 

— O ką kita daryti? — atsakė Saiksas. — Matai, čia No- 
vak įsikibusi į tą reikalą ir neketina paleisti. 

— Aš jūsų tik prašau atlikti savo darbą, Lu, — gynėsi ji. 

— Savo darbą? Nė velnio. Darau jums paslaugą. 

— Darote paslaugą miestui. 

— Albionui? — Saiksas nusijuokė ir apsivilko striukę. — 
Džankiai patys žudosi. Kiek mane tai liečia, didžiausia paslauga, 


kurią galėčiau padaryti Albionui, — tai nusigręžti į kitą pusę. 

— Tai saugoma zona, — pasakė Adamas. — Į šį sparną 
gali patekti tik asmenys, turintys leidimą. — Jisai suspaudinėjo 
pultelį prie durų, ir ekranėlyje suspindo žodžiai Kodas parvirtin- 
tas. Adamas atidarė duris ir pamojo svečiams įeiti. 

Rečetas ir Saiksas įžengė pirmi, paskui juos — Ketė. Kai 
ėjo pro Adamą, jis spustelėjo jai ranką. Nuo netikėto sąlyčio 
intymumo, padvelkusio losjono po skutimosi kvapo, jai iš jau- 
dulio smilktelėjo paširdžius. Kai juos pasitiko, su savo pilku 
kostiumu jis atrodė toks perdėm dalykiškas. O dabar, matyda- 
ma jo akyse tą žvilgsnį, ji suprato, kad kerai tarp jųdviejų dar 
neišsisklaidę. 

— Džiaugiuosi, kad atėjote, — sumurmėjo jis. — Kaip 
jums pavyko? 

— Vilokas mane dengia. Pasiėmiau laisvą dieną. Pasakiau, 
kad turiu nusipirkti naują automobilį. 

— Kodėl ne tiesą? 

— Jis veikiau norėtų, kad mesčiau šį reikalą. Taip pat ir 
jie norėtų. — Ji linktelėjo Saikso ir Rečeto pusėn. Tie smalsiai 
ningai dirbu. O jie mane laiko rakštimi subinėje. 

Visi nuėjo prie durų, pažymėtų lentele Zona 8. 

— Kaip tik čia dirbama prie zestrono, — paaiškino Ada- 
mas, įsivesdamas juos vidun. 

Pirmas Ketės įspūdis — tarsi pro laiko portalą būtų įžen- 
gusi į ateities pasaulį: vien juoda, balta ir chromas. Net atsku- 
bėjęs jų pasitikti vyriškis netrikdė šio spalvų derinio: chalatas 
baltas baltutėlis, plaukai juodi kaip anglis. 

— Daktaras Herbertas Esterhausas, projekto vadovas, — 
prisistatė jis, paspausdamas jiems rankas. — Esu atsakingus už 
zestrono sukūrimą. 

— Ir jūs čia vadovaujate? — paklausė Saiksas apžvelgda- 
mas laboratoriją, kurioje savo darbo vietose triūsė pustuzinis 
darbuotojų. 

— "Taip. Projektas vykdomas šiame skyriuje — patalpoje, 
kurią matote, ir dar trijose gretimose. Čia patekti galima tik pro 
tas duris, pro kurias įėjote, be to, yra avarinis išėjimas — pro 
laboratoriniams gyvūnams skirtą patalpą. Ir tas prijungtas prie 
signalizacijos. 

— Kaip suprantu, čia patenka tik personalas su leidimais? 

— Visai teisingai. Tik mūsų darbuotojai. Tikrai nesupran- 
tu, kaip iš čia galėjo ištrūkti bent kiek šio vaisto. 

— Veikiausiai išėjo, — pasakė Saiksas. — Kieno nors ki- 
šenėje. 

Daktaras Esterhausas žvilgrelėjo į Adamą. Tuo žvilgsniu 
daug pasakyta, pagalvojo Ketė. Balsu neištartas klausimas. Tik 
dabar ji sumojo, koks neramus Esterhausas atrodo, trindamas 
vieną į kitą savo kaulėtus pirštus, graužiko akimis sekdamas 
kiekvieną Saikso ir Rečeto judesį. 

— Ar kruopščiai jūs, žmonės, tikrinate savo personalą? — 
paklausė Rečetas. 

— Kai ką nors nusamdome, — atsakė Adamas, — mus 
domina mokslinė kvalifikacija. Ir talentas. Netikriname poli- 
grafu ar banko sąskaitų. Esame linkę manyti, kad mūsų žmonės 


sąžiningi. 

— Galbūt blogai manote, — replikavo Saiksas. 

— Visi dirbantys prie šio projekto yra nusamdyti pagal 
ilgalaikes sutartis, — įsiterpė Adamas. — Juk taip, Herbai? 

Esterhausas linktelėjo. 

— Aš čia dirbu šešerius metus. Daugelis nusamdytųjų, — 
jis pamojo į darbuotojus baltais chalatais, — tarnauja „Cygnus“ 
netgi dar ilgiau. 

— Be išimčių? — pasidomėjo Rečetas. 

Esterhausas sudvejojo ir dirstelėjo į Adamą. Vėl tas nervin- 
gas žvilgsnis, tas tylus klausimas. 

— Čia dirbo mano podukra, Meivė, — už Esterhausą at- 
sakė Adamas. 

Saiksas ir Rečetas susižvalgė. 

— Ji dirbo siame skyriuje? — paklausė Saiksas. 

— Tik valytoja, — skubiai atsakė Esterhausas. — Tai yra 
Meivė neturėjo kvalifikacijos dirbti ką nors kita. Bet su savo 
pareigomis susitvarkė. 

— Kodėl gi ji išėjo? 

— Tarp mudviejų iškilo kai kurių... nesutarimų, — paaiš- 
kino Esterhausas. 

— Kuo šie pasireiškė? — mygo Saiksas. 

— Ji... pradėjo vėluoti į darbą. Ir ne visada tinkamai reng- 
davosi. Noriu pasakyti, aš ne prieš žalius plaukus ir visa kita, 
bet visi tie tabaluojantys papuošalai tikrai nėra saugūs prie visos 
šios įrangos. 

Ketė apsidairė po dviejų spalvų laboratoriją ir pamėgino 


įsivaizduoti, kokį rėksmingą spalvų disonansą Meivė Kvantrel 

turėjo sukelti. Mokslininkai baltais chalatais turbūt ją laikė ko- 
kia nors laukine egzotiška būtybe ir taikstėsi vien todėl, kad 
buvo boso duktė. 

— Ir kas? — paklausė Saiksas. — Jūs ją išvijote? 

— Taip, — patvirtino Esterhausas, atrodydamas labai ne- 
laimingas. — Aš pasitariau su ponu Kvantreliu, ir jisai sutiko. 

— Kodėl ji vėluodavo? — paklausė Ketė. 

Suglumę jie sužiuro į ją. 

— Ką? — paklausė Esterhausas. 

— Štai kas man rūpi. Tas kodėl. Ji atlikdavo savo darbą, o 
paskui nustojo. Kada tai prasidėjo? 

— Prieš šešis mėnesius, — atsakė Esterhausas. 

— Taigi prieš šešis mėnesius ji pradeda vėluoti arba suvis 
neateina į darbą. Kas pasikeitė? — ji pažvelgė į Adamą. 

Jis palingavo galva. 

— Ji gyveno savarankiškai. Nežinau, kas su ja dėjosi. 

— Buvo užsikabinusi už narkotikų? — paklausė Saiksas. 

— Kiek žinau, ne, — atsakė Esterhausas. 

— Ji buvo įpykusi, štai kas, — ištarė balsas. Prašneko vie- 
na iš mokslo darbuotojų, sėdinti netoliese prie kompiuterio. — 
Tądien buvau čia, kai judu susirėmėte, pameni, Herbai? Meivė 


buvo įpykusi. Iš tikrųjų įtūžusi. Pasakė daugiau nebepakgęsianti 


tavo... nesąmonių ir paskui trenkusi durimis išėjo. — Moteris 
palingavo galva. — Nesivaldanti, štai kokia ta mergiotė. Labai 
impulsyvi. 


— Dėkui, Roza, už informaciją, — įsitempęs tarė Ester- 
hausas ir pamojo jiems kitos patalpos link. — Parodysiu jums 


likusią laboratoriją. 

Ekskursija tęsėsi į laboratorinių gyvūnų patalpą, kur nar- 
vuose lojo šunys. Gilumoje buvo avarinis išėjimas, o virš durų 
užrašas skelbė: Atidarius įsijungs signalizacija. 

— Taigi matote, — vėl prašneko Esterhausas. — Niekam 
neįmanoma paprasčiausiai įeiti ir ką nors pavogti. 

— Bet vaistas kažkaip išėjo, — atrėmė Saiksas. 

— Yra dar viena galimybė, — pasakė Esterhausas. — Tu- 
riu omenyje tuo pat metu atliekamus tyrimus. Kur nors kokia 
kita laboratorija dirba prie to paties dalyko. Kad kas nors pa- 
vogtų mūsų vaistą, turėtų įsilaužti į „Cygnus“ pro apsaugotas 
duris. Turėtų žinoti mūsų įėjimo kodus. 

— Juos žino visi jūsų darbuotojai, — priminė Saiksas. 

— Na, taip. 

— Dar vienas klausimas, — prašneko Rečetas, viską užsi- 
rašinėjantis į bloknotą. — Ar pastaruoju metu pakeitėte įėjimo 
kodą? 

— Per praėjusius metus — ne. 

— Taigi bet kas, praėjusius metus čia dirbęs — tarkime, 
Meivė — galėjo žinoti kodą, — pastebėjo Saiksas. 

Esterhausas papurtė galvą. 

— Ji to nepadarytų! Taip, buvo sunkaus charakterio ir gal- 
būt šiek tiek nesivaldanti. Bet ji ne vagilė. Dieve mano, juk tai 
jos tėvo kompanija! 

— Pasakiau tik kaip pavyzdį, — ramiai atrėmė Saiksas. 

Esterhausas vėl žvilgtelėjo į Adamą. Staiga Ketė suprato, 
ką reiškė tie jų žvilgsniai. Abu stengėsi pridengti Meivę. 

— Eime, — pakvietė Adamas, sklandžiai nukreipdamas jų 


dėmesį. — Parodysime, kur vaistas sandėliuojamas. 

Esterhausas juos nusivedė į šoninę patalpą. Vieną sieną 
joje užėmė šaldytuvų blokas. 

— Iš tikrųjų tai nebūtina jį čia laikyti, — pasakė jis, atida- 
rydamas šaldytuvo dureles. — Kristalai stabilūs kambario tem- 
peratūroje. Bet jį čia saugome dėl atsargumo. — Jis ištraukė 
padėklą; stikliniai Aakonėliai sudzingsėjo it krištolas. Atsargiai 
vieną išėmęs, padavė Ketei. — Štai, — tarė, — zestronas. 

Ji pakėlė buteliuką ir su nuostaba įsižiūrėjo. Rausvi krista- 
lai šviesoje žybčiojo it mažučiai brangakmeniai. Ji pavertė Aako- 
nėlį šonu ir stebėjo, kaip žėrintis turinys suvirto krūvon. 

— Gražu, — sumurmėjo. 

— Žinoma, tai tik kristalų forma, skirta saugojimui, — 
paaiškino Esterhausas. — Tai, į ką žiūrite, beveik grynas pro- 
duktas. Injekcijoms jis naudojamas praskiestas. Kristalai tirpsta 
kaitinami spirito ir vandens mišinio tirpiklyje. Smulkučiai, bet 
veikia galingai. 

— Kaip galingai? 

— Vieno iš tų kristalų, tik vieno, pakanka, tarkime, pen- 
kiasdešimčiai terapinių dozių. 

— Penkiasdešimčiai? — nustebo Saiksas. 

— Taip. Vienas kristalas, ištirpdytas penkiasdešimtyje mi- 
lilitrų tirpiklio, sudaro penkiasdešimt dozių. 

Rečetas įnikęs tyrinėjo šaldytuvo durelių uždaromąjį įtaisą. 

— "Tas daiktas nė nerakinamas, — pastebėjo jis. 

— Ne. Niekas čia nerakinama. Jums sakiau, mes pasitiki- 
me savo darbuotojais. 

— O kaip inventorizacija? — paklausė Saiksas. — Ar ve- 


date Aakonėlių apskaitą? 

— Jie numeruoti, matote? Pastebėtume, jeigu kurio nors 
trūktų. 

— Bet ar dar kaip nors būtų galima išsinešti vaistą? Be jūsų 
žinios? 

Esterhausas kiek pagalvojo. 

— Manau, jeigu kas nors būtų pakankamai sumanus... 

— Taip? — paragino Saiksas. 

— Galėtų išimti iš flakonėlio kristalą ar porą. Iš kiekvieno 
indelio. Ir mes galbūt nepastebėtume trūkumo. 

Visi tylėjo, svarstydami, kokias būtų galima padaryti iš 
to išvadas. Šioje tyloje suskambusio mobiliojo telefono garsas 
pasirodė juolab grėsmingas. Abu farai mašinaliai žvilgtelėjo že- 
myn sau į diržus. 

— Tai manasis. Atleiskite, — pasakė Saiksas ir pasitraukė 
kelis žingsnius į šalį atsiliepti į skambutį. 

— Ką gi, — tarė Rečetas. — Kažin ar ką nors daugiau 
galime čia nuveikti. — Tai yra, jeigu dvi skirtingos laboratorijos 
gali išrasti tokią pat medžiagą... 

— Tai mažai tikėtina, — pertraukė Adamas. — Zestro- 
nas — ne toks dalykas, kurį išsiverdi savo pusrūsyje. Mums pri- 
reikė kelerių metų, kol iki jo priėjome, ir vis dar neparuoštas 
išleisti į rinką. 

— Ber daktaras Esterhausas sako, kad kita laboratorija g2- 
lėtų tai padaryti. 

== ia aplinkui „Cygnus“ yra vienintelė laboratorija, tu- 
rinti tam pritaikytą įrangą. 


— Jūs nustebtumėte sužinoję, ką mafija gali hinansuoti. — 

Rečetas užvertė bloknotą. — Leiskite kalbėti atvirai: mums ne 
kažin ką pavyks čia nuveikti. 

— Jūs galėtumėte patikrinti personalą poligrafu, — pasiū- 
lė Ketė. — Bent pradžiai. 

— Tai būtų palaikyta įžeidimu, — atrėmė Esterhausas. — 
Visų be išimties. 

— Nematau kito pasirinkimo, — neatlyžo Ketė. 

Adamas pakraipė galvą. 

— Tai būtų bjauru. 

— Ir veikiausiai vis tiek nieko neišspręstų, — pritarė Re- 
četas. — Visi tyrimo metu nervintųsi, jaudintųsi. Didelė tiki- 
mybė, kad jums nepavyks nustatyti, kas nutekino, tik jau ne 
tokioje vėlyvoje stadijoje. 

— O kaip dėl Pietų Leksingtono? — paklausė Ketė. — 
Patikrinkite iš kito — priimančiojo — galo, Vinsai. Suraskite, 
kas platina tai išorėje. Apklauskite aukų artimuosius ir draugus. 
Galbūt jie žinos šaltinį. 

— Aha. Galėtume taip padaryti. 

Rečetas pasisuko į sugrįžusį Saiksą. 

— Eime, Vinsai, — tarė tas. — Čia baigėme. 

— Neketinate nieko apklausti? — nustebo Ketė. 

— Vėliau. 

Saiksas paspaudė rankas Adamui ir Esterhausui, paskui 
kartu su Rečetu pasuko išeiti. 

— Kažkas vyksta, — murmtelėjo Ketė, stebėdama juos 
išeinančius. — Atleiskite. 


Ji nusekė įkandin dviejų farų į automobilių aikštelę. 

— Ei! Lu! — pašaukė. 

Pavargusiu žvilgsniu Saiksas atsisuko į ją. 

— Ką, Novak? | 

— Kodėl taip staigiai išėjote? 

— Nes turiu saugoti savo subinę, aišku? Irgi turiu šefą, 
niurzgantį, kad savo tarnybos laiką gaištu šiam reikalui. 

— Skambino jūsų šefas? 

— Aha. Norėjo žinoti, kodėl išėjau gelbėti viso pasaulio 
džankių, kai pas mus po priemiesčius siautėja žudikai. Ir žinote 
ką? Nesugalvojau nė vieno žodžio, kaip jam atsakyti. — Saiksas 
piktai trūktelėjęs atidarė savo automobilio dureles. — Važiuo- 
jam, Vinsai. 

— Palaukit. Kas šefui apie tai pasakė? 

— Aš nepaklausiau, — metė jis. 

— Betgi kažkas turėjo jam pasakyti. 

Saiksas įsėdo į automobilį ir užtrenkė dureles. 

— Tik žinau, kad gavau įsakymus iš aukščiau. Ir mes iš čia 
danginamės. — Jis pažvelgė į Rečetą. — Važiuok! — riktelėjo. 

Automobilis nurūko. Ketė liko viena stovėti aikštelėje. 

„Gavau įsakymus. Kieno įsakymus? — nusistebėjo ji. — 
Kas paskambino šefui ir liepė atitraukti Saiksą ir Rečetą. Iš me- 
rijos? Edas? 

Staiga ji pasisuko ir įsistebeilijo aukštyn į sumontuotas ant 
pastato raides CYGNUS. Tokios galimybės ji nenorėjo svarstyti, 
bet ta žvelgė jai tiesiai į veidą. 

Jeigu kas ir turėjo priežastį sustabdyti tyrimą, tai tik jis. 


Žmogus, kurio kompanija nukentėtų. Žmogus, kurio pavardė 

būtų voliojama po purvą. Žmogus, kurį matė vaišinantis ir su 
visais bičiuliaujantis paramos merui renginyje. 
Kurgi, po galais, tavo smegenys, Novak? 


Ji nusisuko nuo pastato ir patraukė į savo automobilį. 


Ketei buvo sunku atsisakyti mersedeso, bet ji privalėjo lai- 
kytis savo principų. Nenorėjo nieko Adamui Kvantreliui būti 
skolinga, ničnieko. 

Ji įsuko su mersedesu į „Regis Rentals“ ir pati susimokėjo 
už automobilio nuomą. Paskui nuėjo už gatvės kampo į saloną 
„Leksterio naudoti automobiliai“. 

Iš ten išvažiavo fordu — penkerių metų senumo, su kelio- 
mis rūdžių dėmėmis ant sparno. Viduje tvyrojo šiek tiek suplė- 
kęs kvapas, o užpakalinė sėdynė buvo įplėšta, bet variklis dirbo 
puikiai, o kaina irgi tiko. 

Ir jį vairuodama nejautė kaltės. 

Nuvažiavo tiesiai į miesto savivaldybę. 

Pamėgino prasimušti iki mero Sampsono, bet šansų, kad 
ją pas jį įleis, nebuvo — tik ne po vakarykštės scenos jo kabi- 
nete. Tad neliko nieko kita, kaip tik nueiti į apygardos proku- 
ratūrą. Rado savo buvusį vyrą prie rašomojo stalo. Savo darbo 
postą jis laikė tvarkingą: kiekvienas popierius savo vietoje, visi 
rašikliai, pieštukai ir sąvaržėlės atitinkamuose dėželės skyreliuo- 
se. Pats Edas kaip visada atrodė nepriekaištingai: nė mažiausios 
raukšlelės jo grynos medvilnės marškiniuose. Ji klausė savęs, 


kaip pajėgė dvejus metus būti to žmogaus žmona. 

Jai įėjus, Edas nustebęs pakėlė akis. 

— Ketė! Tai draugiškas apsilankymas? 

— Kas pašnabždėjo policijos viršininkui į ausį? — tiesiai 
paklausė ji. 

— A. Apsilankymas ne draugiškas. 

— Ar Sampsonas? 

— Apie ką tu kalbi? 

— Tu žinai, apie 44. — Ji pasilenkė per jo stalą. — Leite- 
nantui Saiksui buvo pasakyta atstoti nuo „Cygnus“. Kas įsakė? 
Sampsonas? Tu? 

Jis atsilošė krėsle ir nekaltai nusišypsojo. 

— Ne aš. Galiu persižegnoti. 

— Sampsonas? 

— Be komentarų. Bet pati žinai, kokį spaudimą jis patiria. 
Policija pradeda visur knaisiotis, tai pavirsta įvykiu žiniasklai- 
dai. Mums tokios reklamos nereikia, tik ne dabar. 

— Ar Kvantrelis turi su tuo ką nors bendra? 

— Ką? 

— Jis paprašė Simpsono atšaukti farus? 

Edas atrodė suglumęs. 

— Kodėl turėtų? Klausyk, nesuprantu, kodėl taip įsijautei. 
Vėl išsirengei į seną kryžiaus žygį dėl bedalių? 

— Niekada nebuvau jokiame kryžiaus žygyje. 

— Žinoma, buvai. Po šimts, manai, man buvo lengva su 
tavimi gyventi? Taikstytis su tavo požiūriu į gyvenimą? Neprisi- 
menu, kad tave vesdamas būčiau davęs skurdo įžadus. Bet kai nu- 


sipirkdavau BMW ar... įstodavau į skvošo klubą, tu raukydavaisi. 

Apsimestinai pasibaisėjusi ji pažvelgė į jį. 

— Nejaugi? 

— Taip, raukydavaisi. Ir štai vėl tu prie savo. Kete, į džan- 
kius visiems nusispjaut. Pas mus gatvėse apiplėšinėja žuristus! 
Padorius turistus, iš padorių vietų. Tai žw0s žmones mes turėtu- 
me saugoti, ne padugnes iš Pietų Leksingtono. 

— O, Edai, — ji palingavo galva ir nusijuokė. — Edai, 
turiu pasakyti, kad iki pat šios minutės aš 2ė neįsivaizdavau. 

— Ko nejįsivaizdavai? 

— Koks malonus ir jautrus esi šunsnukis. 

— Vėl ta požiūrio į gyvenimą problema. 

— Ne požiūrio į gyvenimą, Edai, o principo. — Ji pasuko 


į duris. — Galbūt tai žinotum, jeigu turėtum bent kokį savo. 


Buvusiai žmonai išėjus, vos po kelių sekundžių Edas No- 
vakas paėmė telefono ragelį ir surinko mero kabineto numerį. 

— Ji ką tik čia buvo, — pasakė. — Ir nemanau, kad jau- 
čiasi labai laiminga. 

— Juk nemanai, kad ji kreipsis į laikraščius, a? 

— Jeigu taip padarys, mums paprasčiausiai teks tvirtai at- 
sitverti nuo jų žodžiais be komentarų. Arba neigti, kad egzistuo- 
ja kokia nors kritinė padėtis. 

— Tokios ir imsimės strategijos. Parodysime, kad ji šaudo 
tuščiais šoviniais. O kol kas, daryk ką nors su ja, gerai? Ji jau 
pradeda tapti rakštimi subinėje. 

— Po teisybei, mere, — pasakė Edas, su nuovargiu atsi- 


dusdamas, — ji visada tokia buvo. 

Visą popietę Adamas laukė Ketės telefono skambučio. 
Malonios vakarienės iškilusioms problemoms tarp jųdviejų iš- 
spręsti — štai ko abiem reikia. Jis turėjo pakankamai optimiz- 
mo, kad užsakė vietas dviem „Yen King“ restorane. Ten galėtų 
paaiškinti, kad esąs jos pusėje ir kad jam rūpi dažniau su ja 
matytis. Ber dienai slenkant link penktos valandos telefonas vis 
neskambėjo. 

O kai galiausiai vis dė/to suskambo, tai buvo ne Ketė, o jo 
vyresnysis liokajus. Tomas. 

— Daktarė Novak sugrąžino mersedesą, — pranešė šis. — 
Ką tik kalbėjausi su „Regis Motors“. 

— Taip, ji sakė ketinanti šiandien nusipirkti automobilį. 

— Štai kodėl jums skambinu, pone Kvantreli: noriu pra- 
nešti, kad ji susimokėjo už mersedeso nuomą. Visą sąskaitą. 

— Betgi sąskaitą turėjo atsiųsti man. 


— Būtent. Ir jie jai tai paaiškino. Bet ji užsispyrė sumokėti 


pati. 

— Neturėjo priimti iš jos apmokėjimo. 

— „Regis“ personalas man sako, kad buvo neįmanoma įti- 
kinti ją persigalvoti. 


„Kas yra tai moteriai? — nusistebėjo Adamas, padėdamas 
ragelį. — Dar tik praeitą vakarą atrodė patenkinta automobiliu. 
Buvo visiškai aišku, kad nuomos mokestis — tai jo dovana. 
Kodėl taip staigiai užsispyrė pati apmokėti sąskaitą?“ 


Pusę šešių, po darbo, jis išvažiavo iš „Cygnus“ ir pasuko į 


154 


šiaurę namo. Belmidas buvo kaip tik pakeliui, tad nusprendė 
pravažiuoti pro Ketės namą, tikėdamasis, kad galbūt atsitiktinai 
ras ją sugrįžusią. 

Kiemo įvažoje nebuvo jokios mašinos, kai pabeldė, durų irgi 
niekas neatidarė. Jis vėl įsėdo į automobilį ir nusprendė palaukti. 

Po dvidešimties minučių, kai jau ketino atsisakyti šio su- 
manymo ir važiuoti namo, pamatė iš už kampo išnyrant pilką 
fordą. Prie vairo sėdėjo Ketė. Ji įsuko į kiemą. 

Išsyk jis iššoko iš automobilio ir pajudėjo jos link. Ji buvo 
beišlipanti laukan, laikydama rankoje maišelį su šone išspaus- 
dintu užrašu: Hop Sing* — išsineštinai. 

— Kete! — pašaukė jis. — Mėginau jums prisiskambinti... 

— Visą dieną nebuvau namie, — atsakė ji dalykišku ir 
anaiptol ne šiltu tonu. Pasuko savo paradinių durų link, o Ada- 
mas nusekė tuoj pat iš paskos. 

— Kodėl mums nenuvažiavus pasimėgauti išties geru ki- 
nišku maistu? 

— O man kaip tik patinka „Hop Sing“, — atkirto ji įženg- 
dama į namą. 

Pasiryžęs, kad durys jam nebūtų užtrenktos prieš pat nosį, 
nusekė paskui ją vidun, į virtuvę. 

— Nesuprantu, kas atsitiko... 

— O aš puikiai suprantu, Adamai. Jeigu „Cygnus“ kom- 


panija priklausytų man, irgi užblokuočiau tyrimą. 


* 


1961—1973 metais Populiaraus JAV televizijos serialo vesterno „Bonanza“ („Auk- 
so gysla“) personažas virėjas kinas, pagal kurį, matyt, ir pavadintas maisto išsineštinai restora- 
nėlis. 

Jis papurtė galvą. 

— Neužblokavau jokio tyrimo. 

— Turiu omeny, tik pagalvokite, kokia viešųjų ryšių katas- 
trofa. Antraštės laikraščiuose: „Cygnus“ gamina mirtiną vaistą. 

— Manote, eičiau taip toli, stengdamasis apsaugoti 
„Cygnus? 

— O ar nenuėjote? — Ji padėjo maišelį ant virtuvės dar- 
bastalio ir ėmėsi traukti turinį. — Klausykite. Esu išbadėjusi. 
Norėčiau tai suvalgyti, kol... o, velnias. 

— Kas? 

— Palikau automobilyje pakepintus ryžius. 

Ji apsisuko ir patraukė prie paradinių durų. Jis puolė jai 
įpėdžiui, sekdamas per veją. 

— Nagi, važiuojam kur nors pavalgyti. 

— Ne, dėkui. — Ji pasiėmė iš automobilio antrą maiše- 
lį. — Šį vakarą leidžiu viena. Vakarienė. Karšta vonia. Ir abso- 
liučiai jokių kitų pramogų. — Ir pasuko nuo automobilio atgal. 

Kurtinantis trenksmas sudrebino namą. Bloškiama atgal 
galingos sprogimo bangos, pajuto smingant į kūną atskriejan- 
čias stiklo šukes. Nuvirto aukštielninka ant žolės. Aplinkui ją 
lijo medgaliais, astalto plytelių trupiniais. 

Paskui kaip švelnus sniegas ant jos iš dangaus pamažu nu- 


sėdo dulkių debesis. 


Ketė buvo pernelyg pritrenkta, kad suprastų, kas atsitiko; 
tik dryksojo aukštielninka ant žolės ir apsvaigusi stebeilijo į 
dangų. Paskui iš lėto pradėjo suvokti, kad kažkas šaukia ją var- 
du, kažkas braukia jai nuo akių plaukus, glosto veidą. 

— Kete, pažvelkit į mane. Aš čia pat. Pažvelkit į mane. 

Pamažu ji sutelkė žvilgsnį į Adamą. 

„Jis išsigandęs, — stebėdamasi pagalvojo ji. — Kodėl?“ 

— Kete! — sušuko jis. — Nagi, pasakykit ką nors. 

Ji pamėgino kalbėti ir sumojo, kad pajėgia tik sušnabždėti: 

— Adamai? 

Pro aptemusią sąmonę girdėjo trepsint bėgančias kojas, 
šaukiančius balsus, klausimus „Ar ji sveika?“ 

— Kas atsitiko? — paklausė ji. 

— Nejudėkite. Atvažiuoja greitoji... 

— Kas atsitiko? 

Ji pamėgino atsisėsti. Nuo staigaus judesio pasaulis pasvi- 
ro. Suspėjo pamatyti besisukančius atbėgusių smalsuolių vei- 
dus, veją nuklojusias nuolaužas. Paskui pastebėjo, kas liko iš jos 
namo. Jos akys susifokusavo į tą baisų vaizdą. 

Fasado siena visiškai sugriauta, ir lyg atverto lėlių name- 


lio matėsi vidinės kambarių sienos. Medžiagos draiskalai, sofos 

kamšalas, baldų aiženos nusviesti iki pat kiemo įvažos. Čia pat 
jai virš galvos ant medžio šakos beviltiškai lingavo tuščias pa- 
veikslo rėmas. 

— Jėzau, ponia, — sumurmėjo kažkas iš minios. — Pali- 
kote neišjungusi dujas ar ką? 

— Mano namas, — sukuždėjo Ketė. Apimta vis didėjan- 
čio įsiūčio, ji svirduliuodama atsistojo. — Ką jie padarė mano 
namui? 

Paskui, lyg nebūtų gana sugriovimo, plykstelėjo pirmi 
ugnies liežuviai. Liepsnos plito iš ten, kur anksčiau būta vir- 
tuvės. 

— Atgal! — šūktelėjo Adamas. — Visiems atgal! 

— Ne! — Ketė pamėgino mestis į priekį. Jeigu tik pavyktų 
atsukti sodo vandens žarną, jeigu vamzdžiai tebėra sveiki, jai 
pavyktų išgelbėti, kas likę iš turėto turto. — Paleiskit mane! — 
sušuko nustumdama Adamą. — Viskas sudegs! 

Jai pavyko nužengti vos du žingsnius, kai jis sugriebė ją ir 
patraukė atgal. Įsiutusi veržėsi iš jo, bet Adamas, stipriai apglė- 
bęs per rankas, pakėlė ją ir apsuko nuo namo. 

.— Viskas sudegs! — vėl sušuko ji. 

— Neišgelbėsite, Kete! Nuteka dujos! 

Staiga liepsnos šovė aukščiau, laižydamos sukrintantį sto- 
gą. Ugnis jau išplito į svetainę, prarijo likusius jos baldus. Ka- 
muoliais sūkuriavo tiršti juodi dūmai, gindami žmones trauktis 
per gatvę atgal. 

— Mano namas, — sukūkčiojo Ketė, nusvirdama prie 


Adamo. 

Jis priglaudė ją prie savęs ir tvirtai apsikabino, lyg steng- 
tųsi atitverti nuo suniokojimo vaizdo ir garsų. Kai kaukdamos 
sirenomis atlėkė pirmosios ugniagesių mašinos, ji tebesišliejo 
prie jo krūtinės, veidu įsikniaubusi į marškinius. Liepsnų ūže- 
sys, ugniagesių šūksmai tartum sumenko į kažkokią kitą tolimą 
dimensiją. Jos tikrove, vienintele, kuri buvo svarbi, tapo tvirti 
Adamo širdies tvinksniai. 

Tik kai jis švelniai ją paleido ir sumurmėjo kažką į ausį, ji 
nenorom išsiplėšė į realųjį pasaulį. Ir pamatė du į ją stebeilijan- 
čius uniformuotus vyrus. Vienas — faras, kitas — su Albiono 
ugniagesių komandos antsiuvais prie striukės. 

— Kas atsitiko? — paklausė faras. 

Ji papurtė galvą. 

— Nežinau. 

— Ji ką tik parvažiavo namo, — įsiterpė Adamas. — 
Mudu įėjome vidun, paskui minutėlei vėl sugrįžome į lauką. 
Ir tuomet namas išlėkė į orą. Jai teko smarkiausias smūgis. Aš 
stovėjau už jos... 

— Ar užuodėte dujas? 

— Ne. — Adamas tvirtai papurtė galvą. — Jokių dujų. 

— Esate tikras? 

— Absoliučiai. Ugnis plykstelėjo po sprogimo. 

Faras ir ugniagesys apsimainė žvilgsniais, ir šių prasmė Ke- 
tei pasirodė baisi. 

— Tai buvo bomba. Ar ne? — paklausė ji. 

Abu neištarė nė žodžio. Bet to ir nereikėjo. Kaip atsakymo 


pakako jų tylos. 

Jau buvo po vidurnakčio, kai jie galiausiai įsuko į Adamo 
kiemo įvažą. Dvi valandas praleido Skubiosios pagalbos priima- 
majame, kur buvo pasirūpinta abiejų kirstinėmis žaizdomis ir 
mėlynėmis, dar dvi valandas — Belmido policijos skyriuje at- 
sakinėdami į klausimus. Dabar jautėsi prie kraštutinės išsekimo 
ribos. Vos pajėgė šiaip taip išsigauti iš automobilio ir užkopti 
paradiniais laiptukais. 

Prie durų juos pasitiko Tomas. 

— Pone Kvantreli! — aiktelėjo jis, pasibaisėjęs žvelgdamas 
į suplėšytą Adamo kostiumą. — Nejaugi dar vienos muštynės? 

— Ne. Šįsyk tik bomba. — Atsirverdamas nuo Tomo 
klausimų, jis kilstelėjo ranką. — Viską tau papasakosiu rytą. O 
dabar paguldykime daktarę Novak į lovą. Ji pasilieka nakčiai. 

Tomas linktelėjo, visiškai nesujaudintas. 

— Paruošiu svečių kambarį, — pasakė ir pirma jų pasuko 
viršun. 

Adamas padėjo Ketei pamažu užlipti laiptais. Jos kūnas 
atrodė toks mažutis, toks gležnas, kai prilaikė ją užkopiant pas- 
kutinį laiptelį ir paskui žengiant koridoriumi. Kol juodu pasie- 
kė pietinį svečių kambarį, Tomas jau buvo paklojęs antklodes, 
padėjęs ant komodos švarius rankšluosčius ir užtraukęs užuo- 
laidas. 

— Dabar pasirūpinsiu jūsų kambariu, pone Kvantreli, — 
pasakė ir diskretiškai pasišalino. 


— Eime. Palydėsiu jus į lovą, — paragino Adamas. 

Jis pasodino Ketę ant antklodžių, atsiklaupė nuauti jai 
batų. 

— Kaip aš atrodau, — sumurmėjo ji, žvelgdama į savo 
drabužius. 

— Rytą juos išvalysime. O dabar jums reikia pamiegoti. 
Padėti nusirengti? 

Šiek tiek linksmesnėmis akimis ji pažvelgė į jį. 

Adamas nusišypsojo. 

— Mano ketinimai kuo garbingiausi. 

— Vis dėlto, — atšovė ji, — manau, sugebėsiu pati. 

Jis atsisėdo šalia jos ant lovos. 

— Tai nuėjo jau per toli, — pasakė. — Dirbti savo dar- 
bą — vienas dalykas, Kete. Ir aš žaviuosi jūsų atkaklumu, tikrai. 
Bet dabar reikalas pakrypo bjauriai. Šįsyk jums pasisekė. Bet 
kitą kartą... — jis nutilo, nenorėdamas pabaigti minties. 


Bet to ir nereikėjo. Ketė jau užmigo. 


Kai kitą rytą Adamas žvilgtelėjo į kambarį, ji tebemiegojo. 

Tyliai priėjęs jis atsisėdo į krėslą šalia lovos. Saulė mirksėjo 
pro užuolaidas, jos spinduliai šokčiojo po sienas ir nupoliruotus 
baldus. Jis buvo pamiršęs, koks žavus šis svečių kambarys galė- 
tų būti, kaip mielai atrodo rytmečio šviesoje. O galbūt nieka- 
da anksčiau ir 2ebwvo toks mielas; galbūt jis pirmą kartą mato 
kambario žavesį, kai šalimais miega ši moteris. 

Į duris kažkas pabeldė. Pasisukęs jis pamatė, kad vidun įki- 
šo galvą Tomas. 

— Pamaniau, gal ponia norės ko nors pusryčių, — su- 
šnabždėjo jis, linktelėdamas į padėklą su maistu, kurį atnešė. 

— Manau, ji tiktai nori, kad leistume jai miegoti, — at- 
sakė Adamas atsistodamas. Jis išsekė paskui Tomą į koridorių ir 
tykiai uždarė paskui save duris. 

— Tu paėmei jos drabužius? 

— Bijau, jie nepataisomi, — atsiduso Tomas. 

— Tai gal susižinotum su kokia drabužių parduotuve ir 
užsakytum, kad ko nors atsiųstų į namus? Veikiausiai jai reikės 
pakeisti visą garderobą. Abejoju, ar po gaisro kas nors išliko. 

Tomas linktelėjo. 

— Paskambinsiu į „Neiman-Marcus“. Šeštas dydis, kaip 
manote? 

Staiga labai aiškiai Adamas prisiminė, kokią smulkutę ją 
juto praėjusią naktį šalia savęs, kopiančią laiptais į svečių kam- 
barį. 

— Taip, — patvirtino, — šešto dydžio turėtų tikti. 

Apačioje Adamas slampinėjo po valgomąjį gurkšnodamas 
kavą, šį bei tą be didesnio apetito knebinėdamas iš paruošto 
pusryčio. Pralinksmintas klausėsi, kaip Tomas gretimame kam- 
baryje užsakinėja telefonu. Visą garderobą, nurodė Tomas. 
Taip, ir apatinius. Koks liemenėlės dydis? Na, iš kur jam žinoti? 
Tomas padėjo ragelį ir sugrįžo į valgomąjį. Atrodė nusiminęs. 

— Iškilo problema dėl, ee... jos matmenų. 

Adamas nusijuokė. 

— Manau, mes abu neką teišmanome, Tomai. Kodėl 


mums nepalaukus, kol daktarė Novak atsibus? 

Regis, Tomui palengvėjo. 

— Puiki mintis. 

Juodu išgirdo kieme per žvyrą riedant padangas. Žvilgte- 
lėjęs pro langą Adamas išvydo įvažoje sustojusį mėlyną ševrolė. 
— Turbūt leitenantas Saiksas, — tarė. — Aš jį įleisiu. 

Nustebo prie paradinių durų pamatęs laukiančius abu de- 
tektyvus — ir Saiksą, ir Rečerą. Matyt, jie sudarė neperskiriamą 
porą, net ir šeštadieniais. Dargi buvo panašiai apsirengę: su visai 
nestatutiniais golfo marškiniais ir sportukais. 

— Labą rytą, pone Kvantreli, — pasisveikino Saiksas, nu- 
siimdamas saulės akinius, ir ištiesė portfelį. — Turiu, ko jūs 
prašėte. 

— Prašom, užeikite. Ant stalo yra kavos ir pusrytis, jeigu 
pageidautumėte. 

Rečetas nusišiepė. 

— Skamba nuostabiai. 

Trejetas vyrų susėdo prie valgomojo stalo. Tomas atnešė 
puodelius, lėkšteles ir ką tik vėl užplikytą kavinuką. Rečetas už- 
sikišo už marškinių servetėlę ir ėmė puošti riestainį skystu sū- 
riu. Ne tik šen bei ten šio užtepė, bet storiausiais sluoksniais su 
daugybe lašišos gabalėlių ant viršaus. Saiksas įsipylė tik kavos, 
su daug cukraus: tai jo mėgstamas energijos šaltinis dar iš tų 
laikų, kai dirbo patruliu, paaiškino jis. 

— Taigi, ką turite? — paklausė Adamas. 

Saiksas išėmė iš portfelio kelias bylas ir išdėstė ant stalo. 

— Dokumentai, kurių prašėte. Ak, ir informacija apie tą 


sprogimą vakar vakarą... 

— Ne dujų nuotėkis? 

— Tikrai ne. Išardyta, kas likę iš namo, — pasakė Saik- 
sas. — Pasirodo, ten būta traukiamąja trintimi suaktyvinamo 
užtaiso degtuvo, suveikiančio atidarius duris. Degtuvas per- 
traukiamas per padegamąjį mišinį, nuo kurio užsiliepsnoja še- 
šiasdešimt sekundžių trukmės padegamoji virvelė, nutiesta iki 
sprogdiklio kapsulės. Ir gana įspūdingas trinitrotoluolo kiekis. 

Adamas susiraukė. 

— Šešiasdešimt sekundžių trukmės padegamoji virvelė? 
Taigi tai paaiškina, kodėl sprogimas įvyko ne iškart. 

Saiksas linktelėjo. 

— Delstinis detonatorius. Sukonstruotas taip, kad sprogtų 
po to, kai numatytoji auka atsidurs name. 

— Jie nejuokauja. Kad ir kas tokie būtų, — pridūrė Reče- 
tas pilna burna riestainio. 

Adamas atsilošė, priblokštas naujos informacijos. Iki šiol 
jis tikėjosi kokio nors paprasto paaiškinimo. Galbūt netvarkin- 
ga viryklė, gamtinių dujų nuotėkis, nors šių kvapo jis neuž- 
uodęs. O aptiktas nenuneigiamas įrodymas, kad kažkas norėjo 
Ketės mirties. Ir imtasi nepaprastų priemonių tam tikslui pa- 
siekti. 

Viskam paaiškėjus jis pasijuto toks sukrėstas, kad nė ne- 
pastebėjo, kaip nulipusi iš viršaus į valgomąjį įėjo Ketė. Atro- 
dė tartum pradingusi viename iš jo senų vonios chalatų, kurio 
skvernus buvo susiveržusi per juosmenį. Ji per stalą apžvelgė 
Saiksą ir Rečetą. 

— Girdėjote, ką Lu pasakė? — paklausė Adamas. 

Ji linktelėjo. Paskui giliai atsivėpė. 

— Taigi turbūt metas pažvelgti tiesai į akis. Kažkas iš tik- 
rųjų bando mane nužudyti. 

Kiek patylėjęs Adamas pripažino: 

— Panašu į tai. 

Susidėjusi rankas ant krūtinės Ketė leidosi pamažu vaikš- 
tinėti po kambarį mąstydama. Sustojo prie lango ir pažvelgė į 
saulės užlietą veją ir medžius. 

— Patikėkite, Kete, — prašneko Saiksas. — Belmido poli- 
cijos skyrius prie šio reikalo dirba greičiausiomis apsukomis. Aš 
kalbėjausi su detektyvais. Jie tikrina visas galimybes... 

— Ar tikrai? — tyliai paklausė ji. 

— Būtina apsvarstyti daugybę aspektų. Galbūt tai padarė 
kas nors, prieš ką kaip ekspertė turite duoti parodymus teisme. 
Arba buvęs draugužis. Velnias, jie net apklausia Edą. 

— Edą? — ji nusijuokė, ir tame garse nuskambėjo ne- 
tramdoma neviltis. — Edas net nesugeba programuoti kaseti- 
nio vaizdo magnetofono. Juolab užtaisyti bombos. 

— Gerai, veikiausiai tai ne Edo darbas. Bent ne jo asme- 
niškai. Bet jis buvo apklaustas. 

Nusisukusi nuo lango Ketė pažvelgė į Saiksą. 

— Vadinasi, visi sutinka. Tai tikrai būta pasikėsinimo nu- 
žudyti. 

— Be jokios abejonės. Tereikia vieno žvilgsnio į jūsų namą. 
Arba į tai, kas iš jo liko. 

Ji vėl pažvelgė laukan, į medžius. 


— Tai dėl jų. 

— Dėl ko? 

— Dėl Niko Biadžio. Džeinės Dou. Dėl to, kas dedasi 
„Projektuose“. 

— Galėtumėte turėti ir kitų priešų, — pasakė Saiksas. — 
Be to, prisimenate, netekote rankinuko. Vienas iš tų pankų 
būtų galėjęs patekti į jūsų namą... 

— Ir padėti šešiasdešimties sekundžių delstinį detonato- 
rių? — Ji papurtė galvą. — Turbūt nusipirko trinitrotoluolo 
vietos bakalėjoje prie kampo. Lu, anie buvo vaikai. Su tokiais 
kaip jie aš užaugau! Jie nekiš nagų prie padegamojo mišinio ar 
sprogdiklių kapsulių. Ir koks jų motyvas? 

— Nežinau. — Saiksas suirzęs atsiduso. — Juk jie jus ap- 
lamdė... 

— Bet mūsų neužmušė! Turėjo progą, bet to nepadarė. 

Adamas pažvelgė į Saiksą. 

— Ketė teisi, leitenante. Tie vaikigaliai neišmanytų apie 
užtaiso degtuvus. Panašu, kad ta bomba — įmantrus įtaisas. 
Sukonstruota išmanančio savo darbą žmogaus. 

— Profesionalo, — pridūrė Rečetas. 

To žodžio pakako, kad Ketė išblykštų. Adamas matė, 
kaip sutrūkčiojo jai smakras, įsitempė lūpos. Yra įbauginta, 
tikrai. Ir turėtų būti įbauginta. Tylomis ji atėjo prie stalo ir 
atsisėdo priešais Adamą. Chalatas šiek tiek prasiskleidė; tik 
tuomet jisai sumojo, kad po tuo frotiniu audiniu ji nuoga. 
„Kokia nesaugi atrodo, — pagalvojo. — Iš jos atimta viskas, 
net drabužiai.“ 


Ir šią akimirką Ketė kaip tik tokia jautėsi — nesaugi. 

Sėdėjo glausdama chalatą sau prie krūtų, įbedusi žvilgsnį į 
stalo viršų. Girdėjo Saiksą ir Rečetą atsistojant, ruošiantis išeiti; 
blausiai mintyse užfiksavo jų atsisveikinimą, tolstančius žings- 
nius. Paskui dunkstelėjo už jų užsidarančios paradinės durys. 
Uždaras duris — štai ką ji matė žvelgdama į ateitį. Uždaras du- 
ris, tykančius pavojus. 

Kadaise gyvenimas atrodė patogiai nuspėjamas. Kasryt 
važiuoji į darbą, kas vakarą grįžti namo. Dusyk per metus — 
atostogos, kada ne kada koks nors pasimatymas. Pastovus kopi- 
mas karjeros laipteliais, kol ji užims Deivio Viloko, vyriausiojo 
teismo medicinos eksperto, vietą. Kažkada jis jai pasakė, kad tai 
tikrai įvyks. 

Dabar jai priminta, kad nieko tikra nėra. Nei dėl jos atei- 
ties, net nei dėl gyvybės. 

— Jūs ne viena, Kete, — ištarė Adamas. 

Ji pakėlė akis ir per stalą susitiko su jo žvilgsniu. 

— Kad ir ko jums reiktų, — tęsė jis. — Išvis bet ko... 

— Dėkui, — nusišypsojo ji. — Bet nelabai moku priimti 
labdarą. 

— Ne tą turėjau galvoje. Nežiūriu į jus kaip į labdaros 
objektą. 

— Bet šiuo metu kaip tik tokia ir esu. — Ji atsistojo ir 
vėl suskato žingsniuoti. — Lyg kažkokia... kažkokia benamė! 
Įsikūrusi jūsų svečių kambaryje. 

Jos nuostabai, jisai staiga nusijuokė. 

— Jei visai atvirai, — pripažino, — tai šįryt jūs šiek tiek 77 


atrodote plika kaip tilvikas. Beje, kur suradote šį chalarą? 

Ji žvilgtelėjo žemyn į apibrizgusį frotė ant savęs ir staiga 
taip pat nusijuokė. 

— Iš jūsų baltinių spintos. Juk turėjau kuo nors prisideng- 
ti ir pamaniau: arba tuo, arba rankšluosčiu. Beje, kur mano 
drabužiai? 

— Žuvęs reikalas. Tomui teko juos išmesti. 

— Jis išmetė mano drabužius? 

— Netrukus pristatys kai kuriuos naujus dalykus. 

Ji pagavo jo pralinksmėjusį, žemyn nukreiptą žvilgsnį ir su- 
mojo, kad chalatas vėl atkaro. Suirzusi, vėl sutraukė šio kraštus. 

Atsisėdo ir tik dabar pastebėjo ant stalo krūvą popierių. 

— Kas čia? 

— Užvežė leitenantas Saiksas. Tai policijos bylos. Ar vei- 
kiau bylų fotokopijos. 

— Jis jums tai davė? Juk labai nusižengė taisyklėms. 

— Tai irgi liks tik tarp mudviejų. Turime tokį, kaip galėtu- 
mėte pavadinti, tylų abipusį susitarimą pamaloninti vienas kitą. 

— O. Tai kas gi tose bylose? 

Adamas paėmė viršutinį aplanką. 

— Turiu čia duomenis apie Niką Biadžį. Ir Kseniją Vargas. 
Taip pat ir Džeinę Dou. — Jis bemaž atsiprašomai pažvelgė į 
ją. — Būsiu su jumis atviras, Kete. Paprašiau šių bylų ne jūsų, 
bet savo vardu. Dėl „Cygnus“. Aš negaliu nuneigti faktų. Tai 
mano vaistas išplito į gatves, žudo žmones. Noriu žinoti, kaip 
jo ten gavo. 

Ji sutelkė žvilgsnį į viršutinę bylą. 


— Tad pažiūrėkime, kas čia yra. 

Jis atvertė Niko Biadžio aplanką. 

— Vardai ir adresai. Jo šeima galbūt žino, iš kur nusipirko 
to vaisto. 

— Jie nekalbės. Net Saiksas nepajėgė iš jų nieko išpešti. 

— Ar tai jus stebina? Veikiausiai jie užuodė f274 per mylią. 
Tad aš ketinu jų paklausti. 

— Įdomu, kokį jžsy kvapą jie užuos? 

— Gal pinigų? Jie labiau įtikintų. 

— Adamai, jūs su išsipūtusia pinigine negalite eiti į „Pro- 
jektus'! 

— Ar galite sugalvoti geresnį paskatinimą? 

— Nueisite ten be apsaugos, ir jie sudoros jus kaip gardėsį. 

— Tai kaip man prasigauti iki tų žmonių? — paklausė jis, 
parodydamas pirštu į aplankus. — Jau išbandžiau bent pustuzi- 
nį detektyvų, mėgindamas atsekti Meivę. Todėl nelabai bepasi- 
tikiu vadinamaisiais profesionalais. Žinau, kad koks nors Niko 
ar Ksenijos Vargas draugas žinos atsakymus. Kaip jūs ir patarė- 
te, Kete. Jeigu negalime tiksliai nustatyti, kaip vaistas išeina iš 
„Cygnus“, galbūt mums pavyks perprasti, pas ką jis nueina. Ir 
kokiu keliu. 

— Esate įsitikinęs, kad tikrai norite išsiaiškinti? — paklau- 
sė ji. — Kas, jeigu atsakymas pasirodys nemaloni staigmena? 

— Turite omenyje Meivę? 

— Iš tiesų, jos vardas man atėjo į galvą. 

— Ką gi... Tuomet man teks tai atlaikyti, — atsiduso jis. 

— Štai kodėl to imatės pats, ar ne? Štai kodėl paprasčiau- 
siai nenusamdote tam vargui atlikti privataus detektyvo. Bijotės 


to, ką pašalietis išsiaiškins apie jūsų dukterį. 

Jis nusuko į šalį akis. 

— Žinote, aš manydavau, kad galiu ją apsaugoti. Atitrauk- 
ti nuo gatvės ir nukreipti į kokią nors reabilitacijos programą. 
Bet šitaip neatsitiks. Ji atsisako pagalbos. O tuo pat metu žmo- 
nės miršta, ir aš nežinau, ar ne ji yra už tai atsakinga... 

— Jūs negalite jos apsaugoti, Adamai. Anksčiau ar vėliau ji 
gaus išsrėbti košę, kurią užvirė. 

— Manote, aš to nežinau? — jis nusivylęs palingavo gal- 
va. — Visus tuos metus vien tai ir dariau! Saugojau ją, trau- 
kiau iš bėdų. Apmokėdavau jos sąskaitas, kai pereikvodavo savo 
čekius. Užsakydavau jai seansus pas psichoterapeutus. Vis ma- 
niau, kad jeigu tik jai būtų rodoma pakankamai dėmesio, jeigu 
tik sugebėčiau padaryti, ką reikia, — kad ir kas tai būtų, — ji 
kaip nors išsikapstytų iš viso to. Nebaigtų kaip Džordžina. 

Džordžina. Ketė prisiminė lyg mačiusi Henkoko bendra- 
profilinėje tą vardą įrėžtą žalvarinėje plokštelėje: Džordžinos 
Kvantrel korpusas. 

— Nuo ko mirė jūsų žmona? — švelniai paklausė ji. 

Adamas tylėjo taip ilgai, jog Kerė pamanė, kad jis nenu- 
girdo klausimo. 

— Ji mirė nuo daugelio dalykų, — pagaliau atsakė. — 
Oficiali diagnozė — kepenų cirozė. Bet ligos priežastis iš ti- 
krųjų siekė jos jaunystę. Jos tėvą, įjunkusį į martinį ir darbą. Į 
motiną, priklausomą nuo tablečių ir cigarečių. Džordžina ieš- 
kojo paguodos, kur tik galėjo jos rasti. Kai mudu susipažino- 
me, ji jau buvo turėjusi du vyrus, ir Dievas žino, kiek išgėrusi 


butelių džino. Tuo metu man buvo dvidešimt ketveri. Viena, 

ką mačiau — tai nuostabią moterį su žavia dukrele. Džordžina 
buvo įgudusi maskuotis. Jeigu reikėdavo, sugebėdavo susilai- 
kyti be butelio ištisas savaites, ir kaip tik tai darė prieš mūsų 
vestuves. Bet kai sugrįžome po medaus mėnesio, pastebėjau, 
kad ji išgeria keliomis porcijomis per daug viskio su soda, ke- 
liomis taurėmis per daug vyno. Paskui Tomas aptiko drabužių 
spintoje paslėptus butelius. Ir būtent tuomet supratau, kaip toli 
tai nuėję... — jis palingavo galva ir atsiduso. — Po keturiolikos 
metų ji mirė. O aš vis dar stengiuosi tvarkytis su jos palikimu. 
Tai yra su Meive. 

— Visą tą laiką jūs ištvėrėte susituokęs? 

— Man atrodė, kad neturiu ką kita rinktis. Antra vertus, 
neturėjo ir ji. Save naikinti buvo užprogramuota Džordžinos 
genuose, ir ji stigo valios su tuo kovoti. Tiesiog nebuvo pakan- 
kamai tvirta. — Kiek parylėjęs jis pridūrė: — Ne tokia kaip jūs. 

Ir tuomet pažvelgė į ją. Ketė pasijuto pagauta jo mėly- 
nai pilkų akių kerinčio žvilgsnio. Abu ištiesė per stalą vienas 
į kitą rankas ir jų pirštai susilietė, susipynė. Sėdėjo šitaip net 
kol skambėjo durų skambutis ir nutrinksėjo per prieškambarį 
skubančio jų atidaryti Tomo žingsniai. 

Tik mandagus krenkštelėjimas privertė juodu galiausiai 
pakelti akis. Tarpduryje stovėjo Tomas. 

— Pone Kvantreli? — kreipėsi jis. — Atvyko garderobo 
konsultantė iš „Neiman-Marcus“. Pamaniau, galbūt daktarė 
Novak norėtų peržiūrėti, kas parinkta. 

— Garderobo konsultantė? — nustebo Ketė. — Betgi šiuo 


metu man tereikia džinsų ir apatinių pamainos. 

— Jums nebūtina atsižvelgti į konsultantės patarimus, — 
atsakė Tomas. — Nors... — Jis žvilgtelėjo į jos chalatą. — Esu 
tikras, ji turės nemažai naudingų pasiūlymų. 

Ketė nusijuokė ir atsistūmė nuo stalo. 

— Atveskite ją. Manau, man reikia kuo nors apsivilkti. 

— Kai išsirinksite, daktare Novak, — tarė Tomas, — pap- 
rasčiausiai palikite chalatą man. Aš pasistengsiu, kad juo būtų 
deramai pasirūpinta. 

— Kaip pasakysite, Tomai. 

— Dėkui, — tarė jis ir apsisuko išeiti. Žengdamas iš kamba- 


rio su neslepiama piktdžiuga sumurmėjo: — Mat aš jį sudeginsiu. 


Apsaugos — štai ko jiems reikėjo Pietų Leksingtone. Ir 
kai susiduri su priešiška teritorija, nusprendė Ketė, geriausios 
gali tikėtis iš vietinių. Tad pirmiausia jie nuėjo į butą pas tėvu- 
ką Erlą pasikalbėti su jo anūku Antoniu. Vaikinas gal ir neturi 
kokios nors realios įtakos „Projektuose“, bet žinos, kaip prieiti 
prie ją turinčių. 

Aptiko jį su apatiniais marškiniais išsidrėbusį svetainėje ir 
žiūrintį serialą „Mūsų gyvenimų dienos'*. 

— Antoni, — tarė tėvukas Erlas. — Ketrina nori su tavimi 
pasišnekėti. 

Antonis paėmė nuotolinio valdymo pultelį ir perjungė ka- 


nalą į „Riziką“**. 


* Days of Our Lives 


muilo operų. 


viena iš ilgiausių per NBC televizijos rodytų (1964—2005) 


** Jeopardy — nespalvotas 1953 m. rež. J. Sturgeso įtempto siužeto filmas. 

— Tu klausaisi, vaikine? — riktelėjo tėvukas Erlas. 

— Ką? 

— Ketrina ir jos draugas atėjo pas tave. 

Ketė atsistojo priešais televizorių, tyčia užtverdama Anto- 
niui vaizdą. Jis pakėlė į ją paniurusias tamsias akis. Širdį vėrė 
matyti, kiek mažai likę iš vaikučio, kurį kartkartėmis prižiūrė- 
davo. Jo vietoje priešais ją buvo įtūžio kamuolys. 

— Mes norime paprašyti didelio žmogaus paslaugos. 

— Apie kokį didelį žmogų kalbi? 

— Sutinkame sumokėti iš anksto. Teprašome, kad mums 
būtų leista saugiai praeiti. Ir galbūt vieno ar dviejų draugelių, 
pridengti mus iš už nugaros. Prisiekiame, farai į tai neįsitraukę. 

— Dėl ko jums reikia saugaus praėjimo? 

— Tik pasikalbėti su kai kuriais žmonėmis. Apie Niką ir 
Kseniją. — Kiek parylėjusi, ji pridūrė: — Ir gali pasakyti Mei- 
vei, kad ieškome ne jos. 

Antonis krūptelėjo ir nusuko akis. „Vadinasi, tai jis mergi- 
ną perspėjo“, — nusprendė Ketė. 

— Kiek sumokėsite? 

— Šimtinę. 

— O kiek gaus didelis žmogus? 

Vaikis gudrus. 

— Irgi šimtinę. 

Antonis minutėlę pamąstė. 

— Pasitrauk nuo ekrano, — pagaliau pasakė. 

Ketė žengtelėjo į šoną. Jis nukreipė nuotolinio valdymo 


pultelį ir išjungė televizorių. 

— Palaukite čia, — tarė, atsistojo ir išėjo iš buto. 

— Ką manote? — paklausė Adamas. 

— Arba jisai sugrįš su mūsų asmens sargybiniais, arba su 
smogikų būriu, — atsakė Ketė. 

— Nežinau, ką su tuo vaikinu daryti, — pasiskundė tėvu- 
kas Erlas. — Tiesiog nežinau. 

Praslinko dešimt minučių. Jie visi sėdėjo virtuvėje, kur 
Bela prie viryklės brazdino puodais ir prikaistuviais. Senų kepa- 
mųjų taukų, čirškinamų dešrelių ir troškinamų margųjų pupe- 
lių kvapų beveik pakako, kad juodu išgintų laukan. Tie kvapai 
Ketei prišaukė labai daug prisiminimų — apie tvankius vasaros 
vakarus, kai kylantys nuo jos mamos viryklės kvapai užmuš- 
davo bet kokį apetitą, kai sklindantis iš virtuvės karštis tartum 
išsiurbdavo iš kambarių orą. Dabar, stebėdama jaunąją Belą, 
ji tartum matė savo motinos, prisimerkusios į karšto aliejaus 
ūkelį, šmėklą. 

Trinktelėjo uždaromos durys. Pasisukę Adamas ir Ketė pa- 
matė įžengiantį į virtuvę Antonį. Už jo buvo dar du vaikinai, 
abu apie šešiolikos, abu šaltais, abejingais gaujos pėstininkų vei- 
dais. . 

— Turite leidimą, — pranešė Antonis. — Tik šiai dienai. 
Norėsite vėl sugrįžti, mokėsite iš naujo. Jie pridengs jus iš už 
nugaros. — Jis atsiėmė iš Adamo savuosius du šimtus dole- 
rių. — Taigi kur pirmiausia norite eiti? 

— Į Biadžių butą, — atsakė Ketė. 

Antonis pažvelgė į vaikinus. 


— Gerai, palydėkite juos ten. 

Nikas buvo geras berniukas, vis tvirtino ponas ir ponia 
Biadžiai. Tartum tai būtų bendra tėvų Pietų Leksingtone man- 
tra — jis buvo geras berniukas. Vaikis galėtų paimti automatinį 
pistoletą ir įvykdyti masinę žmogžudystę, bet tas priedainis vis 
tiek skambėtų iš jo tėvų lūpų. 

Biadžiai nė nutuokt nenutuokė, ką Nikas veikė su ta adata 
ir turniketu. Jis nebuvo priklausomas nuo kvaišalų. Studijavo 
dvimečiame Luiso Frenčo koledže, o naktimis dirbo prekių iš- 
nešiotoju „Big E“ tinklo prekybos centre Belmide. Jis nusipirko 
naują automobilį ir pats mokėdavo už savo drabužius. 

Ir savo kvaišalus, pagalvojo Ketė. 

Po valandos ji sa Adamu pasidavė — atsižadėjo pastangų 
prasilaužti pro tą tėviškų neigimų sieną. Taip, Nikas turėjęs būti 
šventasis, sutiko juodu ir paliko Biadžių butą. 

Jiems priskirti asmens sargybiniai dykinėjo ant įėjimo laip- 
telių, stebėdami mergytę, šokinėjančią per virvelę. 

— ... mama paskambino daktarui, ir jis pasakė: 

„Klausyk, kaip tuksi jos širdelė: tuk tuk. 

Klausyk, kaip tuksi jos širdelė...“ 

Ketei ir Adamui išėjus į gatvę, mergytė liovėsi skandavusi 


ir įsistebeilijo į juos. 

— Mes čia baigėme, — pasakė Ketė. — Nė velnio nesu- 
žinojome... 

Abu vaikinai pašaipiai susižvalgė, o jų veidai bylojo: Bitu- 
me galėję iš anksto jums tai pasakyti. 

Mergytė vis spoksojo į du pašaliečius. 

— Gerai, pamėginkime pas Kseniją Vargas, — tarė Ada- 


mas. — Ar žinote, kur ji gyveno? 
— Už dviejų namų, — sučirpė mergytė ir stryktelėjo per 
virvelę. — Bet ji numirė. 


Tik dabar Ketė sutelkė dėmesį į mergytę. Buvo kokių aš- 
tuonerių metų, mažutė ir liesa, bet tvirta, susivėlusiais it paukš- 
čio lizdas plaukais. Vilkėjo laisva suknele, tiek daug kartų lopy- 
ta, kad sunku buvo atspėti, iš kokios medžiagos buvo pasiūta. 

— Dink iš čia, Seleste, — metė vienas iš vaikinų. — Tave 
šaukia mama. 

— Aš jos negirdžiu. 

— Na, ji šaukia. 

— Negali būti. Ji dirba iki septynių. Va taip. 

Ketė pritūpė prie mergytės. 

— Ar pažinojai Kseniją? — paklausė. 

"Mergytė pasišluostė varvančią nosį ir pažvelgė į Ketę. 

— Žinoma. Dažnai matydavau. 

— Kur? 

— Visur. Ji sukinėdavosi prie savitarnos skalbyklos. 

— Ar su kuo nors kartu? 

— Kartais. Su bernais, jie mėgdavo kabinti Kseniją. 

— Argi ne visi jie mėgdavo padaryti Kseniją, — sukrizeno 


vienas iš jų asmens sargybinių. 

Selestė nuvėrė jį nešvankiu žvilgsniu. 

— Aha, mačiau tuos bernus sukinėjantis ir apie 400 seserį, 
Lelandai. 

Lelandas liovėsi krizenęs. Metė į Selestę lygiai tokį pat ne- 
švankų žvilgsnį. Mergytė jam atsakė šypsena. 

— Ar kada nors ji šlaistydavosi su Niku Biadžiu? — pa- 
klausė Adamas. 

— Kai kada. 

— O kaip šita panelė? — paklausė Ketė ir pakišo mergytei 
morge darytą Džeinės Dou fotografiją. Iš pradžių sekundę dve- 
jojo ją parodyti vaikui, bet paskui nusprendė, kad reikia. 

Selestė žvilgtelėjo į nuotrauką klinicisto akimis. 

— Mirusi, a? 

Ketė linktelėjo. 

— Aha, — patvirtino Selestė. — Tiksliai nežinau kuo var- 
du, bet ją matydavau kartu su Ksenija. — Ji ne nuolatinė. 

— Ne nuolatinė? — perklausė Adamas. 

— Ji čia negyveno. Tik apsilankydavo. 

— A. Iuristė. 

— Aba, kaip ir jūs. 

— Seleste, — pratrūko Lelandas. — Nešdinkis. 

Mažylė nepajudėjo iš vietos. 

Jie leidosi eiti gatve. Nuo daugiabučio kampo Ketė žvilg- 
telėjo atgal ir pamatė mažutę fhigūrėlę su nukarusia iš rankos 
šokykle tebestebinčią juos. 

— Ji būna viena, — nusistebėjo Ketė. — Nejau niekas jos 


neprižiūri? 

— Visi čia ją pažįsta, — atsakė Lelandas. — Niekaip nejį- 
manoma atsikratyti tos išperos. 

Selestė vėl sušokčiojo per virvelę, greitais šuoliukais artė- 
dama šaligatviu ir nė kiek nesislėpdama, kad leidžiasi jiems pa- 
vymui. 

Nebekreipdami daugiau į ją dėmesio jie nužingsniavo iki 
pastato nr. 3 už dviejų daugiabučių. Lelandas nukreipė juos į 
šeštą aukštą. Ketė pabeldė į duris. 

Šias atidarė moteris — po teisybei, mergina su storai už- 
teptu kaip glaistas makiažu ir išpešiotais antakiais, suplonintais 
iki dviejų nelygiai pertrauktų juodų brūkšnių. Kai pažvelgė iš 
pradžių į Ketę, o paskui — gerokai ilgiau — į Adamą, sudzing- 
sėjo sunkūs auskarai. 

— Aha? 

— Aš — iš Teismo medicinos ekspertizių biuro, — paaiš- 
kino Ketė. — Manome, kad jūsų kambario draugė... 

— Nekalbu su niekuo iš Sveikatos skyriaus. 

— Aš ne iš Sveikatos skyriaus, o iš... 

— Atlikau kursą nuo badymosi. Esu išgydyta, aišku? Tad 
palikite mane ramybėje. 

Jau buvo beužtrenkianti duris, bet Lelandas atkišęs ranką 
"suturėjo. 
— Jie nori sužinoti apie Kseniją. Aš juos čia atvedžiau. 
— Kodėl? 
— Nes ji čia gyveno. 
— Ne, kvaileli. Kodėl jie klausinėja? 
— Nes ji mirė perdozavusi narkotikų, — atsakė Ketė. — 


Ar žinojote? 

Mergina nervingai pažvelgė į Lelandą. 

— Aha. Galbūt žinojau. 

— Ar supratote, kad ji badosi? 

Atsargus gūžtelėjimas pečiais. 

— Galbūt. 

Adamas žingtelėjo į priekį, norėdamas įsiterpti į dialogą. 

— Galėtume užeiti minutėlei vidun? — paklausė. — Tik 
pasikalbėti? — Nusišypsojo jai, blykstelėdamas savo puikiais 
baltais dantimis. Šypsena, kuriai maža moterų pajėgdavo atsi- 
spirti, įtarė Ketė. 

Regis, merginai tai padarė deramą įspūdį. Savo žvilgsniu 
aprėpė jo drabužius — marškinius be kaklaraiščio, paprastas 
laisvas kelnes — viską, demonstruojamą ant puikaus kūno. 

— Jūs irgi iš Sveikatos skyriaus? — paklausė ji. 

— Ne visai... 

— Faras? 

— Ne. 

Regis, to jai pakako. Koketiškai dzingtelėjusi auskarais pa- 
rodė, kad gali įeiti. 

Viduje atrodė kaip beduinų palapinėje. Ant langų kabojo 
sunkios užuolaidos, skandindamos kambarį į purpurinę prie- 
blandą. Vietoje kėdžių ant grindų išmėtytos pagalvėlės, ant vie- 
nintelės žemos sofos pagalvės išsiuvinėtos šilkiniais drambliais 
ir stiklo žvyneliais. Kambaryje tvyrojo pažįstamas kvapas — 
žolytės, pagalvojo Ketė, galbūt kartu su pačiulio priekvapiu. Ji 
įsitaisė ant kanapos šalia Adamo. Lelandas ir jo draugelis sto- 
vėjo nuošaly, lyg stengdamiesi susilieti su rytietiškais kilimais, 


kuriais buvo nukabinėtos sienos. 

Mergina — ji pasisakė jiems esanti vardu Franė — kleste- 
lėjo ant pagalvėlės ir tarė: 

— Suprantate, mudvi su Ksenija nedaug kalbėdavomės. 
Tad nemanau, kad pajėgsiu atsakyti į visus jūsų klausimus. 

— Ar žinojote, kad ji džankė? — paklausė Ketė. 

— Spėju, mėgo savo dozes. 


— Iš kur jų gaudavo? 


— Iš daugelio vietų. — Franės žvilgsnis nukrypo į šalį, 
Lelando link. Ji apsilaižė lūpas. — Daugiausia iš kaimynystės. 
— Kur? 


— Nežinau. Spėju, turėjo žmonių, pas kuriuos vykdavo, 
šiauriniame miesto pakraštyje. Suprantate, su tuo aš neturiu 
nieko bendra. Verčiau mėgstu natūralų produktą. Koks gauna- 
mas iš augalų. 

— Arji pažinojo Niką Biadžį? 

Franė nusijuokė. 

— Po šimts. Nikas buvo visų draugas. 

Ketė išsitraukė morge padarytą Džeinės Dou fotografiją. 

— O šita mergina? Pažįstate? 

-Supratusi, kad žvelgia į lavono nuotrauką, Franė išblyško 
ir nurijo seiles. 

— Aha. Tai viena iš Niko draugių, Eliza. 

— Ji irgi mirusi, — pasakė Ketė. — Įsišovė į veną tokios 
pat medžiagos kaip Nikas ir Ksenija. Ta juos visus tris nužudė. 

Franė sugrąžino nuotrauką ir nusuko akis. 

— Ji buvo jūsų kambario draugė, Frane, — vėl prašneko 


Adamas. — Juk turėjo ką nors jums papasakoti. 

— Klausykite, ji čia tik gyveno, aišku? Mudvi nebuvome 
geriausios draugės ar kas nors tokio. Ji turėjo savo kambarį, 
aš — savąjį. | 

— O kaip jos kambarys? Jos daiktai dar ten? 

— Ne, jie atėjo ir jį apieškojo. 

— Kas jie? 

— Farai, kas gi kitas? 

Ketė susiraukė į ją. 

— Ką? 

— Na, juk žinote, tie šliužai su ženkleliais ir bananais? At- 
ėjo, viską išgriozdė ir pasiėmė kaip daiktinius įrodymus. 

— Ar pasisakė pavardes? Iš kokios nuovados? 

— Manote, aš ginčysiuos, kai koks tipas kiša man po no- 
simi ženklelį? 

Ketė žvilgtelėjo į Adamą ir pamatė suglumusį jo veidą. Ko- 
dėl pasirodė policija ir ko ieškojo? 

Šie klausimai nedavė jai ramybės visą kelią laiptais žemyn. 
Ji su Adamu išėjo į blyškios saulės nušviestą gatvę ir prisimer- 
kusi pažvelgė į „Projektų“ daugiabučius. V/ žie kalėjimo bokštai, 
pagalvojo. Nuolatinis priminimas, kad tai pasaulis, iš kurio taip 
lengvai neištrūksi. 

Arba į kurį lengvai neįsiskverbsi. Juodu sugaišo Pietų Lek- 
singtone pusę dienos ir nieko nepešė, išskyrus informaciją, kad 
trys aukos iš tikrųjų pasižinojo. 

Galbūt tai ir buvo geriausia, ko galėjo tikėtis. 

Juodu atsikratė Lelandu ir jo draugeliu, kiekvienam davė 


papildomai po dvidešimt baksų ir sugrįžo prie Adamo automo- 

bilio. Šis tebestovėjo vietoje — Antonio ir jo nusamdytų saugo- 
tojų dėka. Kaip jie buvo informuoti, ši papildoma paslauga rei- 
kalinga ir papildomo užmokesčio. Atsiskaitę ir su tais vaikėzais, 
įsėdo į automobilį ir tylomis žvelgė į nykų Pietų Leksingtono 
peizažą. 

Adamas sunkiai atsiduso. Liko nusivylęs. 

— Išvyka nebuvo produktyvi. Atsiėjo brangiai, bet nedavė 
naudos. 

— Na, paaiškėjo, kad jie visi buvo pažįstami. O tai reiškia, 
kad bet kuris iš jų galėjo būti parūpinimo šaltinis, perduodantis 
narkotiką kitiems. Statau už Niką. 

— Kodėl už Niką? 

— Juk girdėjote, ką pasakė jo tėvai. Jis dirbo vakarais „Big 
E“ prekybos centre. Pagalvokite apie tai. Nuo kada ne viso dar- 
bo laiko prekių išnešiotojas gali sau leisti naują automobilį? — 
kažkokiu būdu sugebėjo gauti į rankas zestrono. 

Minutėlę abu tylėjo. Paskui Adamas prašneko: 

— Ir vis tiek tai galėjo būti Meivė. 

Ji pažvelgė į Adamą. Šis stebeilijo į priekį, akis įbedęs į 
kažkokį tašką tolumoje. 

— Kas, jeigu ji ir y72 parūpinimo šaltinis, Adamai? Kas 
tada? 

— Nežinau. — Jis palingavo galva. — Manau, niekaip ne- 
bus galima to apeiti. Ji turės būti apkaltinta. Prekyba pavojingu 
vaistu. Vagyste. Kad ir kuo, kas numatoma pagal įstatymą. Tas 


reikalas jau nebe mano rankose. Ne, kai mirė trys žmonės. 

Vėl juodu nutilo. Jis jau žino, pagalvojo ji. Meivės nebe- 
galima išgelbėti. Metas įstatyti ją į teisingą kelią seniai praėjęs. 
Praleistos galimybės, mėnesiai, metai, kai jis būtų galėjęs viską 
pakreipti kitaip. Visa tai mintyse persekios jį likusį gyvenimą 
kaip ir kiekvieno paklydusio vaiko tėvą. 

Į automobilio salono tylą prasismelkė šokčiojančių pėdų ir 
ritmiškai besiplakančios į šaligatvį virvelės garsai. Pažvelgusi pro 
langą, pamatė šokinėjančią per virvelę Selestę. Susivėlę it paukš- 
čio lizdas jos plaukai kratėsi sulig kiekvienu šuoliuku. Mergytė 
susilygino su automobilio langu ir dabar strikinėjo vietoje, visą 
laiką atsainiai dėdamasi nematanti viduje sėdinčių žmonių. 

— Eli, tu, — pašaukė pro langą Ketė. 

Mergytė žvilgtelėjo į šoną. 

— Aha. 

— Šiandien tavęs pilna visur. 

— Juk turiu kuo nors užsiimti, — padususi atsakė Seles- 
tė. — Taip sako man mama. — Ji liovėsi šokinėti ir prisigretino 
jūsų automobilis. 

— Dėkui. 

— Ji jums nieko nepasakė, ar ne? 

Ketė susiraukė į ją. 

— Apie ką kalbi? 

— Žinote, Franė nė už ką nekalbės. Ne, kai netoliese slam- 
pinėja tas Lelandas. 

— Ji bijo Lelando? 


— Visi bijo. Jis — Džounos žmogus. 

— Džounos? 

— Juk žinote. Viršiausias. Čia nežengsi nė žingsnio, jei 
Džouna neleis. | 

— Mes paprašėme Džounos padėti. Jis atsiuntė Lelandą. 

— Žinoma, kad atsiuntė Lelandą. Neleis jums kalbėti su 
niekuo, jeigu arti nebus jo ausų. 

Selestė staiga žvilgtelėjo sau per petį ir pastebėjo nuo jos 
nenuleidžiantį akių bernioką iš vieno priedurio. Išsyk ji vėl sus- 
kato šokinėti per virvelę, toldama šaligatviu. Ketė pamanė, kad 
mergytė toliau tęs kelionę, bet atstrykčiojusi iki automobilio 
priekio Selestė apsuko apie jį kairėn, į važiuojamąją gatvės dalį 
ir paskui atgal iki Adamo pusės lango. 

— Žinote, Džouna susirūpinęs, — pasakė Selestė, vis len- 
gvai tebešokčiodama ant asfalto. 

— Kodėl? — paklausė Adamas. 

— Jis mano, kad esate vienas iš jų. Bet tai kvaila. Matau, 
kad nesate. Kadangi atrodote pernelyg aiškus. 

— Kaip suprasti... — Adamas nebaigė klausimo, nes Se- 
lestė jau nušokčiojo link automobilio galo. 

"Jis ir Ketė susižvalgė. 

— Tą vaikutį policija turėtų įtraukti į savo algalapį, — su- 
murmėjo Adamas. 

Selestė apsuko užpakalinį buferį ir vėl judėjo šaligatviu, 
artėdama prie Ketės lango. 

— Ko jis bijo? — strykčiojančio vaiko paklausė Ketė. 

— Žmonių, kurie nužudė Niką. 

— Ir Kseniją? 

— Tų pačių. 

— Apie ką kalbi, Seleste? Kokių žmonių? 

Mergytė liovėsi šokinėti ir pažvelgė į juodu kaip į idiotus. 

— Policijos, juk aišku! — metė ji ir supliauškėjusi virvele 
šokčiodama nutolo. 

Adamas su Kete lydėjo mergytę akimis. 

— Nesąmonė, — sumurmėjo Adamas. — Tai bent men- 
talitetas čia. Žmonės bijosi valdžios. Savaime suprantama, dėl 
visko jie kaltina policiją. 

— Franė akivaizdžiai kažko bijojo, — pasakė Ketė. 

— To tipo Džounos, be jokios abejonės. 

O tuo metu Selestė judėjo šaligatviu, nusiteikusi sukti apie 
automobilį antrą ratą. Kai ji priartėjo prie Adamo pusės, jis jau 
buvo pasirengęs mesti pro langą kitą klausimą. 

— Kodėl Džouna mano, kad Niką nužudė policija? 

— Paklauskite jo. 

— Kaip man jį pasiekti? 

— Neišeis. — Ji šokčiojo per virvelę vietoje. — Su pašali- 
niais jis nekalba. 

— Ką gi, — atsiduso Adamas. — Štai tokie dalykai. 

— Pakiškite jai Meivės nuotrauką, — patarė Ketė. — Pa- 
žiūrėsime, ar ją pažįsta. 

Adamas išsiėmė fotografiją ir parodė Selestei. 

— Ar esi mačiusi šitą moterį? — paklausė. 

Selestė žvilgtelėjo į fotografiją ir delsė atsakyti. Trumpam 
liovėsi šokinėjusi ir pasilenkė į priekį, kad galėtų geriau įsižiū- 


rėti. 

— Tikrai, panaši į ją. 

— Į ką? 

— Į Džounos paną. — Sulig tais žodžiais Selestė nušok- 
čiojo tolyn nuo lango. 

Adamas sukrėstas pažvelgė į Ketę. 

— Dieve mano, Meižvė? 

— Paprašykite, kad ji dar kartą pasižiūrėtų. 

Jie žvilgtelėjo atgal, norėdami pamaryti, kurioje vietoje Se- 
lestė su savo virvele šokinėja ratą apie automobilį. Jų nusivyli- 
mui, mergytė jau buvo už pusės kvartalo ir sparčiai strykčiojo 
tolyn. 

Tačiau dabar prie automobilio prisiartino.ne Selestė, o Le- 
landas. Jis pasilenkė prie keleivio pusės lango ir pasakė Ketei: 

— Metas jums judėti. Atseit žwojau pat. 

— Noriu pasikalbėti su Džouna, — pasakė Ketė. 

— Jisai su niekuo nesikalba. 

— Pasakyk jam, kad esu jo pusėje. Kad aš tik noriu... 

— Norite, kad pastumčiau jūsų automobilį, ar ką? 

Pakibo tyla, pritvinkusi jėgos panaudojimo grėsmės. 

-— Išgirdome, — pasakė Adamas ir užvedė variklį Greitai 
nutolo nuo šaligatvio į važiuojamąją dalį ir apsisuko. 

Kai nuvažiavo, Lelandas rūsčiai tebelydėjo juos akimis. 

— Jis nenori rizikuoti, ar ne? — tarė Adamas, žvilgtelėda- 
mas į užpakalinio vaizdo veidrodėlį. 

— Džounos įsakytas. 

Kiek priekyje šaligatviu per šokyklę strikinėjo Selestė. 


Jiems važiuojant pro šalį, ji sustojo ir atsisveikindama pakėlė 

ranką. Paskui sumojusi, kad irgi yra stebima, pasičiupo už abie- 


jų galų virvelę ir toliau nušokčiojo per Pietų Leksingtoną. 


Dvi dienas daktaras Herbertas Esterhausas vengė grįžti 
namo. Užtat svetima pavarde lindėjo slėpdamasis „St. Francis 
Arms“ ir visus valgius užsisakė į numerį. Viešbutis buvo ne iš 
ištaigiųjų, jame apsistodavo keliaujantys komivojažieriai, dėl 
kuklaus biudžeto neišgalintys sau leisti didesnės prabangos. Pa- 
talynė šiek tiek apibrizgusi, kilimas gerokai numindžiotas, o iš 
čiaupo vanduo tekėjo su ryškiu rūdžių atspalviu, bet Esterhauso 
tikslui kambarys tiko: galėjo čia slėptis, kol apsvarstys, ką toliau 
daryti. 

Deja, rinktis turėjo mažai galimybių. 

Kad bus netrukus areštuotas, jis neabejojo. Tyrimas dėl 
zestrono vagystės tik prasidėjo; netrukus bus pradėta tikrinti 
visų laboratorijos darbuotojų praeitis ir atliekamas testavimas 
poligrafu, ir jis neišlaikys šio išmėginimo. Apgailėtinai susi- 
maus. Kadangi buvo kaltas. 

Jis galėtų pabėgti. Galėtų pasikeisti pavardę, tapatybę. 
Kaip ir anksčiau tai darė. Šiaip ar taip, šalis juk didžiulė, begalė 
miestelių, kuriuose galima pasislėpti. Bet jis jau pavargo slaps- 
tytis ar atsiliepinėti svetima pavarde. Prireikė dešimties metų, 
kol pradėjo patogiai jaustis Herbertu Esterhausu. Mėgo savo 
darbą. „Cygnus“ laboratorijoje jo darbas buvo vertinamas ir 
gerbiamas, o svarbiausia — ir jis kaip žmogus buvo vertinamas 


bei gerbiamas. Net paties pono Kvantrelio. 

Ar jį ir toliau gerbs, kai išaiškės, ką padaręs? 

Jis nuėjo prie lango ir įsistebeilijo į gatvę. Diena buvo gū- 
singa, ir vėjas nešiojo popiergalius. Albiono centras. Gerai, te- 
gul tai ir ne toks miestas, apie kokį svajojo, bet šiuo metu tai 
jo prieglobstis. Turi namą, gerą algą, darbą, padedantį laikytis 
priešakinėse mokslinės tiriamosios veiklos pozicijose. Šeštadie- 
nių vakarais lankydavo liaudies šokių klubą, sekmadienių — 
piešimo akvarele kursus. Neturėjo mylimos moters, bet tebe- 
egzistavo tikimybė, kad Meivė pas jį grįš. „Cia dabar mano na- 
mai, — tarė sau ir krūptelėjo nuo savo paties balso. — Gyvenu 
čia. Ir neketinu niekur išvykti.“ 

O tai vedė prie antros galimybės, kurią galėjo pasirinkti: 
prisipažinimo. 

Žinoma, tai turės pasekmių. Veikiausiai praras darbą. Bet 
kai tik jie supras aplinkybes, kai supras, kad jis buvo priverstas 
taip pasielgti, nepažiūrės taip griežtai. Tikrai nepažiūrės, kai jis 
galės atskleisti pavardes, parodyti pirštu, kas iš tikrųjų kaltas. 

Dievaži, šįsyk aš nebėgsiu. | 

Paėmė telefoną ir surinko Adamo Kvantrelio namų nume- 
rį. Sakoma, kad prisipažinimas apvalo sielą. 

Bet Kvantrelio nebuvo namie. Kai jis prisistatė pavarde, 
taip pasakė vyriškis kitame linijos gale. Gal ką nors jam per- 
duoti? 

— Pasakykite jam... Pasakykite jam, kad man reikia su juo 
pasikalbėti, — išstenėjo Esterhausas. — Bet tik ne telefonu. 

— Galiu paklausti, koks reikalas? 


— Tai... asmeniška. 

— Jam perduosiu. Kur bus galima su jumis susisiekti, dak- 
tare Esterhausai? 

— Aš būsiu... — Jis trumpam nutilo. Šiame šiek tiek ap- 
triušusiame viešbutyje? Tai įrodytų, kad pabėgęs, įrodytų jo 
kaltą sąžinę. — Aš būsiu namie, — pagaliau pasakė ir padėjo 
ragelį, iškart pasijutęs geriau. 

Dabar, kai apsisprendė, ką toliau daryti, visą energiją, iš- 
siurbtą į bergždžią netikrumo ratą, vėl bus galima nukreipti į 
konstruktyvų veiksmą. Susikrovė tą nedaugęlį daiktų, kuriuos 
atsigabeno — dantų šepetėlį, skustuvą, apatinių pamainą. Pas- 
kui išsiregistravo iš viešbučio ir nuvažiavo namo. 

Pastatė automobilį pastogėje ir pro šonines duris įėjo į vir- 
tuvę. Išsyk jį apgaubė pažįstami kvapai: nuo „Clorox“ valikliu 
iššveistos kriauklės, dar ne visai išdžiūvusių dažų iš ką tik sure- 
montuoto koridoriaus. Čia, savo namuose, jis jautėsi saugus. 

Svetainėje suskambo telefonas. Kvantrelis? Nuo šios min- 
ties jam smarkiau sutuksėjo širdis. Visiškai pasirengęs iškloti 
tiesą, nūkėlė ragelį, bet išgirdo tik vaikišką balselį paklausiant: 

— Ar Debė namie? 

Jis negirdėjo žingsnių priebutyje, nei klebenamos durų 
rankenos. 

Bet vis dėlto išgirdo beldimą. 

Padėjo ragelį, nutraukdamas ryšį su apsirikusiu numeriu 
vaiku ir nuėjo atidaryti paradinių durų. 

— Ą, — tarė, — čia tu... 

— Viskas sutvarkyta. 


— Nejaugi? 

— Sakiau tau, kad bus sutvarkyta. 

Svečias žengtelėjo vidun, uždarė duris. 

— Klausyk, aš daugiau nebegaliu! Nemaniau, kad tai nu- 
eis taip toli... 

— Bergi, Herbai, sakau, tau nėra ko jaudintis. 

— Kvantrelis sužinos! Tai tik laiko... — Esterhausas nuti- 
lo, išpūtęs akis į savo svečią. Į pistoletą. Negalėdamas parikėti 
papurtė galvą. 

Pistoletas dusyk pokštelėjo. Dviem taikliais šūviais. 

Kulkų smūgis į kūną nubloškė Esterhausą atgal. Jis išdriko 
ant sofos, o kraujo upeliukai plito apmušalo audiniu. Blėstančia 
rega jisai spoksojo į savo žudiką. 

— Kodėl? — sušnabždėjo. 

— Juk sakiau, Herbai. Tau nereikia dėl nieko jaudintis. O 


dabar — nei man. 


Kaip paprastai, Tomas laukė prie paradinių durų jų pasi- 
tikti. Ketė jau priprato jį matyti kaip neatskiriamą namo dalį, 
tokį pat įtvirtintą kaip židinio apdaila ar sienų plokštės ir tokį 
pat pastovų. Skirtumas tik toks, kad Tomas iš tiesų 207ėj0 čia 
būti. Ketė dabar tai matė iš jo pasitinkančios šypsenos, tėviško 
jausmingumo, kai padėjo Adamui nusivilkti paltą. Buvo aki- 
vaizdu, kad ryšys siekė tolimą praeitį; ji bemaž regėjo, kaip jie 
turėjo atrodyti prieš trisdešimt metų: jaunas vyras lenkiasi pa- 


dėti berniukui išsimuistyti iš žieminės striukės. 

Tomas pakabino jų drabužius į sieninę spintą. 

— Kol jūsų nebuvo namie, pone Kvantreli, dusyk skam- 
bino, — pasakė jis. 

— Kas nors svarbaus? 

— Panelė Koldervud skambino paklausti, ar tebeketinate 
vykti popietei pas Vajatus. Ir jeigu taip, tai kur jūs buvote? 

Adamas sudejavo. 

— Viešpatie brangus, visai užmiršau apie Izabelę! — Jis 
siekė prieškambario telefono ragelio. — Ji bus įsiutusi. 

— Ji neatrodė labai suirzusi. 

Adamas surinko Izabelės numerį ir stovėdamas laukė, kol 
gaudė šaukiamieji signalai. 

— Kas dar skambino? 

— Kažkoks daktaras Esterhausas. Maždaug prieš dvi va- 
landas. 

— Esterhausas? — Adamas veriamai pažvelgė į Tomą. — 
Kokiu reikalu? 

— Jis nenorėjo pasakyti. Spėju, kas nors dėl laboratorijos. 
Tačiau leido suprasti, kad tai kažkas neatidėliotina. 

— Kur jis? 

— Štai jo numeris, įrašiau į bloknotą. 

Adamas nuspaudė svirtelę ir surinko Tomo užrašytą nu- 
merį. Niekas neatsiliepė, kaip ir pas Izabelę. 

— Jis pasakė, kad visą dieną bus namie, — paaiškino To- 
mas. — Galbūt minutėlei kur nors išėjo. 

Adamas žvilgtelėjo į Ketę. Užteko to trumpo žvilgsnio, 
kad ji pastebėtų jo akyse šmėstelint blogą nuojautą. Kažkas at- 


sitiko. Jis irgi tai jaučia. 

Adamas padėjo ragelį. 

— Užvažiuojam pas jį į namus. 

— Betgi jūs ką tik sugrįžote, — susirūpino Tomas. 

— Kažkas čia ne taip. Herbas neskambintų man į namus, 
jeigu tai nebūtų kas nors svarbaus. 

Pasidavęs Tomas vėl siekė į spintą jų drabužių. 

— Iš tikrųjų, pone Kvantreli, vis skubat ir skubat... 

Adamas nusišypsojo ir patapšnojo jam per petį. 

— Bent nesimaišysime tau po kojų, hm? 

"Tomas atsiduso ir palydėjo juos iki durų. 

Vos tik jie įsėdo į Adamo automobilį, pažėręs iš po padangų 
žvyrą įvažoje sustojo mersedesas. Pro jo langą iškišo galvą Izabelė. 

— Adamai! — šūktelėjo. — Pamiršai apie Vajatus? 

— Perduok jiems mano apgailestavimą! 

— Maniau, mudu susitarę šiai popietei... 

— Kai kas įvyko. Negaliu ten važiuoti. Klausyk, Izabele, 
paskambinsiu tau vėliau, gerai? 

— Bergi, Adamai, tu... 

Jos žodžius nustelbė volvo riaumojimas. Adamas su Kete 
nuvažiavo, palikdami ją spoksančią ir negalinčią patikėti. 

Adamas žvilgtelėjo užpakalinio vaizdo veidrodėlyje į vis 
mažėjantį tolumoje mersedesą. 

— Velnias. Kaip aš jai tai paaiškinsiu? 

— Tik pasakykite jai, kas atsitiko, — patarė Ketė. — Juk 
ji jau žino, kas dedasi, ar ne? 

— Izabelė? — jis niekinamai suprunkštė. — Pirma, ji nėra 


pasirengusi tvarkytis su bet kokiais nemalonumais. Tai neįeina 

į jos žinių sritį. Antra, ji nemoka saugoti paslapčių. Kai pasklis 
paskalos ir sugrįš atgal, aš jau būsiu tapęs svarbiausiu kvaišalų 
prekeiva, o Meivė — trigalve vudu raganautoja. 

— Norite pasakyti... ji nežino apie Meivę? 

— Žino, kad turiu podukrą. Bet niekada apie ją neklausi- 
nėja. O aš jai nepasakoju visų kraują stingdančių smulkmenų. 

— Argi apie problemišką vaiką nenorėtumėte savo drau- 
gužei bent jau užsiminti. 

— Draugužei? — nusijuokė jis. 

— Gerai, tai kaip ją vis dėlto vadintumėte? 

— Kompanione rodytis visuomenėje. Tinkama visoms 
progoms. 

— O. — Ketė nusisuko į langą. — Turbūt tai viską paaiš- 
kina. 

Netikėtai jis spustelėjo jai šlaunį. 

— Ne visai viską. 

Ketė susiraukė į jo besijuokiančias akis. 

— O kas praleista? 

— Ak, gatvės muštynės, susprogstantys namai, panašūs 
atsitikimai, kurie jai nepatiktų. 

— Nesu tikra, kad ir man jie patinka. 

Jis vėl sutelkė žvilgsnį į kelią. 

— Žinote, aš su ja niekada nemiegojau, — pasakė. 

Prisipažinimas jai buvo toks netikėtas, kad Ketė minutėlę 
neteko amo, tik spoksojo į ramų jo profilį. 

— Kodėl man tai sakote? 


— Maniau, turėtumėte žinoti. 

— Ką gi, dėkui, kad patenkinote mane deginantį smalsumą. 
— Nėra už ką. 
— Ir ką turėčiau daryti, kai jau sužinojau? 
Jis pamerkė jai akį. 
— Įsidėk tai į savo nuostabias smegenis. 
Ji palingavo galva ir nusijuokė. 
— Nepajėgiu jūsų perprasti, Kvantreli. Kartais manau, kad 
Airtuojate su manimi. O kartais — kad man taip tik atrodo. 
— Kodėl negalėčiau Airtuoti? Žinote, jūs mane traukiate. 
— Kodėl? 
Jis atsiduso. 
— Jūs turėtumėte ne klausti „kodėl?“, o pasakyti „Jūs 
mane irgi traukiate.“ 
— Vis dėlto kodėl? 
Adamas nustebęs pažvelgė į ją. 
— Nejau taip sunku patikėti? Kad jūs man atrodote pat- 
raukli? 
— Manau, taip yra todėl, kad esu jums naujovė, — atsakė 
ji. — Todėl, kad esu ne tokia, kaip kitos jūsų... kompanionės. 
. — Tiesa. 
— O tai reiškia, kad nieko iš to nebus. 
— Kokia pesimistė, — atsiduso jis ir darsyk spustelėjo jai 


šlaunį, blykstelėjo dar vieną šypseną ir vėl sutelkė žvilgsnį į kelią. 


Rokbrukas buvo vienas iš niekuo neišsiskiriančių priemies- 


čių, kokie išsidėstę bet kurio didmiesčio pakraščiuose. Būdinga 

baltųjų viduriniajai klasei gyvenvietė su prižiūrėtomis vejomis, 
dviem automobiliais kiekviename garaže, kiemuose besimėtan- 
čiais vaikiškais dviratukais. Herberto Esterhauso kieme nesima- 
tė išmėtytų dviratukų, o prišlietoje pastogėje stovėjo tik vienas 
automobilis, bet visais kitais atžvilgiais tai buvo tipiška visam 
rajonui valda — serijinės statybos gyvenamasis namas mažais 
sklypais suplanuotame žemės ruože, tvarkingai užlaikomas, su 
plytų takučiu priekyje ir prigludusiomis abipus paradinių durų 
azalijomis. 

Atrodė, kad nieko nėra namie. Juodu spaudė skambutį, 
beldė, bet niekas neatsiliepė, o paradinės durys buvo užrakintos. 

— Tai ką dabar darom? — paklausė Ketė ir žvilgtelėjo iš- 
ilgai gatvės. Už kvartalo du berniukai mėtė kamuolį į prie jų 
namo garažo vartų pritvirtintą krepšinio lanką. Iš kažkurio ne- 
matomo galinio kiemo girdėjosi vejapjovės burzgesys. 

Jie apsuko palei namą iki automobilio pastogės. 

— Jo automobilis čia, — konstatavo Adamas. — Ir, atro- 
do, ant priekinės sėdynės guli šiandieninis laikraštis. Vadinasi, 
šiandien važiuota. 

— Tai kurgi jis pats? — nusistebėjo Ketė. 

Adamas nuėjo prie šoninių namo durų. Tos buvo neužra- 
kintos. Jis įkišo pro jas galvą ir pašaukė: 

— Herbai? Tu namie? 

Niekas neatsiliepė. 

— Galbūt turėtume pasižiūrėti viduje, — pasiūlė Ketė. 

Abu įėjo į virtuvę. Adamas vėl pašaukė: 


— Herbai? 

Tyla tartum kybojo visame name. Ir tvyrojo sudvisęs oras, 
lyg labai ilgą laiką nebūtų atidarinėti langai, nei durys. 

Ant virtuvės darbastalio Kerė pastebėjo raktų komplektą. 
Jai pasirodė keista, kad žmogus galėtų palikti namą nepasiėmęs 
raktų. 

— Galbūt reikėtų paskambinti Tomui, — patarė ji. — Es- 
terhausas galėjo jums palikti dar vieną žinutę. 

— Gera mintis, bet pirma pasižiūrėkime į svetainę. 

Jis pasuko eiti iš virtuvės. 

Po kelių sekundžių Ketė išgirdo jį pratariant: 

— O, Dieve. 

— Adamai? — pašaukė ji ir išskubėjo iš virtuvės. Perkir- 
tusi valgomąjį pro svetainės duris pamatė stovintį prie sofos 
Adamą: atrodė sustingęs vietoje, nepajėgiąs pajudinti nė vieno 
raumens. — Adamai? 

Jis pamažu atsisuko į ją. 

— Tai... jis. 

— Ką? 

Ji žengtelėjo per svetainę. Tik tuomet, kai apėjo sofą, pa- 
matė kilimą permerkusią tamsiai raudoną dėmę — lyg košma- 
rišką rašalo tiškalą, kokį tau per seansą rodo psichoterapeutas. 
Skersai kraujo karojo ranka su blyškia sulenkta plaštaka. 


Herberto Esterhauso ranka. 


11 


Fotografo blykstė žybčiojo taip ryškiai, kad Ketei tekda- 
vo užsimerkti. Jis buvo kriminalistikos laboratorijos veteranas 
ir kaip niekur nieko vaikštinėjo aplink kūną, beveik su nuo- 
boduliu rinkdamasis nuotraukoms tinkamą kampą. Vis besi- 
kartojantys fotoaparato blykstės žybsniai, daugybės tuo pat 
metu kalbančių žmonių klegesys, dar vienas artėjančios sirenos 
kauksmas Ketei trikdė orientaciją. Ji buvusi nusikaltimo vie- 
tos apžiūrose ir anksčiau, dalyvavusi kituose lygiai tokiuose pat 
chaotiškuose sambūriuose, bet šįsyk viskas atrodė kitaip, auka 
buvo kitokia — šį žmogų ji pažinojo, vos prieš porą trumpų 
dienų jis pasitiko Ketę šiltai paspausdamas ranką. Jis mirė per- 
nelyg arti, ir Ketė jautėsi pasitraukianti į kažkokį saugų sąstingį, 
kuriame lyg jūroje plaukė didelio nuovargio paviršiuje. 

Tik išgirdusi pašaukiant pažįstamą balsą, ji staigiai sugrį- 
žo mintimis į tikrovę. Pamatė jų link besiartinantį leitenantą 
Saiksą. 

— Kas, po velnių, atsitiko? — bloškė jis. 

— Tai Esterhausas, — atsakė Adamas. — Šiandien jis man 
paskambino. Pasakė norįs pasikalbėti. Mes užvažiavome ir... 

Saiksas žvilgtelėjo į išdrikusį ant sofos negyvą kūną. 


— Kada tai įvyko? 

— Mes čia atvažiavome apie penktą. 

— Jis jau kurį laiką buvo negyvas, — sumurmėjo Ketė. — 
Tikėtina, nuo ankstyvos popietės. | 

— Iš kur žinote? — paklausė Saiksas. 

— Iš patirties, — burbtelėjo ji ir nusuko akis. 

Prie jų prisiartinęs Rokbruko detektyvas pasisveikino su 
Saiksu. 

— Atleisk, kad įtraukėme tave, Lu. Žinau, šis atvejis For- 
maliai priklauso mums, bet jie primygtinai reikalavo, kad pa- 
skambinčiau tau. 

— Tai ką radote? 

— Dvi šautinės žaizdos krūtinėje. Pribaigtas bemaž iškart. 
Jokių įsilaužimo žymių. Jokių liudininkų. Teismo medicinos 
ekspertė turės apžiūrėti, mums pasakyti apytikrį laiką. 

— Daktarė Novak sako, kad ankstyvą popietę. 

— Aha, ką gi... — detektyvas nesmagiai sujudėjo. — 
Mums atsiunčia Deivį Viloką. 

Todėl, kad dėl šito manimi nepasitiki, pagalvojo Ketė. 
Rokbruko detektyvas — atsargus faras. Matyt, nėra tikras, koks 
čia Ketės vaidmuo. Jos padėtis iš teismo medicinos ekspertės pa- 
sikeitė į... kokią? Liudininkės. Įtariamosios? Ketė suprato iš to, 
kaip jisai stebėjo jos akis, pasverdavo visus jos pasakytus žodžius. 

Dabar ėmėsi klausinėti Saiksas ir uždavė tuos pačius klau- 
simus, į kuriuos juodu jau atsakė. Ne, jie nieko nelietę, išskyrus 
telefoną. Ir, kūną — bet labai trumpai, tik tam, kad patikrintų 
gyvybės požymius. Įvykiai buvo ne kartą smulkiai analizuoja- 


mi. Kol Saiksas baigė, Ketei jau buvo sunku susikoncentruoti. 

Pernelyg daug balsų aidėjo kambaryje, be to, girdėjosi minios 
garsai iš lauko — kaimynų, besispraudžiančių prie policijos nu- 
tiestos geltonos juostos. 

Į plastikinį maišą su užtrauktu įsuptas Esterhauso kūnas 
buvo ant ratukų išgabentas pro paradines duris iš namo į naktį, 
nutviekstą reporterių fotoaparatų blyksčių. 

Adamas ir Ketė nusekė paskui paramedikus laukan. Ten 
viešpatavo sumaištis: farai šūkavo visiems pasitraukti toliau, 
pustuzinyje patrulinių automobilių treškėjo radijo stotelės. Ne- 
toliese stovėjo du televizijos furgonai su įjungtais anglinių elek- 
trodų prožektoriais. Kažkoks reporteris kyštelėjo Ketei į veidą 
mikrofoną ir paklausė: 

— Tai jūs, žmonės, radote kūną? 

— Atstokit nuo mūsų, — paliepė Adamas, nustumdamas 
mikrofoną. 

— Sere, galite mums pasakyti, kokios būklės... 

— Pasakiau, atstokit nuo mūsų. 

— Ei! — sušuko kitas reporteris. — Ar tik jūs ne Adamas 
Kvantrelis? Ponas Kvantrelis? 

Staiga prožektorių šviesas nukreipė jiems į akis. Adamas 
sugriebė Ketę už rankos ir pašėlusiai metėsi su ja prie automo- 
bilio. 

Vos tik atsidūrę viduje juodu užtrenkė ir užrakino dureles. 
Daugybė rankų subarbeno į langus. 

Adamas užvedė variklį. 

— Nešdinamės velniop iš čia, — suniurnėjo ir numynė 


akceleratorių. 

Net ir nurūkdami juodu girdėjo pavymui šaukiamus klau- 
simus. 

Ketė išsekusi atkrito į sėdynės atlošą. 

— Maniau, jie mus ten užlaikys visą naktį. 

Jis metė į ją susirūpinusį žvilgsnį. 

— Ar gerai jaučiatės? 

Ji nusipurtė. 

— Tik šalta. Ir esu išsigandusi. Daugiausia išsigandu- 
si... — ir pažvelgė į jį. — Kodėl nužudė Esterhausą? Kas vyksta, 
Adamai? 

Jis žiūrėjo tiesiai į priekį, nenukreipdamas akių nuo kelio. 
Patamsyje iš profilio jo veidas atrodė griežtas ir pablyškęs. 


— Dievaži, ir aš norėčiau žinoti. 


Parvažiavę rado Tomą jų laukiantį. 

— Pone Kvantreli, vis skambino reporteriai... 

— Pasakyk jiems, kad keliautų velniop, — metė Adamas, 
kreipdamas Ketę į laiptus. 

— Bet... 

— Girdėjai, ką pasakiau. 


— Ar suprasti... tiesiogiai? 


— Žodis į žodį. 
— Viešpatie, — nepatogiai pratarė Tomas. — Kad neži- 
nau... — Jis akimis lydėjo juos lipant laiptais į antrą aukštą. — 


Ar dar ko nors pageidausite, pone Kvantreli? — šūktelėjo įkan- 


din. 

— Butelio brendžio. Ir atsiliepinėk į telefono skambučius, 
gerai? 

Tomas žvilgtelėjo į vėl suskambusį telefoną. Nenorom nu- 
kėlė ragelį. 

— Kvantrelio rezidencija. — Kelias sekundes klausėsi, 
paskui atsitiesęs visu savo ūgiu oriai pareiškė: — Ponas Kvant- 
relis prašė perduoti jums štai ką: keliaukite velniop. — Ir padė- 
jo ragelį. Atrodė keistai patenkintas. 

— Brendį, Tomai! — šūktelėjo Adamas. 

— Jau nešu, — atsakė Tomas ir pasuko į biblioteką. 

Adamas švelniai trūktelėjo Kerę miegamojo link. Eime, — 
pašnabždėjo. — Atrodote, lyg tuojau susmuksite. 

Įsivedė ją į savo miegamąjį ir pasodino ant lovos. Suėmė 
rankomis jos plaštakas. Tos buvo šaltos kaip ledas. 

Nešinas padėklu su brendžiu ir dviem taurėmis į kambarį 
įėjo Tomas. 

— Dėkui, palik, — nurodė Adamas. 

Tomas, kaip visada diskretiškas, linktelėjo ir pasišalino. 

Adamas įpylė į taurę ir padavė Ketei. Ji tuščiu žvilgsniu 
įsistebeilijo į gėrimą. 

— Tai tik brendis, — nuramino jis. — Kvantrelių šeimos 
tradicija. 

Ji nugėrė gurkšnelį ir užsimerkusi sukuždėjo: 

— Jūs, Kvantreliai, laikotės puikių tradicijų. 

Ištiesęs ranką jis švelniai nubraukė jai nuo veido plaukų 
sruogą. Jos oda buvo šalta kaip marmuras, bet po šia slypėjo 


gyva, drebanti ir reikalinga šilumos moteris. 

— Jeigu tik žinočiau, — pratarė ji. — Jeigu tik žinočiau, 
su kuo aš kovoju, taip nebijočiau. — Ji pažvelgė į jį. — Štai kas 
mane baugina. Nežinia. Dėl jos visas pasaulis atrodo blogas. 

— Ne visas pasaulis. Esu aš. Ir jumis pasirūpinsiu... 

— Neduokite pažadų, Adamai. 

— Aš nežadu. Tik sakau: kol būsite manęs reikalinga... 

Ketė užspaudė pirštais jam lūpas. 

— Nereikia. Prašau. Varote save į kampą. O paskui jausite 
kaltę, kai negalėsite tesėti savo žodžio. 

Adamas suspaudė jai ranką — tvirtai, nirčiai. 

— Kete... 

— Jokių pažadų. 

— Gerai. Jeigu to norite, jokių pažadų. 

— Nė vieno iš mudviejų. Šitaip bus garbingiau. 

— Tačiau pasiliksite čia? Kol jums to reikės. Nebent... yra 
kokia nors kita vieta, kur jūs mieliau prisiglaustumėte? 

Ketė papurtė galvą. 

Adamą užliejo svaiginantis laimės ir palengvėjimo jaus- 
mas, kad kaip tik čia ji nori būti. Su juo. 

— Kitos vietos nėra, — tyliai ištarė ji. 

"Neplanavo jos pabučiuoti, bet šią akimirką atrodė tokia 
reikalinga bučinio, kad prisitraukė ją arčiau ir suėmė delnais 
veidą. 

Lengvai palietė lūpomis josios, pajuto šias vos sušildytas 
brendžio. Jokios aistros, nei geismo, tik švelnumas. 

O paskui lyg nuo titnago įskeltos į sausą pintį kibirkšties 
akimirksniu skaisčiai įsiplieskė kažkas kita. Jis matė tai jos akyse, 


o ji — jojo. Mirksnį abu žiūrėjo vienas į kitą vienodai nustebę. 

Ir netikri, kas bus toliau. Jis baisiai troško ją vėl pabučiuoti, bet 
atrodė tokia pažeidžiama. Žinojo, kad jeigu bus atkaklesnis, ji 
pasiduos. O rytą galbūt jo neapkęs ir turės tam gerą priežastį. To 
jis užvis labiausiai nenorėjo. 

Įkvėpė į plaučius taip reikalingo savitvardai oro ir atsitraukė. 

— Galite likti čia, mano kambaryje. Šitaip jausitės sauges- 
nė. — Jis atsistojo išeiti. — O aš miegosiu skirtame jums. 

— Adamai? 

— Rytą turėsime pasikalbėti apie tai, ką daryti toliau. Bet 
šiąnakt... 

— Noriu, kad pasiliktum, — pertraukė ji. — Šitame kam- 
baryje. Su manimi. 

Pastarieji du žodžiai ištrūko iš jos lūpų vos girdimai. 

Pamažu jis vėl atsisėdo šalia jos ir pamėgino įžvelgti giliau 
už jos akis stingdančio baimės ledo. 

— Tikrai? — tyliai paklausė. 

Atsakymas nepaliko abejonių. Prisilenkusi ji apsivijo ran- 
komis jį apie kaklą ir prisitraukė prie savęs. Jų lūpos susitiko. 
Josios — desperatiškai ieškančios, ir jis akimirksniu sureagavo į 
netikėtą antpuolį su tokiu pačiu pašėlusiu alkiu. 

Panardino pirštus į jos plaukus. Pojūtis buvo toks, lyg lies- 
tų kokio nors laukinio žvėries karčius, kibirkščiuojančius ir gy- 
vus. Staiga ir j7 pati atgijo. Visą jos baimę ir išsekimą sudaužė 
kylanti geismo banga. Jos plaukai braukė jam veidą, ir jis kvėpė 
į save šiltą ir laukinį moters kvapą. Iš Ketės veržėsi tokie žavūs 
garsai, tylūs unkščiojimai ir dūsavimai, o jos burna godžiai ieš- 


kojo jo lūpų, dar ir dar kartą. 

Jiedu nuvirto ant lovos ir nusirito per apklotus. Iš pradžių 
ji atsidūrė viršuje, išsidraikiusiais jam ant veido plaukais it šilko 
skraistė, paskui — jis, savo kūnu užguldamas josios. Ji nebuvo 
tik pasyvi veikėja: Adamas juto ją spaudžiantis prie jo, lanku rie- 
čiančią nugarą, visu kūnu išalkusią intymesnio kontakto. Baimė 
paskatino jos pasiryžimą viskam — jis juto tai iš jos bučinių. 

Prisivertė nuo jos atsiplėšti. 

— Kete, — tarė, — pažvelk į mane. 

Ji atsimerkė. Akyse trumpai, skaisčiai sublizgo ašaros. 

Adamas suėmė delnais jai veidą, apgaubė skruostus, kad 
negalėtų nuo jo nusisukti. 

— Kas yra? 

— Noriu tavęs, — teatsakė ji. 

— Betgi tu verki. 

— Ne, aš tik noriu tavęs... 

— Ir bijaisi. 

Taip ir buvo — trumpai sulinksėjo galva, lyg nenorėtų 
garsiai to pasakyti. 

— Visko bijausi, — prisipažino. — Visų žmonių. Viso 
pasaulio. 

— Net manęs? 

Ji nurijo vėl prisitvenkusias ašaras. 


— Ypač tavęs, — sukuždėjo. 


Ilgai po to, kai Adamas užmigo, Ketė gulėjo atsimerkusi jo 
glėbyje. Galbūt jie abu buvo išsekę, bet tik jis sugebėjo užmigri 


ramiai ir be baimės. 

Jis — ne tas, kuris įsimyli. 

Ji įsikniaubė į jį, klausdama savęs apie šalia gulintį žmogų. 
Žmogų, kuris turėjo viską. 

O dabar turi ir mane. 

Jautėsi bejėgė ne tik savo širdies, bet ir aplinkybių spąs- 
tuose. Pirma taisyklė nepriklausomai moteriai: niekada neleisk 
vyrui tapti tokiu, be kurio negali apsieiti. Kaip tik pagal šią 
taisyklę ji stengėsi gyventi ir jau nusižengė jai. 

Ji pažvelgė į Adamą, ir vėl prabudo tas pats alkis. Ir dar 
kažkas kita, neturįs nieko bendra su geismu. Švelnumas. Džiu- 
gesys. Jautėsi plėšoma į abi puses tarp noro tikėti meile ir suvo- 
kimo, kad nebūtų tokia kvaila. 

Kai pagaliau ji vis dėlto užmigo, tai tartum nugrimzdo į 


kažkokią ankštą besapnę tuštumą. Į kalėjimą be langų. 


Ji pirma atsibudo. Pro užuolaidas švietė saulė. Adamas te- 
bemiegojo, susitaršę auksaspalviai jo plaukai atrodė tiesiog ne- 
pasiduodantys šukoms. Ketė paliko jį ir nuėjo į vonios kambarį 
nusiprausti po dušu. Tik kai susisupusi į jo chalatą vėl išėjo 
į miegamąjį, Adamas sujudėjęs atsibudo. Linksmomis akimis 
pažvelgė į ją. 

— Labą rytą, — sumurmėjo. — Ar tu — ankstyvas viever- 
sys, ar aš — tiesiog tinginys? 

— Kadangi jau pusė devynių, turbūt tu tinginys, — nu- 
sišypsojo ji. 


— Eikš, — jis patapšnojo per lovą. — Atsisėsk prie manęs. 

Kad ir nenorom, ji pakluso, ir tai vėl priminė, kaip lengvai 
pasiduoda jo traukai. Hormonai jau dirbo savo darbą: juto juos 
karščiu plūstant į veidą. 

— Naktį sapnavau tave, — pasakė jis, pirštais lengvai 
braukdamas jai per stuburą. 

— Adamai, — tarė ji, — tai, kas naktį atsitiko... — ir 
nutilo, suvirpėjusi iš malonumo, kai jo delnas nuslydo aukštyn, 
įsmuko po chalatu ir palietė jai krūtį. Išsyk ji atsistojo ir pasi- 
traukė nuo lovos, papurtydama galvą. — Iš to nieko neišeis. 

Jis nutylėjo, tik sekė ją akimis norėdamas nuraminti 
žvilgsniu. 

Ji suskato vaikščioti po kambarį, visaip stengdamasi vengti 
to žvilgsnio. 

— Nueinu į tavo vonios kambarį, — prašneko, — o 
ten — vien marmuras ir... ir auksas. Muilas — prancūziškas. 
Rankšluosčiai — visi priderinti prie sienų atspalvio. — Ji susto- 
jo ir nusijuokė. — Adamai, visą savo gyvenimą niekada neturė- 
jau priderintų prie plytelių rankšluosčių. 

— Sakai, iš to nieko neišeis dėl mano rankšluosčių? 

— Ne, sakau, kad nematau savęs... čia pritampančios. 
Neįsivaizduoju, kad tavo draugai mane pripažins. Arba kad tu 
mane pripažinsi. Šiuo metu galbūt aš tau įdomi... 

— Be abejo. 

— Ber ilgai tai netruks — tas draugužės iš Pietų Leksing- 
tono naujumas. Klausyk, esi simpatiškas vyras. Žinau, kad ne- 
turi tikslo manęs įskaudinti. Galbūt net jausi kaltę, kai mūsų 


santykiai subyrės. Bet nesu iš tokių moterų, kurios leidžiasi 

įskaudinamos, aišku? Nesutinku leistis įskaudinama. Ir štai ko- 
dėl kur kas labiau norėčiau, kad liktume tik draugais. 

— Kadangi manai, jog mūsų ryšys pasmerktas? 

— Na, taip. Turbūt. 

Tuos žodžius minutėlę jis svarstė iš pažiūros be emocijų. 
Paskui visai ramiai prabilo: 

— Turbūt šitaip geriau y72 tau. Abu žinome, kaip būna su 
tais turtingais šunsnukiais. Apsuki jiems galvą, o paskui palie- 
ki — juk tai norėjai pasakyti, ar ne? 

— O, Adamai, — atsiduso ji. — Prašau, nereikia. 

Jis atsikėlė iš lovos ir pasičiupo drabužius. 

— Jaučiuosi įžeistas. Mudu pasimylime, — bent aš m214- 
niau, kad tai tikrai meilė, — o paskui tu man įteiki scenarijų, 
kaip užbaigti romaną! 

— Kadangi jau esu turėjusi tokį vaidmenį. Su Edu. Su 
kitais vyrais... 

— Irgi turtingais šunsnukiais? 

Abu krūptelėjo, išgirdę beldimą į duris. 

— Kas yra? — riktelėjo Adamas. 

Įėjo Tomas. Atrodė gerokai nustebintas savo šeimininko 
balso tono. 

— Aš... pamaniau, kad galbūt jums reikėtų pranešti. Apa- 
čioje policija. 

— Ką? 

— Leitenantas Saiksas ir tas storulis seržantas. Pakviesti 
juos pusryčių? 


Adamas atsiduso. 

— Gerai. Rečetui padėk riestainių. 

— Ir papildomą porciją tepamojo sūrio, — pridūrė Tomas 
ir pasišalino. | 
dviejų tebetvyrojo, kibirkščiavo. Kartu ir geismas. 

Dvilypis. Traukiantis goslumu ir stumiantis baime. Štai ką 
ji jautė, žvelgdama į Adamą. 

Pasiėmė drabužius. 

— Pasimatysime apačioje, — tarė ir išėjo apsirengti į sve- 


čių kambarį. 


Dvejetas farų sėdėjo valgomajame prie stalo, Saiksas — 
su puodeliu kavos rankoje, Rečetas — it vilkas ryjantis plakrą 
kiaušinienę su dešrelėmis. Šįryt abu atrodė santūrūs, galbūt net 
kiek atsargūs. Lyg kruopščiai apgalvotų žodžius, kuriuos tars. 

Kažkas pasikeitė, pagalvojo Ketė, tyrinėdama juos. 

Ji su Adamu atsisėdo prie stalo priešais. Nors Adamas sė- 
dėjo visai šalimais, nesilietė jos, vengė net žvilgtelėti. Ji jautė 
properšą tarp jųdviejų plečiantis sulig kiekviena minute. 

"Apsilankymo tikslą paaiškino Saiksas: 

— Atvykome dėl Esterhauso nužudymo. Rokvudo polici- 
jos skyrius reikalą perdavė mums. 

— Kodėl? — paklausė Adamas. 

— Dėl to, kas paaiškėjo. — Saiksas padėjo ant stalo dide- 
lį voką ir pastūmė Adamui. — Apgailestauju, kad man tenka 


jums tai parodyti. Bet reikia, kad jūs patvirtintumėte asmens 


tapatybę. 

Suglumęs Adamas išėmė iš voko kokią dešimtį fotogra- 
fhijų. Vos tik pažvelgęs į moterį nuotraukose, jis pablyško. Tai 
buvo aktų nuotraukos — nespalvotos, grūdėtos, mėgėjiškos ir 
akivaizdžiai ryškintos namie. Vienoje moteris gulėjo įtaigiai 
išsikėtojusi skersai lovos, vėduokle išskleistais plaukais, delnais 
prisidengusi krūtis. Kitoje sėdėjo ant baro taburetės, gundo- 
mai papūtusi lūpas ir keldama rankoje priešais kamerą viskio 
stiklą. Ir daugiau panašių nuotraukų — kai kurios su akivaiz- 
džiomis pretenzijomis į meniškumą, kitos — begėdiškai gaš- 
lios. Adamas stebeilijo į liesą mergaitišką veidą, žvelgiantį į jį 
iš pozų rinkinio. Paskui nusuko į šalį akis ir nusvėrė ant rankų 
galvą. 

— Tai ji? — paklausė Saiksas. 

— Taip, — sumurmėjo Adamas. — Meivė. 

Saiksas linktelėjo. 

— Taip ir maniau. Atpažinau jos veidą iš fotografijų, ku- 
rias anksčiau man davėte. 

Adamas pakėlė galvą. 

— Kur šitas radote? 

— Herberto Esterhauso miegamajame. 

— Kg? 

— Buvo jo komodos stalčiuje. Kartu su kitais įdomiais 
dalykais. 

Priblokštas to, ką išgirdo, Adamas spogino į jį akis. 

— Esterhausas ir Meivė... 

— Bandome ją surasti, pristatyti apklausai. Bet, regis, 


mums nesiseka net priartėti prie jos. Grupė, su kuria ji Pietų 

Leksingtone susidėjusi, uždara. Žinoma, klausimai bus rutini- 
niai. Buvusios draugužės visada įtraukiamos į sąrašą... 
— Juk nemanote, kad Meivė turi su tuo ką nors bendra? 
— Kaip sakiau, tai rutina. Tik nustatyta tvarka, pagal ku- 
rią mes tikriname... 


Adamas parodė į nuotraukas. 


— Pasakyčiau, kad Meivė čia yra auka, leitenante, — at- 
kirto. 

— Gerai žinau, kaip jaučiatės, pone Kvantreli, — pripa- 
žino Saiksas. — Pats turiu dukrytę, ir trokščiau nusukti spran- 


dą kiekvienam, kuris šitaip ja pasinaudotų. Bet tas žmogus jau 
negyvas. Ir dabar mes privalome imtis procedūrinių žingsnių. 

— Aš žinau Meivę! Ji niekaip nebūtų... 

— Ar žinojote apie ją ir Esterhausą? 

Adamas nutilo. 

— Ne, — pagaliau prisipažino. — Nežinojau. 

Saiksas palingavo galvą. 

— Yra daugybė dalykų, kurių taip ir nežinome apie žmo- 
nes. Net apie savo šeimą. Nesakau, kad turėtumėte panikuoti ar 
šiaip ką nors tokio. Veikiausiai jūs teisus, ji su tuo neturi nieko 
bendra. Iš daiktinių įrodymų, kuriuos aptikome, esu devynias- 
dešimt devyniais procentais tikras, kad ji čia niekuo dėta. Vis 
dėlto... 

— Kokie daiktiniai įrodymai? — paklausė Ketė. 

— Tai, ką aptikome. Aukos namuose. 

— Dar ką nors, ne tik nuogų buvusių draugužių nuo- 


traukų? 

— Taip, — patvirtino Saiksas ir pažvelgė į Adamą. — Ką 
jūs žinojote apie Esterhausą, kai jį nusamdėte? 

— Tik tai, kas buvo jo karjeros aprašyme. Kaip prisimenu, 
jo kvalifikacija gera. Puikios rekomendacijos. Kažkur Kaliforni- 
joje užsiėmė mokslo tiriamuoju darbu. 

— Kaip tik tai būtų turėję sužadinti jūsų budrumą, — įsi- 
terpė Rečetas, šakute pasmeigdamas dar vieną dešrelę. — Kuris 
būdamas sveiko proto palieka saulėtąją Kaliforniją ir persikelia 
į Albioną? 

— Manote, jo rekomendacijos buvo suklastotos? — vėl 
paklausė Ketė. 

Saiksas linktelėjo. 

— Padedant Jungtinių Valstijų federalinei valdžiai. 

— Ką? 

— Matote, Herbertas Esterhausas — netikra jo pavardė. 
Mes jo namuose radome senus asmens tapatybės dokumentus. 
Iš tikrųjų vadinosi Lorensas Hebronas. Ak, taip, jis biochemi- 
kas, tikrai, bet dirbo ne kokioje nors Kalifornijos kompanijoje, 
o Majamyje. Matijai priklausančioje laboratorijoje kūrė naujus 
narkotikus. Kaip girdėjau, buvo tikras genijus. Kai juos visus 
susėmė, tapo valstybės liudytoju prieš savo bendrininkus. Buvo 
įtrauktas į liudytojų apsaugos programą, jam suteikta nauja pa- 
vardė, nauja karjeros reziumė. Ir naujas darbas „Cygnus“ kom- 
panijoje. Kur, kaip suprantu, jis dirbo tiesiog puikiai. 

— Jis buvo vienas iš mūsų geriausiųjų, — patvirtino Adamas. 

— Ir jūs manote, kad kaip tik dėl to jį nušovė? — paklausė 


Ketė. — Dėl senų ryšių su mafija? 


— Majamyje yra nepatenkintų juo žmonių. Jeigu jie atse- 
kė jį iki Albiono, tai galėjai laikyti žmogų negyvėliu. 

— Mes manome, — vėl prašneko Rečetas, šluostydamasis 
nuo burnos dešrelės riebalus, — kad Esterhausas — raktas į tą 
viską. Galbūt jam reikėjo papildomų grynųjų, todėl nugvelbė iš 
laboratorijos kelis grūdelius zestrono ir pardavė. Dėl to numirė 
keli džankiai. Tuomet seni draugeliai iš Majamio suuodžia jo 
buvimo vietą, atvyksta ir įvykdo mažutį trisdešimt aštunto ka- 
libro teisingumą. 

Įsitvyrojo tyla, kol Ketė ir Adamas svarstė tokią prielaidą. 

— Vadinasi, mes turime patikėti, kad Majamio berniukai 
atvažiavo ir atliko darbą už jus? — pagaliau prašneko Ketė ir 
papurtė galvą. — Pernelyg paprasta. O kas susprogdino mano 
namą? 

— Esterhausas buvo biochemikas, — pasakė Rečetas. — 
Galėjo sudėlioti padorią bombikę. 

— Kodėl? Vien tam, kad mane užčiauptų? 

Saiksas nusijuokė. 

— Kartais ir aš morėčiau jus užčiaupti, Novak. Tik pasvars- 
tykite, kas būtų laukę to žmogaus, jeigu toliau būtumėte stū- 
musi savo tyrimą. Apkaltinimai vagyste. Netyčiniu tų džankių 
nužudymu. Be to, jūs būtumėte perniek pavertusi priedangos 
asmens tapatybę, o tai grėsė pastatyti ant kortos ir jo gyvybę. 

— O Meivė? — paklausė Ketė, žvilgrelėdama į nuogos 
merginos fotografijas. — Kaip ji čia įsikomponuoja? 

— Mes nežinome, — prisipažino Saiksas. — Manėme, gal 


ponas Kvantrelis galėtų įlieti kiek šviesos. 

Adamas papurtė galvą, sutrikdytas to, ką išgirdo. 

— Maeivė niekada nė žodžiu neužsiminė man apie visa tai. 

— Jūs visiškai nežinojote, kad ji susitikinėja su Esterhausu? 

— Ji gyveno savo gyvenimą, turėjo nuosavą butą. Įtariau, 
kad yra koks nors vyras, bet nežinojau jo pavardės. O ji nebūtų 
varginusis 222 pasakyti. — Pasidygėjęs jis sušlavė nuo stalo fo- 
tografijas ir įkišo atgal į voką. — Pats jį pasmaugčiau, jeigu jau 
nebūtų miręs. 

Ketė pastebėjo, kaip Saiksas su Rečetu susižvalgė. Arsa7- 
giau, Adamai, pagalvojo ji. Jie ieško įtariamųjų. Pats nepakišk 
Jiems vieno. 

Todėl skubiai prašneko: 

— Manote, Meivė žinojo apie jo tikrąją tapatybę? Juk mes 
išsiaiškinome, kad ji ir Esterhausas nesutarė — prisimenate 
tuos ginčus laboratorijoje? Galbūt tai buvo susiję ne su darbu, o 
su asmeniniais dalykais. Galbūt ji sužinojo apie jį tiesą. Ir išėjo. 
Ne iš darbo, bet nuo 70. 

— Būtų galėjusi man pasakyti, — įsiterpė Adamas. — Bet 
nepasakė. Viešpatie, koks nevykęs buvau tėvas. 

Ketė palietė jo žastą. To nepakako, kad užvertų žiojinčią 
tarp jųdviejų properšą; ko gero, niekas nebepajėgs tos properšos 
užverti. Bet šis gestas leido jam suprasti, kad ji nėra abejinga. 

— Galbūt ji nedrįso tau pasakyti. Galbūt pirmiausia jautė 
gėdą, kad užtaikė ant tokio tipo. Arba bijojo. 

— Ko)? 

— Miegojo su žmogumi, už kurio galvą buvo nustatyta ne- 


maža kaina. Be to, jis išplatino nuodą. Tai verstų bijoti daug ką. 

— Tai kodėl ji neatėjo pas 724202 — nusistebėjo Ada- 
mas. — Būčiau išspyręs jį iš „Cygnus“ taip greitai, kad net ne- 
sumotų, kas spyrė. 

— Ko gero, pats atsakei į savo klausimą, — paaiškino 
Ketė. — Jeigu ji išvis ką nors jautė Esterhausui, nenorėjo jo 
demaskuoti. Tad tik išėjo nuo jo. Pasitraukė į tokią vietą, kur jis 
negalėtų surasti. 

— Į Pietų Leksingtoną? — niekinamai suprunkštė Reče- 
tas. — Galėčiau rasti geresnių rajonų, kur pasislėpti. 

Saiksas pasiėmė voką su fotografijomis ir atsistojo išeiti. 

— Mes bandysime ją surasti, — pažadėjo jis. — Bet bijau, 
kad tai tapo žaidimu slėpynes. O Meivė velniškai gerai moka jas 
žaisti, — ir žvilgtelėjo į Adamą. — Kaip jūs jau žinote. 

Adamas nuvargęs palingavo galva, pripažindamas tai. Ir 
pralaimėjimą. 

— Jūs jos nesurasite, — tarė. — Niekas nesuras. Nebent 


pati to norės. 


Juodu pastebėjo Selestę per kvartalą. Susivėlę jos plaukai 
kratėsi aukštyn žemyn sulig šuoliukais per šokynę. Nenustojo 
šokinėjusi net jiems privažiavus ir sustojus greta prie šaligatvio. 
Tyliai, monotoniškai bimbdama sau po nosimi skaičiavo: „Šim- 
tas dvidešimt aštuoni, šimtas dvidešimt devyni, šimtas trisde- 
šimt...“ 

— Esi tikra, kad gerai sumanėme? — pašnabždėjo Ketei 


Adamas. — Galbūt vertėtų vėl pamėginti su Antoniu? 

— Ir prarasti kitus du šimtus dolerių? — Ketė papurtė 
galvą. — Ta mergiūkštė čia žino viską kas kaip. Pažiūrėkim, gal 
ji sugebės mums padėti. 

— Šimtas trisdešimt, šimtas trisdešimt devyni... 

— Sveika, Seleste, — atidariusi langą pašaukė iš automo- 
bilio Ketė. — Galime pasikalbėti? 

— Šimtas keturiasdešimt keturi, šimtas keturiasdešimt 
penki... 

— Mums reikia šiokios tokios pagalbos. 

— Šimtas keturiasdešimt aštuoni... — Šokynės virvelė 
staiga suglebo, užkliuvusi už Selestės bato. Suirzusi ji treptelėjo 
koja. — O aš jau artėjau prie rekordo. — Pasidavusi ji pasisuko 
į Ketę. — Tai ko gi jums reikia? 

— Norime pasikalbėti su Džouna, — pasakė Ketė. — Su 
didžiuoju žmogumi. 

— Dėl ko? 

— Tik pasikalbėti. Apie tai, kas gali atsitikti. 

— Su pašaliečiais Džouna nesikalba. 

— O gal su mumis pasikalbės. Ar tam nepadėtų nauja gra- 
ži šokynė? 

— Labiau norėčiau laikroduko. Žinote, tokio su įman- 
triais skaičiukais ir kitais dalykėliais. 

— O tu sakei, kad Antonis per brangus, — sumurmėjo 
Adamas. 

— Gerai, — sutiko Ketė. — Bus laikrodukas. Bet tik tuo- 
met, jeigu Džouna su mumis susitiks. 


Selestė išsišiepė. 

— Palaukite čia, — metė ir nurisnojo gatve. Pasuko kai- 
rėn, į vieną tarpunamį, ir išnyko. 

— Manai, šitai suveiks? — paklausė Adamas. 

— Niekaip kitaip prie Meivės neprisikasime. Todėl turime 
bandyti pasiekti patį viršų. Jeigu ji Džouno mergina, ten ir bus. 
Pas jį. 

— Meivė nenorės su mumis kalbėtis. Net neprisileis mūsų 
bent kiek arčiau. 

— Bet viskas pasikeitė. Esterhausas negyvas. Ji įtariamoji, 
taigi verčiau jai su mumis pasikalbėti. Iki policija 2eprivers jos 
kalbėti. — Ji pažvelgė į Adamą. — Be to, tai proga nutraukti 
nesantaiką ar dar ką, kas tarp jųdviejų buvo. Tai užsitęsė ga- 
nėtinai per ilgai. Nemanai, kad metas jums su Meive vėl tapti 
šeima? 

Jis pažvelgė išilgai gatvės, link tarpunamio, kuriame išny- 
ko Meivė. 

— Tu teisi, — tyliai sutiko jis. — Metas... 

Jie laukė. Dešimt minučių. Penkiolika. 

Iš tarpunamio išniro ne Selestė, o ankstesnysis jų palydo- 
vas Lelandas, neskubiu žingsniu prisiartino prie automobilio ir 
pasižiūrėjo vidun. 

— Vėl jūs, — tarė. 

— Norime pasimatyti su Džouna, — paaiškino Ketė. 

— Dėl ko? 

— Ši vieta netrukus knibždės farų. Pamaniau, didysis 
žmogus galbūt norės žinoti, kas turi įvykti. 


Lelandas skeptiškai nužvelgė juos. 

— Darote jam paslaugą? Taip ir patikėsiu. 

— Nevisiškai. Mainais už tai irgi kai ko tikimės. 

Apsikeitimas paslaugomis — tokią sąvoką Lelandas pajėgė 
suprasti. Jis atidarė dureles iš Ketės pusės. 

— Gerai, jūs išlipkite. Tik jūs viena, be šito franto. 

— Nagi, minutėlę, — tarė Adamas, ropšdamasis paskui ją 
iš automobilio. 

— Pupytė arba nė vienas. 

— Be manęs ji tenai neis. 

— Tai išvis neis. 

— Jeigu tokios sąlygos, tai mes ne... 

— Adamai, galima tau žodį? — Ketė pačiupo ji už rankos 
ir nusitempė į šalį. — Nesužlugdyk reikalo. 

— Tu nieko apie tą tipą Džouną nežinai. 

— Ir niekada nesužinosiu, jeigu tenai nenueisiu. 

Adamas žvilgtelėjo į Lelandą. Tas lūkuriavo ties užpakali- 
niu buferiu. 

— Jis dukart už tave stambesnis. Ne, jis dukart stambesnis 
už mane. Jeigu norėtų, galėtų... 

— Nori užmegzti kontaktą su Meive ar nenori? 

— Ne, jeigu tai reiškia nusiųsti tave su juo. 

Ji piktai prisimerkė. 

— Žinok, aš jo nebijau. 

— Tai verčia abejoti tavo sveiku protu. 

— Čia galioja garbės kodeksas, Adamai. Galbūt nepatikė- 
si, bet vietiniai žaidžia pagal didžiojo žmogaus taisykles. Džou- 
na pasako, kad mane įleidžia, vadinasi, esu įleista. Ir niekas ma- 


nęs nepalies. 

— Kas, jeigu taisyklės pasikeitusios? 

— Tai aš lošime rizikuoju, jie — ne. 

— Tinkamas tam žodis. Rizika. 

— Tai einate ar ne? — nekantraudamas paklausė Lelandas. 

— Einu, — atsakė Ketė ir apsisuko sekti paskui jį. 

Adamas pagavo ją už rankos. 

— Dar vienas klausimas, Kete. Kodėl tu tai darai? 

— Nes tau reikia tavo dukters. Ir, manau, jai reikia tavęs. 

Sulig tais žodžiais ji pasitraukė ir nusekė gatve paskui Le- 
landą. 

Juodu pasuko kairėn, į tarpunamį, paskui dešinėn — į kitą 
tarpunamį. Ten Lelandas sustojo. Išsitraukęs iš kišenės skarelę, 
mestelėjo jai. 

— Užsiriškite akis, — paliepė. 

— Jūs, berniukai, turite viečiukę kur slėptis? 

— Norime, kad taip ir liktų. 

Kvaili vaikiški žaidimai, pagalvojo ji, bet užsirišo akis ska- 
rele, pakaušyje suverždama mazgu. Audinys atsidavė pigiu los- 
jonu po skutimosi. 

. — Va, esu akla kaip šikšnosparnis. Dabar žiūrėk, kad už 
ko nors neparklupčiau. 

— Jus, ponia, su džiaugsmu išmesčiau pro langą. 

Ketė pajuto sau ant peties jo leteną — beje, padėtą anaip- 
tol ne švelniai. 

Juodu pajudėjo pirmyn. Aklai vilkdama pėdas, ji juto sau 
iš po padų slystant stiklo šukes. Lelandas laikė sugriebęs petį 


tvirtai, ir tai liko vienintelis jos ryšys su pasauliu. Ji mėgino 

skaičiuoti žingsnius, paskui po kurio laiko nustojo, tik žino- 
jo, kad keliavo ilgai — galbūt ratais. Ji kluptelėjo už slenks- 
čio, buvo timptelėra vėl atsistoti. Juodu atsidūrė kažkokiame 
pastate, sumojo ji, girdėdama aidint jų žingsnius per grindis. 
Pernelyg daug posūkių kairėn, dešinėn, laiptais aukštyn, paskui 
žemyn, kad vėliau galėtum atsekti kelią. Jai į veidą padvelkė šal- 
tas oras — iš lauko? Galbūt juodu ant perėjos? Atgal vidun — 
vėl tas žingsnių aidas. 

Aido garsai pailgėjo, matyt, atšokdami nuo sienų, skiria- 
mų plačių tarpų. Čia buvo ir kitų žmonių — ji girdėjo žings- 
nius ir balsų murmesį. 

Lelandas sustojo. 

— Kur mes? — paklausė Ketė. 

— Mano pilyje, — atsakė balsas, jai nepažįstamas. Nu- 
griaudėjo it aktoriaus iš scenos. 

— Jūs Džouna? — paklausė ji. 

— Kodėl nepasižiūrėjus pačiai? — tarė vyriškis. — Gali 
nusiimti raištį. 


Ketė delsė. Paskui pamažu nusitraukė nuo akių skarelę. 

Ketė stovėjo tamsioje patalpoje — turbūt kažkokiame san- 
dėlyje. Iš dešinės buvo audeklu uždengtas langas. Pro medžiagą 
"sunkėsi tik silpnutė šviesa, kurioje ji įžiūrėjo išmėtytas taros dėžes, 
suklypusius statramsčius. Turiu klausytojų, pagalvojo, ūmai pradė- 
dama nervintis, kai pamatė aplinkui judančius šešėlius. 

Užsižiebė šviesa — nuo vienintelės plikos, ant laido siū- 
buojančios elektros lemputės. 

Ketė prisimerkė nuo spindesio, mėgindama įžiūrėti veidus 
aplinkui. Jų buvo mažų mažiausiai dešimt — visų akys susmi- 
gusios į ją, stebinčios, laukiančios bent kokių baimės ar pažei- 
džiamumo ženklų. Ji pasistengė išlikti rami. 

— Taigi, — tarė, — kuris iš jūsų Džouna? 

— Dar pažiūrėsim, — atsiliepė kažkuris. 

“— Pažiūrėsite ką? 

— Kas tokia pati esi. 

— Ketė Novak. Kadaise šiame rajone gyvenau. 

— Ji farė, — metė Lelandas. — Vaikšto čia kaip tokia ir 
visų klausinėja. 

— Nesu farė, — paneigė Ketė. — Aš dirbu Teismo medi- 
cinos ekspertizių biure. Mano pareigos — išsiaiškinti priežastį, 


kai žmogus staigiai numiršta. Ir pas jus čia pasitaikė mirčių. 

— Velniai griebtų, — kažkas nusijuokė, — žmonės nuolat 
miršta. Nieko ypatinga. 

— Nikas Biadžis — nieko ypatinga? O Ksenija? Arba Eliza? 

Tyla. 

— Tai kodėl jums tai rūpi, Kete Novak? 

Dar nė neatsisukusi į paklaususį, ji žinojo, kad tai Džouna. 
Įsakmus jo balso tonas neleido suabejoti. Pasijuto žvelgianti į 
nuostabų vyrą, didingo kaip bokštas stoto, keistai blyškių akių, 
žvelgiančių į ją iš po vešlių it liūto karčiai rudų plaukų. Visi kiti 
nuščiuvo, kai jis žengtelėjo į priekį ir šviesos apskritime atsisto- 
jo priešais ją. 

— Nejau taip sunku patikėti, kad man žurėtų rūpėti, 
Džouna? — klausimu į klausimą atsakė ji. 

— Aha. Mar niekam kitam nerūpi. 

— Jūs pamirštate. Čia buvęs mano rajonas. Slampinėda- 
vau po tas pačias gatves kaip dabar jūs. Pažinojau jūsų motinas. 
Užaugau kartu su jomis. 

— Ber iš čia pabėgore. 

— Niekas iš šios vietos galutinai nepabėga. Gali bandyti 
visą savo gyvenimą, bet ji lieka su tavimi. Sekioja iš paskos, kad 
ir kur pasuktum. 

— Ar todėl jūs čia? Kad padėtumėte pražuvusioms sie- 
loms, kurias palikote už savęs? 

— Aš dirbu savo darbą. Aiškinuosi priežastis, kodėl žmo- 
nės numiršta. 

— Dirbate savo darbą? Tik tiek? 

— Ir...— ji užsikirto. — Tam, kad perspėčiau Meivę, jūsų 


draugę. 

Džouna sustingo vietoje. Ir niekas kitas nesujudėjo. 

Paskui per tylą grindimis tvirtai sukaukšėjo aukštakulniai. 
Iš tamsos išniro šešėlis, lieknas kaip katės. Moteris atsainiai 
įžengė į šviesos apskritimą ir sustojo sukryžiavusi ant krūtinės 
rankas, tiriamai nužvelgdama Ketę. Buvo apsirengusi visa juo- 
dai, tačiau juoduma turėjo įvairią tekstūrą: odinis sijonas, nerti- 
nis golfas, dygsniuota liemenė su blizgančio atlaso intarpais. O 
plaukai — kaip koks viksvos kuokštas — šiurkštūs ir pasišiaušę, 
šviesios sruogos pramaišiui su stulbinamu purpuriniu atspalviu. 
Pati buvo liesa — labai liesa, akys — tamsios įdubos baltame 
kaip porcelianas veide. 

Moteris lėtai, demonstratyviai apėjo Ketę aplinkui, apžiū- 
rinėdama iš šono, iš užpakalio. Paskui sugrįžusi atsistojo iš prie- 
kio, ir abi moterys atsidūrė veidas į veidą. 

— Aš jūsų nepažįstu, — pareiškė Meivė. 

Po šių žodžių apsisuko ir leidosi eiti tolyn, atgal į šešėlius. 

— Bet aš pažįstu jūsų tėvą, — šūktelėjo pavymui Ketė. 

— Su tuo ir sveikinu, — atsigręžusi per petį metė Meivė. 

— Ir pažinojau Herbą Esterhausą. Prieš tai, kai jį nušovė. 

Meivė-sustingo vietoje. Vėl apsisuko veidu į ją. 

— Esate įtariamoji, — tęsė Ketė. — Netrukus prisistatys 
policija, ims klausinėti. 

— Ne, neims. 

— Kodėl? 

— Nes jau žino atsakymus. 

Ketė susiraukė. 


— Ką norite tuo pasakyti? 

Meivė žvilgtelėjo į Džouną. 

— Tai tik tarp manęs ir jos. 

Pauzė, paskui Džouna linktelėjęs spragtelėjo pirštais. 

— Lauk, — paliepė. 

Lyg burtų lazdele pamojus, ratu apstoję žmonės išnyko 
tamsoje. Meivė palaukė, kol nutols paskutiniai žingsniai, pas- 
kui prisitraukė vieną dėžę ir pastūmė prie Ketės. 

— Sėskitės, — parodė. 

— Dėkui, aš pastovėsiu, — atsisakė Ketė, nenorėdama jai 
užleisti aukščio pranašumo. 

Meivė nė kiek nesuirzusi atrėmė vieną koją su juodu batu 
į dėžę ir dėmesingiau nužvelgė priešininkę. 

— Kur susipažinote su mano tėvu? 

— Miesto morge. 

— Tai kažkas nauja, — nusijuokė Meivė. 

— Jis atėjo pažiūrėti kūno. Mes manėme, kad galėjo būti 
jūsų. 

— Tikriausiai nusivylė pamatęs, kad ne mano. 

— Ne. Tiesą sakant, buvo pasibaisėjęs tokia perspektyva. 
Kaip paaiškėjo, kūnas buvo veikiausiai jūsų pažįstamos. 

— Elizos? — Meivė gūžtelėjo pečiais. — Visi ją pažinojo. 
To negalėjai išvengti. Ji vienaip ar kitaip būtų ištuštinusi jūsų 
kišenes. 

— Iki paskutinės jūsų degtukų dėžutės? 

— Ką? 

— Pas ją radome degtukų dėžutę. Iš „L'Etoile“ restorano. 


Su užrašytu jūsų tėvo telefono numeriu. 

Meivė vėl gūžtelėjo pečiais. 

— Jai reikėjo degtukų. Man — ne. 

— O kaip dėl Niko ir Ksenijos? Juos irgi pažinojote? 

— Klausykite, — tarė Meivė. — Anie buvo kvaili, štai ir 
viskas. Pavartojo netikusį vaistą. 

— Iš ko jie jo gavo? 

Meivė nutylėjo. 

— Juk žinote atsakymą, tiesa? 

— Klausykite, tai buvo klaida... 

— Kieno? 

— Visų. Niko. Ksenijos... 

— lr jūsų? 

Meivė kiek patylėjo. 

— Aš nežinojau. Šunsnukis nė nepasivargino man paaiš- 
kinti. Tik pasakė, kad nori pristatyti siuntą, kad jam reikia kur- 
jerio į Belmidą. 

— Ir jam pasakėte, kad galima pasinaudoti Niku. 

— Nežinojau, kad Nikas bus toks mulkis ir pavyzdį nu- 
gvelbs sau. Ir dar perduos savo draugužėms. 

— Vadinasi, tai jūs viską suorganizavote, — tarė Ketė, ne- 
sivargindama paslėpti savo balse pasidygėjimo. — Jūs nuolat 
užsiimate tokiais dalykais? 

— Ne! Tai būta paslaugos, tik tiek! Atsižvelgiant į ankstes- 
nę draugystę. Aš nežinojau... 

— Kad tai nuodas? 

— Man pasakė, kad reikalas vienkartinis! Jam tik reikėjo, 


kad kas nors tai pristatytų. 

— Tik reikėjo Aam? 

Meivė iškvėpė orą ir nukreipė akis į šalį. 

— Herbui Esterhausui. Jis ir aš, mudu kažkada... 

— Žinau, Meive. Mes matėme fotografijas. 

— Fotografijas? 

— Juk žinote. Iš kategorijos „tik suaugusiesiems“, kai po- 
zavote savo geram draugeliui Herbui. 

Meivės akyse šmėstelėjo apgailestavimas. 

— Tėtis jas irgi matė? 

— Taip. Neliko sužavėtas. Norėjo pasmaugti Esterhausą, 
jeigu šis dar būtų gyvas. 

Meivė piktai purkštelėjo. 

— Pati jį pasmaugčiau. Už tai, kad manimi pasinaudojo. 

— Ar dažnai jumis naudodavosi? Tiems pristatymams? 

— Jums jau sakiau — tik vieną kartą. — Ji palingavo gal- 
va. — O aš maniau, kad jis švarus, žinote? Po to, kai pernai 
buvo užkluptas policijos, jis išties saugojosi... 

— Palaukit. Esterhausas buvo areštuotas? Kada? 

— Maždaug prieš metus. Dėl menko nieko, dėl kelių už 
namo augančių žolytės kerų. Nežinau, kaip jis išsisuko nuo tų 
kaltinimų, bet sugebėjo. Spėju, įsikišo federalai ir jam padėjo. 
Jie savo liudytojus saugo. 

— Jūs žinojate, kad jis įtrauktas į liudytojų apsaugos pro- 
gramą" 

— Jis man papasakojo apie Majamį. Kai užklupo polici- 
ja, ne juokais išsigando. Nenorėjo, kad Majamyje sužinotų. Ir 


nenorėjo prarasti darbo. Po šimts, jam patiko lindėti užsida- 

riusiam toje laboratorijoje. O aš jos nekenčiau. Po kurio laiko 
negalėjau ir į j pažiūrėti. 

— Taigi jį palikote. 

— Dėl nieko ant jo nepykau. Tiesiog man atsibodo. 

— Policija sako, kad esate įtariama dėl jo nužudymo. 

— Jie bet ką pasakytų. 

— Turite geresnį įtariamąjį? 

Meivė nukėlė nuo dėžės koją ir suskato vaikštinėti pirmyn 
atgal, tai išnykdama šešėliuose, tai vėl išnirdama į šviesos ratą. 

— Herbas buvo tik tokia vidutinybė, mėgino užsidirbti 
pragyvenimui. Ir mėgino išlikti švarus. 

— Tai kodėl vogė zestroną? Platino gatvėse? 

— Jį spaudė. 

— Kas? 

Meivė atsisuko ir pažvelgė į Ketę. 

— Paklauskite žmonių viršuje. Tų, kurie norėtų ištrinti 
Pietų Leksingtoną iš žemėlapio. 

— Kas? Merija? Farai? 

— Sąrašą galima tęsti ir tęsti. Tie Žmonės viršuje žiūri į 
mus kaip į žiurkes, šmirinėjančias po nuotekų vamzdžius. O 
kas daroma su žiurkėmis? Jos naikinamos. 

Ketė papurtė galvą. 

— Beprotiški kaltinimai jums nepelnys taškų, Meive. 

— Ne. Tokie žmonės kaip jūs niekada nesiklauso tokių 
kaip mes. 

— Eli, juk nepasakysite, kad vos galą su galu suduriate, a? 


Juk esate iš Kvantrelių. 

— Nepriminkite man, — atkirto Meivė, apsisuko ir lei- 
dosi eiti tolyn. 

— Gatvėje laukia jūsų tėvas! — šūktelėjo jai įkandin 
Ketė. — Jis nori su jumis pasikalbėti. 

Meivė apsisuko. 

— Kodėl? Jis niekada anksčiau nesivargindavo su manimi 
kalbėtis. /mdavosi manęs, o ne būdavo su manimi. Įsakinėdavo 
padoriau elgtis, išmesdavo mano cigaretes. Jis net nėra mano 
tikras tėvas. 

— Norėjo toks būti. 

— Bet nėra, aišku? 

— Tai kurgi tikrasis jūsų tėvas? Papasakokite. 

Meivė piktai sužioravo į ją akimis, bet tylėjo. 

— Jo čia nėra, taip? — mygo Ketė. 

— Jis gyvena Italijoje. 

— Būtent. Italijoje. Bet Adamas yra čia. 

— Jis man me tėvas. 

— Ne, tik elgiasi kaip tėvas. Ir jam skaudu kaip tėvui. 

Meivė pastūmė koja dėžę, ir ta nuvirto ant šono. 

— Ak, puiku, — įgėlė Ketė. — Dabar pamatysime vaikiš- 
ko įniršio priepuolį. 

— Esi kalė. 

— Galbūt. Bet žinai, kas nesu? Tavo motina. Ir neprivalau 
klausytis šių paistalų. 

Sulig tais žodžiais Ketė apsisuko ir nuėjo. Toldama girdėjo 
šešėliuose sušiūruojant žingsnius, paskui Meivę įsakant: 


— Nereikia. Tegul sau kalė eina. 

Ketei pavyko susiorientuoti, kaip išsigauti iš pastato. Kelis 
kartus pasuko ne ten, paskui pataikiusi į išklerusius laiptus nu- 
sileido kelis aukštus, galiausiai susirado kelią į gatvę. Atsigręžusi 
pažiūrėti suprato buvusi apleistoje gamykloje. Iš lauko tesimatė 
lentomis užkalti langai ir grafičiais išmarginta plytų siena. Ka- 
žin kiek akių ją stebi iš už tos sienos, pagalvojo Ketė. 

Ji nuėjo tolyn, skubindamasi kuo greičiau pasiekti Pietų 
Leksingtono aveniu, atsidurti vėl pas Adamą. 

Iš tolo pamatė jį žingsniuojantį palei automobilį, vėjo su- 
taršytais šviesiais plaukais, susikišusį rankas giliai į kišenes. Tą 
pat akimirką, kai tik ją pamatė, puolė pasitikti. 

— Jau ketinau skambinti policijai, — pasakė jis. — Kas 
nutiko? 

— Viską tau papasakosiu. — Ji atidarė automobilio dure- 
les ir įsėdo vidun. — Važiuojam iš čia. 

Jis įsmuko ant sėdynės šalia. 

— Matei Džouną? 

— laip. 

— Ir? 

— Nepamirštamas įspūdis. 

Jis užvedė variklį ir sumurmėjo: 

— Vadinasi, tavęs laukė. 

Juodu pajudėjo Pietų Leksingtono aveniu šiaurės link. 

— Mačiau Meivę, — pasakė Ketė. 

Adamas taip numynė stabdžius, kad automobilis kone su- 
stojo. 


— Ji buvo :en? 

— Selestė nemelavo. Ji — Džounos mergina. — Ketė 
žvilgtelėjo atgal į klaksonais signalizuojančių už jų automobilių 
virtinę. — Važiuok, trukdai eismui. 

Sukrėstas Adamas vėl sutelkė dėmesį į kelią. 

— Ar ji atrodė... laiminga? — paklausė. 

— Kalbėti atvirai? — Ketė papurtė galvą. — Nemanau, 
kad tas vaikas kada nors jautėsi laimingas. 

— Susitiks su manimi? 

Ketė jo balse išgirdo ir iš veido išskaitė tėvo baimę, tėvo 
neviltį. Ir išsyk pagalvojo apie savo tėvą, tą bevardį vyrą žaliomis 
akimis. Įdomu, kur jis dabar, ar žino, ar bent kiek jam svarbu, 
kad turi dukterį? Žinoma, ne, nusprendė ji. Ne taip, kaip šiam 
vyrui. 

Pažvelgė pirmyn į mašinų srautą. 

— Nėra pasirengusi su tavimi pasimatyti, — atsakė. 

— Jeigu aš pamėginčiau.... 

— Dar ne metas, Adamai. 

— Tai kada gi 6us metas? 

— Kai ji suaugs. Jeigu išvis kada nors taip atsitiks. 

Jis tvirčiau sugniaužė vairą, žvelgdamas į priekį ir neslėp- 
damas susierzinimo. 

— Jeigu tik žinočiau, ką ne taip dariau... 

— Kai kurie vaikai tiesiog gimę maištauti. Meivės atveju, 
spėju, ji pyksta ant tikrojo savo tėvo. Bet jo čia nėra, kad galėtų 
apšaukti, tad atsigviešia ant tavęs. Viskas, ką darai, jai negerai. 
Pabandai bent kiek kontroliuoti, ir esi tironas. Pamėgini nusta- 
tyti ribas, ir ji šias peržengia. — Ketė ranka palietė jo kelį. — Tu 


stengeisi kaip įmanydamas. 

— Bet to nepakako. 

— Adamai, — švelniai tarė ji, — to niekada nepakanka. 

Jis vairavo tylomis, susijaudinęs stebėdamas kelią. 

„Kaip greitai jis prisiima kaltę, — mąstė Ketė. — Tartum 
Meivė pati visai nejaustų atsakomybės už savo gyvenimą, savo 
užvirtą košę.“ 

— Vis dėlto kelis dalykus Meivė nušvietė, — vėl prašneko 
ji. — Faktiškai daug ką nušvietė. Esterhausas ir 6uvo tas nar- 
kotiko šaltinis. Jis vogė zestroną ir perduodavo Nikui pristatyti 
kitiems. Matyt, Nikas šiek tiek jo pasiliko. Štai kaip narkotikas 
pateko į „Projektus“. 

— Pristatyti? Kam? 

— To Meivė nepasakė. Bet žinai kas, jos žodžiais, už viso 
to slypi? Miesto elitas, nors nesukonkretino kas. Ji mano, kad 
jie platina narkotiką, norėdami išvalyti gatves nuo valkatų. 

— Man nemalonu tai pripažinti, bet į miesto elitą ji nuro- 
dė beveik teisingai. 

Iš nuostabos kilstelėjusi antakį Ketė pažvelgė į Adamą. 

— Bet sąmoningai platinti nuodą? Tam, kad išvalytų Albi- 
oną nuo padugnių? Per drąsi prielaida. — Ji nukreipė akis lau- 
kan į nykų apleistų pastatų išdaužytais langais kraštovaizdį. — 
Vis dėlto prisipažįstu, kad prieš kelias dienas ir man galvoje 
šmėstelėjo tokia pat mintis. Tačiau tau tai, atrodo, paranoja. 
Sąmokslo teorijos yra gundančios... — Ji trumpam nutilo. — 
Beje, ar žinojai, kad prieš metus Esterhausas buvo areštuotas? 
Už tai, kad augino namie marihuanos augalus. 


— Ne, niekada nebuvau apie tai informuotas. 

— Kažkokiu būdu tai liko neįtraukta į policijos archyvus, 
ir jis išsisuko. Galbūt įsikišo federalai, siekdami apsaugoti seną 
savo liudytoją. Pasistengė, kad jį paleistų. 

Tyla. Paskui Adamas ramiai prašneko: 

— Kas, jeigu tai buvo ne federalai? 

— Pakartok? 

— Kas, jeigu jis, tarkime, pasitvarkė kitaip, kad išvengtų 
kaltinimų? 

— Kalbi, kad... papirko? 

— Jis turėjo prieigą prie neišsenkamų narkotikų išteklių. 
„Cygnus“ laboratorijoje. Tai gana įtikinama papirka. 

— Taigi jisai sudaro sandėrį. Su teisėju. Arba... 

— Policija, — už ją baigė Adamas. 

Juodu vėl sugrįžo prie ankstesnės sąmokslo teorijos prie- 
laidos, nes buvo sunku šios atsisakyti. Esterhauso mirtis — aki- 
vaizdi egzekucija. Ketė prisiminė, ką pasakė Meivė: kad Ester- 
hausą spaudė vogti zestroną ir kažkam pristatinėti. Jos namo 
susprogdinimas — irgi profesionalo darbas. Ji pagalvojo apie 
visas jai prieš nosį užtrenktas duris, kai pabandė paviešinti apie 
perdozavimo aukas. Įtakingi Albiono asmenys, kad ir kas jie 
būtų, sistemingai numodavo ranka į trijų Pietų Leksingtono 
džankių mirtis. 

Numodavo ranka? Ar nuslėpdavo? 

— Pasuk į centrą, — staiga paliepė ji. 

— Kodėl? 

— Važiuojam į rotušę. Noriu pasimatyti su Edu. 


Adamas pasuko į nuovažą, vedančią miesto centro link. 

— Kodėl? 

— Iš įpročio — man patinka jį kankinti. Be to, jis galė- 
tų gauti mums naudingos informacijos. Būtent — kuris faras 
areštavo Esterhausą, o paskui jį paleido. Ir į ką dar tas minėtasis 
faras buvo įsivėlęs. 

— Ar Edas apie tai žinos? 

— Jis turi tiesioginę prieigą prie policijos vidaus reikalų 
tarnybos. Jeigu į tai yra įsivėlęs koks nors nedoras faras, ten gali 
turėti jam užvestą bylą. 

— Nebent jie visi nedori. 

— Ak, prašau, nė neužsimink apie tokią galimybę, — su- 


vaitojo ji. 


Rotušė buvo paversta cirku žiniasklaidai. Visur kybojo 
transparantai: Meras Sampsonas — Albiono dviejų šimtmečių 
simbolis; 200 metų vizijų: Albionas žvelgia į trečią šimtmetį. Ves- 
tibiulyje buvo iškabintas penktadienio dviejų mylių jaunimo 
parado maršruto žemėlapis. Kas pasivargintų pasidomėti tuo 
žemėlapiu, pamatytų, kad maršrutas nė nesiekė Albiono cen- 
tro, lenkė šį aplinkui, palei šiaurines miesto ribas, ir šitaip visai 
išvengė Pietų Leksingtono rajono. 

Edas sėdėjo savo kabinete, užsibarikadavęs kaip tvirtovėje 
popierių kalnais. Už jo skersai sienos buvo priklijuoti rinkimų 
kampanijos plakatai. Ketės akį pagavo vienas, su giedrai šokinė- 
jančios per virvelę mergytės nuotrauka: A/bionas. Saugus ir vis 


saugesnis. Ketė panoro paklausti: Saugesnis kam? 

Neatrodė, kad Edas apsidžiaugė ją pamatęs. 

— Neturiu daug laiko, aišku? — suniurnėjo, kai Ketė ir 
Adamas įsitaisė ant kėdžių. — Šis dušimtųjų metinių reikalas 
virsta katastrofa. Sinoptikai pranašauja lietų. Trys vidurinių mo- 
kyklų orkestrai atsisakė dalyvauti dėl gandų apie snaiperius. O 
dabar farai sako negalį garantuoti, kad suvaldys minias. 

— Taip, tai toks mūsų miestas, — saldžiai pasakė Ketė. — 
Saugus ir vis saugesnis. 

— Ko tau reikia? — nukirto Edas. 

— Tam tikros paslaugos už mano mokestinius dolerius, 
pone apygardos prokurore. 

Jis atsiduso. 

— Tikiuosi, ne vėl dėl narkotikų perdozavimo, a? 

— Tik pakraščiais. Turbūt jau girdėjai, kad susprogdintas 
mano namas. Ir kad nužudytas „Cygnus“ mokslininkas. 

— Tai apmokėtas smūgis, pasidarbavo Majamio mafija. 
Bent taip man sako farai. 

— Farai taip pat sako, jog Esterhausas vogė iš „Cygnus“ 
narkotiką ir susprogdino mano namą, kad per daug neklausi- 
nėčiau. 

Edas nusijuokė. 

— Galiu sugalvoti daug priežasčių tavo namui susprog- 
dinti. 

— Bet ši teorija mums atrodo per paprasta, — įsiterpė 
Adamas. — Suversti visą kaltę mirusiajam. Esterhausas daug 
metų vengė veltis į nemalonumus. Buvo areštuotas tik sykį, 


prieš metus, už tai, kad augino marihuaną. 

— Apie tai aš negirdėjau, — prisipažino Edas. 

— Jis nebuvo apkaltintas. Atrodo, kad jį gana skubiai pa- 
leido. Mes norime sužinoti, kas jį areštavo. 

— Kodėl? 

— Žolės auginimas — policijai aiškus reikalas, — atsakė 
Ketė. — Aprikai augalus ir užbaigi bylą, kai nuosprendis pa- 
skelbtas. Taigi kam vargintis, — pirma ką nors suimti, o paskui 
paleisti, nepateikus kaltinimų? 

— Sprendimas galėjo būti priimtas įvairiuose lygmenyse. 

— Mus domina gatvės lygmuo, — atkirto Ketė. — Suė- 
musio faro pavardė. 

— Taip? Kas dar jus domina? 

— Norime sužinoti, ar Esterhausas galėjo pasiūlyti tam 
farui išpirką. Ar šis konkretus faras nesusikūrė kokios nors nau- 
jos... gerovės. Taip pat, kad pasitikrintum policijos vidaus rei- 
kalų tarnyboje, ar yra užvesta apie jį byla. 

— Gali nebūti. 

— Tuomet tik pavardę, Edai. Gauk ją dėl manęs. 

Edas pakraipė galvą. 

— Tu tik ieškai apgraibomis, Kete. Juk dar neturi nieko 
konkretaus. 

— Turiu tuščią sklypą su griuvėsiais, kur kadaise stovėjo 
mano namas. 

— O aš — mirusį darbuotoją, — pridūrė Adamas. 

Edas atsilošė krėsle. 

— Taigi jūs 26u ieškote apgraibomis, a? 

— Privalėtumėte ieškoti ir jūs, — pareiškė Adamas. — Tai 


įeina į jūsų pareigas, juk esate apygardos prokuroras. 

— Ir dargi puikus, — iš tarpdurio pridūrė balsas. 

Atsigręžę juodu pamatė kaip visada elegantišką, vilkintį 
kostiumu su liemene merą Sampsoną. Jis nerūpestingai įžengė į 
kabinetą ir kaip bet kuris geras politikas siekė pakratyti Adamui 
ranką. 

— Pone Kvantreli, malonu jus vėl matyti. Juk dalyvausite 
dušimtųjų metinių pokylyje, tiesa? 

— Aš dar neturiu jokių planų. 

— Bergi, maniau, Izabelė rezervavo du kvietimus vietoms 
prie elito stalo. 

— Ji man apie tai neužsiminė. 

Sampsonas žvilgtelėjo į Kerę. Ši pastebėjo jo veide antipa- 
tiją, kurią tuoj pat paslėpė šypsena. 

— Vis dar daug dirbate, daktare Novak? — paklausė jis. 

— Pernelyg daug, — burbtelėjo Edas. 

— O Viešpatie. Nejau vėl tie džankiai? — Sampsonas at- 
laidžiai paplekšnojo Ketei per petį, ir šis gestas jai nepatiko. — 
Jūs žiūrite į tą reikalą pernelyg asmeniškai. 

— Aba. Jis tapo :/474i asmeniškas, kai susprogo mano na- 
mas. 

— Ber Edas visus tuos dalykus kontroliuoja, — tarė Samp- 
sonas. — Juk taip? 

— Visiškai. 

— Nagi, ar ne metas mums jau judėti? — paklausė Samp- 
sonas. 


»-yo0- e 


Kete. Iškilmių komiteto posėdis. 

Jie visi kartu išėjo iš kabineto. Koridoriuje Edas kilstelėjo 
ranką — tas gestas galėjo reikšti atsisveikinimą arba palengvėji- 
mą, kad abiem atsikratė, — ir nusekė paskui merą. Ketė lydėjo 
akimis, kol abu vyrai išnyko už kampo, paskui pasidygėdama 
suprunkštė. 

— Štai kaip puikiai naudojami mūsų mokesčių doleriai. 
Kaip džiaugsiuosi, kai šios prakeiktos dušimtosios metinės 
baigsis! 

Juodu įėjo į liftą, kur jau buvo rotušės tarnautoja su visu 
glėbiu akį rėžiančių skrajučių. 

— Paimkite vieną, — džiugiu balsu pasiūlė ji. 

Ketė išgriebė skrajutę ir perskaitė: Mero Sampsono rengia- 
mas dušimtųjų metinių pokylis. Bendri kvietimai: 500 dol. Kam- 
panijos rėmėjams: 2500 dol. Elitui: 10 000 dol. 


— Kaip manai, Edas mums pagelbės? — paklausė Ada- 


— Neduosiu jam ramybės iki kapo, jeigu nepagelbės. 

Adamas nusijuokė. 

— Sakyčiau, iš tavęs tai nemenkas grasinimas. 

Juodu išlipo iš lifto. 

— Kažin, — atsakė Ketė, tebežiūrėdama į skrajutę. 

Elitui kvietimai po dešimt tūkstančių dolerių, o Izabelė 
užsisakė tokius du. 

— Niekam nekeliu grėsmės, — sumurmėjo ji ir išmetė 


skrajutę į šiukšlinę. 

Virėja jiems padengė mielus pietus: kornvališką vištieną 
aviečių padaže su amerikietiškais ryžiais ir kibirėlyje šąlantį 
butelį vyno. Ir, savaime suprantama, su uždegtomis žvakėmis. 
„Viskas nuostabu, — pagalvojo Adamas. — Arba rurėtų būti 
nuostabu.“ 

Bet nebuvo. 

Šiuo metu Ketė gainiojo po lėkštę morkos griežinėlį. Kurgi 
pradingo jos apetitas? Atsidususi, ji padėjo šakutę ir pažvelgė į jį. 

— Vėl mąstai apie Esterhausą? — paklausė jis. 

— Ir... turbūt apie viską. 

— Taip pat ir apie mus? 

Po pauzės ji linktelėjo. 

Jis paėmė savo taurę vyno ir nugėrė gurkšnelį. Ji stebėjo jį 
laukdama, kad ką nors pasakytų. Jai nebuvo būdinga nutylėti 
žodžius. Nejau mudu vienas su kitu taip nesmagiai jaučiamės? — 
nusistebėjo ji. 

— Man nėra sveika, — pagaliau sumurmėjo. — Čia pa- 
silikti. 

Jis žvilgtelėjo į jos vos paliestą lėkštę su valgiu. 

— Bent normaliai pavalgai. 

— Noriu pasakyti, emocine prasme. Nesu pripratusi kliau- 
tis vyriškiu. Tai verčia mane jaustis, lyg vaikščiočiau su kojokais 
ir vos išlaikyčiau pusiausvyrą. Laukdama, kad parvirsiu. Tai yra 
tik pažvelk į visa tai. — Ji pamojo į elegantiškai serviruotą stalą. 
Mirksinčias žvakes. — Man tai tiesiog nerealu. 

— O aš? 


Ji tiesiai pažvelgė į jį. 

— Nežinau. 

Jis įžnybė sau į ranką ir nusišypsojo: 

— Sau aš atrodau ganėtinai realus. 

Ji neįvertino jo humoro. Tiesą sakant, jis net nepajėgė iš- 
gauti iš jos šypsenos. 

— Kete, — tarė, palinkdamas į priekį. — Jeigu tu nuola- 
tos tikiesi būti įskaudinta, taip ir atsitiks. 

— Ne, yra atvirkščiai. Jeigu esi tam pasirengęs, tai tavęs 
niekas neįskaudins. 

Pasiduodamas jis vėl atsilošė į kėdės atkaltę. 

— Ką gi, tai gerokai temdo ateitį. 

Ji nusijuokė — liūdnai, prisiversdama. 

— Supranti, Adamai, aš gyvenu šia diena. Kada galiu, 
džiaugiuosi. Galiu džiaugtis ir tuo — kad esu su tavimi. Bet 
noriu tavęs paprašyti, kad kai ką pažadėtum. Kad man pasaky- 
tum, kai tai pasibaigs. Be jokių užuolankų, tiesiai šviesiai. Jei 
nesu tokia, kokios tau reikia, jeigu mums nesiklosto, pasakyk 
man. Nesu krištolas. Nesudušiu. 

— Nesuduši? 

„— Ne. 

Ji pakėlė savo taurę ir atsainiai nugėrė. 

„Iš teisybės, — pagalvojo jis, — širdį ji turi tokią pat dūž- 
tamą kaip ir ta vyno taurė, tik nenori išsiduoti. Jos savigarbai 
per žema būti silpnai. Būti žmogiškai. Yra įsitikinusi, kad kurią 
nors dieną jis ją įskaudins.“ 

lr ji galbūt teisi. 


Jis atsistūmė su kėde nuo stalo ir atsistojo. 

— Einam, — pakvietė. 

— Kur? 

— Viršun. Jeigu mudviejų ryšys iš anksto pasmerktas ne- 
sėkmei, tai turime kuo daugiau juo džiaugtis. Kol galime. 

Ji nerūpestingai nusijuokė, irgi atsistodama. 

— Kol šviečia saulė, — tarė. 

— O jeigu tai neišdegs... 

— Abu nenusiminsime, — už jį pabaigė ji. 

Juodu patraukė laiptais į jo miegamąjį ir uždarė duris, at- 
sitverdami nuo viso pasaulio. Su šia diena, pagalvojo jis stebė- 
damas, kaip ji atsiseginėja drabužius, kaip ant grindų nuslysta 
apatiniai, po vieną akimirką. 

O kas bus po to, nuspręs rytojus. 

Jis suėmė ją į glėbį, bučiavo. Norėjo būti švelnus, o ji troš- 
ko būti pašėlusi. Lyg mylėdamasi kovotų su kažkokiu vidiniu 
demonu, stengtųsi nugalėti šį ir Adamą, nugalėti net save. Mei- 
lę ir kovą, malonumą ir neviltį — štai ką jis jautė tąnakt mylė- 
damasis su ja. 

Po visko, kai ji visiškai išsisėmusi užmigo, jis gulėjo šalia 
atsimerkęs. Žvalgėsi po savo užtemdytą miegamąjį, matė seno- 
vinių baldų blizgesį, lubų skliautą. Štai kas tarp mudviejų stoja, 


mąstė jis. Mano turtas. Mano pavardė. Tai ją baugina. 


Klarkas sugrįžo iš atostogų, puikuodamasis raudonu saulės 
įdegiu ir dar raudonesniais moskitų įkandžiais. Nors moskitai 


rado sau gerą grobį, Klarkas, atrodė, neturėjo kuo džiaugtis. 

— Tik viena sumauta žuvelė, — skundėsi jis. — Varga- 
niausias mano kada nors matytas upėtakio pakaitalas. Neži- 
nojau, ką su ją daryti: iškepti ar įdėti į maišą su vandeniu ir 
parvažiavus įleisti į mano vaikučių akvariumą su auksinėmis 
žuvelėmis. Visa prakeikta savaitė, ir tik tiek turiu ką parodyti. 
Taip pat praradau tris geriausius jaukus. Pasakysiu tau, upės 
tenai išžuvautos. Visiškai išžuvautos. 

— Tai kiekgi pagavo Betė? — paklausė Ketė. 

— Betė? 

— Juk žinai. Tavo žmona. 

Klarkas kostelėjo. 

— Šešias, — suburbėjo. — Galbūt septynias. 

— Tik septynias? 

— Gerai, panašiau į aštuonias. Statistinė paklaida. 

— Aka, jai sekasi su tomis paklaidomis, ar ne? 

Klarkas nusitraukė nuo durų kablio chalatą ir įnėrė rankas 
į rankoves. 

— Taigi, kaip čia reikalai? Nutiko kas nors įdomaus? 

— Ničnieko. 

— Kodėl dar man klausti? — sumurmėjo Klarkas, nuėjo 
prie gaunamosios korespondencijos dėželės ir išgriebė šūsnį po- 
pierių. — Tik pažiūrėk į visą tą šlamštą. 

— Viskas tavo, — atsakė Ketė. — Mes tau palikome. 

— Ėhė, dėkui. 

— Ir dvi dešimtis bylų ant tavo rašomojo stalo, reikia, kad 
pasirašytum. 

— Gerai, gerai. To pakanka, kad žmogus niekada neišeitų 


atostogų. — Jis atsiduso ir pasuko koridoriumi į savo kabinetą. 

Sėdėdama prie rašomojo stalo Ketė girdėjo pažįstamą te- 
niso batelių girgždesį, tolstantį koridoriaus grindimis. „Vėl visi 
tie patys reikalai kaip visada, — pagalvojo ji. — Ta pati rutina, 
tempiama metų metus. Tai kodėl ji jaučiasi tokia prislėgta?“ 

Atsistojo ir prisipylė puodelį kavos — šįryt jau trečią. 

„Tampa kofeino džanke, cukraus džanke. Meilės džanke. 
Beviltiški ryšiai — jos sritis. — Vėl klestelėjo į krėslą. — Jeigu 
tik galėtų liautis galvojusi apie Adamą nors dieną, nors valandą, 
galbūt pavyktų bent kiek tvarkyti savo cyvenimą. Bet jis visiškai 
užvaldė jos mintis. Netgi dabar mąsto, ką jis veikia, ar sėdi prie 
savo rašomojo stalo, ilgėdamasis jos.“ 

Iš šūsnies ant savo rašomojo stalo ji pačiupo bylą, pasirašė 
ir vėl užvertė aplanką. Kone suvaitojo, išgirdusi pargirgždant 
atgal tuos teniso batelius. 

Tarpduryje vėl pasirodė Klarkas. 

— Ei, Kete, — pašaukė jis. 

— Ką? 

— Kokį velnią tai turėtų reikšti? — Jis garsiai perskaitė 
iš laboratorijos lapelio: — „Masės ir ultravioletinių spindulių 
spektrofotometrijos rezultatai (be kiekybinės analizės): rastas 
narkotikas levo-N-ciklobutilmeril-6, iš 10-betahidroksi klasės. 
Išsami jo identifikacija dar bus atlikta.“ — Pažvelgė į ją: — Kas 
tai yra? 

— Turbūt pas tave pateko vienas iš man siųstų laboratori- 
jos lapelių. Narkotikas vadinasi „Zestron-L“. 

— Niekada apie tokį negirdėjau. 


— Nesvarbu, duokš, aš pasirūpinsiu tuo atsakymu. 


241 


— Ber jis atsiųstas mano vardu. 

Staiga Ketei toptelėjo bauginanti mintis. 

— Dėl kokio subjekto? 

— Džeinės Dou. 

— O! — Ketė lengviau atsikvėpė. — Tuomet tai maniškės. 

— Ne, tai maniškė Džeinė Dou. — Jis padavė jai lapelį. — 
Matai? Čia mano pavardė. 

Raukdamasi Kerė paėmė blanką. Grafoje užsakantis gy- 
dytojas buvo išspausdinta: „Med. dr. Bernardas Klarkas.“ Ji 
permetė akimis subjekto identifikacinius duomenis. „Pavardė: 
nežinoma. Lytis: moteris. Rasė: baltoji. Identifikacinis nr.: 372- 
3-27-B. Autopsijos data: kovo 27 d. 

Visą savaitę anksčiau, nei pro morgo duris ant ratukinių 
neštuvų buvo įridenta josios Džeinė Dou. 

— Atnešk man tą bylą, — paprašė ji. 

— Ą? 

— Atnešk man bylą. 

— Kaip įsakysi, mein Fiūbrer“. — Klarkas išstypino iš ka- 
bineto ir po minutėlės sugrįžęs tėškė ant jos rašomojo stalo ap- 
lanką. — Štai. 

Ketė atvertė bylą. Iš tikrųjų, tai vienas iš Klarko atvejų. 
Anksčiau buvo mačiusi tą bylą, dabar prisiminė. Toji Džeinė 
Dou buvo nuostabiais raudonais plaukais, balta kaip marmu- 
ras oda. Aplanko priekinio atvarto viduje prisegtas lapelis iš 


centrinės identifikavimo laboratorijos su pastaba apie pirštų 


' 


Mano Aureri (v04.). 

atspaudų atitikmenį. Kaip dabar Ketė prisiminė, lavono var- 
das ir pavardė — Mendė Barnet. Įtraukta į policijos kartoteką: 
vagiliavimas iš krautuvių, prostitucija, girtumas viešoje vietoje. 
Dvidešimt trejų metų amžiaus. 

— Ar kūną tebeturime? 

— Ne. Buvo leista atiduoti. 

Ketė žvilgtelėjo į leidimo blanką. Tas buvo pasirašytas Vi- 
loko užvakar, prieš perduodant kūną Grinvudo laidojimo na- 
mams. 

— Autopsijos išvadoje mirties priežastį aš įvardijau kaip 
galimą barbitūratų perdozavimą, — tęsė Klarkas. — Supranti, 
tai atrodė logiška. Prie jos rastas fiorinalio buteliukas. 

— Ar atlikus jos toksikologinį tyrimą rasta barbitūratų? 

— Tik pėdsakų. 

— Ar prie lavono nerasta adatų? Turniketo? 

— Pasak policijos raporto, tik tabletės. Štai kodėl pama- 
niau, kad mirtis nuo barbitūratų. Turbūt suklydau. 

— Turbūt taip pat ir aš, — tyliai ištarė Ketė. 

— Ką? 

Ji nukėlė telefono ragelį ir surinko policijos numerį. Šau- 
kiamasis signalas gaudė penkis kartus, kol balsas atsiliepė: 

— Saiksas, Žmogžudysčių skyrius. 

— Lu? Čia Ketė Novak. Turime dar vieną. 

— Ką dar vieną? 

— Zestrono perdozavimo atvejį. Bet šis kitoks. 

Ji išgirdo Saiksą atsidūstant. O gal nusižiovaujant? 


— Tikrai įdomu. 

— Auka vadinosi Mendė Barnet. Buvo rasta Belmide — 
savaitę prieš kitas. Ir supranti — inscenizuota taip, kad atrody- 
tų, jog ji mirė nuo barbitūratų perdozavimo. 

— Ar tu man pagaliau pasakysi, koks reikalas? — suunkštė 
Klarkas. 

Ketė į tai nesureagavo. 

— Lu, — tarė, — dėl šio atvejo aš surizikuosiu. Vadinu tai 


žmogžudyste. 


15 


Saiksas numetė ant savo rašomojo stalo policijos bylą ir 
pažvelgė į Ketę. 

— Aklagarvis, Novak. Jokių motyvų. Jokių liudininkų. 
Jokių smurto žymių. Mendė Barnet buvo vienišė. Mums net 
nesiseka rasti ką nors iš jos giminių ar draugų. 

— Kas nors juk turėjo ją pažinoti. 

— Niekas neprisistatė. — Saiksas atsilošė krėsle. — Esame 
įstrigę. Jeigu tai žmogžudystė, tai kažkas įvykdė tobulą nusikaltimą. 

— Ir puikiai pasirinko auką, — pridūrė Ketė. Pažvelgė į 
Rečetą. Šis, užsikniaubęs ant stalo, naikino sumuštinį su kum- 
piu. — Vinsai? Pasikalbėjote su Grinvudo laidojimo namais? 

— Jiems niekas nepaskambino, o laidotuvės rytoj. Bet 
kažkas vis dėlto apmokėjo išlaidas. 

— Kas? 

— Anonimiškai. Voku, prikimštu grynųjų. 

Negalėdama patikėti Ketė pakraipė galvą. 

— Ojjūs, vaikinai, nesekate tuo pėdsaku? 

— Kurių galų? Apmokėti už kažkokios moters laidotu- 
ves — ne nusikaltimas. 

— Tai rodo, kad kažkas ją pažinojo. Ir nebuvo jai abejin- 


gas. Nejau, vaikinai, nieko apie ją nesužinojote? 

— Žinome, kad ji gyveno Belmide, — atsakė Saiksas. — 
Nuomojosi butą prie Flešnerio prospekto ir Grouvo aveniu 
kampo. Mes paklausinėjome pastate, ir žinai ką? Niekas net ne- 
pažinojo jos iš pavardės. Matydavo ją pareinant ir išeinant, bet 
tik tiek. Štai ir visi liudininkai. 

— Kaip ji gavo narkotiko? 

Saiksas gūžtelėjo pečiais. 

— Galbūt nusipirko iš Esterhauso. Arba gavo nemokamą 
pavyzdį mainais už ee... paslaugas. 

— Prostituciją? 

— Anksčiau buvo už tai sulaikyta. Sunku seną šunį išmo- 
kyti naujų triukų, atleiskite už dviprasmybę. 

— Taigi vėl grįžtame prie Herbo Esterhauso apkaltinimo? 

— Nežinau, ką kitą kaltinti. Atsidūrėme aklagatvyje. 

Mendei Barnet irgi tai buvo aklagatvis, pagalvojo Ketė. 
Prisiminė tos moters ugniaspalvius plaukus, porcelianinį grožį, 
"apgubtą šalto morgo stalčiaus ūko. Ne tokia išvaizda, kad liktų 
šiame pasaulyje nepastebėta. Juk tikrai turėję būti draugų, mei- 
lužių? Vyrų, pažinusių jos draugijos malonumus, tegul tik ir 
vieną naktį. Kur jie visi dabar? 

Moteris numiršta, ir niekas to tartum nepastebi. Eidama ko- 
ridoriumi per policijos pastatą, ji mąstė apie tai. Pagalvojo apie 
save: įdomu, kiek žmonių pastebėtų jos mirtį, ar ateitų į jos laido- 
tuves? Žinoma, Klarkas. Vilokas — iš pareigos. Bet tenai nebūtų 
nei sutuoktinio, nei šeimos, nei didžiulio kalno gėlių ant kapo. 
Mudvi panašios, Mendė ir aš. Ar iš pačių pasirinkimo, ar taip su- 


siklosčius aplinkybėms, mes per gyvenimą skynėmės kelią vienišos. 

Ji sustojo prie lifto ir nuspaudė mygtuką leistis žemyn. Vos 
tik dzingtelėjo durų skambutis, išgirdo už savęs balsą: 

— Na šrai, vilką minim... 

Apsisukusi ji pamatė iš policijos viršininko kabineto išny- 
rant savo buvusį vyrą. Tu neateitum ir į mano laidotuves, pagal- 
vojo, ir staiga ją nuvėrė priešiškumas. 

— Kaip mielai šiandien susiraukusi, — pasisveikindamas 
tarė Edas. 

Abu įžengė į liftą, ir durys užsitrenkė. Kaip visada, jis atro- 
dė elegantiškai, nė dulkelės ant išblizgintų itališkų batų. „Ką gi 
anksčiau mačiau jame? — nusistebėjo ji, paskui niūriai pagal- 
vojo: — O ką gi jis anksčiau matė manyje?“ 

— Išsiaiškinau, ko manęs prašei, — pasakė jis. 

— Ką? 

— Pernai Esterhausą areštavusio faro pavardę. Jos tau vis 
dar reikia, taip? 

— Kas jis toks? 

— Benas Fuleris, iš narkotikų padalinio. Seržantas su aš- 
tuoniolikos metų tarnybos policijoje stažu. Jis užregistravo ra- 
portą apie areštą. Už rastus pas jį kieme tris gyvus marihuanos 
kerus. 

— Ar Fuleris taip pat pasistengė, kad jis būtų paleistas? 

— Ne. Įsikišo federalai ir ištraukė iš bėdos savo buvusį liu- 
dytoją. Taigi gali užmiršti sąmokslo aspektą. Fuleris čia niekuo 
dėtas. 

— Ar galiu pamatyti jo bylą vidaus reikalų tarnyboje? 


— Tau nieko tai neduos. 

— Kodėl? 

Lifto durys nuslydo į šalis. 

— "Todėl, kad Benas Fuleris miręs, — metė Edas ir neatsi- 
sveikinęs nuėjo. 

Ketė puolė jam įkandin. Pasivijo pirmo aukšto vestibiulyje. 

— Miręs? Kas atsitiko? 

— Nusšautas vykdydamas tarnybines pareigas. Jis buvo ge- 
ras faras, Kete. Kalbėjausi su jo draugeliais. Turėjo žmoną, tris 
vaikučius ir pilną stalčių padėkos raštų už puikią tarnybą. Tad 
palik tą vyrioką ramybėje, aišku? Jis buvo didvyris. Nenusipel- 
no, kad kas terštų prisiminimą apie jį. — Sulig tais žodžiais 
Edas išėjo pro paradines duris. 

Ketė lydėjo akimis savo buvusį vyrą nužingsniuojant ša- 
ligarviu, paskui nelanksčiomis kojomis pati pasuko prie savo 
automobilio. 

Transporto eismas Dilingemo gatve buvo intensyvus, ir 
manevruodama jame ji nekantravo. Kiekviena raudona šviesa, 
kiekvienas idiotas, darantis posūkį į kairę, tartum dar labiau pa- 
kurstydavo jos irzulį. Kol parvažiavo į morgą, buvo tokia įsiutu- 
si, kad jautėsi kelianti grėsmę visuomenės saugumui. 

Įėjusi į savo kabinetą, išvydo ant rašomojo stalo vazoje dvi 
dešimtis puikių ilgastiebių rožių. 

— Po velnių, o čia kas? 

Iš savo kabineto iškišo galvą Klarkas. 

— Taigi kas tas naujas meilužis, Novak? — saldžiai pa- 
klausė ir sukrizeno. 


Atsitvėrė nuo jo juoko užtrenkdama savo kabineto duris ir 

įsmukusi į krėslą įsistebeilijo į rožes. Buvo nuostabios. Kraujo 
raudonio, simbolizuojančios meilę, aistrą. 

Kadaise Edas jai atsiuntė tokios pat spalvos rožių. O visai 
netrukus paprašė skyrybų. 

Ketė nusvėrė galvą ant rankų ir liguistai paklausė savęs: 


kokių gėlių Adamas Kvantrelis atsiųstų jos laidotuvėms? 


Niūri jos nuotaika laikėsi visą antrą dienos pusę, kol atliko 
senutės, automobilio partrenktos gatvės perėjoje, autopsiją, taip 
pat visas tas valandas, kai mėgino tvarkyti visokius susikaupu- 
sius dokumentus ir raštiškus parodymus teismui. Įvažiuodama 
pro akmeninius Adamo rezidencijos vartus tą vakarą tikėjosi ir 
buvo visai tam pasirengusi, kad jis pasitikdamas šiltai apkabins, 
o paskui palepins. Arba mažų mažiausiai gausianti išlenkti tau- 
relę ko nors stipraus. 

O vietoje to pamatė įvažoje stovintį Izabelės mersedesą. 

Ketė išlipo iš savo automobilio ir minutėlę pastovėjo prie 
mersedeso, žvelgdama į odinius apmušalus, zomšines pirštines 
ant priekinės sėdynės. Paskui, dar juodesnės nuotaikos, ji nuėjo 
prie paradinių durų ir nuspaudė skambutį. 

Atidarė Tomas ir nustebęs pažvelgė į ją. 

— Vaje! Nejau ponas Kvantrelis pamiršo jums duoti raktą, 
daktare Novak? 

Ketė sutrikusi kostelėjo. Jai nebuvo atėję į galvą, kad galėtų 
paprasčiausiai įeiti pro duris. Galų gale esanti viešnia ir visada 


tokia jausis. 

— Na, aha, — tarė ji, — turbūt tikrai jis davė man raktą. 

Tomas žengtelėjo į šalį ją praleisdamas. 

— Pamaniau, kad pirma derėtų paskambinti, — pridūrė, 
kai Tomas padėjo jai nusivilkti striukę. 

— Žinoma, — atsakė jis paimdamas iš spintos pakabą. — 
Ponas Kvantrelis dar neparvažiavo. Bet panelė Koldervud užsuko 
aplankyti. Ji salone, jeigu norėtumėte prie jos prisidėti arbatai. 

Susitikti su Izabele ji užvis mažiausiai norėjo, bet nežinojo, 
kaip mandagiai to išvengti. Tad nutaisiusi viešumoje priimtiną 
šypseną įėjo į saloną. 

Izabelė sėdėjo ant kanapos, aptrauktos dryžuotu audiniu. 
Jos pūkuotas kašmyro nertinis gundomai buvo atkaręs nuo pe- 
ties. Išvydusi Ketę, ji tartum nenustebo; faktiškai atrodė, kad ir 
tikėjosi ją pamatyti. 

— Tikiuosi, jums neteks ilgai laukti, — tarė Ketė. — Ne- 
žinau, kada Adamas grįžta namo. 

— Jis parvažiuoja šeštą, — pasakė Izabelė. 

— Ar paskambino? 

— Ne. Tuo laiku jis visada grįžta iš darbo. 

:— A. — Ketė atsisėdo į karalienės Anos laikų stiliaus 
krėslą ir pagalvojo, ką dar Izabelė žino apie Adamo įpročius. 
Veikiausiai daugiau, negu aš kada nors sužinosiu. Ji žvilgtelėjo į 
galustalę ir pamatė tuščią arbatos puodelį, lėkštę su biskvitais. 
Knyga, kurią Izabelė skaitė — prancūzišku pavadinimu — gu- 
lėjo greta ant kanapos. Ore tvyrojo jos kvepalų aromatas — 
kažkokių prašmatnių, elegantiškų; negi ji pirktų iš paprastos 


vaistinės gėlių odekolono. 

— Šešta valanda — jo įprastas laikas, — tęsė Izabelė, vėl 
įsipildama į puodelį arbatos. — Išskyrus penktadienius, kai jis 
baigia darbą anksčiau ir parsiranda namo apie penktą. Kartais 
prieš vakarienę išlenkia stiklą — škotiškojo su daug sodos van- 
dens ir galbūt dar taurę vyno prie valgio, bet tik vieną taurę. Po 
vakarienės skaito. Mokslinius žurnalus, paskutines farmacijos 
naujienas, panašius dalykus. Suprantate, į savo darbą jis žiūri 
rimtai. — Ji vėl pastatė ant stalo arbatinuką. — O paskui randa 
laiko pramogai. Ir į šią paprastai įeinu aš, — pažvelgė į Ketę ir 
nusišypsojo. 

— Klausykite, Izabele, jeigu visa tai man pasakojate, nes 
jaučiate sau grėsmę, tai nesirūpinkite. Esu tokia, kokią matote. 
Be mėlyno kraujo, be genealoginio medžio. — Ji nusijuokė. — 
Tikrai ne iš aukštosios klasės. 

— Nenorėjau jūsų pažeminti, — skubiai pasakė Izabe- 
lė. — Paprasčiausiai pamaniau, kad galėčiau nušviesti kai ku- 
riuos dalykus apie Adamą. 

— Pavyzdžiui? 

— Ak, nežinau... — Izabelė gūžtelėjo pečiais. — Įvairias 
jo gyvenimo puses, su kuriomis jūs galbūt nesusipažinusi. Tik- 
rai, tai turėtų gerokai išmušti iš vėžių. Būti įgrūstai į tą didžiulį 
senovinį namą. Su jums svetimų žmonių portretais ant sienų. 
O paskui visas ratas jo draugų, su kuriais dar nė nesate susipa- 
žinusi. 

— Spėju, jūs juos visus gerai pažįstate. 

— Mudu, Adamas ir aš, užaugome tame pačiame rate. Pa- 


žinojau Džordžiną, stebėjau tą visą liūdną reikalą. Ir aš buvau 


251 


šalia, kai jam reikėjo draugo. — Ir po pauzės ji reikšmingai pri- 
dūrė: — Ir tebesu čia. — /r būsiu čia ilgai, kai tavęs nebeliks — 
tokia buvo balsu neištarta potekstė. Izabelė nugėrė gurkšnelį 
arbatos ir padėjo puodelį su lėkštele atgal ant galustalės. — Aš 
tik norėjau, kad jūs apie tai pamąstytumėte. Ir žinotumėte, ko 


tikėtis. 


Ketė iš tiesų apie tai mąstė. Mąstė, kai Izabelė išėjo pro 
paradines duris, kai iš kiemo nutolo mersedesas. Mąstė apie 
prarają, skiriančią Sario Aukštumas nuo Pietų Leksingtono — 
nuotolis matuojamas ne myliomis, bet šviesmečiais. Mąstė apie 
užmiesčio klubus ir užkampių skersgatvius, apie statinių tvoras 
ir spygliuotų vielų aptvarus. 

Ir mąstė apie savo širdį, neseniai pasveikusią, ir apie tai, 
kiek laiko prireiks, kol vėl surinks į visumą skeveldras, kai ši liks 
sudaužyta. 

Ji užkopė į viršų, pasiėmė šepetėlį, susirinko apatinius dra- 
bužius ir vėl sugrįžo į apačią. 

Koridoriuje susitiko Tomą, nešantį šviežiai užplikytą arba- 
tinuką ir biskvitus. 

— Daktare Novak, — tarė jis. — Aš kaip tik visa tai ne- 
šiau jums. 

— Dėkui, bet aš išvykstu. 

Pamatęs jos jau išsiimtus iš rankinuko automobilio rakte- 
lius, jisai susiraukė. 


— Kaip man pasakyti ponui Kvantreliui, kada jūs grįšite? 

— Pasakykite jam... pasakykite, kad galės su manimi susi- 
siekti, — tarė ir išėjo iš namo. 

— Bet, daktare Novak... 

Ji įsėdo į automobilį ir užvedė variklį. 

— Jūs, Tomai, buvote nuostabus! — šūktelėjo pro auto- 
mobilio langą. — Nesileiskite panelės Koldervud stumdomas. 

Nuvažiuodama savo užpakalinio vaizdo veidrodėlyje matė 
jį spoksantį įkandin. 

Priekyje stūksojo akmeninės kolonos. Ji taip skubėjo išva- 
žiuoti, kad kone atsitrenkė į Adamo volvo, įsukantį pro vartus. 
Jis slysdamas sustabdė šalikelėje. 

— Kete? — pašaukė. — Kur važiuoji? 

— Aš tau paskambinsiu! — jam atgal šūktelėjo ji ir nuva- 
žiavo. 

Po pusės mylios žvilgtelėjusi į užpakalinio vaizdo veidro- 
dėlį pro ašarų šydą pamatė, kad kelias už jos tuščias. Adamas 
nesekė iš paskos. Sumirksėdama nuvijo ašaras ir tvirčiau su- 
gniaužusi vairą važiavo toliau, miesto link. 


Tolyn nuo Adamo. 


Aš tau paskambinsiu. Po velnių, ką gi tai reiškė? 

Adamas stebėjo užpakalines Ketės automobilio šviesas iš- 
nykstant prietemoje ir klausė savęs, kada ji sugrįš. Ar jai pa- 
skambino iš morgo? Dėl ko turėjo taip netikėtai išsiskubinti į 
darbą? Gal dėl kokios nors neatidėliotinos autopsijos? 

Jis sustojo priešais namo fasadą. Dar jam nespėjus užkopti 


priebučio laipteliais, tarpduryje pasirodė Tomas. 


253 


— Labvakar, Tomai. Kas atsitiko? 

— Ketinau to paklausti jūsų. Daktarė Novak ką tik išvyko. 

— Taip, prasilenkiau su ja prie vartų. 

— Ne, noriu pasakyti, ji swvis išsikraustė. Pasiimdama vi- 
sus savo daiktus. 

— Ką? 

Adamas apsisuko ir įsistebeilijo į įvažiuojamąjį keliuką. 
Šiuo metu ji nutolusi gerą mylią ar daugiau, galbūt jau įsuka į 
greitkelį. Niekaip nesuspėtų jos pasivyti. 

Vel pažvelgė į Tomą. 

— Ar ji pasakė, kodėl išvyksta? 

Tomas gūžtelėjo pečiais. 

— Nė žodžio. 

— Ar išvis 44 nors pasakė? 

— Taip ir neturėjau progos su ja šnektelėti. Jos su panele 
Koldervud gėrė arbatą, ir... 

— Čia buvo /zabelė? 

— Na, taip. Ji išvyko kiek anksčiau už daktarę Novak. 


Adamas išart apsisuko ir patraukė prie savo automobilio. 


Izabelė buvo namie. Pamatė garaže jos automobilį. Sodi- 
ninkas blizgino jo šonus. Adamas per kas antrą paradinį laiptelį 
užbėgo į priebutį. Nesivargino pabelsti, tiesiog įpuolė pro duris 
ir riktelėjo: 

— Izabele! 


Šypsanti ji pasirodė laiptų viršuje. 

— O, Adamas! Kaip netikėta... 
— Ką gijai pasakei? 

Izabelė nekaltai pakraipė galvą. 
— Kam? 

— Ketei. 


— A. — Išplėtusi akis, lyg tik dabar supratusi, Izabelė 


grakščiai nuplaukė laiptais žemyn. — Mudvi kalbėjomės, — 
pripažino ji. — Bet nieko reikšminga, kas turėtų sudrebinti 
žemę. 

— Ką gi jai pasakei? 


Ji sustojo ant apatinio laiptelio. Krištolinis sietynas iš vir- 
šaus liejo ant jos plaukų kibirkščiuojančią šviesą. 

— Aš tik pasakiau jai, kad suprantu sunkumus, kuriuos 
tikriausiai patiria. Persikeldama į didžiulį namą. Patekdama į 
naują draugų ratą. Jai dėl to nelengva, Adamai. 

— Ne, su tokiais draugais kaip tu. 

Ji kilstelėjo smakrą. 

— Aš tik siūliau jai savo patarimus. Ir simpatiją. 

— Izabele, — atsiduso jis. — Seniai tave pažįstu. Esame 
drauge dalijęsi kai kuriomis... nuosaikiai maloniomis akimir- 
komis. Bet niekada nemačiau, kad reikštum kam nors simpati- 
ją — jokio jos pavidalo ar formos. Galbūt išskyrus sau pačiai. 

— Betgi, Adamai! Tik pažiūrėk, kas ji tokia, iš kur kilusi! 
Tai tau sakau kaip draugė. Nenoriu tavęs matyti darančio klaidą. 

— Vienintelę klaidą, kurią kada nors padariau, ta, kad va- 
dinau tave savo drauge, — metė jis išeidamas. Trenkė paskui 


save durimis, sugrįžo į automobilį ir parvažiavo namo. 

Visą vakarą stengėsi išsiaiškinti, kur Ketė dabar yra. Pa- 
skambino jai į mobilųjį. Tas buvo išjungtas. Paskambino į 
miesto morgą. Paskambino Lu Saiksui. Paskambino net Edui 
Novakui. Niekas nežinojo, kur Ketė pasidėjo, kur ji nakvoja. 
O jeigu ir žinojo, tai jam nesakė. Gerokai po vidurnakčio nusi- 
vylęs nuėjo miegoti. Gulėdamas tamsoje vėl prisiminė Izabelės 
žodžius, kurie vis nesiliovė kamavę: 7i4 pažiūrėk, kas ji tokia, 
iš kur kilusi. Klausė ir klausė savęs, ar jam dėl to yra koks nors 
skirtumas. 

Ir sąžiningai sau atsakė: e. 

Praeityje jau buvo patyręs „tinkamą“ santuoką su „tinka- 
ma“ moterimi. Džordžina turėjo viską, kas buvo reikalaujama 
pagal socialinį registrą: mėlyną kraują, turtą, rafinuotumą, įgytą 
mokykloje. Pagal savo socialinę padėtį juodu buvo ideali pora. 

Ir buvo nelaimingi. 

Tai tiek iš tų idealių partnerių. 

„Kas be ko, bet Ketės Novak kilmė, jos vargana jaunystė 
veikiau privalumas. Ji — moteris, mokanti išlikti, grūmėsi su 
tekdavusiais gyvenimo iššūkiais ir tapo tik dar stipresnė. Kažin 
ar būtų pajėgę kurie nors iš jo draugų su savo pinigais ir platini- 
nėmis išvaizdomis nuveikti tą pat? — mąstė jis. 

O paskui sekė kita mintis, dar labiau trikdanti: „O ar būtų 


pajėgęs jis pats?“ 


Kai kitą rytą Ketė įžengė į savo kabinetą, vis skambėjo te- 


lefonas. Ji nekėlė ragelio. Ramiai pasikabino paltą, įmetė į ra- 

šomojo stalo stalčių savo rankinuką, užprogramavo kavos apa- 
ratą šešiems puodeliams. Tikrai, šįryt jai reikėjo intraveninės 
kofeino infuzijos. Praleido bemiegę naktį gumbuotoje motelio 
lovoje ir buvo tokia pat žvali kaip pilkoji meška sausį, ir beveik 
taip pat džiaugėsi gyvenimu. 

Jos rašomojo stalo viršus buvo vos matomas po padrikai 
priklijuotais rausvais lapeliais su žinutėmis. Būta skambučių iš 
priblokšto jos draudimo agento, iš apygardos prokuratūros, iš 
ginančių bylas advokatų, iš laidojimo namų. Žinoma, ir iš Ada- 
mo — penki skambučiai, sprendžiant iš lapelių skaičiaus. Ant 
paskutinio lapelio susierzinusio naktinio laboranto buvo pakre- 
vezota: „Paskambinkite tam tipui!“ Ketė suglamžė visus Adamo 
žinučių lapelius ir išmetė į šiukšlinę. 

Vėl suskambo telefonas. Susiraukusi stebėjo, kaip jis su- 
skamba sykį, du, tris kartus. Nuvargusi pakėlė ragelį. 

— Ketė Novak. 

— Kete! Vis mėginau su tavimi susisiekti... 

— Labą rytą, Adamai. Kaip reikalai? 

Ilga pauzė. 

— Akivaizdu, — pagaliau prašneko jis, — kad turime pa- 
sikalbėti. 

— Apie ką? 

— Apie tai, kodėl tu išsikraustei. 

— Paprastai. — Ji patogiau įsitaisė krėsle ir įsirėmė pėdo- 
mis. — Buvo metas išsikraustyti. Buvai man nuostabus, Ada- 
mai. Tikrai buvai. Bet nenorėjau piktnaudžiauti tavo svetingu- 


mu. Ir galų gale turėjau savo vietą kur gyventi, tad aš... 

— Tad pabėgai. 

— Ne. Išėjau. 

— Pabėgai. 

Pajuto savo pastyrančią nugarą. 

— Ir nuo ko gi aš turėjau bėgti? 

— Nuo manęs. Nuo galimybės, kad iš to nieko neišeis. 

— Klausyk, šiuo metu aš apsivertusi darbu... 

— Ar tau taip sunku pabandyti, Kete? Nelengva ir man. 
Žengiu link tavęs žingsnį, o tu traukiesi žingsnį atgal. Pasakau 
ką nors ne taip, pasižiūriu į tave netinkamai, ir iškart atitolsti. 
Nė nežinau, kaip su tavimi bandyti. 

— Tai ir nebandyk. 

— Ar iš tikrųjų to nori? 

Ji atsiduso. 

— Nežinau. Jei atvirai, tai nežinau, ko aš noriu. 

— Manau, žinai. Bet esi per daug išsigandusi, kad klausy- 
tum savo širdies. 

— Po šimts, iš kur žinai, kas mano širdyje? 

— Gal spėju aklai? 

.— Čia ne pasaka apie Pelenę, aišku? — nukirto ji. — 
Merginos iš „Projektų“ neturi krikštamočių fėjų, kurios jas 
išpuoštų. Ir nesuranda tęsinio — „ilgai ir laimingai gyveno“ 
Sario Aukštumose. Izabelė tiesiai man tai nušvietė, ir esu jai 
dėkinga. Tavojo užmiesčio klubo aplinkoje jausčiausi it plauk- 
dama valtimi per audringą jūrą. Per daug tų prakeiktų šakučių 
ant stalo. Per daug tų įmantrių prancūziškų žodžių. Įsivaiz- 


duok, aš nemoku slidinėti. Nemoku jodinėti ir net nesugebu 


258 


pasakyti, kuo skiriasi burgundiškas ir božolė vynas. Man tas 
pats raudonasis vynas. Neįsivaizduoju, kaip visa tai galėčiau 
įveikti. Kad ir kaip geistum mano kūno, po kurio laiko suprasi, 
kad to nepakanka. Norėsi prašmatnesnio paketo. O aš norėsiu 
tik būti savimi. 

— Iki šiol nelaikiau tavęs baile. 

Ji nusijuokė. 

— Pirmyn, įžeidinėk mane, jeigu dėl to geriau pasijausi. 

— Dėl seno automobilio gali rizikuoti savo sprandu. Po 
galais, nė nemirktelėjusi gali įžengti į karo zoną. Bet labai bijai 
surizikuoti su manimi. 

Ji žvilgtelėjo į vieną iš priklijuotų ant stalo lapelių ir pa- 
stebėjo, kad jame žinutė apie skambutį iš Grinvudo laidojimo 
namų — kaip atsaką į vakarykštį jos mėginimą su jais susisiekti. 

— Kete? Tu klausaisi? 

— Dabar negaliu kalbėti, — atsakė ji ir sulenkė perpus 


lapelį. — Turiu vykti į laidotuves. 


Laidojimas — niūrus reikalas. O dar niūresnis, jeigu laido- 
jamas vargšas. Nėra nei neskoningų kardelių puokščių, nei vai- 
nikų, nei raudančių artimųjų ir draugų. Tik karstas ir purvina 
duobė žemėje. Ir, žinoma, laidojimo brigada: šiuo atveju — du 
išgeltusio veido duobkasiai su varvančiomis nuo lietaus skrybė- 
lėmis ir Grinvudo laidojimo namų tarnautojas juodu kostiu- 
mu, besigūžiantis po lietsargiu. Mendė Barnet buvo guldoma 


amžinojo atilsio, palydima visiškai svetimų žmonių. 

Ketė stovėjo glausdamasi po šalimais augančio klevo prie- 
danga ir liūdnai stebėjo procedūrą. Apeigos buvo pačios ny- 
kiausios: žodžiai tariami po pilku dangumi, karstas taškomas 
lietaus. Tarnautojas vis žvalgėsi aplinkui, lyg norėtų įsitikinti, 
kad vaidina publikai — išvis kokiai nors publikai. Bent aš čia 
esu, mąstė Ketė. Tegul tik dar viena pašalietė prie jos kapo. Kiek 
iš toliau vyksmą stebėjo ir Vinsas Rečetas. Vaikinams iš Žmog- 
žudysčių skyriaus kapinės — įprasta stotelė. Jie žino, kad laido- 
jant aukas apsilanko dvi kategorijos žmonių: atėjusieji gedėti ir 
atėjusieji piktdžiugauti. 

Mendės Barnet atveju išvis niekas nepasirodė. Tie, kurie 
šią popietę įėjo pro kapinių vartus, atrodė susirūpinę savais rei- 
kalais: kažkokia pora nešė gėles ant savo mylėto žmogaus kapo, 
senyva moteris rinko lapus nuo antkapio; pro šalį įrankių pri- 
krautu golfo vežimėliu pradardėjo kapinių prižiūrėtojas. Visi jie 
žvilgtelėjo į karstą, tačiau be didesnio susidomėjimo. 

Lietus perėjo į smulkią dulksną. Supami ramios miglos 
duobkasiai suskato darbuotis kastuvais, žerdami į kapo duobę 
žemes. Priėjęs prie Ketės, Rečetas sumurmėjo: 

. — Kokia nesėkmė. Nė prakeiktos gyvos dvasios. — Jis 
išsigriebė iš kišenės nosinę ir išsišnypštė. — Ir už savo vargą 
veikiausiai pasigausiu plaučių uždegimą. 

— Pamanytum, kad kas nors turėtų būti, — atsakė Ketė. 

— Galbūt dėl to kaltas oras. — Rečetas žvilgtelėjo į dan- 
gų ir glaudžiau susisiautė lietpalčiu. — Arba ji neturėjo jokių 
draugų. 


— Visi ką nors turi. Tegul ir vieną žmogų. 

— Ką gi, manau, atsidūrėme mirties taške. — Rečetas vėl 
žvilgtelėjo į kapą. — Tikrai mirties. 

— Taigi nieko nauja? 

— Ničnieko. Lu ketina nutraukti tyrimą. Pasakė man, kad 
nesivarginčiau čia eiti. 

— Bet atėjote. 

— Nemėgstu užmesti reikalo. Net jeigu Lu mano, kad tuš- 
čiai gaištu laiką. 

Juodu stebėjo, kaip ant kapo užpilamas paskutinis kastu- 
vas žemių. Duobkasiai kastuvais sulygino ir suplojo kauburį, 

Po kurio laiko taip pat pasielgė ir Rečetas. 

Ketė liko viena stovėti po medžiu, paskui pamažu per šla- 
pią žolę nuėjo prie kapo ir pažiūrėjo į supiltą kauburį. Tačiau 
nebuvo nei paminklinio akmens, nei jokios žyminčios lentelės. 
Nieko, kas nurodytų gulinčios po pliku žemių kauburiu moters 
tapatybę. Kas tu buvai, Mende Barnet? Ar gyvenai tokia vieniša 
šiame pasaulyje, kad niekas nė nepastebėjo, kai jį palikai? 

— Nepanašu, kad galėtum dėl to ką nors padaryti, — nu- 
skambėjo balsas už jos. 

Apsisukusi ji pamatė Adamą. Stovėjo keli žingsniai už jos, 
jo plaukai blizgėjo miglos lašeliais. 

Ji vėl pažvelgė į kapą. 

— Žinau. 

— Tai kodėl čia atėjai? 

— Turbūt iš gailesčio. Kaip ir dėl kiekvieno žmogaus, ku- 


rio niekas negedi prie kapo. 

Adamas priėjo artyn ir sustojo šalia. 

— Tu ničnieko apie ją nežinai, Kete. Galbūt ji nenorėjo 
turėti draugų. Arba jų nenusipelnė. Galbūt buvo pabaisa. 

— Arba tik auka. 

Jis paėmė ją už parankės. 

— Mes taip ir nesužinosime. Užeiname kur nors sušilti ir 
išdžiūti. 

— Turiu grįžti į darbą. 

Ji nutilo, akies krašteliu pastebėjusi kažką sujudant. Ge- 
riau įsižiūrėjusi pamatė toliau po medžiu stovinčias dvi figūras, 
moters ir mergytės, abiejų apsirengusių juodai. Per miglą atro- 
dė nykiai, kone kaip šmėklos. Sustingusiais ir niūriais veidais 
tartum žiūrėjo į ją. O gal jų akis traukė ne ji, o Mendės Barnet 
kapas? 

Staiga moteris sumojo, kad Ketė jas pastebėjo. Išsyk su- 
griebusi mergytę už rankos sukruto per žolę vestis ją šalin. 

— Palaukite! — pašaukė Ketė. 

Moteris paspartino žingsnius, dabar mergytę kone temp- 
damasi paskui save. 

. Ketė leidosi jas vytis. 

— Man reikia su jumis pasikalbėti! 

Moteris ir mergytė jau skuodė aikštelėje pastatyto auto- 
mobilio linkui. Ketė metėsi per paskutinį vejos lopinį ir pasiekė 
asfaltą tuo pat metu, kai moteris užtrenkė automobilio dureles. 

— Palaukite! — Ketė pabarbeno į langą. — Ar jūs pažino- 
jote Mendę Barnet? 


Pro stiklą trumpai šmėstelėjo išsigandęs moters veidas, į ją 

įsmeigtos akys, paskui automobilis trūktelėjo iš vietos, staigiai 
apsisuko aikštelėje ir nulėkė kapinių vartų link. 

Jos pusėn per asfaltą sudunksėjo žingsniai. 

— Kas vyksta? — uždusęs paklausė Adamas. 


Neatsakiusi nė žodžio, Ketė apsisuko ir puolė prie savo au- 


tomobilio. 
— Kete? — sušuko jis. — Kas, po velnių... 
— Sėskis vidun! — metė ji, įsmukdama prie vairo. 
— Kodėl? | 


— Gerai, gali nesisėsti! 

Jis įsėdo. Ketė išsyk įjungė degimą ir numynė akcelera- 
torių. Sužvyginę padangomis per šlapią asfaltą, jie išlėkė pro 
kapinių vartus. 

— Mums tenka rinktis, — tarė Ketė, priekyje artėjant pir- 
mai sankryžai. — Kurion pusėn? Į rytus ar vakarus? 

— Ee... į rytus — tai atgal į miestą. Veikiausiai ji pasuko ten. 

— Tuomet važiuojame į vakarus. 

— Ką? 

— Tik tokia nuojauta. Tikėk manimi. 

Ketė pasuko į vakarus. 

Kelias vedė pro prekybos centrą, piceriją, „Exxon“ degali- 
nę, mėsainių užkandinę „Burger King“ — bet kurio Jungtinių 
Valstijų miesto pakraščio būdingus ramsčius. Priešais pirmą 
raudoną šviesą Ketė sustabdė už automobilių virtinės. Nuo mi- 
glos priekinis stiklas aprasojo. Ji įjungė valytuvus. 

Kvartalą priekyje iš automobilių aikštelės prie „Dunkin' 


Donuts“ spurginės pajudėjo tamsiai žalias ševrolė. 

— Antai jie, — parodė Ketė. 

Nustebęs Adamas linktelėjo galva. 

— Buvai teisi. 

— Pirma taisyklė stengiantis pasprukti: „Niekada nejudėk 
tiesia linija.“ Matai? Ji važiuoja šiaurėn. Lažinuosi, pasuks atga- 
lios į miestą. Daro ilgą lankstą aplinkui. 

Užsižiebė žalia šviesa. Persekiodama žaliąjį ševrolė Ketė pa- 
suko į šiaurę. Laikėsi dviejų automobilių tarp jų distancijos. Po 
pusės mylios ševrolė pasuko į rytus. Kaip Ketė ir išpranašavo, 
jos persekiojamas automobilis judėjo plačiu lanku ir rinkdama- 
sis šalutinius kelius buvo begrįžtąs į miestą. 

— Ar kaip tik dėl šios priežasties išsiruošei į laidotuves? — 
paklausė Adamas. 

— Dėl tos pačios priežasties atvyko ir Rečetas. Pasižiūrėti, 
kas ateis atiduoti paskutinės pagarbos. Tikėjausi, kad kas nors 
pasirodys. Tas pats anonimas, kuris atsiuntė Grinvudo laidoji- 
mo namams grynųjų už karstą. Šis buvo pačios prasčiausios ko- 
kybės — fanerinis su apdaila, bet vis dėlto apmokėtas. Manau, 
tai padarė mūsų paslaptingoji ponia iš to ševrolė. 

— Ar suspėjai ją pamatyti? 

— Vos vos. Galbūt netoli trisdešimties. O mergytė — ko- 
kių šešerių. 

Juodu sekė paskui ševrolė iki Stenhoupo — darbininkų 
gyvenamo priemiesčio su vienos šeimos namukais, išsirikia- 
vusiais mažučiuose it pašto ženklas sklypuose. Dar iš kvartalo 
atstumo juodu pamatė ševrolė įsukant į vieną kiemą. Moteris 


išlipo iš automobilio ir padėjo išsiropšti mergytei. Jiedvi drauge 

laiptukais užkopė į priebutį ir pro duris išnyko name. Tas buvo 
rožinės spalvos tinko dėžė, neapsakomai bjaurus, su kaldintos 
geležies grotų langais ir didumo sulig naftos gręžinio bokštu 
televizijos antena ant stogo. 

Ketė pastatė automobilį prie šaligatvio. Kurį laiką juodu 
sėdėjo tyrinėdami namą. 

— Ką tu manai? — paklausė ji. 

— Tartum artintumės prie užspeisto žvėries. Ji gali būti 
pavojinga. Kodėl mums paprasčiausiai nepaskambinus polici- 
jai? 

— Ne. Manau, ji bijo policijos. Antraip pati būtų jai pa- 
skambinusi. 

Kiek pagalvojęs jis linktelėjo. 

— Gerai. Pamėginkime su ja pasikalbėti. Bet po pirmo 
ženklo, kad gresia nemalonumai, nešdinamės iš čia. Aišku? 

Kai išlipo iš automobilio, ji jam nusišypsojo: 

— Visiškai. 

Prisiartinę prie paradinių durų, išgirdo viduje televizoriaus 
garsus. Kažkokia programa vaikams — animacinio filmuko 
balsai ir linksma muzikėlė. Ketė atsistojo durų šone, o Adamas 
pabeldė. 

Už tinklinių durų pasirodė mergytė. 

Adamas blykstelėjo kuo žavingiausią šypseną. 

— Ar galiu pasikalbėti su tavo mamyte? 

— Jos čia nėra. 

— Tai ar gali ją pakviesti? 


— Jos čia nėra. 

— Na, ji kitame kambaryje ar kur nors? 

— Ne. — Balselis virptelėjo, pritilo iki kuždesio. — Ji iš- 
keliavo į dangų. | 

Adamas su gailesčiu įsmeigė į ją akis. 

— Atleisk. 

Sekė tyla, paskui mergytė vėl prašneko: 

— Jūs norite pasikalbėti su tetyte Lile? 

— Mise? Kas ten? — pašaukė balsas. 

— Tik kažkoks vyras, — atsakė mergytė. 

Grindimis sušlepsėjo basos pėdos, ir prie durų priėjo mo- 
teris. Ji abejingai pažvelgė į Adamą, paskui pastebėjo prie durų 
šono stovinčią Ketę. Atpažinusi moteris sustingo. 

— Viskas gerai, — nuramino Ketė. — Aš — daktarė No- 
vak, iš Teismo medicinos ekspertizių... 

— Tai buvote jūs. Kapinėse. 

— Aš vis mėginau surasti ką nors, kas pažinojo Mendę 
Barnet. 

— Mano mamytę? — sučirpė mergytė. 

Moteris nuleido į ją akis. 

— Eik, aukseli. Eik ir žiūrėk televizorių. 

— Bet ji kalba apie mano mamytę. 

— Tik suaugusiųjų reikalai. Klausyk! Regis, rodo Kempi- 
niuką! Nagi, eik, pasižiūrėsi. 

Mergytė, gavusi rinktis tarp suaugusiųjų pokalbio ir jos 
mėgstamo animacinio filmuko, pasirinko pastarąjį ir nėrė į gre- 
timą kambarį. 


Moteris vėl pažvelgė į Ketę. 

— Kodėl klausinėjate apie Mendę? Jūs iš policijos? 

— Jau jums pasakiau. Esu iš Teismo medicinos ekspertizių 
biuro. — Ir po trumpos pauzės pridūrė: — Manau, Mendė 
Barnet buvo nužudyta. 

Moteris tylėjo svarstydama, kaip elgtis toliau. 

— Nemanykite, kad aš ką nors žinau, — pagaliau pasakė. 

— Tai kodėl bijotės? 

— Kadangi žmonės galėtų pagalvoti, kad žinau daugiau 
nei iš tikrųjų. 

— Papasakokite mums, ką žinote, — įsiterpė Adamas. — 
Tuomet mes visi žinosime. Ir jums nebereikės bijotis. 

Moteris dirstelėjo televizoriaus garsų pusėn, iš kur dabar 
griaudėjo avižinių dribsnių reklama, ir vėl pasižiūrėjo į Ketę. 


Paskui pamažu atkabino duris ir pamojo abiem įeiti vidun. 

Jie susėdo valgomajame ant kėdžių, apmuštų žalių ir gel- 
tonų langelių audiniu, ant stalo stovėjo dubuo su dekoratyviais 
plastikiniais vaisiais, o ant sienos kabojo paveikslas, iš kurio 
aliejaus ir drobės amžinybės melancholiškai žvelgė jaunas El- 
vis — nelyginant koks šventasis šių namų patronas. Lilė užsi- 
rūkė cigaretę ir išpūtė dūmų gijas, kurios vainiku apsupo jos 
trumpai nukirptus plaukus. 

— Aš buvau tik jos draugė, — prašneko Lilė. — Tai yra 
gera draugė, bet tik tiek. Mes laikydavomės drauge, šlaisty- 
davomės po barus. Juk žinote, kaip būna tarp merginų. — Ji 
nukratė nuo cigaretės pelenus. — Paskui ji ištekėjo, ir mudvi 
kažkaip atitolome. Žinojau, kad tuomet jai buvo sunku. Vis 
mėgindavo pasiskolinti iš manęs pinigų, kol galiausiai neturė- 
jau ką jai duoti. Mendė mėgo linksmintis, ir nepasakyčiau, kad 
elgėsi atsakingai. Turėjo namie tą mažiulę, o paprasčiausiai kur 
nors išeidavo ir palikdavo ją vieną. 

— Tai Mendės vaikutis? — paklausė Ketė, kryprelėdama 
galva kambario su televizoriumi pusėn. 

— Aha. Misė. Šiaip ar taip, man atsibodo, kad Mendė 
vis ateina kaulyti pinigų, tad mudvi susipykome. Tai buvo jos 
kaltė. Noriu pasakyti, ji dirbo ir visa kita, bet tiesiog nesugebėjo 


tvarkyti savo piniginių reikalų. 

— Ji turėjo darbą? 
— Dirbo atsiliepinėdama į telefono skambučius kažkokio- 


je įtartinoje įstaigėlėje, vadinosi „Peabody“ ar „Peabrain'* 


„ten 
prie Radisono ir Hobarto gatvių kampo. Jie verčiasi telemar- 
ketingu. Na, žinote, telefonu pardavinėja atostogas Floridoje 
vargšams mulkiams Džersyje. Darbas lengvas — visą dieną sėdi 
ant savo dūlės. Ir pinigai buvo neblogi. Ber Mendė mėgo gra- 
žius skudurus. Nemokėjo laikyti bent kiek pinigų banke. 

— Mes nė negirdėjome, kad ji turėjo darbą, — prisipažino 
Adamas. 

Rudos Lilės akys susižavėjusios įsmigo į Adamą. Ištekėjusi 
ar ne, moteris vis tiek gebėjo vertinti vyrišką išvaizdą. Ji iškvėpė 
iš visų plaučių kamuolį dūmų. 

— Pinigai buvo mokami vokelyje. Suprantate — jokių 
mokesčių, panašių dalykų. Ir vis tiek maždaug prieš pusę metų 
ji iš ten išėjo. 

— Tai iš ko gyveno? 

— Velnias, kad aš žinočiau. — Lilė nusijuokė. — Tokios 
mergužėlės kaip Mendė moka išsilaikyti. Vienaip ar kitaip, gy- 
vuoja gerai. Jeigu nepavyksta iškaulyti iš draugių, pasigauna šla- 
mančiųjų kur nors kitur. Galbūt susirado kokį melžiamą dėdulę. 

— Ar ji minėdavo kokias nors pavardes? 

— Ne. Bet, įsivaizduoju, turėjo kas nors būti, nes ji staiga 
pradėjo švaistytis pinigais. Sakydavo tik tiek, kad jai pasisekė, 


ir kad yra apsirūpinusi visam gyvenimui. Suprantate, aš kart- 


* 


Žodžių žaismas: Peabody — gana dažnai pasitaikanti pavardė, pažodžiui reiškianti 
„žirnio kūno“ (t. y. mažiukas), Peabrain — „žirnio (t. y. menkų) smegenų. 

kartėmis pasėdėdavau prie Misės, Mendė ją čia pamėtėdavo. 
Dievuliau, sugrįždavo apsinešusi kaip dūmas. 

— Norite pasakyti, nuo kvaišalų? 

— O, taip. Kartais ji mėgdavo padaryti dozę. Bet ne nuo- 
latos. Tokia neatsakinga nebuvo. 

— Taigi kada tai prasidėjo? — paklausė Ketė. — Pinigai, 
kvaišalai? 

— Maždaug prieš šešis mėnesius. 

— "Tuo pačiu metu, kai metė darbą? 

— Aha. Apytiksliai. 

— Ir tuomet kas nutiko? 

Lilė gūžtelėjo pečiais. 

— Pradėjo darytis... keista. 

— Kaip keista? 

— Atsisukinėdavo per petį. Užtraukdavo visas mano 
užuolaidas. Maniau, kad tai nuo kvaišalų. Žinote, nuo jų po 
kurio laiko kuokteli. Mėginau apie tai su ja pasikalbėti, bet ji 
tik sakydavo, kad viskas puiku. Paskui, prieš porą savaičių, ji 
man pamėtėjo Misę ir paprašė šiek tiek ilgiau pagloboti. Sakė, 
ketina kaip reikiant pasilinksminti. 

— Tai yra? 

— Pakaifuoti. Ketino išbandyti neaiškią naują medžiagą, 
nusipirktą iš kažkokio vaikio kaimynystėje. — Lilė užspaudė 
savo cigaretės nuorūką. — Ir tuomet buvo paskutinis kartas, 
kai ją mačiau. 

— Kodėl nepaskambinote policijai? — paklausė Ada- 


mas. — Nepranešėte, kad pražuvo? 

Lilė trumpam nutilo ir pažvelgė į šalį. 

— Nenorėjau į visa tai veltis. 

Daugiau negu tai, pagalvojo Ketė, stebėdama moters akis. 
Tos žvelgė visur, tik ne į juos. 

— Kodėl bijotės policijos? — paklausė ji. 

— Jeigu kelis kartus jus sulaikytų, — sumurmėjo Lilė, — 
irgi nebūtumėte didelė jų gerbėja. 

— Ne, jūs jų faktiškai bijotės. 

Lilė pakėlė akis į Ketę. 

— Taip pat ir jž bijojo. Paskiausia, ką ji man atskleidė, — 
tą paskutinį kartą, kai ją mačiau, — sako, tai labai svarbu. Jeigu 
užklys koks nors faras, turiu apsimesti kvaile. Pasakyti, kad vai- 
kas mano ir kad jokios Mendės nepažįstu. Sako, kad galėčiau 
nukentėti, jeigu imčiau plepėti. Štai kodėl jūs mane išgąsdino- 
te, tenai, kapinėse. Pamaniau, gal esate iš jy. 

Gretimame kambaryje Misė perjunginėjo kanalus. Jie gir- 
dėjo spragsint sukiojamą rankenėlę, protarpiais muzikos gūsius. 

— O kaip Misė? — paklausė Adamas. — Kas dabar jai 
nutiks? 


Minutėlę Lilė pagalvojo. 


— Turbūt pasiliks pas mane. — Ji atsiduso. — Kažkaip 
man patinka tas vaikutis. O mano senis nebus prieš. — Lilė 
vėl gūžtelėjo pečiais ir užsirūkė kitą cigaretę. — Siaip ar 

taip, — pridūrė, išpūsdama debesį dūmų, — kur kitur mer- 


gytė pasidės? 


— Taigi Mendė Barnet, pasirodo, buvo geroka pakvaišė- 
lė, — prašneko Ketė, vairuodama šiaurėn Sasekso magistrale. 

— Sprendžiant iš balso, esi kone nusivylusi. 

— Nežinau kodėl. Turbūt laikiau ją auka. Ir gailėjausi. 
Niekas nedalyvavo laidojant, niekas apie ją net neklausinėjo. 
Lyg kokia... paklydusi siela. — Ji atsiduso. — Galbūt aš tapa- 
tinausi su ja. 

— Nesi paklydusi siela. Niekada tokia nebuvai. 

Ketė žvilgtelėjo į jį. Pamatė, kad stebi ją savo skvarbiomis 
akimis. Ji greitai vėl nusigręžė į kelią. 

— O taip, — nusijuokė, — esu tvirta. Mano šarve nėra 
jokių įtrūkimų. 

— Nepasakiau, kad nesi pažeidžiama. 

Užtenka tik vieno žvilgsnio į tave, ir jau žinau, kokia esu 
pažeidžiama, pagalvojo ji. Sugrįžo ankstesnė pagunda suteikti 
tam šansą, leisti jų santykiams įsišaknyti. Ji jautėsi drąsi ir tuo 
pat metu išsigandusi, vieną minutę tikra, kad viskas nusiseks, 
kitą — tokia pat tikra, kad tai baigsis katastrofa. Štai žmogus, 
kurį ji gali mylėti netgi per daug stipriai, ir už tą nieko nepaisy- 
mo nuodėmę jai rezervuota atskira vieta pragare. Arba danguje. 

Ji susitelkė vairuoti, laviruodama vis susidarančiose magis- 
tralėje eismo spūstyse. 

— Kur mes važiuojame? — paklausė jis. 

— Darau tik šiokį tokį lankstą. Į Belmidą. 

— Kodėl? 

— Turiu tokią nuojautą. Galbūt tai padės galutinai surišti 


dar likusius laisvus galus. 

— Ir apie kokius iš tos daugybės laisvų galų mes kalbame? 

— Apie Niką Biadžį. 

Ji įsuko į Flešnerio prospektą. Už pusės mylios juodu pri- 
važiavo Flešnerio prospekto ir Grouvo aveniu sankryžą. Prie 


* — balto tinko dau- 


vieno jos kampo stovėjo „La Roma Arms“ 
giabutis su kaldintos geležies verandomis. Iš pavadinimo Ketė 
spėjo, kad jis turėjo panėšėti į itališką vilą, bet labiau priminė 
gūrančius Alamo forto** griuvėsius. Ketė sustojo netoli baseino 
teritorijos. Baseinas buvo tuščias, o ant tvoros kabėjo lentelė: 
Laikinai uždarytas dėl remonto. Jo dugne puvo maždaug per 


dvejus metus susikaupę sausi lapai. 


— Čia gyveno Mendė? 
— Taip. Prie Flešnerio ir Grouvo kampo. 


— Kodėl čia atvažiavome? 


— Tik norėjau apžiūrėti aplinką. — Žvilgtelėjo išilgai 
Grouvo aveniu į vieną ir kitą pusę. — Antai jis. 
— Kas? 


— Prekybos centras „Big E“. — Ji parodė gatve tolyn į 
maisto produktų parduotuvę, šmėkšančią prie kito kampo. — 
Vos už kvartalo. 

— „Big E“, — sumurmėjo Adamas susiraukdamas. — Ar 


ne ten dirbo Nikas Biadžis? Prekių išnešiotoju? 


* „Romos herbas“ (perpus itališkai, perpus angliškai). 


1836 m. per Teksaso sukilimą prieš Meksikos valdžią šį fortą apsupo ir sugriovė 
meksikiečių armija. 

— Gerai supratai. Patogi vieta, kaip manai? Mendei terei- 
kėdavo pasivaikščioti iki „Big E“, atsiimti pirkinį, ir jau būda- 
vo pasirengusi linksmintis. O Nikas pareidavo namo su gražiu 
atlygiu už pristatymą. Ir su nugvelbtu narkotiko pavyzdžiu sau 
pačiam. 

— Kuris juos visus nužudo. 

— Bet, supranti, kaip tik šioje vietoje ir nesueina galai, — 
pasakė ji. — Turiu omenyje verslą. Štai įsigijai naujo narkotiko, 
kuris gatvėse galėtų pelnyti milijonus. Koks tiekėjas įteiktų tau 
kaip pavyzdį gryną nuodą, šitaip sužlugdydamas savo rinką? 

— Tiekėjas, kuriam rūpėtų nužudyti konkretų pirkėją, — 
padarė išvadą Adamas. — Mendę Barnet. 

— Betgi kodėl Mendę? — Ketė suraukė antakius, mėgin- 
dama sustatyti į vietą dėlionės fragmentus. 

Žinojo, kad Mendė buvo mėgėja pasilinksminti, šiek 
tiek keistuolė. Gyvenimo nevykėlė, slystanti nuokalne žemyn. 
Paskui, po pusės metų, jos sėkmė persimainė. Staiga atsirado 
pinigų, kuriuos galėjo švaistyti. Tad metė darbą ir smaginosi 
išlaidaudama, lankydama vakarėlius. Ar ikrai buvo koks nors 
melžiamas dėdulė, kaip Lilė įtarė? Arba koks nors naujas dar- 
bas — gerai atlyginamas, nes labai rizikingas? 

— Mudu kažką išleidžiame iš akių, — pasakė Adamas. — 
Iš kurgi plaukė tie jos pinigai. Mendę nuolat kažkas aprūpinda- 
vo grynaisiais. Ir taip dėjosi po to, kai ji metė savo darbą... 

Ketė staigiai įstūmė pavaros svirtį. 

— Kaip tik ten ir nuvažiuosime. Prie Radisono ir Hobarto 


gatvių sankryžos. 

— Ką? Į ankstesnę jos darbovietę? 

Ketė jam nusišiepė. 

— Tavo neuronų sandūros pagaliau pradeda jungtis. 

— Kodėl gi nesiaiškinti nusikaltimų senoviškai? Paliekant 
tai atlikti policijai? 

— Normaliomis aplinkybėmis — taip. Pasielgčiau kaip 
tingi moterėlė ir suversčiau šį jovalą policijai. 

— Normaliomis aplinkybėmis? 

— Kai mano galvoje neskambėtų pavojaus varpai. Bet jų 
girdžiu tiek, kad plyšta galva. Pirma, Meivė prasitaria, kad tai 
miesto elitas galabija džankius, — turėdama omenyje valdžios 
atstovus. Paskui išgirstame, kad Mendė bijojo farų. Taip bijojo, 
kad paslėpė nuo jų savo vaiką ir pasakė ją prižiūrinčiai Lilei ap- 
simesti prieš juos kvaile. Ir galiausiai Esterhausas. Gerai, galbūt 
jis tikrai vogė zestroną ir pristatinėjo Mendei. Bet kodėl jis taip 
darė? Kas galėjo jį tam pastūmėti? 

— Kas nors žinantis apie jo ankstesnius ryšius su mafija. Ir 
galintis jį šantažuoti. 

Ketė linktelėjo. 


— Kas nors iš valdžios. 


— Viešpatie brangus. — Sukrėstas tos minties Adamas 
atsilošė sėdynėje. — Revoliucingas metodas nusikalstamumui 
išnaikinti. 


— Aš nepuolu iškart daryti išvadų. Tik pasakykime, kad 
dar nesu visiškai pasirengusi perduoti šį reikalą farams. 
Iki Votertauno rajono teko važiuoti geras dvidešimt minu- 


čių. Pakeliui juodu stabtelėjo prie taksofono būdelės pasižiūrėti 

į geltonuosius puslapius abonentų knygoje. Po rubrika „Iele- 
marketingas“ jokios „Peabody“ sąraše nebuvo įvardyta. Faktiš- 
kai P raide išvis nieko nebuvo įvardyta. Informacijos tarnyba 
irgi niekuo nepagelbėjo. 

Bet jie vis tiek nuvažiavo į Votertauną. 

Šioje miesto dalyje Ketė retai kada lankydavosi. Išsidėstęs 
pietrytiniame Albiono kampe Votertaunas per pusę šimtmečio 
iš klestinčio uosto virto dvokiančiu žuvies perdirbimo įmonių, 
yrančių pirsų ir sukiužusių sandėlių rajonū. Vis dėlto aplinkui 
dar matėsi ekonominės gyvybės įrodymų — daugiausia palei 
dokus išsidėsčiusių barų ir parduotuvėlių, prekiaujančių armijai 
nebereikalingais dalykais. Srovėdama prie Radisono ir Hobarto 
gatvių sankryžos Ketė pastebėjo tris tokias parduotuvėles. Ki- 
tapus gatvės vienos vitrinoje iškaba skelbė: Ginklai ir amuni- 
cija — dėl tų, kuriuos mylite. Vos už kvartalo plytėjo Atlanto 
vandenynas, bet jūrinis vėjas nepajėgė išsklaidyti dyzelinio kuro 
ir apdorojamos žuvies kvapų. 

Kaip paaiškėjo, firma vadinosi „Piedmont“*, ne „Peabo- 
dy“. Jiems teko paklausinėti bare prie kampo, kol ją surado, nes 
paties pavadinimo nesimatė nė ant vieno iš pastatų. Firma buvo 
užėmusi trečio aukšto kontorą „Manzo“ pastate prie Hobarto 
gatvės. Lentelė ant durų lakoniškai skelbė: Piedmont. Iš patal- 
pos viduje girdėjosi spausdintuvo ūžesys. 

Jie pabeldė. 


— Aha, kas ten? — šūktelėjo vyriškio balsas. 


* 


Angliškai tariama pidmont, tai yra panašiai kaip „Peabody“ (pibodi) ir „Peabrain“ 
(pibrein), todėl Lilė ir supainiojo pavadinimus. 

Kiek padvejojusi Ketė atsakė: 

— Mendės Barnet draugai. 

Po mirksnio durys atsidarė ir jose pasirodė vyriškis suirzu- 
siu veidu. 

— Kur, po velnių, ji pasidėjo? — griežtai paklausė jis. 

— Galbūt galėtume apie tai pasikalbėti? — pasiūlė Ketė. 

Vyriškis pamojo jiems įeiti, paskui užstūmė duris. Kon- 
tora kėlė nykų įspūdį. Jeigu išvis tą patalpą galėtum pavadinti 
kontora. Plikos sienos, plieninis rašomasis stalas. Kampe riog- 
sojo kompiuteris, jo spausdintuvas metė pavardžių ir telefono 
numerių sąrašą. Dar kitos durys vedė į gretimą patalpą, tokią 
pat nykią. 

— Taigi koks reikalas? — paklausė vyriškis. — Nori ji 
grįžti į darbą ar ne? Ką gi, galite jai pasakyti: tegul tai pamiršta. 
Ir, beje, ji man dar lieka skolinga. 

— Už ką? 

— Už dviejų savaičių algą. Mokėdavau avansu, o ji pa- 
spruko. 

— Atleiskite, pone... 

— Rikas. Paprasčiausiai Rikas. 

— Rikai. Spėju, negirdėjote, kad Mendė Barnet mirė. 

Jis išpūtė akis, pažvelgė į Adamą, paskui vėl į ją. 

— O, Dievuliau. Dabar taip ir nebeatgausiu trijų šimti- 
nių. — Suskambo telefonas. — Rikas nuėjo prie rašomojo sta- 
lo, pakėlė ragelį ir vėl numetė. — Štai ko susilaukiu už tai, kad 
esu ponas Mielas Vaikinas. 

— Jums nė kiek neįdomu, kaip ji numirė? — su neslepia- 


mu pasidygėjimu paklausė Adamas. 

— Gerai. — Rikas atsiduso. — Tai kaipgi ta kalė numirė? 

— Perdozavusi narkotikų. 

— Iš tikrųjų esu nustebęs. — Rikas klestelėjo į krėslą ir be 
jokio susidomėjimo pažvelgė į juos. — Tai kodėl čia atėjote? Ji 
savo testamentu ką nors man paliko? 

— Rikai, drauguži, — tarė Ketė, prisitraukdama kėdę. — 
Turime pasikalbėti. Matote, esu iš Teismo medicinos eksperti- 
zių biuro ir noriu jūsų šio to paklausti. 

— Jūs ar koks nors faras? 

— Rinkitės. Turiu bičiulį Žmogžudysčių skyriuje, leite- 
nantą Saiksą. O galbūt labiau pageidautumėte susipažinti su 
vyrukais iš Sukčiavimų skyriaus? Jiems veikiausiai patiktų su 
jumis susipažinti. — Ji apsidairė po biurą. — Beje, 44 gi jūs čia 
pardavinėjate? Pigias atostogas? 

Rūsčiai dėbtelėjęs Rikas giliau įsmuko į krėslą. 

— Dabar jau esame tinkamos nuotaikos pokalbiui, ar 
ne? — įgėlė Ketė. 

— Aš nieko nežinau. 

— Mendė metė darbą prieš šešis mėnesius. Tiesa? 

„Rikas suniurnėjo, ir tą garsą Ketė suprato kaip „taip“. 

— Kodėl ji metė? 

Vėl niurnesys, palydimas niūraus gūžtelėjimo pečiais. Ur- 
vinio žmogaus vertas komunikabilumas. 

— Ar dėl ko nors supyko? — įsiterpė Adamas. — Nurodė 
jums priežastį? 

Galbūt todėl, kad dabar klausinėjo vyras, Rikas galiausiai 


nusprendė atsakyti. 

— Ji nieko man nepasakė. Tik paprasčiausiai išėjo iš dar- 
bo. Po kelių dienų paskambino ir pranešė, kad nebegrįš. Neva 
susirado kai ką geresnio. 

— Kitą darbą? 

— Kas žino? Suprantate, ta kalė buvo trenkta. Vieną mi- 
nutę ji sėdi prie rašomojo stalo ir atsiliepinėja telefonu. O pas- 
kui aš grįžtu po priešpiečių ir ant durų randu prisegtą raštelį, 
kad išeina iš čia. Jokio paaiškinimo, tik — paf ir nėra! O aš štai 
moku už dviejų kambarių nuomą ir nieko nerandu, kas dirbtų 
prie kito rašomojo stalo. 

— Ji turėjo nuosavą kabinetą? — paklausė Adamas. 

— Antai aname kambaryje. — Rikas parodė į duris. — Jos 
asmeninė erdvė. Ir nė kiek to nevertino. 

— Ar mes galime pamatyti tą kabinetą? — vėl paklausė 
Adamas. 

— Pirmyn. Tai nieko jums neduos. 

Gretimas kambarys buvo toks pat kaip ir pirmasis, bet be 
kompiuterio. Langas su vaizdu į purviną, stiklo šukėmis nuklo- 
tą aklagarvį su šiukšlių konteineriais. 

Adamas ištraukė ir vėl užstūmė rašomojo stalo stalčių. 

— Nedaug čia ko nors, — tarė. 

— Ji viską pasiėmė su savimi, — paaiškino Rikas. — Net 
pieštukus. Mano pieštukus. 

— Jokių popierių, jokių užrašų. — Adamas ištraukė pas- 
kutinį stalčių. — Nieko. — Užstūmė ir tą. 

— Matote? — prikišo Rikas. — Juk sakiau, kad čia nėra į 


ką žiūrėti. Tik rašomasis stalas ir telefonas. Jis dirstelėjo į Ketę. 

Ji stebeilijo žemyn į aklagatvį. — Ir langas, — parodė Rikas. — 
Buvau kilnus. /ai nepagailėjau vaizdo. 

— Dargi labai mielo, — sausai pakomentavo Ketė. 

— Gerai, tegul ir ne pajūris. Bet išeina į pietus, ir gauni 
šiek tiek saulės. O Boltono gatvė rami, netrenkia į ausis trans- 
porto triukšmas. 

— Ką gi, — atsiduso Adamas. — Turbūt nėra ką daugiau 
čia Žiūrėti. 

— Kaip tik tai jums ir sakiau. Dabar patenkinti? 

Ketė tebežvelgė pro langą. Apačioje aklagatvyje pasirodė 
vyras, tempiantis didžiulį maišą su šiukšlėmis. Jis įvertė mai- 
šą į konteinerį, užtrenkė dangtį ir tuo pat keliu sugrįžo atgal. 
Kažkas vis kirbėjo jai galvoje. Tai kažkaip siejosi su langu, su 
Mende Barnet ir su tuo, kodėl ji prieš šešis mėnesius taip stai- 
giai paliko darbą. 

Ji atsigręžė į Riką. 

— Sakėte, tenai Boltono gatvė? 

— Aha. Aklagarvis atsišakoja nuo jos. 

— Kokios artimiausios skersinės gatvės? 

— Boltonui? — Rikas gūžtelėjo pečiais. — Į rytus — Ra- 
disono. O į vakarus, tai bus ee... 

— Svartmoro, — tyliai ištarė Ketė. Jei švystelėjo atminty 
gatvės pavadinimas nelyginant žaibas. Ir to reikšmė. 

Boltono ir Svartmoro gatvių sankryža. Kaip tik ten krito 
mano partneris. Reidas prieš kvaišalų prekeivas nenusisekė, ir jį 
užspeitė aklagatvyje... 


Ketė staigiai pasisuko į Adamą. 

— Dieve mano! Taip ir yra. 72/ turi būti įvykę čia! 

Nesuprasdamas Adamas pakraipė galva. 

— Apie ką kalbi? 

— Čia buvo užmuštas faras! Tame aklagarvyje! Ji žvilgrelė- 
jo į Riką. — Kada Mendė metė darbą? 

— Jau sakiau jums. Prieš pusę metų... 

— Man reikia tikslios datos! 

Rikas nuėjo į pirmą kabinetą, ištraukė registracijos knygą. 

— Pažiūrėkime. Paskutinį telefono skambutį ji užregistra- 
vo spalio antrą. 

— Turiu paskambinti, — bloškė Ketė išsitraukdama mo- 
bilųjį. 

Adamas vis kraipė galva stengdamasis paspėti su jos logi- 
kos šuoliais. 

— Žuvęs faras. Kaip tas čia įsikomponuoja? 

— Tai buvo šantažas, — atsakė ji, suspaudinėdama telefo- 
no numerį. — Štai iš kur ėjo Mendei pinigai. Ji matė, kaip tame 
aklagatvyje užmušė farą. Ir spaudė žudiką dėl šlamančiųjų... 

— Kol jis nebenorėjo daugiau būti spaudžiamas, — už ją 
baigė Adamas. 

— Teisingai. Todėl taip pasitvarko, kad jai būtų pakišta 
nuodų. Paslaugą jam padarė vietinis kvaišalų prekeiva, Nikas... 
Alio? Edas? 

Balsas kitame linijos gale nuskambėjo susirūpinęs. 

— Ketė? Aš tau atskambinsiu. Jau vėluoju... 

— Edai, tik vienas klausimas. Tas faras, Benas Fuleris. Ku- 


ris areštavo Esterhausą. Kur jis buvo užmuštas? 


— Kažkur Votertaune. 

— Data? 

— Tai jau du klausimai. 

— Datą, Edai! 

— Nežinau. Kažkuriuo laiku spalį. Klausyk, paradas prasi- 
deda už dvidešimties minučių, turiu sėsti į limuziną... 

— Ar spalio antrą, Edai? 

Pauzė. 

— Galbūt. 

— Noriu, kad išsiaiškintum dar vieną dalyką. 

— Dabar ką? 

— Beno Fulerio partnerio pavardę. 

— Man reikės pasižiūrėti... 

— Tai padaryk taip. 

— Klausau, mem! — suniurnėjo Edas ir išjungė telefoną. 

Ji pažvelgė į Adamą. 

— Būtent Benas Fuleris žuvo tame skersgatvyje. Policija tai 
pavadino nenusisekusiu reidu prieš kvaišalų prekeivas. Manau, 
jis buvo nužudytas. Kito faro. 

Juodu stebeilijo vienas į kitą, abu sukrėsti savo išvadų. Ir 
to, kaip privalės elgtis toliau. 

Adamas paėmė ją už parankės. 

— Einam. Viską pranešime policijos komisarui. 

— Jis bus parade. Kaip ir visi kiti. 

— Tuomet keliaujam į miesto rotušę. Kuo greičiau atsi- 
kratysime tos bombos, tuo greičiau mums nebereikės iš baimės 


gręžiotis atgal. 

— Manai, žudikas nujaučia, kad sekame jo pėdomis? 

— Tu juokauji? Edas turbūt visiems skundžiasi buvusia 
savo žmona ir beprotiškomis jos hipotezėmis. Tokia žinia kaip- 
mat pasklis. 

— Ei! — pašaukė Rikas, kai jie patraukė pro duris lau- 
kan. — Ką visa tai apie farus reiškia? Ar turėsiu nemalonumų? 

— Nesijaudinkite, — nuramino Adamas. — Jūs, Rikai, 
absoliučiai niekam neidomus. 

— O. Ką gi, tai gerai, — apsidžiaugė Rikas. 

Išėję iš kontoros patraukė laiptais žemyn, žengdami vis 
sparčiau, lyg mėgintų paniškai bėgti. Mudu per daug žinome, 
pagalvojo Ketė. /r dėl to mus gali nužudyti. 

Iki pasiekė pirmą aukštą, jos delnai ant turėklo supra- 
kaitavo. Lauke tvyrojo besiartinančios audros prieblanda. 
Nuo Atlanto ritosi juodi debesys, oras atsidavė sūrymu ir 
šėlsmu. 

Adamas apsižvalgė išilgai Boltono gatvės į vieną ir kitą 
pusę, skūbiai akimis aprėpdamas apleistus pastatus, vėjo pusto- 
mus šaligatvius. Kitapus gatvės iš baro išniro vyriškis, stipriau 
susisiautė paltą ir nupėdino tolyn. Prie sankryžos stovėjo auto- 
mobilis laisva eiga dirbančiu varikliu, iš radijo bumbsėjo mu- 
zika. Kol kas nebuvo matyti jokių pavojaus ženklų. Vis dėlto 
Ketė apsidžiaugė, kai Adamas paėmė ją už rankos; jo delno ši- 
lumos užteko, kad jos nervai nusiramintų. 

Juodu leidosi žingsniuoti gatve. Jos automobilis buvo pa- 
statytas čia pat už kampo, Radisono gatvėje. Kai atsidūrė prie 


jo, pradėjo kristi pirmi stambūs lietaus lašai. 

Ketė išsitraukė raktelius. Adamas ištiesė ranką ir juos pa- 
ėmė. 

— Aš vairuosiu, — pasakė. — Atrodai sukrėsta. 

Ji linktelėjo galva. 

— Dėkui. 

Jis atrakino keleivio pusės dureles ir padėjo jai įsėsti. Pas- 
kui apėjo automobilį aplinkui ir įsitaisė sėdynėje prie vairo, kar- 
tu su savimi įnešdamas į saloną raminamus sudrėkusios vilnos, 
odos sušildyto losjono po skutimosi kvapus. Užtrenkęs dureles 
tarė: 

— Užbaigsime šį reikalą, ir tuomet vežuosi tave namo. 

Ji pažvelgė į jį. 

— Turbūt to norėčiau, — tyliai pasakė. — Netgi labai. 

Nusišypsojo vienas kitam. Jis pasilenkė įstatyti į degimo 
spynelę raktelio. Ketė tebesėdėjo sutelkusi žvilgsnį į jo veidą 
ir tik akies krašteliu suspėjo neaiškiai pastebėti kažkokį šešėlį, 
slenkantį palei automobilį, artėjantį prie jos lango. Žvilgrelė- 
jo dešinėn tuo pat metu, kai durelės buvo staigiu trūktelėjimu 
atidarytos. 

Į veidą jai plūstelėjo šalto oro gūsis, o dar šaltesnį pajuto 
ledinį pistoleto vamzdį, įremtą sau į smilkinį. Ji staigiai įsitempė. 

— Ne! Vinsai... 

— Nė krust, — suurzgė Rečetas. — Supratai, Kvantreli? 

Adamas liko sėdėti sustingęs prie vairo, nearplėšdamas 
akių nuo Ketės. 

— Nedaryk to, — pasakė, o į jo balsą skverbėsi panika. — 


Nenušauk jos. 

— Ant užpakalinės sėdynės, — įsakė Rečetas. — Judinkis, 
Novak. 

Netvirtomis kojomis Ketė išlipo iš automobilio ir pro už- 
pakalines dureles įsiropštė ant sėdynės. Rečetas įsmuko greta 
jos ir užtrenkė dureles. Pistoleto vamzdis tebebuvo įremtas jai 
į galvą. 

— Gerai, — tarė Rečetas. — Važiuok. 

Adamas atsisuko. 

— Palik ją ramybėje! Tam nėra jokios priežasties... 

— Ji žino. Taip pat ir tu. 

— Apygardos prokuroras irgi! 

— Jis nė velnio nežino. Kiek tai liečia jį, tėra įkyrybė. O 
buvusi žmona — rakštis subinėje. — Spragtelėjo Rečeto atlau- 
žiamas pistoleto gaidukas. — Kaip tik tokia. 

— Ne! — sušuko Adamas. — Prašau... 

— Tai važiuok. 

— Kur? 

— Radisono gatve. 

Adamas metė į Ketę desperatišką žvilgsnį. Nebuvo iš ko 
rinktis. Apsisukęs užvedė variklį. Pajudėjus iš vietos ir įsiliejus 
į transporto srautą, Ketė matė, kad jo krumpliai pabalę — taip 
stipriai gniaužė vairą. Jis nieko negalėjo padaryti: vienas netei- 
singas judesys, ir Rečetas ištaškys jai smegenis. 

— Jie viską supras, Vinsai, — pasakė ji. — Edas žino, 
kad tu buvai Beno Fulerio partneris. Jis jau klausia savęs, kas 
iš tikrųjų nutiko Fuleriui. Kaip galėjai šitaip pasielgti su savo 


partneriu? 

— Jis nebuvo geras draugas. 

— Kuria prasme? Kad nenorėjo veikti išvien? Kad nesida- 
vė paperkamas? 

— Prakeiktas mažasis skautas. Dievas, garbė, tėvynė. To- 
kiais paistalais neapmokėsi savo sąskaitų. Mudu, Benas ir aš, 
taip ir nesupratome vienas kito. Jokios bendros kalbos. 

— Ne taip, kaip tarp judviejų su Mende Barnet, — įterpė 
Adamas. 

— Ek, Mendė, ją lyg ir galėjau suprasti. Kalė pamatė pro- 
gą ir ją pastvėrė. Tik bėda, kad pradėjo darytis godi. Daugiau, 
vis daugiau ir daugiau pinigų. 

— Tad privertei Esterhausą duoti tau kokio nors nuodo. 
Tokio, kurio, manei, nebus galima nustatyti, — pasakė Ada- 
mas. 

— Hm? — nustebo Rečetas. — Jis išplepėjo? 

— Jam to nė nereikėjo, — paaiškino Ketė. — Mes ži- 
nojome apie jo areštą. Tuo metu buvai Beno partneris, tiesa? 
Tikriausiai buvai girdėjęs apie Esterhausą. Ir jo nemalonumus. 

— Aha. Apie tuos Majamio berniukus. — Rečetas nusi- 
juokė. — Jis jų mirtinai bijojo. 

— Taigi judu sukirtote sandėrį. Jis tau gavo narkotiko, o 
tu nepaskambinai į Majamį. 

— Ehė, tai suveikė. 

— Išskyrus vieną detalę, Vinsai. Zestronas nužudė ke- 
liomis aukomis per daug. Dėl vieno lavono teismo medicinos 
ekspertas galėtų pažiūrėti pro pirštus. Bet keturi? Tai jau buvo 


tendencija. 

Jie sustojo priešais raudoną šviesą. Rečetas žvilgtelėjo į gat- 
vės rodyklę. 

— Pasuk į dešinę, — paliepė. 

— Kur mes važiuojame? — paklausė Adamas. 

— Į dokus. 

Adamas metė atgal į Ketę žvilgsnį, kuris sakė: Laikykis šal- 
tai. Aš kaip nors mus iš to ištrauksiu. 

Jis pasuko dešinėn. 

Už trijų kvartalų į rytus jie atsidūrė krovinių prieplauko- 
je. Lietaus plakamuose dokuose buvo tuščia. Iš vandens kyšojo 
virtinė pirsų, daugelis iš jų jau seniai apleisti ir nenaudojami. 
Tempdamas švartavimo lynus, prie vieno pirso pilkame vande- 
nyje siūbavo vienintelis žvejybos traleris. 

— Antai priekyje tas sandėlis, — parodė Rečetas. — Va- 
žiuok ten. 

— Pirsas neišlaikys automobilio svorio, — paprieštaravo 
Adamas. 

— Išlaikys. Važiuok. 

Adamas pajudėjo nuo grindinio ir pamažu nuvairavo au- 
tomobilį ant pirso. Jie girdėjo, kaip nuo svorio girgžda medis, 
dunksi per lentas padangos. Artėdamas prie įėjimo į sandėlį 
Adamas sulėtino greitį ir pagaliau sustabdė automobilį. 

— Gerai, — pasakė Rečetas. — Išlipkite. 

Ketė išlipo. Vėjas taršė jai plaukus ir taškė į veidą vandens 
purslus iš jūros. Stovėjo besidaužančia širdimi, jusdama sau į 
nugarą įremtą pistoletą. 


— Kvantreli! Atidaryk sandėlio duris, — įsakė Rečetas. 

— Dar dvi žmogžudystės, — metė per petį Adamas. — Ką 
iš to laimėsi, Vinsai? 

— Laisvę sau, galbūt? Atidaryk duris. 

Adamas nenorom įsirėmė petimi į stumdomųjų durų 
plokštę. 

— Nužudei Fulerį, — prastenėjo jis, stumdamas sunkias 


duris. — Ir Esterhausą. Taip pat Mendę Barnet. — Pamažu 


plokštė nuslinko ir atsivėrė neįžvelgiama tamsa. — Kada tai 
baigsis? 

— Su jumis dviem. — Rečetas pamojo pistoletu. — Vi- 
dun. 


Su kulka nepasiginčysi. Juodu iš aršaus vėjo žengtelėjo į 
žiojinčią juodumą. Viduje atsidavė dulkėmis ir pūvančia nuo 
jūros drėgmės mediena. 

— Saiksas supras, — pasakė Adamas. — Suras mus... 

— Kurį laiką ne. Matai, šis sandėlis priklauso Vitui Ska- 
liziui. O jis sėdės dar aštuonerius metus. Kai sandėlį vėl atida- 
rys, žiurkės bus viskuo pasirūpinusios. Jeigu pagauni, apie ką 
kalbu? 

Apie mūsų lavonus, pagalvojo Ketė, apimta šleikštulio. Ji 
skubiai apsidairė aplink ir pro šešėlius įžvelgė suverstas senas 
dėžes, medinius padėklus. Nuo palubės lentų klojinio karojo 
virvės. O aukštai virš galvos pro skylę stoge pastoviai varvėjo 
lietaus vanduo. Kitų išėjimų nebuvo, niekaip neišsigelbėsi. 

Adamas vis tiek mėgino laimėti laiko. 

— Žmonės tave matė kapinėse, Vinsai... 


— Buvau tenai pagal tarnybą. 

— Jie matė ten ir mus! Viskas bus sudėliota į vietas — pa- 
aiškės, kad sekei mus... 

— Aš? Parvažiavau namo, tiesiai į lovą. Suprantate, tas 
prakeiktas virusas. — Jis pakėlė pistoletą. — Prie sienos, abu 
jūs! Visai nenoriu, kad tektų nuvilkti už kojų. Tik ne su skau- 
dama nugara. 

Adamas prisislinko arčiau Ketės ir ją apsikabino. Ji pajuto 
savo plaukuose šiltą jo alsavimą, lūpas sau ant viršugalvio. 

— Pasiruošk, — pašnabždėjo jis. — Kai pajudėsiu prie 
jo, bėk. 

Sumišusi pakėlė akis ir pamatė jo žvilgsnyje tvirtą įsakymą: 
Nesiginčyk. Tik daryk kaip sakau. 

— Be tų jausmingų atsisveikinimų, aišku? — užriko Re- 
četas. — Prie sienos. 

Niuktelėjęs Adamas nustūmė Ketę ir atsidūrė tarp jos ir 
Rečeto. Ramiai atsisuko veidu į nutaikytą ginklą. 

— Žinai, Rečetai, — tarė, — pamiršai kai kuriuos esmi- 
nius dalykus. Pavyzdžiui, automobilį. 


— Atsikratyti automobilio lengva. 


— Kalbu apie s2v0 automobilį. — Adamas žingtelėjo į 
priekį — tokį mažutį, beveik nepastebimą žingsnelį. — Palik- 
tą prie kapinių volvo... — Dar žingsnelis į priekį Rečeto link. 


Ginklo link. — Dėl jo iškils daug klausimų. 
— Pasirūpinsiu ir tuo. 
— O paskui dar tas Mendės Barnet draugužio reikalas. 
— Ką? 
— Manai, ji laikė savo mažutę aukso gyslą paslaptyje? — 

Dar vienas žingsnelis į priekį. — Manai, jis nepaklausė, iš kur 
tie visi jos kvaišalai, tie visi šlamantieji? 

Rečetas beveik jau buvo nusiteikęs pabaigti šį kruviną rei- 
kalą, bet Adamo žodžiai jam sukirbino naujų abejonių. Jo ran- 
ka susvyravo, pistoleto vamzdis nulinko dalelę colio žemyn. 

Adamas vis tiek dar buvo dešimčia pėdų per toli, kad pa- 
mėgintų pulti ant Rečeto. Bet geresnės progos galėjo ir nebe- 
sulaukti. 

Stovėdama už Adamo, Ketė kone jautė jo raumenis įsi- 
tempiant, kūną paskutinį kartą susitraukiant prieš šuolį. Dieve 
brangus, jis tai padarys. 

Į Adamo kūną įsmigs pirma kulka, galbūt ir antroji. Per tą 
laiką ji galėtų suspėti mestis ant Rečeto. Tai paskutinio šanso lo- 
šimas, ir juodu beveik tikrai pralaimės, bet alternatyva — kristi 
kaip avims skerdykloje. 

Ji palinko pirmyn, pasiruošė kaip sprinteris ant savo padų 
minkštimų, laukdama, kol Adamas pajudės. Jau bet kurią se- 
kundę... 

Staiga supypsėjęs Rečeto mobilusis jų trejetą tartum įstrig- 
dė mirksniui sustabdytame kino filmo kadre. Grynai iš įpročio 
Rečetas žvilgtelėjo į telefoną sau prie diržo. Tos nukreipto dė- 
mesio sekundės dalelės užteko. Adamas šoko į priekį. 

Jau buvo pusiaukelėje iki Rečeto, kai trenkė pirmas šūvis. 
Kulkos dunkstelėjimas į kūną beveik nesustabdė jo pagreičio. 
Rečetui dar nespėjus paleisti antrojo, Adamas visu smarkumu 
atsimušė į jį. Abu vyrai nuvirto ant žemės. 


Ketė paknopstom puolė pirmyn į pagalbą, bet vyrai susi- 

pynusių galūnių kamuoliu vis raičiojosi ir raičiojosi po betoni- 
nes grindis, grabinėdamiesi pistoleto. Trinktelėjo dar vienas šū- 
vis, šįkart aklomis — kulka prašvilpė pro Ketės skruostą. Ada- 
mas stengėsi sugriebti Rečeto riešą. Šiaip taip išstenėjo: Bėk!, 
bet tuojau pat Rečetas, baubdamas kaip bulius, nusviedė jį nuo 
savęs į šalį. 

Ketė puolė, mėgindama ranka sugriebti pistoletą, bet 
Rečetas tą laikė tvirtai. Įsiutęs pasisuko į ją ir vožė kumščiu į 
smakrą. Smūgis buvo toks stiprus, kad ji nulėkė atatupsta per 
grindis ir nuvirto ant drėgnų šiurkščios drobės maišų krūvos. 
Pusiau aptemusiomis iš skausmo akimis ji pamatė Rečetą apsi- 
sukant ir nueinant pasižiūrėti į Adamą, kuris dabar gulėjo visai 
nejudėdamas. 

Jis negyvas, manė ji. Negyvas. Įgijusi jėgų iš sielvarto, iš 
įsiūčio, ji svirduliuodama atsistojo. Nors priešais akis telkėsi 
juoduma, pamėgino žūtbūt pasiekti sandėlio duris, tą tolimą 
dienos šviesos stačiakampį. 

Tą part akimirką, kai jau atsidūrė tarpduryje, Rečetas apsi- 
suko į ją, pakėlė pistoletą ir šovė. 

Kulka suaižė durų rėmą, ir medžio rakštys nurvilkė jai 
skruostą. Ji metėsi pro duris į verčiantį iš kojų vėją. 

Teturėjo vos kelių sekundžių pranašumą, Rečetas buvo čia 
pat už jos. Vis dar-apsvaigusi nuo smūgio, judėjo į priekį kaip 
girta. Automobilis stovėjo vos už kelių pėdų. Toliau driekėsi 
pirsas — plikas, be jokios priedangos. Bėgti buvo bergždžia. 
Užtektų tik vieno vienintelio šūvio — tiesiai jai į nugarą. 


Niekaip neišsigelbėsiu, pamanė. Net nepajėgiu aiškiai matyti. 

Vos tik Rečetas išpuolė iš sandėlio, Ketė nėrė už automo- 
bilio galo. Rečetas iššovė, ir kulka dzingtelėjusi atšoko nuo už- 
pakalinio sparno. Ketė pasilenkusi nuskuodė palei automobilį 
ir atplėšė keleivio pusės dureles. Užteko tik siėno Žvilssaio kad 
pamatytų, jog raktelių degimo spynelėje nėra. Ir čia neišsigelbė- 
si — automobilis tik taptų spąstais. 

Rečetas artinosi pribaigti grobio. 

Ketė girdėjo sugirgždant lentas, kai jis kitapus automobi- 
lio pajudėjo apeiti iš galo. Priekyje jai tebuvo sandėlis, kur irgi 
laukė mirtis. 


Ji apsisuko į vandenį, giliai įkvėpė oro ir nušoko nuo pirso. 

Skrandį maudžiančiu kryčiu ji paniro virš galvos į ledinį 
vandenį, į bauginamai sūkuriuojantį sūrymą. Dusdama išplau- 
kė į paviršių, akis ir gerklę peršėjo nuo druskos. Tesuspėjo kartą 
įkvėpti oro; per vandenį suzvimbusi kulka ją privertė vėl nerti 
į gelmę. 

Kaip paklaikusi yrėsi po pirsu ir iškilusi į paviršių nusitvėrė 
už pamatinio polio. Jai į veidą putodamos plakėsi vėjo genamos 
bangos. Nuo šalčio ir baimės pirštai jai stingo, bet nors galva 
prablaivėjo. Žvilgtelėjusi kranto link pamatė, kad vienintelis 
kelias į sausumą — ropštis per atvirus akmenis. O tai reikštų 
savižudybę. 

Pažvelgė aukštyn pro plyšius tarp lentų ir susekė Rečetą ki- 
tame pirso krašte žvalgantis į vandenį — žinojo, kad nuo pirso 
priedangos ji niekur nenuplauks. Taip pat žinojo, kad vanduo 
labai šaltas. Penkiolika minučių, pusvalandis — ir ji galiausiai 
mirs nuo hipotermijos. Jam lošimas buvo paprastas — tereikėjo 
laukti. Ir ji tikrai praloš. 

Ketė pamažu pradėjo nebejausti kojų. Nepajėgs išsilaikyti 
šioje ledinėje maudynėje amžinai. Taip pat negalėjo rizikuoti 
ropštis per tuos akmenis. Nebuvo iš ko rinktis — privalėjo pa- 


sielgti netikėtai. 

Mindama kojomis vandenį sugebėjo nusitraukti striukę. 
Surišo rankoves, pagavo į striukės liemenį oro ir nusviedė ją 
tolyn, į tą pirso kraštą, kur tykojo Rečetas. Paskui paniro po 
vandeniu ir pašėlusiais grybšniais suskato plaukti į kitą pusę — 
atviro vandens link. 

Iš supoškėjusių šūvių suprato, kad gudrybė pavyko. Reče- 
tas taip įniko šaudyti į striukę, kad nematė jos pačios plaukiant 
tolyn nuo pirso priedangos. Ji iškilo į paviršių vėl įkvėpti oro, 
paniro ir tebeplaukė po vandeniu lygiagrečiai su krantu, tai iš- 
kildama, tai vėl panerdama. Girdėjo Rečetą vis tebepyškinant. 
Tačiau anksčiau ar vėliau jisai susiprotės, kad taikosi į tuščią 
striukę, ir apsisuks apžvelgti atviro vandens paviršiaus; ji turėjo 
tik kelias brangias sekundes, kad suspėtų kuo toliau nuplaukti 
nuo vedančio į sandėlį pirso. 

Penktą kartą išnirusi pamatė, kad susilygino su kitu pirsu, 
prie kurio suposi prišvartuotas traleris. Ji pasuko atgal į krantą 
ir iš visų jėgų suskato irtis tralerio link. 

Šūviai nutilo. Iškilusi į paviršių, žvilgrelėjo Rečeto pusėn. 
Dabar jis žingsniavo po pirsą, žvilgsniu aprėpdamas vis platesnį 
perimetrą. Vėl panėrusi ji iš visų jėgų nusiyrė tralerio link. Kai 
dar kartą išnėrė į paviršių, šio galas buvo vos už dvidešimties 
pėdų. Nuo jo borto aptvaro kabojo surūdijusios grandininės 
kopėtėlės — ji galės patekti į denį! Kai išsigelbėjimas buvo taip 
arti, užsimiršusi puolė plaukti paviršiumi, s:umdamasi vis ar- 
čiau ir arčiau prie tralerio. Pagaliau pasiekė ir sugniaužė pirštais 
pirmą plieninį laiptelį. 

Pokštelėjo šūvis, ir kulka rikošetavo nuo tralerio korpuso. 


Rečetas ją pastebėjo! 

Kiaurai permirkusi, išsekusi, ji vos pajėgė prisitraukti už 
antro laiptelio. Tiek mažai laiko — Rečetas jau lėkė atgal san- 
dėlio pirsu kranto link. Dar kelios sekundės, ir jis atsidurs ant 
kito pirso, atkirsdamas kelią jai pabėgti. Ji siekė kito laiptelio 
ir dar vieno. Iš jos drabužių sruvo vanduo. Vėjas vis daužė ko- 
pėtėles į laivo korpusą, o tos kartu dar ir brozdino jai pirštus. 
Ji įsitvėrė už borto planšyro ir iš paskutinių jėgų prisitraukė 
aukštyn. 

Dusdama nuvirto ant denio. Nėra laiko, nėra laiko! Var- 
gais negalais atsistojo ir metėsi prie dešiniojo borto, ketindama 
nušokti ant prieplaukos. 

Per vėlu — Rečetas jau bėgo pakrante. Pasieks pirso pra- 
džią anksčiau už ją. Kelias jai atkirstas! 

Ketė užsikeberiojo iki laivo šturmano būdelės, trūktelėjo 
duris. Tos buvo užrakintos. Kas dabar? Atgal į vandenį? 

Ji nubėgo atgal į laivagalį ir pažvelgė žemyn į besiritančias 
bangas, ryždamasi vėl nerti. Bet žinojo — jėgų plaukti nebeuž- 
teks. Kūnas drebėjo nuo šalčio. Dar dešimt minučių jūroje ją 
pribaigtų. 

Pažvelgė kranto link: Rečetas jau bėgo artyn. 

Ketės žvilgsnis vėl nukrypo į laivagalį, ir akys pagavo trafa- 
retu raudonai nudažytus du žodžius ant pritvirtintos prie denio 
skrynios: Gelbėjimosi priemonės. 

Ji atvožė dangtį. Viduje gulėjo gelbėjimosi liemenės, ap- 
klotai, įrankiai. 

Ir signalinis pistoletas. 


Pačiupo jį. Drebančiomis rankomis įstūmė į pistoleto 

vamzdį signalinę raketą, atlaužė gaiduką. Kartą iššauti — jos 
vienintelis šansas. 

Per lentas sudunksėjo Rečeto padai. 

Ketė apsisuko ir pasilenkusi nėrė už šturmano būdelės kai- 
rės pusės. Ten pritūpė laukdama, klausydamasi. Išgirdo žings- 
nius sustojant kažkur palei dešinįjį laivo bortą. Paskui tyliai 
dunkstelėjo metalas — Rečetas užlipo ant denio. 

Iš kurios pusės jis artinasi? Nuo laivo priekio ar galo? 

Ji surizikavo — galbūt išvis paskutinį kartą gyvenime — ir 
nusėlino pirmagalio link, kur prisišliejo prie šturmano būdelės 
sienos. Jokių garsų — nei žingsnių ar dar ko nors. Tik ausyse jai 
ūžavo savo pačios kraujas. 

Ir paskui staiga — štai jis. Žengtelėjo iš už šturmano bū- 
delės kampo tiesiai priešais ją. Jo akyse nebuvo jokio gailesčio, 
visiškai jokios išraiškos. Jis pakėlė ginklą. 

Ketė nusitaikė signaliniu pistoletu ir iššovė. 

Vėjo kauksmą perskrodė tartum laukinio žvėries riksmas. 
Rečetas susvirduliavo atatupstas, o jo krūtinė šnypštė fosfores- 
cuojančiomis kibirkštimis. Pistoletas iškrito jam iš rankos ir nu- 
barškėjo grindimis. Kerė paknopstom metėsi į priekį ir pačiupo 
ginklą. O Rečetas nuvirto aukštielninkas ir tampėsi agonijoje 
klykdamas, plėšdamas nuo savęs drabužius. Gniauždama delne 
pistoletą Ketė stovėjo ties juo, nukreipusi vamzdį į galvą. Galė- 
čiau nuspausti gaiduką, mąstė ji. Ištaškyti tau smegenis. Kad tavęs 
neliktų. 

Bet tik stovėjo, stebėdama jį raičiojantis. Siaubas, išseki- 


mas atėmė iš jos gebą judėti. Bijojo nusisukti, tegul ir mirksnį, 


296 


baimindamasi, kad jisai staiga it monstras pakils iš kapo. Tad 
tik tebesitaikė pistoletu, net ir tada, kai vis arčiau kaukė sire- 
nos, kai į ausis stūgavo vėjas. Išgirdo trinktelint automobilio 
dureles, subildant pirsu žingsnius. Tik tuomet, kai antrą kar- 
tą buvo šūktelėtas įsakymas „Mesk ginklą!“, ji pagaliau pakėlė 
akis. 

Du farai taikėsi į ją pistoletais. 

— Mesk jį, arba mes šausime! — sušuko vienas. 

Ji numetė pistoletą ir paspyrė tolyn, kur Rečetas nepasiek- 
tų, net jeigu ir galėtų. Paskui pasisuko į farus ir nusvirduliavo 
jų link. 

— Padėkite man, — paprašė ir ištiesė į juos rankas, o jos 


balsas išskydo į sielvarto aimaną: — Padėkite man... 


Jo pulsas tebebuvo. Pritūpusi sandėlio tamsoje, Ketė už- 
čiuopė silpnus jo miego arterijos tvinksnius. 

— Jis gyvas! — sušuko. 

Faras pašvietė žibintuvu, ir spindulys krito ant krauju per- 
merktų Adamo marškinių. 

— Jėzau, — sumurmėjo jis ir pasisukęs šūktelėjo savo 
partneriui. — Tuoj pat kviesk greitąją! 

— Adamai, — sukuždėjo Ketė. Nubraukė atgal jo plaukus 
ir delnais apgobė paguldytą sau ant kelių jo galvą. — Adamai, 
turi gyventi. Girdi mane? Po velnių, turi gyventi! 

Adamas neatsakė. Ji tik girdėjo jį alsuojant — silpnais, 


trumpais kvėptelėjimais, bet plaučiai funkcionavo. 

Ketė tebelaikė jį savo glėbyje, kai atvyko greitosios parame- 
dikai. Įpuolė su neštuvais, intraveninės lašelinės buteliais, krep- 
šiu visokiausių priemonių. Kol ji stovėjo, niekam nenaudinga, 
jie užkėlė Adamą ant neštuvų ir nugabeno į greitąją. Ketė liko 
stovėti blaškoma vėjo, o tolstančių sirenų kauksmas vis silpo. 

— Turi gyventi, — vėl sukuždėjo ji. — Nes aš tave myliu. 

Per pirsą sugirgždėjo žingsniai. Apdujusi pasisuko ir pama- 
tė Lu Saiksą, tiesiantį apklotą. 

— Pamėlusios lūpos nelabai prie veido, — pasakė jis ir 
užmetė apklotą jai ant pečių. — Jums viskas gerai, Novak? 

— Tik... šalta. — Ji nusipurtė, ir ašaros staiga užplūdo 
akis. — Jis išgelbėjo man gyvybę. 

— Žinau. 

— O aš juo netikėjau. Bijojau juo tikėti... 

— Galbūt jau metas patikėti. 

Ji pažvelgė į švytintį Saikso veidą. Palik tai Žmogžudysčių 
skyriaus farui, pagalvojo ji. Patyrusiam vilkui prie mirčių, dali- 
jančiam patarimus gyviesiems. 

Ji pasisuko į jo automobilį. 

— Vežkite mane į ligoninę. 

— Dabar pat? 

— Dabar pat, — patvirtino ji ir įsėdo į automobilį. — Kai 


jis pabus, noriu būti šalia. 


Kai jį atvežė iš operacinės, ji buvo šalia. Liko prie Adamo 


lovos per visą naktį, kol jis miegojo. Kiti lankytojai ateidavo 

ir išeidavo, bet ji pasiliko. Jis taip pat miegojo ir beveik visą 
kitą rytą, tebepalaikomas narkotikų. Kulka jam perėjo per kairį 
plautį, įdrėskė širdiplėvę ir vos colio dalelytę nekliudė širdies 
skilvelio. Jis neteko daug kraujo, plautis buvo subliūškęs, gur- 
gėjo į krūtinę įstatyti vamzdeliai, bet vis tiek galėjai jį laikyti 
laimingu žmogumi. 

Dešimtą ryto pasirodė Saiksas jai pranešti naujausių ži- 
nių. Rečeto krūtinėje masyvūs nudegimai nuo fosforo, bet jam 
bus viskas gerai — tikrai pakankamai pasveiks, kad galėtų stoti 
prieš teismą už trigubą žmogžudystę. Edas Novakas pasakoja 
spaudos atstovams, kad seniai turėjo įtarimų dėl Beno Fulerio 
mirties, ir tik jo nenuilstamos pastangos padėjo pasiekti pro- 
veržį šioje byloje. Jis iš to išeis kvepiantis kaip rožė, bet Ketei 
tai nerūpėjo. Jos nuomone, jeigu Albiono balsuotojai nuspręs 
išrinkti Edą Novaką ir merą Sampsoną, tai jie ir nusipelnę kaip 
tik tokių menkystų. 

Vidudienį pasirodė dar viena lankytoja. Į duris pasibeldė, 
paskui jose išdygo Meivė. Iš pradžių ji neįėjo, tik stovėjo ant 
slenksčio, stebeilydama į miegantį savo tėvą. Ankštai it dešra 
įsispraudusi į juodą odinę suknelę, bet vaivorykštės spalvomis 
nudažytus plaukus pasistengusi beveik kukliai sutraukti į arklio 
uodegą, buvo pablyškusiu iš baimės veidu. 

— Ar jis pasveiks? — pagaliau paklausė. 

— Manau, taip, — atsakė Ketė. — Kodėl nejeini? 

Meivė kone nedrąsiai prislinko prie lovos. 

— Tėti? — ištarė. 


Adamas nesujudėjo. 

— Miega nuo medikamentų, — paaiškino Ketė. — Yra 
be sąmonės. 

Meivė palietė tėvo veidą, paskui atsitraukė, lyg sutrikusi. 

— Jis vos nenumirė, — pridūrė Ketė. 

Mirksnį Meivė nesureagavo, tik spoksojo į Adamą. Paskui 
tyliai prašneko: 

— Suprantate, jis varė mane iš proto. Nurodinėjo, ką turiu 
daryti, ko — ne. Bet visada buvo šalia. Turiu tai savo senoliui 
pripažinti. Visada buvo šalia... — Ji pasišluostė arbula plaštaka 
akis. Paskui ūmai apsisuko ir nuėjo į duris. 

— Meive? 

Mergina sustojo, atsigręžė. 

— Aha? 


— Sugrįžk, kai jis atsibus. 


Tik pavakare Adamas pagaliau sujudėjo ir atsimerkė. Pir- 
mas veidas, kurį išvydo, buvo į jį žvelgiančios Ketės. 

— Sveikas, didvyri, — tarė ji. 

„Jisai sudejavo. 

— Kam tu kalbi? 

— Tau. 

Ketė pasilenkė ir jį pabučiavo. Kai atsitraukė, pro ašaras 
vos matė jo veidą. Palingavo galva ir nusijuokė. 

— Esi pakvaišėlis. Žinai, ką padarei? 

— Ką? 

— Išgelbėjai man gyvybę. 

— Jeigu tik tiek reikia, kad būtum su manimi. 
Ji nusišypsojo. Jis irgi. 


Ir abu žinojo, kad šįsyk ji pasiliks. 


Apie autorę 

MEDICININIAI TRILERIAI 


Sėlas 
Donoras 
Gravitacija 


Kaulų sodas 


RICOLI IR AILZ SERIJA 


Tylioji 
Ledinis šaltis 
Relikvija 
Mefisto klubas 
Dingusios 
Dvynės 
Nusidėjėlė 
Pameistrys 


Chirurgas 


PIRMAS RASTAS GATVĖJE KŪNA 

jauna, graži. O jos lavonas, paguldytas: 

nos ekspertės Ketės Novak akmeninio skrodimų stalo, neišduoda 
jokių paslapčių — išskyrus sustingusiame delne gniaužiamą degtu- 


kų dėžutę su viduje pakrevezotais septyniais skaičiais. 


KITAS KŪNAS — JAU PERSPĖJIMAS. Kai randama antra auka, 
Ketė pradeda baimintis, kad gatvėse tyko žudikas maniakas. Policija 
į tai žiūri skeptiškai. Meras nenori jos klausytis. O pagrindinis Ketės 


įtariamasis — vienas žymiausių miesto piliečių. 


IR PASKUTINIS RASTAS KŪNAS... GALĖTŲ BŪTI JOS 
PAČIOS. Mirčių vis daugėja, ir Ketė skuba rasti 


mirtiną grobuonį, kuris yra arčiau, negu kada 
nors jai sapnavosi. Ir kiekvienas žingsnis, 
kurio teismo medicinos ekspertė imasi, 


gali tapti jai paskutinis. 


